
EN DANSK STUDENTS 
EVENTYR 

UFULDENDT NOVELLE 



Poul M. Meller: Udvalgte Digtninge. 



FØRSTE CAPITEL 

Et S t u d e n t e r -T h e e s e 1 sk ab 



lin Flok Studenter gik en smuk Eftermiddag i Juni 
Maaned ud af Kjøbenhavns østre Port. Kort førend de 
begave sig paa Veien, hayde nogle dygtige Tordenbyger 
afkjølet Luften, og Græs og Løv, der dryppede ned i Grøf- 
ten, duftede dem efter denne Vederqvægelse med dobbelt 
Friskhed imøde. Da de kom paa Strandveien, trak Nogle 
deres Tobakspiber op af Lommen og gave sig til at dampe; 
hos Andre vaktes ved Aandedrættet i den rene Luft en saa- 
dah Lystighed, at de med høi Røst istemte deres ungdomme- 
lige Viser. Ved slig Tidsfordriv gled Tiden rask afsted, 
og uden at vide hvorledes, befandt de sig ved Stakittet for 
Norges Minde, der var Maalet for Vandringen. De 
Vandrendes Hensigt var nemlig, at gjæste deres muntre 
Kammerat Valentin, som her havde udseet sig et afsides- 
liggende Sommeropholdssted, for at undgaae de alt for hyp- 
pige Besøg, der i Staden af droge ham fra sine Studier. 

Valentin gik i Tøfler paa den grønne Plads udenfor 
Huset, med en grøn Saffians Kasket paa Hovedet. Det mø- 
dige Selskab raabte paa Theevand, som ved Hjelp af en 
hos Irgens forfærdiget Spirituslampe i faa Minuter blev til- 

veiebragt. De dampende Contoirkopper vinkede dem paa 
Bordet udenfor Døren, og de styrtede ned ad Trapperne 
bag efter den gjæstfrie Vært, der bar en Flaske gammel 
Rom under Armen. Somme satte sig paa Stole, Somme paa 
opreiste Fjerdinger, og Somme strakte sig saa lange, som de 
vare, paa Grønsværet ; men alle drak med Graadighed af den 
glødende Theevandspunsch. Den oplivende Drik bragte snart 
Overgivenhed og høirøstet Underholdning tilveie. 

»Havde vi nu den krøllede Frits,« yttrede En af 
Selskabet, »da kunde vi være vis paa en herlig Aften.« 

»Han kommer vel sagtens,« tog en Anden Ordet. »Han 
pleier sjelden at svigte, hvor han kan vente et godt Laug. 
Forresten er jeg langt fra at ansee hans Nærværelse for nogen 
særdeles Lykke. Jeg finder ingen Behag i at see mit Med- 
menneske saa reent berøvet al Selvstændighed. Det oprører 
mig tvertimod, at et Væsen, der er skabt i Guds Billede, dri- 
ver omkring som en Bold for Tilfældet. Hvori bestaaer vel 
hans hele Elskværdighed? Han tænker aldrig et Døgn 
frem i Tiden, men taber sig med blind Ubesindighed i Øie- 
blikkets Nydelse. Det er et af Tidens værste Tegn, at 
de Fleste snarest fatte Godhed for den Letsindige. Den 
charakteerløse Chamæleon, der bestandig antager sin Om- 
givelses Farver, bliver let Alles Afgud. De forgude den 
slappe Villie, fordi deres egen Afmagt i den ikke finder 
nogen ubeqvem Modstand. Nævn mig engang en eneste 
Fuldkommenhed hos dette Vidunder, hvem saa Manges Hjer- 
ter hænge ved.« 

»Sandt at sige,« svarede den Første, Christian, »har 
jeg ondt ved at sige, hvorfor jeg har Godhed for ham. Jeg 
vil endogsaa troe, hans Levnet ikke saa gandske kan bestaae 
for en streng Sædelæres Domstol ; derfor bliver han jo lige- 
fuldt en elskværdig Selskabsbroder.« Moralisten vilde tage 

til Gjen[mæle, men] *) Christian fortsatte saaledes sin 

Tale til det øvrige Selskab : 

»Ingen af Eder kjender den krøllede Frits saa godt, 
som jeg. Vi have fulgt med hinanden som Brødre lige fra 
vor første Barndom til vore Universitetsaar. Derfor kunde 
jeg fortælle tusinde snurrige Scener, vi som Drenge have op- 
levet sammen; men jeg anfører blot et Par Træk fra hans 
Drengeaar, som ville give dem, der Intet kjende til ham, 
et Slags Begreb om hans Charakteer. Han er opdraget hos 
sin Onkel i Jylland paa et gammelt Herresæde ved Liim- 
fjorden. Da Onkelen selv ikke havde Børn, besluttede han 
at anvende al Tid og Flid paa at skaffe Brodersønnen den 
meest fuldendte Dannelse. Til den Ende forskrev han med 
store Omkostninger de dueligste Lærere i alle Videnskaber 
og Kunster. Men ved hans Opdragelsesplan var det en stor 
Feil, at den opvakte Dreng fra Morgen til Aften saaledes 
var plaget med Sproglærere, Tegnemester, Fægtemester 
o. s. V., at han havde Dagens Timer besatte fra Morgen til 
Aften. Denne Tvang kunde Frits ikke taale. Han sagde 
derfor til den gamle Herremand Aftenen efter en saadan 
møisom Dag: 

Onkel ! jeg kan ikke læse saameget om Dagen. 

Snak, Dreng ! sagde Onkelen ; man kan Alt, hvad 
man vil. 

Ja, saa vil jeg ikke, svarede Frits. 

Ih, blev Onkelen ved, naar der ikke er Andet i Veien, 
skal vi nok komme Din Villie til Hjelp. 

Hvorledes vil Du gjøre det? spurgte Frits. 



*) Her findes i Manuskriptet en Lacune af 2 Blade. Det sees 
let, at Indholdet har været en Fortsættelse af den begyndte Samtale 
om Frits, saaledes at de Talende (Moralisten Zacharias, den speculative 
„Tydsker" Bernhard, den følsomme Christian og den gjæstfrie Valentin) 
derved tillige fik Leilighed til at udfolde deres egne Charakterer. 

Det finder jeg vel sagtens paa, sagde Herremanden. 
Jeg kunde jo f. Ex. lade Dig sulte, til Du lærte Dine 
Lexer. 

Dermed skal Du ikke kunne tvinge mig, thi jeg veed 
meget godt, at Du ikke tør lade mig sulte ihjel; Du vilde 
da selv blive dræbt af Bøddelen. 

Jeg har flere Midler endnu, blev den Gamle ved. 
Jeg kan jo indspærre Dig i et eenligt Kammer, til Du giver 
Kjøb. 

Det har Du ikke Lov til; man kan indspærre Folk 
for Tyveri, men Ingen har Ret til at berøve mig min 
Frihed, fordi jeg ikke vil lære Latin, Fransk og andre unyt- 
tige Ting. 

Herremanden svarede : Du er kun tretten Aar og for- 
staaer Dig kun lidt paa, hvad Lærdom er nyttig til. For 
det første maa Du i den Henseende blindt rette Dig efter 
min Villie. 

Vil Du da ikke fritage mig for nogle af de mange Lære- 
timer? spurgte Drengen. 

Nei, svarede Onkelen bestemt, ikke for en eneste. 

Efter en Pause begyndte Frits igjen : Onkel, det gjør 
mig ondt, at jeg maa bedrøve Dig. Jeg har altid holdt 
meget af Dig, og veed, at Du holder meget af mig. Men 
i den senere Tid er Du blevet saa urimelig, at jeg ikke læn- 
ger vil blive hos Dig. 

Naar agter Du da at tiltræde Din Reise? spurgte 
Onkelen. 

Strax, var Svaret. 

Herremanden ringede, og raabte til den indtrædende 
Tjener: Luk Porten vel i Laas og sæt den store Jernstang 
for ! Derpaa vendte han sig atter til Drengen med de Ord : 
Da jeg nu er sikker for at Din Udenlandsreise just ikke 

skeer saa strax, som Du mener, vil jeg sige Dig god Nat. 
Imorgen tales vi nærmere ved om den Sag. 

Da Herregaardens Klokke slog tolv, sprang Frits op 
af sine Matratser. Hans Tante havde ved Fødselsdage og 
andre Familiefester skjenket ham nogle Kroner, Ducater og 
andre Myntsorter af den Slags, som gamle Koner kalde hele 
Penge. Disse stak han i Lommen og tog i Haanden en 
liden Jagtflint. Derpaa listede han sig gandske sagte ind i 
Tantens Soveværelse, drog Omhænget tilside, og hviskede : 

Tante! Tante! 

Ja, svarede hun, halv i Søvne. 

Farvel, gode Tante ! sagde han og kyssede rørt hendes 
Haand. Farvel, og tusind Tak for al den Kjærlighed, Du, 
har viist imod mig. 

Konen, som imidlertid var vaagnet rigtig op, spurgte 
gandske forundret : Hvad skal dette betyde, Frits ? hvor 
agter Du Dig hen i Bælmørke midt om Natten? 

Jeg har ikke Stunder til at fortælle Dig det nu, svarede 
Frits; jeg er nødsaget til at reise bort over Hals og Hoved. 
Hils Onkel imorgen fra mig, og tak ham for alt det Gode, 
jeg har nydt i hans Huus. Han vil ogsaa kunne fortælle 
Dig Anledningen til min Reise. Jeg har alt iaftes sagt ham 
Besked derom. 

Den gamle Frue greb ivrig til Klokken. Da Frits blev 
det vaer, sagde han til hende : 

Bliv ikke vred, gode Tante ! jeg har for en Sikkerheds 
Skyld seet mig nødsaget til at overskjære Din Klokke- 
stræng. 

Da han havde sagt dette, gik han ud af Døren. Hans 
Tante sprang op af sin Seng og tog fat i Dørens Haandgreb 
for at skynde sig efter ham. 

Jeg har skudt Slaaen for, sagde Frits paa den anden 
Side. Læg Dig endelig ufortøvet til Sengs igjen, ellers veed 

Du selv, Du bliver forkjølet og faaer Din slemme Tand- 
pine paa ny. Det er Dig en reen Umulighed at komme fra 
Dit Kammer førend imorgen tidlig, naar Stine bringer Din 
Kaffe. 

Gaarden var omringet af en høi Teglsteens-Muur, der 
var besat med spidse Jernpigge. Derfor havde Frits med- 
taget en Reebstige, ved Hjelp af hvilken han steeg over 
Muren, skjøndt ei uden stor Fare for at blive spiddet eller 
brække sin Hals. Den næste Dags Middag ankom han 
gandske mødig og forpustet til en Landsbykro, der laae 
flere Miil fra hans Onkels Gods. Han kastede nogle ny- 
skudte Krager og Spurve paa Bordet og bad Krokonen 
deraf at tilberede ham et Maaltid. Imidlertid havde den 
gamle Herremand bragt sin Gaards hele Besætning tilhest, 
for at eftersætte sin bortrømte Brodersøn. Uheldigviis kom 
han just i egen Person til den samme Kro, hvor Frits sad 
ved Bordet og snakkede med de drukne Bønder, mens man 
i Kjøkkenet plukkede hans Fuglevildt. Saasnart han saae 
sin Onkel træde ind i Skjenkestuen, sprang han igjennem 
et aabent Vindue ud paa Marken. Inden Onkelen var 
kommet paa sin Hest igjen, havde Frits allerede faaet et 
saa betydeligt Forspring, at han ikke meer stod til at ind- 
hente. Han fortsatte sin Flugt tværs over Grøfter og Gjær- 
der, indtil han kom til en stor Bøgeskov, hvor han let kunde 
forstikke sig. Herremanden havde fra sin høie Hest holdt 
Øie med Flygtningen og gik nu paa Raad med Bønderne, 
hvorledes man bedst skulde fange Drengen, som ufeilbar- 
lig for det første vilde søge sig et Skjulested i Skoven. Man 
fandt det raadeligst, at samle Byens Bønder, omringe Sko- 
ven paa alle Kanter og anstille en formelig Klapjagt efter 
ham. 

Da nu den store Kreds af Klappere ret forsigtig var 
draget omkring Skoven, saaledes at intet Levende syntes at 

kunne slippe bort imellem dem, befalede Herremanden dem, 
at rykke langsomt frem og vel at randsage hver Busk, som 
de mødte paa deres Vei. Selv reed han tværs igjennem 
Skoven, ledsaget af sin Gaardsdreng Jochum, der bar en 
Favn Reeb, hvormed den opbragte Herremand vilde binde 
sin forlorne Fostersøn, naar han atter fik ham i sin Vold. 
Omtrent midt i Skoven standsedé^ han sin Hest, og saae 
med Tilfredshed de befippede Harer og Hjorte springe for 
sig; thi disse Dyrs Trængsel var ham et Pant paa, hvor 
nøiagtig Kredsen var sluttet. 

Hold nu Dit Reeb i Beredskab, Jochum ! sagde han ; 
om en halv Times Tid har vi sikkert Fingre paa den bal- 
styrige Krabat. 

Da hørte han en Røst fra Luften, som raabte : God 
Dag, Onkel! 

Han saae sig i Veiret og opdagede sin Brodersøn i den 
øverste Top af et anseeligt Bøgetræ. 

Frits vedblev: Du seer, det havde været mig en let 
Sag, her imellem de tætte Løv at undgaae Din Eftersøg- 
ning; men jeg vilde nødig. Du skulde blive til Nar for en 
fremmed By, naar Du i Stedet for Din Brodersøn, kuns 
fik et Dusin Grævlinger og Ræve. Derfor vil jeg strax 
komme ned og give mig i Dine Hænder, hvis Du lover mig 
i Fremtiden at holde mig under mindre Tvang, end hidtil 
er skeet. 

Nei, Brorlil ! sagde Herremanden, Du skal smukt over- 
give Dig paa Naade og Unaade. Siden jeg nu eengang har 
Dig saa vel fat, maa Du slet ikke vente, jeg lader mig fore- 
skrive Vilkaar af Dig. 

O, svarede Frits, Du skal just ikke rose Dig af, at 
Du har mig fat endnu. Hvorledes vil Du faae mig ned 
af dette Træ? Der gives ikke paa denne Qvadratmiil no- 

gen levende Sjæl, der tør driste sig herop paa disse tynde 
Grene. 

Fald blot ikke ned og bræk Din Hals, Knegt! sagde 
Onkelen, saa skal Resten nok give sig. Jeg savner ikke 
Midler til at bringe Dig ned paa Jorden. Jeg vil ei en- 
gang gribe til det simple Huusraad, at lade Træet fælde; 
men jeg stiller blot en Vagt ved det, som i al Mag kan mod- 
tage Dig, naar Lysten til en Bid Brød tager Overhaand hos 
Dig. En dygtig Brandstige kan vel ogsaa række derop til 
Dit Fristed. Nu gaaer jeg bort et Øieblik for at træffe 
de nødvendige Foranstaltninger. Du skal snart see mig her 
igjen. — Hold Du imidlertid min Hest, Jochum ! og pas 
mig vel paa Knegten i Træet. Kan Du bringe mig ham 
bundet, naar jeg kommer igjen, da giver jeg Dig en af mine 
gamle Kroner. 

Da den Gamle var vel borte, steeg Frits i en Hast 
ned af Træet og tiltalte Gaardsdrengen paa følgende Maade : 
Siig mig, Jochum ! hvem af os to Du vel anseer for den 
stærkeste. 

Det maa vel jeg være, svarede Drengen, da jeg er en 
god Deel ældre; men jeg vil for den Sags Skyld gjerne 
lade det komme an paa en Prøve. — Med disse Ord gik 
han, i Fortrøstning til sin Kraft, ind paa Livet af Frits, 
og var i sit Hjerte forvisset om, at han let skulde fortjene 
den belovede Krone. 

Frits veeg et Par Skridt tilbage, mens han vedblev : 
Tag Dig i Agt, Jochum ! Du er kanskee mig overlegen i 
Styrke; men Du forstaaer neppe saa godt som jeg at bruge 
Dine Kræfter. — Idet han gjorde denne Bemærkning, ka- 
stede han Jochum ved en uventet Vending baglænds omkuld 
i Græsset. Medens denne meget overrasket atter reiste sig 
langsomt i Veiret, begyndte Frits anden Gang paa den af- 
brudte Fredsunderhandling. 

Seer Du nu, sagde han, at det er saare tvivlsomt, hvo 
af os to der gaaer af med Seieren? Dersom Du vedbliver 
Dit Forsæt, at bruge Magt imod mig, er Du jo fuldkommen 
vis paa Næsestyvere, Ribbeensstød og andre ubehagelige Føl- 
ger af Slagsmaal; derimod er det høist rimeligt, at Du endda 
nødes til at lade mig gaae. Hvis Du derimod finder Dig 
i Billighed, giver jeg Dig en Ducat. 

Synet af Ducaten var særdeles fristende for Jochums 
ringe Grad af Dyd, og han stod et Øieblik gandske raad- 
vild. Da tog Frits en LommepufFert frem og sagde ; Hvis 
Du nu ikke strax gjør, som jeg befaler, skyder jeg Dig paa 
Stedet ihjel. 

Lad mig da see, om han har Ducaten, sagde Jochum, 
som just ikke frygtede meget for Iværksættelsen af denne 
Trudsel, men som dog heri fandt en antagelig Undskyldning 
at forsvare sig med for sin Husbond. Frits bad ham nu 
i største Skynding vexle Klæder med sig, bandt Drengens 
Hænder paa Ryggen og forbød ham under Dødsstraf at 
oplade sin Mund. Selv besteeg han Hesten og førte sin 
Fange ved Rebet igjennem Skoven. Da de nærmede sig 
til Klappernes Linie, raabte Frits : Hurra, her har vi Skjel- 
men! nu gjøres der ingen videre Jagt behov; min Husbond 
giver . Jer Lov til at gaae hen i Kroen og drikke Jer en 
dygtig Ruus paa hans Regning. 

Klapperne gjorde strax Plads for Rytteren, og denne 
saae sig snart i Sikkerhed paa den aabne Landevei. Her 
saae han sin Onkel komme imod sig med to Mænd, der bar 
en Brandstige. Saasnart Herremanden saae Toget, tvivlede 
han slet ikke paa, det var hans Gaardsdreng, der i Vadmels- 
jakken og med den bredskyggede Hat sad som Seierherre 
paa den blissede Hingst. 

Bravo, Jochum ! raabte han derfor, det var meer, end 
jeg havde troet om Dig. Du har som en ærlig Karl for- 

tjent Din Krone. Træk nu Synderen hen i Kroen og gjem 
ham under Laas og Lukke, til jeg har afgjort min Regning 
med Byfolkene. 

Strax efter dette Tilraab slap Frits Rebet og reed i 
Galop forbi sin forbausede Farbroder. Idet de krydsede 
hinanden paa Veien, sagde Frits: 

Jeg rider blot nogle faa Miil med Din Hest. Imorgen 
skal den i forsvarlig Stand blive bragt til denne Kro. 

Efterat Frits havde strøifet en fjorten Dages Tid om- 
kring i Jylland, mærkede han, at den Tid snart vilde komme, 
da han ikke meer havde noget at bestride sine daglige Ud- 
gifter med. Aarsagen hertil var deels, at han i Almindelig- 
hed fik sine hele Penge vexlet paa en for ham høist ufordeel- 
agtig Maade, deels at han aldeles manglede Naturanlæg til 
at holde paa de tilbyttede Smaaskillinger. Nu maatte han 
da for første Gang i sit Liv tænke paa Midler til at er- 
hverve sig sit daglige Brød. Til den Ende kjøbte han sig 
en Violin, og vilde søge sin Underholdning ved at spille 
for godt Folks Døre. Han begav sig til en afsides liggende 
Bondegaard for at prøve sine Gaver til denne nye Haandte- 
ring. Midt i Gaarden spillede han een Engelskdands efter 
en anden, men stirrede forgjeves paa de smaa, forbrændte 
Ruder efter en taknemmelig Tilhører. Blot Bondens Døttre 
holdt Døren paa Klem og kastede nysgjerrige Blik ud til 
den fremmede Spillemand. Men en vranten Kjærling greb 
dem med Skjeldsord i Skjørterne og trak dem baglænds ind 
i Stuen. 

I Ravneunger ! skreg hun, hvo har givet Eder Lov til 
at høre paa Musiken? Har kanskee nogen af Jer Penge 
til at betale med? Her inden for i Smug kan — 

Aa Herre Gud, Mo'er ! sagde eet af Børnene, vi kunne 
jo dog ikke lukke vores Øren til. 

Her inden for i Smug, gjentog Konen, kan I høre efter 

saameget, I lyster; men I skal ikke stille Jer til Skue, ellers 
troer han strax, han skal fortjene Guld og grønne Skove. 

En Karl med kroget Ryg og spinkle Been havde været 
i Stalden for at give Kreaturerne Foder. Han sagde til 
Frits, i det han gik forbi: Gaa Din Vei, Dreng! her faaer 
Du ingen Ting. Hvor kan saadan stærk, arbeidsfør Knegt, 
som Du, vente nogen Almisse? Fy, skamme maa Du Dig! 

Jeg trygler Intet af Dig, sagde Frits, hvis Stolthed blev 
fornærmet ved denne Tiltale. Hvo der Intet vil give mig, 
har sin Frihed. Jeg vil heller ikke længer staae her og kaste 
Perler for Sviin. 

Pukker Du til, go' Karl ! sagde Hakkelseskjæreren, 
da skal jeg snart hjelpe Dig paa Porten, Din studse 
Knegt ! 

Nu løste han Gaardhunden og hidsede den paa den 
ubudne Musikanter. Men Børnene kom springende bag efter 
og tyssede paa Hunden, saaledes at Frits slap usaaret igjen- 
nem Porten. Da han var kommet paa den grønne Plads 
udenfor Huset, greb de Smaa ham i Kjolen og sagde : Spil 
os dog et Stykke, gode Herre ! Han opfyldte strax deres 
Begjering, og de sprang omkring ham af Henrykkelse. To 
stumpede Tvillinger lagde de tykke Arme om hinandens 
Hals og gave sig til at dandse rundt med hinanden. De 
lysegule Krøller flagrede løst omkring deres Skuldre; thi 
de to fattige Huepulde, som de forlængst vare voxede fra, 
bedækkede kun deres Hovedisse. Tre å fire Gjæs, som 
næsten havde gnavet Græsset af til Bunden og blot levnet 
de lave Gaaseurter, hvæsede ad det dandsende Par, som for- 
færdet kaldte den ældre Søster til Hjælp. Hun søgte med 
en Pind at drive den meest frygtede Gasse tilside, da Mo- 
derens skjeldende Stemme blev hørt i Portrummet. Da 
sagde de forskrækkede Børn god Nat, og ved Afskeden gav 
Frits enhver af dem en Toskilling til Hvedebrød. Den 

Ældste vilde kysse hans Haand, og Tvillingerne klyngede 
sig fast om begge hans Been. 

Moderen kom ud og raabte : Vil I pakke Jer ind, 1 
RolHnger! Og hvad tænker Du paa, Ellen? Vil Din lange 
Tøs see, Du kan gjenne Dine Ællinger i Huus, eller jeg skal 
snakke med Din Ryg. 

See, Moder! raabte den Ene i Munden paa den An- 
den, sikken deilig Skilling, Manden har givet os til Hvede- 
brød. 

Vil I hid med Pengene, raabte Konen, at I ikke taber 
dem i Græsset ! Tænk I aldrig paa Hvedebrød, I Stodder- 
unger! Nye Træskoe skal I have, det har I mere nødigt. 
Vor Herre bevares ! Hvedebrød, det er ikke Kost for Ussel- 
rygge som Jer. Tak I Gud, om I kan faae en Bitte Knapost 
til Jeres Grovbrød. — Gud velsigne Jer, Spillemand ! for Jeres 
gode Villie. Tag ikke fortrydeligt op, at I blev jaget paa 
Porten. Den ene Kjeltring render os paa Døren efter den 
anden, og det falder os selv suurt nok at holde Livet i de 
mange Børn, vi har at trækkes med. Den Tid er længst 
forbi, da jeg kunde forlystes ved Musik. Da jeg var en 
ellevild Tøs paa Jeres Alder og løb gal i Julestuen, da var 
det en anden Sag. Den Tid var det min største Lyst at 
høre den krogryggede Spillemand, naar han sad paa en Silde- 
fjerding og spillede paa Fiol. 

Frits, som opmærksom havde betragtet Bondekonen, 
der talte til ham, udbrød pludselig; Seer jeg ret, eller be- 
drager mit Syn mig ? ! Det er jo min Barndoms trofaste 
Pleiemoder, min egen Amme Christiane, der staaer for mig. 
Du var mig gandske fremmed, saalænge Du var opbragt. 
Jeg var aldrig vant til at see Dig vred, da jeg var en liden 
Pog, der sad paa Dit Skjød. Nu, da Du taler mig til i en 
venligere Tone, gjenkjender jeg strax Din milde Røst. 

Ja, sagde Konen, det er min Frits, mit eget velsignede 

Barn. Hvor har mit Øie dog været henne, siden jeg ikke 
strax kjendte mig ved Dig! Jeg har dog tidt nok betragtet 
Dine deilige smaa Træk, naar Du sov i min Arm om Nat- 
ten, og Lyset stod i en Vandkjedel foran Sengen. Gud 
naade mig for Dig, Dit arme Pusl er det nu kommet saa- 
vidt med Dig, at Du maa gaae paa de brede Veie for at 
faae Dit daglige Brød? 

Med disse Ord trykkede hun Frits tæt op til sit Bryst, 
og begge bleve rørte til Taarer. 

Dit stakkels Barn ! vedblev Konen, Du er sagtens reent 
. forkommet af Sult og Tørst. Kom Du med mig ind i Stuen 
til den varme Bilæggerovn, saa skal jeg give Dig en Potte 
varmt 01 og en lille Fleskekage. Sidst Du var i min Kakkel- 
ovnskrog, da var Du en ussel Stump, der knap kunde staae 
ene. Da satte jeg Dig til Støtte ved en Stol, og gav Dig 
en Messingknap af Kakkelovnen at lege med i Din Falde- 
hat. Siden den Tid er Du, Gud skee Lov, blevet en Karl, 
der seer ud til at kunne baade staae og gaae paa Din egen 
Haand. 

Men, Christiane, Christiane! hvorfor har jeg ikke før 
vidst, at Du var blevet til en saa fattig Kone? Jeg kan 
ikke tilgive mig selv, at jeg i saamange Aar reent har glemt 
at spørge til Dig. 

Efterat det var kommet til en fuldstændig Forklaring 
mellem Frits og hans Amme, blev det besluttet, at de den 
næste Dag i Selskab med hinanden vilde begive dem til 
Drengens Farbroder. Bonden spændte den næste Dag sine 
Plougøg for en Pindevogn, og bragte baade Frits og sin 
hele Familie til Herregaarden. Der fandt det hele Vogn- 
læs en forønsket Modtagelse. Christiane fik en anseelig For- 
æring, og Frits blev til Belønning for sin bodfærdige Gjen- 
komst fritaget for en Deel af sine Arbeidstimer.« — 

Christian havde netop endt sin Fortælling, da Selskabet 

blev forøget med en ny Gjæst. En Studiosus juris, ved Navn 
Bertel, en stor fiirskaaren Forpagtersøn fra Jylland, kom ind 
igjennem Stakitporten. 

»Hvorfor bringer du ikke Frits med dig?« sagde Chri- 
stian til ham, saasnart han blev ham vær. 

»Han kommer strax bag efter,« svarede Bertel. * »Den 
arme Stymper staaer hist henne paa Veien og bader Næsen 
i koldt Vand. Han er saaledes tilredt i Ansigtet, at håns 
gode Faster neppe skulde kunne kjende ham. Enhver af 
os veed, at han mellem Aar og Dag i det Mindste gjør 365 
dumme Streger; men igaar Aftes har han gjort det vel galt. 
Han har i en to, tre Dage været gandske dødelig forelsket 
i en Pige fra Landet, som han blot har seet et Glimt af paa 
en Concert. Efter en møisommelig Efterspørgsel havde han 
igaar opdaget, at hun opholdt sig hos en Familie paa Nørre- 
gade, og han tilbragte nu den hele Dag med at udtænke de 
urimeligste Planer, hvorved han vilde skaffe sig Adgang i 
Huset. Jeg bildte mig ind, at jeg ved fornuftige Forestillin- 
ger havde bragt ham til at lade sine luftige Anslag fare. 
Men deri tog jeg meget feil. I Aftes, Klokken elleve, kom 
jeg forbi det Huus, hvori den Usynlige befinder sig; da 
faldt endeel løsrevne Kalkstumper ned paa Gaden foran mig, 
og et Pigebarn, som gik ved Siden af mig, sagde til sin 
lille grædende Broder, som hun førte ved Haanden : Hys ! 
ti stille ! seer Du ikke Skorsteensfeieren paa Taget ? Han 
kommer ned og tager alle uartige Børn. Jeg slog Øiet i 
Veiret, og — døm om min Forskrækkelse ! Frits krøb ud 
af Skorstenen og kravlede omkring paa Taget. Mit Blod 
isnede ; jeg havde knap Mod til at see op til ham, da jeg 
hvert Secund ventede at see ham ligge knust for mine Fød- 
der. Jeg hørte ham glide mellem de raslende Tagstene, 
hvoraf een kladskede ned paa Brostenene. Dog fik han atter 
Fodfæste og klavrede som et Egern ned ad Tagrenden. Ende- 

lig naaede han en Stige, som var stillet til Muren. Imidlertid 
var endeel Folk tilstimlede. En havde det ulykkelige Ind- 
fald at skrige : Der er en Tyv, en Tyv ! 

Dette Skrig led fra Mund til. Mund; Vægteren, hvis 
Taalmodighed indtil dette Øieblik havde været mig uforklar- 
lig, da han gandske tydelig ei havde villet blive Opløbet vaer, 
spillede nu den Overraskede, og kaldte med Piben sine Kam- 
merater til Hjelp. Til den nedstegne Frits sagde han : Her- 
hid, Din Tyveknegt ! 

Hvordan? svarede denne; har Du ikke selv skaffet mig 
en Stige, uforskammede Karl? Har jeg ikke forud givet Dig 
en ublu Betaling? 

Ingen Ræsonneren her ! svarede Vægteren, og greb vores 
gode Ven i Brystet. Men han sled sig løs og gav Vægteren 
et saa eftertrykkeligt Næveslag i Ansigtet, at denne laae 
udstrakt paa Gaden. Frits vristede ham Pryglen af Haan- 
den, og da to fra Nabogaden tililende Vægtere i sluttet Trop 
vilde gaae løs paa ham, traadte han et Par Skridt tilbage 
med det erobrede Vaaben, og sagde til dem : Hvis I love 
mig at føre mig op i dette Huus, som jeg falskelig beskyldes 
for at have bestjaalet, da giver jeg mig uden Modstand i 
Eders Vold, og I skulle snart see mig retfærdiggjort. 

Ja vist gjør vi det, svarede Vægterne, det forstaaer sig. 

Da han nærmede sig til dem, viklede den ene sin Næve 
fast i hans lange Hovedhaar, medens de to andre sloge hver 
et drøit Jag i hans Skuldre. — Kom kuns nu med, go' Karl ! 
sagde de, saa skal vi snart skaffe Dig en Huusleilighed her- 
inde paa Gammel Torv, hvor hverken Sol eller Maane skal 
skjære Dig i Øinene. 

Findes der da aldeles ingen Tro og Love hos Jer falske 
Pak? skreg Frits, i det han uden Frugt gav sig til at brydes 
med de haandfaste Karle, der førte ham. 

Jeg nærmede. mig til den mishandlede Vægter fra Nørre- 

Poul M. Meller: Udvalgte Digtninge. 2 

gade, som naturligviis var meest opbragt. Gode Ven ! sagde 
jeg, det er dog Skade, det stakkels unge Menneske nu skal 
offentlig beskjæmmes for en Ubesindigheds Skyld. 

Ubesindighed? svarede han. Ja hænges ved Benene 
paa Lygtepælen burde det Hundetøi, som løber om og gjør 
Mudder paa Gaden. Skal saadan Springgaas understaae sig 
at slaae Kongens Folk i deres Embedsforretninger? 

Jeg lod et Par Skilling glide ned i hans Haand, og ved- 
blev : Noget burde man dog holde hans Ungdom tilgode. 

Af Ondskab kommer saadanne Streger jo rigtignok ikke, 
svarede Vægteren; men det skader ikke, han faaer en liden 
Lexe for en anden Gangs Skyld. 

Det er et net ungt Menneske; han er sikkert smukke 
Folks Barn, blev jeg ved, idet jeg listede nogle flere Smaa- 
skillinger i hans Haand. 

Han har et eviggodt Ansigt, sagde Vægteren. Det skjær 
mig i Hjertet for ham. Jeg skal paa Ære heller ikke være 
ham haard i min Rapport; men der maa dog være en Slags 
Orden i Alting. 

Jeg gav ham nok et Par Skilling med de Ord: Eders 
Øine skulde vel ikke have slaget Eder feil ? Har I ikke taget 
ham for en Anden? 

Det bedste Syn har jeg rigtig nok ikke, sagde Vægteren, 
i det han betragtede Pengene; jeg trænger haardt til et Par 
Glarøine, men de koste fire Mark, og jeg usle Stodder eier 
kun de tre, jeg har her i Næven. 

Her er den fjerde, sagde jeg, kjøb saa et Par nye Øine 
og see Jer for, om I ikke har taget feil af Manden. 

Tør De da indestaae mig for, sagde han, at denne her- 
sens Knegt er ikke den Samme, som krøb i Skorstenen, saa 
slipper jeg ham strax løs. 

Var det den Samme, sagde jeg, da kunde let en og 
anden Omstændighed blive berørt i Forhøret, som kunde 



EN DANSK STUDENTS EVENTYR . 1 9 

bringe Jer i stor Fortræd. Eders Tjeneste var vist nok 
forloret, og I maatte takke Gud, om I slap fra Slaveriet. 
Men naar I tager ham ret i Øiesyn, vil I bedst overbevise 
Jer selv derom. 

Vægteren betragtede Frits og raabte : Ja, De har Ret; 
det er sandt for Gud en gandske feil Person 1 — Kamme- 
rater! denne gode Mand er langt fra ikke Tyven. Det var 
Liigheden, der gjorde det. Forskjellen var blot, at den 
Anden var skrutrygget og havde kun eet Been. Det var for- 
modentlig ham, der løb. Alt hvad trække kunde, hist om ad 
Studenstrædet. 

Derpaa blev Frits øieblikkelig løsladt. Vægterne fulgtes 
ad ned i en Kjelder, hvor de gjorde sig en glad Nat ved 
at bekoste sig for fire Mark Brændeviin, og jeg bortfjernede 
mig med vor Ven Frits. Nu forklarede han mig Tingens 
rette Sammenhæng. Af Vægteren, som hver Helligdag havde 
for Skik, at ønske Familien en glædelig Fest, havde han 
faaet en fuldstændig Beretning om hele Husets Leilighed. 
Deraf vidste han, at der i den skjønne Sophies Værelse 
fandtes en rummelig Kamin, som om Sommeren var tilspærret 
med en stor Trælaage. Hvis han befandt sig i den, vilde 
han kunne høre Pigens fortrolige Samtale med sine Lege- 
søstre. Ja, hvis han paa Laagen blot havde en liden Aab- 
ning, kunde han jo ret i Mag besee hendes hulde Skikkelse 
og efter Sengetid ved Skinnet af en Lampe, der hver Nat 
hang i Værelset, betragte den Sovendes Træk. Vægterens 
Betænkeligheder overvandt han ved et godt Greeb i sin Pung, 
og krøb, forsynet med et Fritboer, igjennem Skorstenen ned 
til den beskrevne Kamin. Alt var tyst i Kammeret, og 
han begyndte forsigtig at bore i de tynde Fyrrebræder. 
Inden han havde fuldført sit Arbeide, gik Døren op, og 
to Piger traadte ind i Værelset. Uagtet han nu lagde 

2* 

sin Haand lettere paa Fritboret, knagede det dog lidt i 
Brædeme. 

Eia, skreg den ene Jomfru; der er en Muus i Ka- 
minen ! 

Aah Snak, raabte den anden; det er kuns Indbild- 
ning. 

Jo, svartes der, jeg hørte kun altfor tydelig, den gna- 
vede paa Laagen. 

Og om nu saa var, tog den anden Ordet; det var da 
ingen Ulykke. Jeg kan godt lide de smaa løierlige Dyr. 
Deres Haar ere jo saa bløde som Silke. Jeg skal aabne 
Kaminen, hvis Du vil hjælpe mig at fange den. 

Derpaa nærmede hun sig og forsøgte paa at løsgjøre 
Laagen. Frits trak forsigtig sit Værktøi til sig, og den for- 
meentlige Muus holdt sig saa stille, som en Muus i hans 
Sted vilde have gjort. Til al Lykke sad Laagen saa fast, 
at det gik over en Jomfrues Kræfter at aabne den. Desuden 
skreg den Frygtsomme : 

Ak, sødeste Sophie, lad dog være, lad dog være! jeg 
døer af Skræk. 

Nu vel, svarede Sophie, jeg vil hente Mads Gaards- 
karl og befale ham at tage Soliman med ; den tager godt 
Muus. 

Frits havde hverken Lyst til at give sig i Kast med Mads 
Gaardskarl eller Soliman. Han steeg derfor tilbage gjennem 
Skorstenen, inden Jagten gik for sig, høist nedslagen over 
sit Anslags uheldige Udfald. Hans følgende Gjenvordig- 
heder veed I. Nu befinder han sig i høieste Velgaaende, 
naar undtages en svulmet Næse, lidt Værk i Lemmerne og et 
Par blaae Øine, som han fik i Vægterfeiden.« — 

Zacharias gjorde den Bemærkning, at hvad der især mis- 
hagede ham hos Frits, var hans hyppige Forelskelser, der 



EN DANSK STUDENTS EVENTYR 21 

ofte reiste sig af de meest tilfældige Foranledninger, og efter 
kort Tids Forløb opløstes i Intet. 

»Det vil jeg da just ikke regne,« tog Bertel Ordet; 
»det kan fortage sig med Tiden. Hvor kan man vente sig 
saamegen Fornuft af en Person i hans Alder? Først i dette 
Foraar har han hørt op at være Rus og er endnu kuns tem- 
porært Medlem af Stfldenterforeningen. Den stadige Kjær- 
lighed kommer nok hos ham engang med Aarene. Jeg er 
endnu mine 27 Aar, uden at jeg nogensinde har følt noget 
Spor til Kjærlighed ; men jeg vil just ikke sværge paa, det 
ikke skeer endnu.« 

»Saa kommer Du heller aldrig til at elske,« svarede den 
følsomme Christian. »Mennesket har kuns een Blomster- 
tid ; naar den er forbi, frembringer Livet kuns Sildinger. 
Den egentlige, hellige Kjærlighed fødes kuns eengang hos 
ethvert Væsen. Livets rette Mai kan aldrig indtræffe hos en 
Qvinde, der er meget over sexten Aar, og aldrig hos en 
Mand, der er meget over tyve. Al senere Kjærlighed beroer 
paa Selvbedrag; det er en kunstig Drivhuusplante uden Duft 
og Friskhed.« 

»Det er nu ret den indskrænkede Synsmaade,« faldt 
Bernhard ham i Talen. »Hvor den dog gandske maa 
have tabt Sympathie med Livets og Historiens altid vex- 
lende Skikkelser, der saa trøstig tør sige, der. er kuns een 
Slags Dyd, een Religionsform, een Kjærlighed — og i sit 
Hjerte mener sin egen. Hver Tid, hvert Folk og hvert In- 
divid har sin egen Viis at elske paa. Baade Minnesangerens 
og Hottentottens Kjærlighed ere nødvendige Frembringelser 
af Klodens Skaberkraft. Det falder mig ogsaa høist utroligt, 
at den frodige jydske Natur i Bertel aldrig skulde have bragt 
nogen Kjær lighed til Verden.« 

»Jeg takker mangfoldig,« sagde Bertel, i det han buk- 
kede. »Siden da vores Underholdning er blevet til et Slags 

platonisk Sjrmposium*), anseer jeg mig forpligtet til ogsaa 
at levere min ringe Skjerv i Lauget. Jeg har nu tidt nok 
maattet høre, at jeg besidder en plat prosaisk Tænkemaade ; 
men idag haaber jeg at aflægge Beviser paa et dybt og sind- 
rigt Blik i Livets Dyb. Inden jeg fremstiller mit System om 
Kjærlighedens Væsen, vil jeg med et Par Ord oplyse mit 
eget Hjertes Tilstand. I min Ungdoms tidligere Dage, da 
jeg endnu var bestemt til Ploven og altsaa besad en grovere 
BeskaflFenhed end nu, da Videnskaberne have forfinet mig 
en Smule, da forelskede jeg mig dybt i en Smededatter. 
Til al Lykke var Faderen Kleinsmed og førte kuns en liden 
Hammer, ellers havde jeg aldrig kommet til at sidde her i 
denne Kreds; thi da han var langt fra at billige vores Liden- 
skab, kastede han mig sin Hammer saaledes i Hovedet, at 
jeg siden den Tid har tabt Organet, Modet og Lysten til 
at betræde denne Livets Rosen vei. Siden den Tid har jeg 
som en rolig Tilskuer betragtet andre Forelskedes Lader, 
og vil nu fremstille Resultatet af min mangeaarige Tænkning 
over denne Ting. For at være Bernhard til Behag har jeg 
efter min ringe Evne søgt, at komme noget paa Spor efter 
den Analogie, der i saa Henseende synes at gaae igjennem 
hele Universet. Jeg henregner alle Elskere til tre Classer. 
Den første kunde for saavidt ligesaa godt være den sidste, 
da den er sammensat af høist forskjellige Stænder. Den 
bestaaer nemlig af Huusmænd, Fyrster og Stuterihingster. 
Partierne sluttes ved Befuldmægtigede, uden at Vedkom- 
mende lade sig bedaare af eget upaalideligt Øiesyn. Den 
kaldes med Rette den fornuftige, da deri tages billigt Hen- 
syn til Kroner, Jerngryder, Flaader, hvide Sokker og Blis- 



*) Symposium: Drikkelaget; det er Navnet paa et af Platons 
Skrifter, hvori en Række Personligheder fra det 5. Aarh.'s Athen 
(f. Ex. Socrates og Aristophanes) indføres samtalende om Elskov. 

ser. — I den anden Classe sætter jeg de huuslige Elskere, 
nemlig Forpagtere, Kammerraader og Duer. Deri sees meest 
paa at have det ret hyggeligt varmt inden Vægge, som Blom- 
men i et Æg. I denne Classe hersker ei sjelden en aldeles 
uegennyttig Kjærlighed, der er fuldkommen hævet over til- 
fældige Omstændigheder. Man gifter sig da tidt med en 
Qvinde blot for hendes egen Skyld, uden at tage Hensyn til 
Dyder, Forstand, Skjønhed eller Penge. — Til tredie Classe 
regnes de rasende Elskere : Riddere, Studenter, Lieutenanter 
og Elephanter. Deres Øiesyn har den Skavank, at de be- 
standig see deres Elskede med en Glorie om sin Tinding, 
som en hellig Jomfru, der gaaer paa solbeskinnede Skyer. 
Til at blive Gjenstand for denne Classes Kjærlighed udfor- 
dres slet ingen Egenskaber; dem lægger Elskeren aldeles 
til af egne Midler. Men min daglige Bøn er, at hverken 
jeg eller Mine maae komme saadan en Elsker i Veien paa 
hans Bersærkegang; thi i sin Fortvivlelses Blindhed skyer 
han hverken Ild, Vand, Pistoler eller Træstammer.« 

Valentins Gjæster befandt sig saa vel paa Pladsen- uden 
for Norges Minde, at det gik langt ud paa den smukke Som- 
meraften, førend de skiltes ad. Frits, der imidlertid med 
sin skamferede Næse havde sluttet sig til det øvrige Sel- 
skab, sad skrævs i det aabne Vindue, saaledes at det ene 
Been hang ud i den frie Luft, det andet i Stuen. I denne 
Stilling spillede han paa en Guitarre, som han havde truflFet 
i Værelset, og begyndte dertil paa følgende Sang : 

Søde ! siig, hvornaar jeg Dig skal finde ? 
Alle mine Tanker til Dig rinde. 
Du mit unge Livs udkaarne Mø! 
Smalle Jomfru med det store Øie, 
Dig jeg seer paa Østens røde Høie, 
I den blanke Nat paa Dig jeg tænker, 
Naar jeg stirrer i den dybe Sø. 

O, letskridende, sneehvide Pige! 

Jeg saameget haver Dig at sige: 

Hvordan jeg saa trolig Dig har søgt. 

Naar jeg gaaer med Bøssen dybt i Lunde, 

Mine vaagne Drømme til dig stunde, 

Og i skjønne Morgenphantasier 

Har jeg tidt fortrolig med Dig spøgt. 

Hisset, hvor de flye, de hvide Duer, 
Hvor bag Hav det fjerne Blaae jeg skuer, 
Ahner jeg. Du har Din stille Bo. 
Korn for Dine Kyllinger Du spreder ; 
Mon da ogsaa efter mig Du leder? 
Savner mig Din stille Pigetanke? 
Blonde Jomfru ! ja, det er min Tro! 

Men naar under Sommerfuglens Vinger 
Pintselilien i Blomster springer. 
Blinkende med Duggens klare Daab, 
Mon da Skovens lille brune Flyver 
Atter for den Længselsfulde lyver, 
Naar om Dig dens Nattefløite sværmer? 
Rene Jomfru ! nei, det er mit Haab ! 

Frits var ikke færdig med sin Vise, da han blev afbrudt 
af Bertel. 

»Forskaan mig endelig for disse vaade Rim,« sagde 
han ; »Du veed ikke, hvilken Pine det forvolder mig at 
høre derpaa. Mod min Villie bringes jeg til at bryde mit 
Hoved, for at holde fast paa Noget af disse spinkle Phanta- 
sier; men Alting forsvinder for min Betragtning, som en 
himmelfalden Sneeblomst paa den varme Haand. Dersom 
Nogen af Jer nogensinde har havt den skrækkelige Drøm, 



EN DANSK STUDENTS EVENTYR 2^ 

at det var ham paalagt, at bringe en fast usynlig Silketraad 
gjennem en londonsk Synaal af Størrelse som et Haar, da 
vil han kunne gjøre sig en Forestilling om min Qval, naar 
disse smaa Luftbilleder falde i min Synskreds. Jeg har 
mangen Gang i dannede Cirkler maattet staae til Skamme, 
fordi jeg er saa uskyldig, at jeg i denne Region slet ikke 
formaaer at gjøre Forskjel paa Godt og Ondt. For mit 
grove Blik flyder alt dette sammen til en poetisk Melkevei, 
uden at jeg kan gjøre Forskjel mellem de lumpne Drabanter 
og Fixstjerner af første Rang. Nei, der henne paa Veien 
kommer en rødmusset Bondedreng, som synger ret af Hjer- 
tens Grund. Lad os heller høre paa hans Viser; de have 
formodentlig et mere haandgribeligt Indhold, a 

Under sin Vandring spillede den omtalte Dreng Bold 
med sin Hat, imedens han med gjennemtrængende Røst 
afsang følgende Ord : 

Farvel, min velsignede Fødeby ! 
Min Moders Gryde ryger i Sky, 
Min Faders Qvie gumler i Stald, 
Min Søsters Hane sover paa Hald. 
Jeg vil løbe min Vei. 

Farvel, Du min Farfaders gamle Huus ! 
Hav Tak for 01 af vort Gildekruus, 
For Dørtræet, hvor jeg med Ranglen sad, 
For Moders Melk og for Tyggemad 
Og Springom i vor Lo. 

Leerstampede Gulv, hvor med Skjorte paa 

Jeg lærte krybe, jeg lærte gaae ! 

Nu kjedes jeg plat ved saa stakket Gang, 

Og Stuen bliver mig alt for trang. 

Jeg maa løbe min Vei. 

Lad Oxen bindes ved Huusmands Plov, 
Jeg priser den vildene Hjort i Skov. 
Naar Anden rokker i Rendesteen, 
Er den sneehvide Maage dog vel saa reen 
Mellem Himmel og Hav. 

Jeg vandrer og seiler foruden Ro, 
Jeg slider vel hundrede Soller af Skoe ; 
Al Verdens Kringel og snurrige Bold, 
Baade hvor den er varm, og hvor den er kold. 
Vil jeg rigtig besee: 

Appelsiner og Druer og Granens Tap, 
Frøkener, Fruer og Ridder og Knap ! 
Jeg vil glide paa Ski ved Nørrepol 
Og gaae nøgen for Otaheitis Sol 
Med en Krands af Koral. 

Sin Skjebne frister den friske Mand. 
Kanskee jeg som Ridder fra fremmed Land, 
Med sneehvide Heste for Gyldenkarm, 
Kommer hjem med en Kongemø i min Arm 
Til min Moder igjen. 

For det Første den rygende Grød jeg flyer. 
Og synger op udi vildene Skyer: 
Hurra, blaatrøiede danske Knøs ! 
Heis Pjalten i Veiret og Skuden øs ! 
Snart vi flyver afsted. 

Da Drengen var gaaet forbi Stakittet, og hans Sang 
efterhaanden tabte sig i det Fjerne, udbrød Frits: »Det 
var en lykkelig Tid, jeg kom til at høre disse Vandrings- 

riim. Jeg betragter denne Sang som en Røst fra Himme- 
len, der opfordrer mig til at styrte mig ud i den vide Ver- 
den, for at opsøge min ubekjendte Skjønne. Jeg veed, at 
hun idag er reist fra Byen igjennem Vesterport. Laaner Dti 
mig Din Knortekjep, da begiver jeg mig strax uden videre 
Tros paa Veien. Jeg skal nærmere skrive Dig til, hvorhen 
Du skal skikke mit Tornister efter mig.« 

»Min gode Ven!« sagde Christian, »naar Du nu har 
opsøgt Din Tilbedede, veed Dti jo slet ikke, hvad Modtagelse 
Du vil finde.« 

»Troer Du da, jeg besidder mindre Kjækhed end saa- 
mangen spædlemmet Fugl i Luften, der trøstig begiver sig 
paa Flugten over de mange tusinde Bølger, uden at være 
sikker paa at finde det Træ, den flyver efter?« 

»At Du besidder Kjækhed nok, har Din Næse nys 
maattet føle. Lykke paa Reisen da ! Naar Du engang har 
faaet et Indfald, veed jeg nok. Pokker selv kan ikke bringe 
Dig derfra. Lov da i det Mindste, snart at lade Dine gode 
Venner høre fra Dig.« 

Herpaa gav Frits sin Haand og gik strax ud af Porten, 
for at tiltræde sin Vandring. 



ANDET CAPITEL 
Møllekroen 



En Søndag Eftermiddag var det sædvanlige Studenter- 
laug igjen forsamlet paa Norges Minde, hvor de sadde paa 
Bænken udenfor Valentins Dør, for at betragte de brogede 

Tog af Ryttere, Gigge, Fodgjængere og Børn i Trillevogn, 
som paa den støvende Strandvei droge til Charlottenlund. 
Valentin blev spurgt, om han ikke for nylig havde havt 
nogen Efterretning fra den krøllede Frits, og oplæste da 
for Selskabet følgende Breve, som vare stilede til den hele 
Vennekreds : 

Brødre ! 
Idag faae I Brev fra et af Jordens lykkeligste Menne- 
sker. I maae være mig stor Taknemmelighed skyldige, fordi 
jeg afbryder min lange Rad af Fomøielser, for at meddele 
Kammeratskabet en Fortælling derom. Jeg forekommer mig 
virkelig som en medlidende Herremand, der i Glandsen af 
ti Lysekroner holder sit blomstrende Bryllup. Han seer en 
Hob nysgjerrige Stoddere, der staae paa Tæerne for at 
kige igjennem hans Vinduesruder. Den tjenstivrige Laquai 
vil fordrive den ubudne Flok, som er bedækket med Pjalter 
i Stedet for Høitidsklæder. Men den høitfølende Konge 
(tilgiv mig den høie Titel, jeg af Venskab pryder ham med), 
den høitfølende Konge vinker til sin Træl, at han ei med 
uværdige Slag maa fordrive den sparsomt klædte Betler — 
thi Himlen er den Fattiges Ven — og, vigende for sit Sinds 
Mildhed, lægger han usigelig meget Kjødmad paa det blom- 
stermalede Porcellains-Fad, og skikker sin Tjener dermed ud 
til de selvbudne Gjæster. Og en anden Tjener sender han 
efter, sammesteds hen, med en Tvillingpocal fuld af den pur- 
purfarvede Viin. De udsende da de graadige Hænder mod 
det veltillavede Maaltid, og gjenime Levningerne i deres 
velsammensyede Tiggerposer. Saaledes taler da een Stod- 
der, rækkende Hovedet til sin Nabo : Ikke skal vi den Dag 
i Morgen have nogen Uleilighed af den uforskammede Mave, 
som altid byder at fyldes. — Nu drikke de sig en Ruus i 
den lette Viin, og raabe med forenet Røst : Gid den af Gud 

opfostrede Konge maa længe leve med sin Ungdomsbrud! 
Gid hun maa føde ham raske Sønner, der vel forstaae at 
svinge den kobberbevæbnede Landse, og gid Fruerstuen maa 
blomstre med deilige Pigebørn, der ligne deres Moder! Saa- 
ledes tale de, men den liliearmede Jomfru bøier sit Hoved 
ned til den vellugtende Urtekost for at skjule sine Kinders 
Rødme. Den høihjertede Konge seer paa hendes solskin- 
lignende Ansigt og betages af en sød, uendelig Længsel og 
vikler sin dristige Høire omkring hendes guldombeltede Liv. 
Og han fylder en Guldpocal, og drikker de herlige Betleres 
Skaal. Han ønsker dem, at de maae finde Ly under tæt- 
løvede, bredskyggede Lindetræer, naar Regnen overfalder 
dem paa den brede Landevei ; at Gud Fader vil forbyde 
de blodgjerrige Hunde, som bjæffe ved Porten, at sønder- 
rive deres lappede Kjole, og at Bondens Viv alle Dage maa 
fylde deres Pose med Ost og Brød. — Ei anderledes gaaer 
det den gudlige Kongesøn, som til Eder skriver dette Brev. 
Jeg føler Medynk med Eder arme Stoddere, der ikke som 
jeg have Mod til at rive Eder ud af Livets Trældom og 
styrte Jer ud i den uendelige Verden*). — 

»Det var en lang Lignelse,« bemærkede Bertel. 

— I Stedet for at opsøge den ubekjendte Skjønne, der 
først har givet Anledning til min Vandring, har jeg slaaet 
mig til Ro i en Møllekro, hvor jeg alt har opholdt mig i 
fem Dage, og kan ikke forlade dette mit Opholdssted, uagtet 
jeg lige for mine Øine, naar jeg om Aftenen spadserer langs 
med Søen, seer de gyldne Fløie paa Ravnshøi, hvor jeg 
veed min Tilbedte befinder sig. Jeg vil dog beskrive Eder 



*) De i det foregaaende Stykke forekommende Udtryk: „højtfalende", 
„usigelig meget Kjødmad", „purpurfarvet Vin", „den af Gud op- 
fostrede Konge** o. s. v., ere ordrette Oversættelser af Talemaader, 
som bruges i de homeriske Digte. — Det maa erindres, at Poul Meller 
har oversat de sex ferste Bøger af Odysseen. 

Møllerens Familie, som saa aldeles har fængslet mig, at jeg 
forekommer mig selv at høre dertil, som et nødvendigt Lem. 
Konen er en skikkelig Kone, som passer sit Huus og giver 
sin eneste Datter Irettesættelse fra Morgen til Aften. Fa- 
deren har først tjent som Soldat hos en tydsk Fyrste, siden 
været Jæger paa Ravnshøi. Han er derfor meget langt fra 
at være nogen almindelig Møller, der blot tænker paa at 
tolde Bondens Sæk. Han forstaaer sig næsten paa Alting 
og kan underholde sine Gjæster saa godt ved sine Sam- 
taler, at de, naar deres Reiseplan tillader det, g jerne til- 
bringe Natten i hans Huus. Hver Morgen Kl. 4 vækker 
han mig op, fører mig paa Jagt, og fortæller mig morsomme 
Historier fra sin Reise. Han uddanner omhyggeligen mit 
hidtil halv slumrende Talent for Jagten. Jeg har idag hjem- 
bragt to Beccasiner og sex Lærker til Møllerens Kjøkken. 
Han siger, jeg har Anlæg til at blive en dygtig Jæger, naar 
jeg bare kan lægge mig efter noget mere Koldsindighed. 
Thi hidtil har jeg unegtelig gjort mange Feilskud. Paa stille 
Maal træffer jeg gandske godt ; men naar jeg seer en Fugl 
i Flugten, kommer mit Blod saaledes i Kog, at jeg i Al- 
mindelighed skyder forbi. Ved slige Leiligheder bliver Møl- 
leren gjerne meget opbragt; men det tilgiver jeg ham gjerne, 
thi han mener det godt og ønsker af Hjertet, at jeg ret maa 
blive til en færdig Skytte. Forleden vare vi dog nær blevet 
Uvenner. Ved en Feiltagelse skjød jeg hans røde Støver 
i Stedet for en Hare. Da overøste han mig i den første 
Forbittrelse med saamange Eder og Skjeldsord, at jeg be- 
sluttede, snart at forlade hans Huus. Men medens jeg nu 
gik gandske modløs ved Siden af ham, søgte han paa saa 
rørende Maade at gjøre sin Opfarenhed god igjen, at jeg 
ikke længer kunde være vred paa ham. I maae ingenlunde 
troe, at vores Forsoning skete med Taarer, eller at vi styr- 
tede i hinandens Arme, som det gaaer til i en Roman. Nei, 

da han mærkede min Misfornøjelse, holdt han ei engang 
op med sin haarde Tiltale, men nedstemte blot Tonen lidt, 
saaledes at han øiensynligen lod Fortsættelsen følge, blot 
fordi han skammede sig ved en pludselig Overgang til Ven- 
lighed, og maatte gjøre Vold paa sig selv for at vedligeholde 
den Fortørnedes Rolle. 

Alting, sagde han, griber han saa keitet an, naar han 
gaaer paa Jagt. Hvad er det for et gudsjammerligt Krudt- 
horn, han har? Han spilder jo hver Dag et halvt Pund 
af det gode polerede Krudt, fordi den tossede Tøndetap 
ikke passer i Hullet. Smid det tossede Pølsehorn i Grøften ! 
Her vil jeg forære ham et andet, som har tilhørt Fyrsten af 
Katzenellenbogen. Der hænger et godt Krudtmaal ved, af 
ægte Sølv. Pas nu paa, naar han lader den spanske Flint. 
Den taaler sine sex Grader. Men det vil jeg sige ham — 
han maa passe vel paa Maalet. Jeg kan ikke være tjent med 
at faae min bedste Bøsse spoleret af saadan en — saadan 
en Herre fra Kjøbenhavn, som han. 

Møllerens Datter er meest efter mit Hoved. Ja, hvor- 
for skal jeg lægge Dølgsmaal paa det, det er egentlig hende, 
jeg ikke kan fjerne mig fra, og min Kjærlighed til hendes 
Familie kommer blot deraf, at jeg veed, der flyder samme 
Blod i hendes Aarer, som i deres. Ja jeg maa tilstaae, jeg 
kysser gjeme Møllerens lille snottede fire Aars Dreng, fordi 
hans Næse ligner Søsterens. Jeg undseer mig virkelig meget 
for Eder allesammen, at jeg maa bekjende det for Jer. Jeg 
drog ud i Verden ret som en vandrende Ridder, der leder 
efter en yndig Riddersfrøken, som han blot saae et Glimt 
af, da htm fløi ham forbi paa sin hvide Ganger. Eders 
Ønsker ledsagede mig paa mit eventyrlige Tog, og nu maa 
jeg bede Eder om at give dem en an-ien Retning. Kunde 
jeg nu blot faae Jer omstemte saaledes, at I ligesaa vaript 

ville interessere Eder for min Møllerpige, som for den Skjønne 
paa Borgen. Jeg forlader aldrig dette Sted — 

»Hvorfra dateres Brevet?« spurgte Bertel. "^ 

»Fra MøUekroen,« sagde Valentin. 

»Ei, ei!« udraabte Bertel. »Der støder han sammen 
med en snurrig Person, med den lærde Licentiatus medicina 
Claudius. Inden I høre Fritses Udladelser om ham, vil jeg 
først fortælle Jer et Par Ord om denne aandelige og legemlige 
Krøbling; thi jeg kjender ham bedst, da han, med Skam 
at tale om, er mit kjødelige Søskendebarn. 

Licentiaten 

For tre Aar siden havde Familien paa Ravnshøi og 
adskillige af deres velhavende Naboer, der ei have nogen 
offentlig beskikket Medicus i deres Nabolaug, forenet sig 
om at holde sig en Læge for egen Regning. Jeg besluttede 
da at gribe denne Leilighed, for at bringe min kjære Frænde 
til et Slags Virksomhed. Thi selv er han alt for lam paa 
Villien til at udføre nogen Beslutning. Jeg gav ham et Brev 
i Lommen, satte ham paa en Fragtvogn og troede, Sagen 
var fuldkommen i sin Rigtighed. Men da jeg et Aars Tid 
efter begav mig derud for at see, hvorledes han skikkede 
sig i sin nye Stilling, og i denne Hensigt lod mig føre til 
Stedets Læge, fandt jeg til min store Forundring, at en anden 
Medicus øvede sin Kunst der i Egnen. ^Nu vilde jeg igjen 
reise til Staden, for om muligt der at opspørge Licentiaten. 
Paa Veien overnattede jeg i MøUekroen og saae der, mens 
jeg i Aftenskumringen sad med den lystige Vært og betrag- 
tede Kakkelovnsilden, en lang, kroget Skikkelse liste sig 
langs med Væggen og forsvinde gjennem en af Dørene. 
Denne Skikkelse vil jeg beskrive; thi med det Samme be- 
skriver jeg min Fætter. Han er halvfjerde Alen lang, og 

af Skamfuldhed over denne overnaturlige Længde, som ved 
hans Smekkerhed endnu mere bliver iøinefaldende, bøier 
han sin Ryg saameget, at hans Hoved falder under et al- 
mindeligt Menneskes Synskreds. Naturen har lettet ham 
denne Stilling ved at forsyne hans Rygrad med to Led, saa- 
ledes at den, i Særdeleshed naar han sidder, udgjør tre Linier, 
der danne to stumpe Vinkler med hinanden. Forresten er 
der Intet at mærke ved hans Ydre, naar man undtager en 
Klumpfod, som gjør ham det nødvendigt, til Brug for sin 
høire Fod at holde sig en Snørestøvle. 

Hvad var det for et Menneske? spurgte jeg Værten. 

Det er een af mine Gjæster, gav han til Svar; han 
kom for et Aar siden til mit Huus og lod til at have 
stort Hastværk, thi han bestilte Theevand til næste Morgen 
KL 4, for ret betids at fortsætte sin Reise. Men den næste 
Dag lod han Vognen afsige. Dette gjentog han siden hver 
Dag i det første halve Aars Tid; men nu lader det til, at 
han har slaaet sig til Ro hei i mit Huus. Det er et godt 
Stykke Karl, som aldrig kommer nogen Sjæl for nær; men 
jeg troer, sandt at sige, han er ikke vel forvaret. Hans 
Lærdom har gjort ham forrykt i Hovedet. 

Vælg Deres Ord forsigtig, sagde jeg; thi han er mit 
kjødelige Søskendebarn paa mødrene Side. 

Ja, sagde han, saa maa De jo bedst selv vide, hvordan 
han har det. Han er forfærdelig folkesky. Igaar lod han en 
Stige sætte til sit Kammervindue, for at kunne komme ned 
i Haven [og gjøre sig sin sædvanlige] Motion, uden at gaae 
igjennem Gjæstestuen. Sommetider ligger han en heel Dag 
i Dvale, sommetider spanker han op og ned ad Gulvet og 
giver sig til at præke for sig selv. Men det er jo gandske 
overflødigt, at jeg fortæller Sligt til Dem. De maa jo selv 
bedst kjende hans Underligheder. Han gjør os, som sagt, 
ingen Bryderier. Vi ere blevne saa vante til at see ham 

humpe omkring her i Huset, at jeg endogsaa troer, vi vilde 
savne ham, dersom han reiste sin Vei. Min Datter Ma.rie 
passer meget omhyggelig paa, at han i betimelig Tid faaer 
sin Mad og Drikke, ellers troer jeg, han af Glemsomheci 
sultede reent ihjel. Jeg siger tidt nok til hende: Lad os 
engang see, om ikke hans Natur selv kan minde ham; han 
er dog saa lang, at han maa kunne kræve sig selv. Men hun 
er altfor blødhjertet til at anstille Forsøget. — 

Jeg sad oppe til langt ud paa Natten for at skrive 
Breve, og hørte ham imidlertid bestandig pusle paa sit Væ- 
relse. Snart phantaserede han nogle faa Minuter paa sin Fløite, 
snart spadserede han taus og med stærke Skridt omkring paa, 
sit Gulv. Jeg gik ud i Haven, for at kige gjennem hans 
Vinduer. Lyset paa hans Bord var brændt langt ned i 
Pladen, da han i sine overjordiske Tanker havde forglemt 
at skyde det i Veiret. Luen steeg og sank i Blikrøret, der 
var gandske blaat af Heden, og den smeltede Talg udbredte 
sin Stank i hele Værelset. Halv liggende, halv siddende 
befandt han sig i en meget lav Lænestol, med sine lange 
Been udstrakte paa Gulvet. Han var fordybet i Betragt- 
ninger og stirrede stivt hen for sig igjennem sine Briller. 
Begge hans Hænder, der endnu holdt fast paa Fløiten, hvilte 
aldeles ubevægede paa hans Skjød. Jeg betragtede ham flere 
Minuter, uden at han gjorde Mine til at røre noget Lem. 
Naar jeg ikke havde seet det brændende Blik igjennem 
Brillerne, vilde jeg have taget det for en heldig Voxafstøb- 
ning af min Fætter Licentiaten. Tilsidst raabte jeg til ham 
gjennem det aabne Vindue : God Aften, Fætter ! — Han 
foer sammen uden at bringes ud af sin forstenede Positur. 
Nu krøb jeg ved Hjelp af den nylig anbragte Stige gjen- 
nem Vinduet ind til ham, og bragte ham ved mine Nævers 
Kraft ud af sin Dvale. Han reiste sig op med endeel for- 
legne Bukninger og fremstammede nogle ufuldbaame Compli- 

menter, hvoroied han yttrede sin Taksigelse, fordi jeg saa 
gjerne paatog mig den Uleilighed at hjelpe lidt paa hans 
Leveplan, og gjorde mig endeel Undskyldninger, fordi han 
ikke havde fulgt den Bane, jeg havde foreskrevet ham. 
Hans Tanker skride saa langsomt, at han undertiden mang- 
ler Aandsnærværelse til at svare paa det eenfoldigste Spørgs- 
maal. I Særdeleshed er han uforstaaelig, naar han nylig har 
været hentaget af sine metaphysiske Phantasier. Da her- 
sker der en saadan Skilsmisse imellem hans Ord og Mening, 
at han ei er i Stand til at fremføre nogen fuldstændig Sæt- 
ning, men alle hans Tanker komme dødfødte til Verden. 
Da nogen Ligevægt var tilveiebragt i hans adspredte Sind, 
aflagde han sit Skriftemaal, der, med Forbigaaelse af hans 
hyppige Pauser og mislykkede Perioder, lød saaledes : 

Dagen efterat jeg var kommet hid, var det mit faste ' 
Forsæt at begive mig til Ravnshøi; men det var mig umu- 
ligt at finde min Lommesax, og Du vilde dog neppe for- 
lange, jeg skulde fremstille mig for et Herskab med uklip- 
pede Negle. Da jeg den følgende Dag greb en Brand paa 
Skorstenen, for at tænde min Pibe, brændte jeg mig en stor 
Vable paa den høire Pegefinger. Med en saadan legemlig 
Smerte, begriber Du vel, jeg manglede det frie Hovedomløb, 
som udkræves, naar man skal indføre sig selv med en pas- 
sende Hilsen hos en virkelig Justitsraadinde. Da Møller- 
konen den tredie Dag, efter min Anviisning, skulde forbinde 
min syge Haand, og med en tændt Praas vilde brænde Sy- 
traaden over, dryppede syv store Talgpletter paa min sorte 
Kjole. Da den første Draabe var faldet, forudsaae jeg, at 
der vilde følge flere paa; men jeg var saa betaget af Tak- 
nemmelighed over hendes Omhu, at jeg ikke havde Mod til 
at gjøre hende opmærksom derpaa. Nu gik lang Tid hen, 
inden jeg fik anskaffet noget Terpentin til at tage disse 
Pletter af med. Imidlertid vare mine skjønneste Kraver 

smudsede, og endeel Uger forløb, inden jeg fik dem be- 
sørgede til en Vaskerkone. Med saadanne smaa Uheld, som 
en ond Dæmon sendte mig paa Halsen, forløb et Aars Tid, 
uden at det var mig muligt at komme til Ravnshøi, som 
blot ligger en halv Miil fra denne Kro. 

Men min Gud, udbrød jeg, hvorledes er det tænke- 
ligt, at Du ei paa en eneste af de 365 Dage fik det Helte- 
mod, til Trods for alle Hindringer at gjøre det herkuliske 
Tog! 

Saaledes, svarede han, taler bestandig Du og Enhver, 
der har det Held at kunne handle uden at tænke over sit 
Liv. Naar jeg havde kunnet indsee nogen tilstrækkelig 
Grund til, at Reisen snarere skulde skee paa een Dag end 
paa en anden, da vilde den have gaaet for sig. Men Ulyk- 
ken bestaaer egentlig deri, at jeg altfor tydelig indseer den 
Sandhed, at enhver Gjeming uden stor Skade kan opsættes 
en Dag. 

Men deri tager Du just feil. Fætter, gav jeg til Svar; 
ingen Ting i Verden, som kan udføres idag, bør udsættes til 
imorgen. 

Negter Du mig det, tog han atter Ordet, da maa Du 
nødvendig indrømme mig, at den muligviis ligesaa godt kan 
udføres et Minut eller et Secund senere ; og denne forbistrede 
Mulighed varer ved, saalænge man drager Aande. Ingen 
kan bevise mig, at en Opsættelse, der varer en Secund eller 
Terts, skulde have fordærvelige Følger, og fordi Ingen kan 
bevise mig det, derfor gaaer mit Liv reent i Staa. Min 
uendelige Gransken derover gjør, at jeg Intet udretter. Frem- 
deles kommer jeg til at tænke paa mine Tanker derover, 
ja jeg tænker over, at jeg tænker derover, og deler mig selv 
i en uendelig tilbageskridende Rad af Jeg'er, der betragte 
hinanden. Jeg veed ikke, hvilket Jeg der skal standses ved 
som det egentlige, og i det Øieblik jeg standser ved eet, er 

det jo igjen et Jeg, der standser derved. Jeg bliver ør og 
betaget af Svimmelhed, som om jeg stirrede ned i en bund- 
løs Afgrund, og Tænkningen endes med, at jeg føler en 
rædsom Hovedpine. 

Kjære Fætter ! sagde jeg rolig, med slige Grublerier vil 
Du pine Dig ligesaa forgjeves, som om Ehi endevendte Din 
Goliathskrop, og forsøgte at spadsere paa Hovedet med Dine 
lange Been i Veiret. Jeg kan slet ikke staae Dig bi med 
at sortere Dine mange Jeg'er. Det ligger aldeles uden for 
min Virkekreds, og jeg maatte enten være eller blive ligesaa 
gal som Du, hvis jeg indlod mig i Dine overmenneskelige 
Drømmerier. Min Viis er at holde mig til de haandgribe- 
lige Ting og vandre paa Forstandens brede Landevei ; derfor 
komme mine Jeg'er aldrig i Ulave. Forresten seer jeg nok, 
at Forseelsen er min. Jeg burde have ført Dig lige til Maalet, 
aabnet Justitsraadindens Døre, og stødt Dig ind i Stuen 
saaledes, at Du havde seet Dig nødsaget til at gribe det første 
det bedste Jeg, for at byde Fruen og hendes gode Familie 
god Dag. Men siig mig nu, hvad har Du taget Dig for her 
i et udslaget Aar! 

■Jeg har, sagde han, samlet Materialier til mit store Værk 
over Menneskets physiske og intellectuelle Natur. 

Au, svarede jeg, tænker Du paa det endnu? For ti 
Aar siden havde Du den samme fixe Idee. Det maa blive 
ret et grundigt Stykke Arbeide. Jeg troede. Du studerede 
Mineralogie, siden jeg saae den store Mængde Stene her paa 
Dit Gulv. 

De findes her alene for Værkets Skyld, sagde han. Jeg 
har bemærket, at Tankerne glide bedst fra Pennen, naar 
man besidder aldeles hensigtsmæssige Skriveredskaber. For 
at f aae gode Penne, maa man have gode Knive, og for at 
skjærpe dem, maa man besidde ret udsøgte Slibestene. Der- 
for har jeg, inden jeg gik videre, forskrevet alskillige Steen- 

arter, og rigtig nok, som Du seer, maattet trænge temmelig 
dybt ind i Mineralogien som et forberedende Studium. 

Herpaa gav jeg til Svar : Dette synes at være ret en 
grundig Fremgangsmaade, naar Du hertil føier et flittigt Stu- 
dium af Ornithologien, for at løse den Opgave, hvilke Fugles 
Fjær der yde de bedste Penneposer, og tillige opoffrer nogle 
Aar til Pædagogiken. for at udfinde, hvorledes en Dreng 
bedst opdrages, for engang i Tiden at blive en dygtig og ret- 
sindig Knivsmed. \ 

Egentlig talt var det slet ikke for vidt drevet, sagde 
han. Du spotter, fordi Du ikke forstaaer mig. Disse For- 
søg paa at lette den aandelige Virksomhed ved Materiens 
Beqvemhed afgive jo tillige Bidrag til Værket selv, ligesom 
ogsaa Betragtningen over, hvorledes jeg bragtes til Under- 
søgelsen, udgjør et nyt Capitel. Fremdeles — 

Ja, stop nu, Fætter! afbrød jeg ham, ellers løbe vore 
Tanker atter Surr, ligesom da vi kom i Vilderede med vore 
Jeg'er. Man bør ikke roe saa langt ud, at man taber Landet 
af Sigte. 

For at rede mig selv og min Fætter ud af det filtrede 
Hjernespind, hvori han gjeme saaledes indvikler os, at jeg 
med min jydske Forstand tilsidst veed hverken ud eller ind, 
gav jeg mig til at undersøge, hvad Forfatning hans Klæder 
befandt sig i; thi han er i enhver praktisk Dont aldeles 
raadvild og hjelpeløs. Jeg erfarede da, at hans Garderobe 
ved den menneskekj ærlige Maries Bistand var bragt i bedre 
Stand, end jeg havde troet. Medens jeg syslede hermed, 
blev jeg vaer, at han, ved at holde Frakken opknappet, gav 
sit Liv et bredere Gjennemsnit, for at spærre mig Udsigten 
til en vis Krog. Naar jeg vilde kaste mit Øie derhen, trip- 
pede han omkring foran min Synslinie som en Gaas, der med 
opspilede Vinger søger at forsvare sit nys udrugede Kuld 
mod Hønsepigens Hænder; men hun sparker den kortsynede 

Gaas tilside med sine Træskoe og tæller alle Gjæslinger i 
sit Sold, for at bringe dem i Nattely. Saaledes greb jeg, 
der havde mærket Uraad, den fortvivlede Licentiatus ved 
Armen og sagde : Gaa tilside, Fætter ! jeg maa see, hvad 
det er for Contrabande, Du har skjult her i Krogen. Her 
opdagede jeg en Stabel skimlede Kraver og Halsklude, som 
han meget omhyggeligen havde vidst at skjule for Maries 
Speiderblik. Med en Lineal rørte jeg op i det ilde tilredte 
Linned, og forstyrrede derved en heel Slægt Ørentvister i 
deres huuslige Lyksalighed. Den flygtende Sværm af In- 
sekter undslap ved Hjelp af sine mangfoldige Been og smi- 
dige Kroppe for største Delen mine morderiske Forfølgelser; 
men jeg udbrød i Harme : 

Hjertenskjære Fætter ! hvorfor i al Verden skjuler Du 
Din Skrøbelighed for mig? At Du dølger Din Uhumskhed 
for den smukke Møllerdatter, kan jeg finde forklarligt; men 
at Du vil undsee Dig for Din kjødelige Fætter, der saa 
tidt har seet Dig i Din hele Nøgenhed, det gaaer dog alt- 
for vidt. 

Bertel! svarede han, jeg forstaaer det neppe selv. Det 
er et mærkeligt psychologisk Problem. Det gaaer mig, som 
en dødelig Syg, der ei engang har Mod til at aabenbare 
Lægen alle sine farlige Tilfælde. Saaledes deler Menne- 
sket ved mange Leiligheder sig selv i to Personer, af hvilke 
den ene søger at føre den anden bag Lyset, imens en tredie, 
der i Grunden er den samme som de to andre, forundrer 
sig høilig over denne Confusion. Kort sagt. Tænkningen 
bliver dramatisk og spiller i Stilhed de meest forviklede In- 
triger med sig selv og for sig selv; men Tilskueren bliver 
bestandig paany Skuespiller. Derom anbringer jeg et langt 
Capitel i mit Værk. 

For at han ikke skulde partere sig selv i altfor mange 
Personer, bragte jeg igjen Talen paa det mishandlede Lin- 

ned. Jeg udfoldede en hvid Halsklud, som ved sine mange 
sorte Striber og Spor af Hagen tydelig røbede den Sindrig- 
hed, hvormed han havde vidst, bestandig saaledes at sammen- 
lægge den, at en taalelig Yderside kunde føres frem for 
Dagens Lys. — Kjære Fætter ! sagde jeg, man seer af dette 
Klædes Behandling, at Du aldeles ikke mangler Kunstflid. 
Nødvendigheden vækker af og til endeel slumrende Kunst- 
drifter hos Dig. — Imidlertid havde han tabt sig i Betragt- 
ningen over sit eget Hoveds dramatiske Natur, og gav mig 
intet Svar. Møllerens Gaardhane lod sig høre første Gang, 
og jeg steeg igjen ud af Vinduet, for at opsøge mit 
Natteleie. 

Nu har I hørt min Fremstilling af min Fætters Væsen 
og Egenskaber; lad os nu høre, hvorledes Frits udlader 
sig om ham.« 

Valentin tog igjen fat paa Brevet, hvor han var bleven 
afbrudt : 

— Jeg forlader aldrig dette Sted. Dersom I ønske Eders 
Møllesække vel behandlede, da slaaer Eders Bo op her i 
mit Nabolaug som Præster, Byfogder og Læger. Her er 
godt at boe. Jeg forlader aldrig dette Sted — 

»At sige, hvis Møllersken er af samme Tanker som 
han,« afbrød Zacharias Læsningen. 

»O, det har ingen Fare,« svarede Bertel. »En Pige 
fra Landet er ikke vant til at have en saa smidig Tilbeder. 
Hans Medbeiler, om han har nogen, er sagtens en drøi For- 
pagter, som taler med Faderen om Rapssaat og Vexeldrift, 
og hvis høieste Kjærlighedsyttring bestaaer i, at han lægger 
Piben eller spytter sin Skraa ud og, mens han udstikker sit 
Glas Finkel, nikker med et møisommeligt Smiil halv om- 
vendt til Datteren, idet han siger: Hendes Velgaaende, 
Jomfru !« 

Zacharias sagde : »Det ærgrer mig ellers, at den Gjek 

bilder sig ind, at vi Alle med vore Ønsker følge ham 
paa hans Narrevandringer. Hans Liv er bestandig halv 
Alvor, halv Skuespil. Derfor er det ham en Nødvendighed 
at have Tilskuere til sine Marionetstykker, og det gjør ham 
ondt, at han allerede i første Aet maa adsplitte vor Inter- 
esse, ved at føre en ny Elskerinde paa Bræderne.« 

»Man kalde det, hvad man vil,« svarede Bernhard; 
»vi kjende jo Alle tilsammen hans Væsen og Egenskaber. 
Han har den Aabenhed eller, om man vil, den Svaghed — 
thi af Sprogenes Armod nødes man nu eengang for alle 
til at betegne enhver menneskelig Beskaffenhed med et Ord, 
der tillige indeholder Roes og Dadel — at han ønsker, 
André skulle deeltage i hans Liv og ligesom leve det i 
Fælledsskab med ham. Han kjender unegtelig ei til den 
dybe Lidenskab, der ligesaa lidet i Livet kommer over Læ- 
berne, som naar disse bedækkes med Liigstenens Segl. Hans 
Characteer er omskrevet af en saa elastisk Ring, at den 
bestandig omformes efter den Kreds, han befinder sig i. 
Jeg kan ret forestille mig, hvorledes han gaaer Møllerkonen 
tilhaande i hendes huuslige Arbeider, og hvorledes det i 
slige Øieblikke forekommer ham, at oeconomiske Under- 
søgelser ere Livets høieste Opgaver. Saadanne bøielige Væ- 
sener ere de Baand, der gjøre Overgangen og ligesom For- 
soningen mellem de skarpt udtalte Personligheder. Var der 
ikke slige smigrende Tolke, der ligesom jævnede de skjæ- 
rende Modsætninger og lærte de stærkt prægede Mennesker 
at forstaae hinanden, da vilde disse som steile Fjelde fiendt- 
ligen staae imod hinanden. En saa voxblød Yngling bliver 
altid elsket, hvor han træder frem, og jeg tvivler ikke paa, 
at han i Møllerens Huus antager en Farve, som behager 
den uerfarne Landsbypige.« 

»Lad os nu høre mere af Brevet,« sagde Bertel, der 
ikke var en Ven ^f Tydskerens lange Betragtninger. 

Valentin svarede : »Jeg gotter mig ret ved at høre Eders 
aprioriske Betragtninger, da jeg dog er den, som af Alle 
er den bedst oplyste og sidder med Slutningen af Historien 
i min Frakkelomme. Ja jeg venter endogsaa hvert Øieblik 
Postbudet, for at modtage Begyndelsen til en ny.« Derpaa 
læste han videre : 

Hun — I husker nok, at denne Hun er Møllerens 
Datter — bærer bestandig et rødt- og hvidttæmet Forklæde. 
Spotter kun, saameget I ville. Dette tærnede Forklæde 
hører saa uadskilleligen med til hendes Person, at man nød- 
vendig maa tænke sig det med, for at faae en tydelig Fore- 
stilling om hende. Hendes Paaklædning er overhovedet det 
klareste Udtryk af den stille Ligevægt og Ynde, der hersker 
i hendes hele Væsen. Den høieste Grad af Simpelhed og 
Reenlighed hersker bestandig deri; enhver Naal er bestan- 
dig fæstet med den høieste Grad af Nøiagtighed og Correct- 
hed. Hun taler kun lidet og aldrig uden at foranlediges 
dertil. Om jeg ogsaa her i dette Brev anførte endeel af 
hendes Yttringer, vilde det dog kuns give Eder et høist 
ufuldstændigt Begreb om hendes skjønne Tilværelse ; thi I 
fik den jo at høre af Valentins Basmæle, i Stedet for af hen- 
des bløde, hjertegribende Stemme. Enhver af hendes mindste 
Bevægelser udtrykker mere end noget Ord den reneste, be- 
skedneste Qvindelighed. Det er intet Under, at Stadens Da- 
mer lægge Vind paa smuk Gang, naar de vide sig betragtede 
af en lang Rad Forbivandrende. Men ved at see Marie, 
naar hun troer sig ubemærket, skride hen over Gulvet, faaer 
man først et Begreb om, hvorledes et skjønt indvortes Liv 
med uberegnet, ufrivillig Tækkelighed bevæger en liflig Skik- 
kelse. Imorges tidlig gik hun over Gaarden for at lukke 
Døren op for sine Høns, og denne korte Vandring staaer 
bestandig som det skjønneste Maleri for min Phantasie. Det 
havde nylig regnet ; derfor maatte hun vaerlig flytte sin Fod 

fra Steen til Steen, for ei at blive vaad. Med den venstre 
Haand samlede hun bestandig sin Kjoles Folder om Fodens 
Ankel og den sneehvide Strømpesvikkel, medens hun med 
den udstrakte høire holdt sin lette Gestalt i svævende 
Stand. 

Det falder meget vanskeligt at komme i nogen fortrolig 
Samtale med hende. Hun har en egen Gave til at holde 
Folk adskillige Skridt fra Livet. Endogsaa jeg, der, som I 
veed, ei er frygtsom, og som Nogle paastaae, ei engang be- 
skeden, kommer ingen Vel med min Fripostighed. Hun 
bringes aldrig i Forlegenhed ved min spøgende Paatrængen- 
hed; men uden at synke ned i den fjasende Region, hvori 
jeg for Beqvemmeligheds Skyld vil drage hende ned, svarer 
hun paa Alting med en venlig Alvorlighed. Igaar Aftes 
lagde vi Sukkerærter sammen. Jeg gik foran og skar med 
en Lugespade Linien efter den strammede Snor, og hun 
fulgte bag efter med et Kræmmerhuus, og lod Ærterne 
falde ned i Furen. Hendes Straahat hængte let tilbage- 
kastet paa Hovedet, og det blegrøde Hattebaand, som var 
gaaet løst, flagrede omkring hendes Hals og hendes Kinder. 
Ogsaa hendes vægtige Guldkrøller befriede sig ved den 
idelige Bukken tidt fra Kammens Tvang, og hun maatte be- 
standig med sin Haand stryge dem tilside. Da i det samme 
uheldigvis Lyset af den nedgaaende Sol skinnede paa hendes 
Ansigt, blev jeg betaget af en usædvanlig Henrykkelse og 
sagde ret af Hjertens Grund : Gaa lidt mere langsomt. Jom- 
fru ! Kom mig ikke saa nær med Deres Ansigt, ellers kysser 
jeg Dem. 

Nei, De gjør ikke, Hr. Klinger I svarede hun ligegyldigt. 
Dertil er De altfor artig. 

Artig? svarede jeg; det forekommer mig ogsaa at være 
en Slags Artighed. 

Vil De have den Godhed at følge Snoren med lidt 

mere Nedagtighed, gav hun til Gjensvar, saa skal De have 
Tak. 

Jeg vilde ikke saaledes lade det første Thema fare, 
men tog igjen Ordet : Var De blevet vred, hvis jeg havde 
kysset Dem? 

Det vilde gjøre mig ondt at erfare, at jeg uforsætlig ved 
min Opførsel kunde have givet Dem Anledning til at tage 
Dem en saa upassende Frihed. 

Det stred aldeles mod min Regning, at Samtalen skulde 
tage denne Vending ind i det høitidelige Foredrag, hvor 
jeg slet ikke kunde følge med. Naar man saaledes i en 
Kjøkkenhave taler mig til i den høiere Stiil, bliver jeg til- 
mode som en Strandmaage, der med sine Svømmefødder 
staaer paa et Stuegulv og forgjeves basker Sandet med sine 
brede Vinger, uden at kunne løfte sig i Veiret. Jeg greb 
da til et Huusraad, som jeg gjerne betjener mig af ved slige 
Leiligheder. Jeg har bemærket, at blot et ringe Gran af 
Ugudelighed, som en Eed, er en god Hjertestyrkning, der 
strax hjelper til at forflytte Conversationen fra de ætheriske 
Regioner over i den daglige Verden, hvor jeg bevæger mig 
med langt mere Lethed. Derfor tog jeg igjen fat paa den 
gamle Traad med følgende Ord : Kjære Jomfru ! jeg kan 
min Sjæl ikke ret forestille mig, hvad De vilde gjøre, hvis 
jeg havde kysset Dem. 

Jeg vilde gaae min Vei fra Dem, svarede hun, og aldrig 
mere give Dem Leilighed til at være alene med mig. Det 
Samme seer jeg mig nødsaget til at gjøre nu, hvis De læn- 
ger trænger ind paa mig med en Slags Underholdning, som 
langt fra er efter min Smag. 

Ved saadan alvorlig Tiltale bragtes jeg reent ud af 
min Fatning, og fuldendte med stor Ydmyghed mine Furer 
i Bedet. Saaledes besidder hun bestandig en vis Sikker- 
hed i Udtrykket, som aldrig svigter hende. Aldrig bringes 

hun i Forlegenhed for Svar, fordi hun aldrig siger Andet, 
end hvad hun mener. At hun holder meget af mig, derom 
er nu slet ingen Tvivl. Thi jeg anstillede mig idag, som 
om jeg vilde reise; da nærmede hun sig til mig, mens jeg 
snørede min Randsel : 

Er De saa hurtig blevet kjed af vort Huus? sagde hun 
med en meget venlig Tone. 

Nei, svarede jeg, men jeg befrygter, at Huset skal blive 
kjed af mig. 

De maa endelig lægge Reisetøiet tilside, tog hun atter 
Ordet. De er jo blevet min Fader gandske uundværlig. Han 
har aldrig været saa oprømt som i de Dage, De har opholdt 
Dem i vor Kreds. 

Dem selv, sagde jeg, kunde det vel være gandske lige- 
gyldigt, om jeg tog min Hat og Stok og gik til Tobolsk 
eller Irkutsch? 

Nei, ingenlunde, svarede hun. Jeg seer Dem ogsaa ret 
gjeme hos os. Naar De blot i visse Henseender forandrede 
Deres Opførsel noget, vilde Deres Nærværelse være mig 
yderst behagelig. 

Det Eneste, jeg har imod den fortræffelige Marie, det 
er, at hun for tidt taler til mig i en vis Formyndertone. 
Hun kan vel være et Par Aar ældre end jeg; men jeg er 
jo dog heller ingen Dreng. Jeg fylder jo snart de nitten 
Aar, og har i eet Aar været myndig med Curator. Om 
fire Dage skal her paa Søen holdes en Andejagt, hvortil jeg 
glæder mig umaadelig. Inden den Tid vil jeg gjøre Marie 
en ordentlig Kjærlighedserklæring. Jeg kan dog ikke ret 
nyde det friske Jagtliv, inden jeg har det fra Haanden. 
Derpaa vil jeg strax skrive det til min Onkel, og den 21de 
i næste Maaned vil vi holde Bryllup. Det skulde gjøre mig 
ondt, hvis ikke Valentin til den Høitid begav sig herud med 
sit hele Følge. Her var forgangen en Forvalter, som for- 

ærede mig et gandske fortrinligt Valdhorn. Jeg kan alle- 
rede ret taaleligt blæse Livjægernes Marsch derpaa. Det er 
mig en herlig Tidsfordriv at tage Tonerne derpaa om Aftenen 
i Skoven eller ved Søen. Jeg har ogsaa megen Moro af 
en tyk Pudelhvalp, der vralter omkring paa sine korte Been 
og tilhører Møllerens Dreng Peiter. Det koster mig meget 
Hovedbrud, hvorledes jeg skal faae det Dyr lært, at bringe 
hid. Den har tygget mange Lommetørklæder itu for mig. 
Send mig endelig med næste Post Fichtes transcendentale 
Idealismus*). Man maa dog have nogen Philosophie, at 
slaae sig igjennem Livet med. Det angrer mig, at jeg hørte 
Sibbems Forelæsninger saa høist forsømmelig. Nu kan jeg 
først ret studere. Jeg fik en usigelig Sindsro og Tilfredshed, 
siden min lykkelige Skjebne har ledet mig til min evig 
elskede Marie. 

Nu har jeg længe nok i Livet sværmet, 
Ret som en Fuglefjær for alle Vinde. 
Naar jeg mig havde Lykkens Stjerne nærmet, 
Jeg saae den som et Lys i Sumpen svinde. 
Nu ligger jeg i Havnen trygt beskjermet. 
Jeg fundet har en deilig Frelser inde ! 
Jeg aldrig faaer min Frydesang udsjunget. 
Nu er min Rosenstok i Blomster sprunget ! 

Før ilede jeg snart blandt Skovens Hjorte, 
I dyben Snee jeg fløitede paa Hunden, 
Snart med Hyrdindens Lokker ravnesorte 
Jeg spøgte ved en Hybenbusk i Lunden ; 



*) Fritz forvexler Fichte med Schelling, der i Virkeligheden er Forf. 
af j, System des transcendentalen Idealismus", et Skrift, som er grund- 
læggende for Romantiken. 

Snart var min Sjæl i sjette Himmel borte, 
Naar Bægeret jeg tømte ned til Bunden. 
Dog hastig disse vilde Glæder døde, 
Og i min Aand der var saa tomt og øde. 

Hør mig. Du Aand, som gjennem Dine Stjerher 
Til den Gjenfødte saa fortrolig skuer ! 
Jeg elsker Dig, Du Gamle i det Fjerne ! 
Jeg seer Dit Smiil i alle Nattens Luer. 
Nu for Dit Rige kjæmper jeg saa gjerne ! 
Kom frem, Du Djævlehær! jeg ikke gruer. 
Jeg seer min eneste Forsonerinde, 
Ved hendes Haand jeg Himlen nok skal finde. 

O, stod jeg i en Lund med hende ene. 
Hvor Elskovsfugle høit i Løvet gynge; 
O, vilde Du mig ei den Lyst formene, 
Min Høi're om Dit ranke Liv at slynge 
Og see paa Dine Øine jomfrurene ; 
Og vilde hvert et Næb i Luften synge : 
Da — 

Da — derpaa kan jeg ingen Slutning sætte. Jeg mangler 
et Riim, og har desuden ingen Stunder. Møllerens Hønse- 
hund giver Hals i Skoven, jeg maa derud, 

Eders trofaste 

Frits Klinger.« 

Da Brevets Oplæsning var endt, sagde Zacharias : »Hvad 
var det for Snak, der stod om Hyrdindens ravnesorte Lok- 
ker. Jeg har dog hidtil ikke troet, at han har ført noget 
egentlig ryggesløst Liv.« 

»Nei ingenlunde,« svarede Bertel. »Det er en poetisk 

Fiction, som staaer der blot for at pynte, uden at det skal 
have nogen egentlig Betydning. Han kjender slet ingen 
Hyrdinde; thi Korøgteren paa Ømholm, hvor hans Onkel 
boer, har, saavidt jeg veed, ingen Døttre. Svinerøgteren hax 
vel een, men hendes Haar er ikke ravnesort, det falder om- 
trent i samme Farve som en Kakkelovnstørv.c 

»Hvad synes I forresten, c sagde Valentin, »om vor gode 
Vens glimrende Udsigter ?€ 

»Hvis hun ikke,« sagde Bertel, »troer det tjenligt for 
ham, at gaae lidt Trængsel igjennem først, for ret at styr- 
kes i Troen, saa seer det unegtelig noget betænkeligt ud 
for ham. Jeg anseer det ikke for umuligt, at en Landsby- 
pige, der ei har studeret, ved heldige Naturanlæg paa egen 
Haand kan komme til at erkjende Sandheden af Digterens 
Ord: irritant obstacula magis*). Hvad grunder Du paa, 
Bernhard ?« 

»Jeg tænker paa,« var dennes Ord, »hvorledes Na- 
turen har ladet den qvindelige Charakteer uden egentlig be- 
stemte Omrids. Der er fast ingen Forskjel i Sind paa de 
bedre Væsner af det hele Kjøn. Deres bedre Side bestaaer 
i en reen hvid Flade, uden Mangfoldighed af Farve. Det 
er ikkuns ved Skyggerne, de skjelnes fra hinanden. Me- 
dens man i den mandlige Halvdeel af Menneskeslægten seer 
en utallig Vrimmel af bestemt ridsede Polygoner, har Na- 
turen i Tegningen af den qvindelige Charakteer betjent sig 
af lutter concentriske Cirkler. Næsten ethvert reent qvinde- 
ligt Væsen vilde jo have behandlet vores Eventyrer paa samme 
Fod, som denne Marie. — Men lad os nu høre det næste 
Sendebrev, Valentin! Jeg længes dog efter at vide, hvad 
Udfaldet bliver.« 

Valentin tog Brevet frem og læste: 



*) Hvad der hæmmer, det fremmer. 

»Farvel, Brødre! Naar I modtage dette Brev, har jeg 
selv gjort Ende paa mit Liv. Tak for Eders Venskab. I 
min Dødstime forsikkrer jeg Eder om, at jeg har elsket Eder 
Alle ret af Hjertet. Jeg troer ogsaa, I have været mine 
Venner, og tilgiver Zacharias fuldkommen, at han har været 
saa streng i sin Dom over mig. Du, Christian, har altid 
elsket mig meest; Dig giver jeg mit Valdhorn. Jeg bliver 
ventelig begravet her i Skoven; sæt Dig da en Aften paa 
min Gravhøi i stille Veir, og blæs en Sørgemarsch ud over 
Søen. Giv Møllerens lille Søn min Brystnaal. Skjul min 
Dødsmaade ved een eller anden rimelig Opdigtelse for min 
Onkel i Jylland, og send ham mit Krudthorn. I min Kjole- 
lomme findes en Brevtaske med Penge; giv den til den 
gamle Soldat, der børstede mine Støvler i Kjøbenhavn. Jeg 
slog ham engang paa Øret, fordi han havde traadt en Stær 
ihjel for mig. Ellers troer jeg ei, jeg har fornærmet Nogen. 
Der findes ingen Kugler i min Haglpung, og jeg er ei i 
Stand til at støbe mig en, thi ethvert Arbeide falder mig 
væmmeligt. Jeg hænger mig i et blomstrende Æbletræ 
ved et Ærtebed i Haven. Nys vilde jeg have sagt Farvel 
til min Vært, som jeg mødte; men det var mig modbyde- 
ligt at bevæge Læberne. Jeg føler mig saa beklemt, at 
jeg med Nød drager Aande. O, min Hals er, som om den 
var fuld af Naale. Fy, hvor mit Liv forekommer mig at 
have været stygt, elendigt Gjøglespil! Jeg kan ikke skrive 
meer. Lever vel, trofaste Venner !« 

»Nu kjender jeg Dig ikke mere, Valentin !« sagde Chri- 
stian dybt bevæget. »Hvorledes har Du kunnet paa saa 
kold og hjerteløs en Maade meddele os et saa sørgeligt Bud- 
skab?« — Meer sagde han ikke, men bedækkede sit Ansigt 
med sine Hænder. Valentin svarede Intet, men gik lige- 
gyldig fra Bordet. Der herskede en dyb Stilhed i den hele 
Poul M. Meller: Udvalgte Digtninge. 4 

Kreds, og Allé stirrede tause hen paa det mørke Sund, over 
hvilket der hang nogle sorte, ubevægelige Tordenskyer. 

»I Sandhed,« sagde tilsidst Tydskeren, »jeg havde al- 
drig troet, at en saa flygtig opstaaet Lidenskab kunde saa 
hurtig overvælde ham med en saadan Voldsomhed.« 

Pludselig blæstes fra Salen bag ved deres Hoveder en 
høitidelig Dødningemusik paa et Valdhorn. Først skraldede 
blot lange, sønderrivende Toner der udtrykte Rædsel og 
Fortvivlelse og klang som revnet Metal; men efterhaanden 
opløstes de i bløde Ruilader, og endte som med et afbrudt 
Suk. Taarer strømmede Christian ned over Kinderne, da 
i det Samme Valdhornet fløi gjennem Luften ud i Græsset, 
og da man vendte sig tilbage, svang den krøllede Frits sig 
frisk og rødkindet, med den høire Arm om Vinduesposten, 
ned fra Salsvinduet iblandt dem. 

Efterat de første Glædesyttringer og Hilsener vare til- 
ende, sagde Valentin : »Nu holdes jeg vel undskyldt for den 
Kulde, hvormed jeg bragte den bedrøvelige Tidende, da jeg 
var mig bevidst, at jeg havde den Afdøde gjemt i mit Sove- 
kammer.« 

Bertel begyndte med et skalkagtigt Smiil: »Da jeg saae 
de mange Sørgeminer, havde jeg ikke Mod til at lade mig 
forlyde med min ringe Betænkning; men jeg trøstede mig 
selv med den Formodning, at Frits havde fattet en bedre 
Beslutning, naar han havde følt Strikkens ubehagelige Kildren 
om Adamsæblet.« 

»Der tænkte Du feil,« sagde Frits. »Jeg hængte mig 
virkelig som en brav Karl. At man skar mig ned igjen, 
det skete gandske mod min Villie og mit Vidende. Men 
nu skal jeg kortelig fortælle min Død og min Gjenfødelse. 
Dagen før Andejagten begav jeg mig ned i Møllerens Have, 
hvor jeg formodede at træffe hans Datter Mari^. Hun spad- 
serede virkelig mellem Blomsterlandene, som paa gammeldags 

Viis indfattes med høit Buxbom og gjennemskjæres af Gange, 
der ved kunstigen at krydse hinanden danne mangfoldige 
Vinkler og Buer. Hun undveeg mig øiensynligen, fordi hun 
endnu var fortrydelig over Scenen i Ærtebedene. Jeg tænkte 
med Ovid : tnilitat amnis amans*), og forfulgte hende ufor- 
trøden igjennem de labyrinthiske Gange, saa at vi mellem 
de blomstrende Qvadrater paa en vis Maade kom til at lege 
Skaktavl. Hun var mig for saavidt overlegen, at hun kjendte 
Terrainet bedst. Jeg havde paa min Side den Fordeel, at 
jeg som Springer kunde sætte over Qvadraterne, medens hun 
med sine smaa jomfruelige Skridt maatte holde sig paa Blom- 
sterlandeveien. Endelig fik jeg hende ved mine fiint ud- 
tænkte Træk drevet om i en Vinkel, hvorfra hendes eneste 
Retirade var til Lysthuset af Træ. Derind gik hun og slog 
Døren i Laas efter sig, og jeg steeg i samme Minut ind ad 
det aabne Vindue. 

Hun sagde til mig i en bestemt Tone : Hvad vil De 
mig? 

Jeg tog hendes Haand og sagde : Marie ! jeg vil uden 
Omsvøb sige Dem, hvad der bringer mig til at opsøge Dem, 
at jeg ei kan leve uden Dem. Jeg føler en uimodstaaelig 
Trang til at sige Dem, at De gjør mig grændseløs ulykke- 
lig, hvis De ei slutter en evig uadskillelig Forbindelse med 
mig. 

Min Herre ! svarede hun, jeg føler stor Agtelse for 
Dem — 

Det er ikke sandt. Jomfru ! sagde jeg ; hvorledes skulde 
De komme til at føle Agtelse for mig?a 

»Det var et meget vel betænkt Spørgsmaal af Dig, 
Frits !« faldt Zacharias ham i Talen. 

Frits vedblev : »Hun taug et Øieblik, men uden 



*) Enhver Elsker er Soldat. 

4* 

mindste Forvirring. Derpaa begyndte hun paa ny med føl- 
gende Ord: 

Jo, i visse Henseender føler jeg virkelig Agtelse for 
Dem. Jeg anseer Dem for et godt, naturligt Menneske. 
Men naar De endelig ønsker det, vil jeg ret af mit Hjerte 
tale Sandhedens strengeste Sprog til Dem. Maaskee E>e 
har aldrig hørt en saa oprigtig Dom over Deres Liv og 
Væsen som den, De nu fornemmer af min Mund. Jeg 
anseer Dem for at være meer uskyldig og ufordærvet, end 
største Delen af Deres Jævnaldrende. Men De er endnu 
halv Mand og halvt Barn. De finder Behag i Spøg og Leeg 
som et Barn, og Deres Forstand er dog i flere Henseender 
udviklet. Denne Mellemtilstand bibringer Dem den Lyst, 
at ville forvandle Naturens helligste Forhold til Leeg og 
Fjas. Oplever De en mere moden Alder og bliver i Stand 
til at føle virkelig dyb Kjærlighed, da raader jeg Dem som 
en sand Veninde, gjem IDeres Følelse dybt i Deres Bryst, 
og lad Knuppen i Stilhed udvikle sig, før De bringer den 
for Lyset. Drag ei enhver ufuldbaaren Sindsbevægelse saa 
voldsomt frem; thi den ætheriske Blomst visner hen, naar 
den idelig slæbes i Støvet. Troer De virkelig, nogen for- 
nuftig Pige kan finde sit Livs Beroligelse ved at slutte sig 
til en Mand, der, saaledes som De, blot ledes af Øieblikkets 
Indtryk? Vil De vinde nogen agtværdig Qvindes Tilbøielig- 
hed, da bortkast Deres flagrende Væsen og læg Dem efter 
en mere alvorlig Stræben under Deres jordiske Vandring. 
Jeg veed, at Deres Godmodighed ikke tillader Dem at op- 
bringes over den frimodige Tone, hvormed jeg tiltaler Dem, 
og jeg ønsker saa inderlig, at De ret maa føle den Sandhed, 
der ligger i mit Ord. 

Denne Tale holdt hun med en overordentlig Kraft og 
Fynd, som jeg aldrig havde troet kunde huses i et jom- 
frueligt Bryst. Under Talen blussede hendes Kinder stærkt; 

hendes Kam faldt af Haaret, de lange Haarfletninger havde 
frit Spil, og hun stod for mig i det dunkle Lysthuus som 
en gudbetaget Pythia Delphica*), Jeg blev naturligvis 
yderst forbittret og slog i Bordet, saa det hele Træhuus 
rystede.« 

»Nu lyver Du,« sagde Bertel. 

»Det gjør jeg rigtig nok,« svarede Frits. »Forbittret 
blev jeg, men slog ikke i Bordet, saa Træhuset rystede. 
Derimod gav jeg hpnde det hidsige Svar: Ho, ho, smukke 
Jomfru ! troer De, jeg er kommet hid for at veiledes i 
de første Grunde til en fornuftig Sædelære? At gaae anden 
Gang op at læse, har jeg just ikke behov. Jeg blev ret 
grundig confirmeret af Pastor Butfeldt i Ølseby. Det smer- 
ter mig, at De har maattet anstrenge Deres spæde Bryst 
for et Auditorium i Enkelttallet. Havde jeg forud anet, 
at Aanden i denne Stund saa skjønt vilde tale gjennem 
Deres elskværdige Mund, havde jeg i det Mindste dog kaldt 
Møllerkarlen, Bryggerpigen, Røgteren og Deres Broder Peiter 
herop, for at et sømmeligt Antal Øren kunde husvales ved 
Deres liflige Formaninger. Det var meer, end jeg kunde 
og burde forlange, at De skulde sætte Deres fortrinlige Tale- 
gaver i Bevægelse blot for at tildele min spinkle Person 
en Times Lysthuus-Anlagt. Gud bevares! Landet er jo 
fuldt af Præstemænd, der hver Søndag deels med Skriftens 
Ord, deels paa fri Haand, paa deres Embedsvegne nødsages 
til at revse hver Liebhaver. Jeg er Dem uendelig forbundet, 
ja jeg savner Ord til ret at udtrykke min ubegrændsede Tak- 
nemmelighed. Tungen tier, men Hjertet taler sit tause Flam- 
mesprog. De har echaufFeret Dem, Jomfru ! Træk Deres 



*) Præstinden ved den pythiske Apollos Orakel i Delphi; hun 
fremsagde sine Sandsagn siddende paa en Trefod over en mørk Hule. 

Shawl sammen om Halsen, ellers bliver De forkjølet og paa- 
drager Dem rheumatiske Tilfælde, c 

»Nu løi Du igjen, Frits!« sagde Bertel. »Jeg kunde 
see paa Dig, at Du i dette Minut opfandt den hele Tale. 
Du har for megen Ridderaand til at tee Dig saa ubelevent 
hos en Dame.« 

»Ja, naar I endelig ere saa vantroe, at I slet ikke fæste 
Lid til saa sandsynlige Fictioner, maa jeg bekjende reent 
ud, at jeg følte mig gandske sønderknust; og tilintetgjort. Jeg 
troer endogsaa, jeg græd.« 

»Ja det gjorde Du sikkert,« tilføiede Bertel. 

»Ja, det gjorde jeg rigtig nok,« vedblev Frits, »og 
med krampagtig Heftighed flød der en Strøm af tosset 
Snak fra mig, som jeg har glemt igjen, og hvilken jeg, selv 
om jeg erindrede den, neppe beqvemmede mig til at føre 
over mine Læber for Eder. Gandske hovedsvimmel og tum- 
lende tog jeg i Grebet af Døren, uden at huske paa, den 
var lukket i Laas. 

Bi lidt, sagde hun, jeg har Nøglen hos mig. — Der- 
paa lukkede hun mig gandske rolig ud af Døren, som om 
Intet var forefaldet. 

Jeg ilede til mit Værelse, hvor jeg skrev et Afskeds- 
brev til Eder, og styrtede derpaa gjennem Havestuen for at 
udføre mit Forsæt. De to Glasdøre, der førte til Haven, 
stode paa viid Gavl, og paa Trappen var udbredt en Ser- 
viet med Lavendler, der skulde tørres i Solen. Ved Siden 
af Servietten stod Licentiaten og solede sig. I det jeg nu, 
for at gaae uden om Lavendlerne, vendte mig paa Kant 
for at trænge forbi ham, blev han mine forvirrede Miner 
vaer og greb mig i Armen. I min lilfærdighed raabte jeg 
blot : Slip mig ! og stødte ham bort, saa at han styrtede 
baglænds ned af Trappen. Jeg hørte Dørglassene klinge; 
men uden at see mig tilbage skyndte jeg mig hen til Æble- 

træet og iværksatte min Plan. Jeg tabte snart min Bevidst- 
hed; først følte. jeg en behagelig Drøm om deilige Marker 
og Enge, derpaa Intet. 

Da jeg atter vendte tilbage til Livet, befandt jeg mig 
i Møllerens Havestue, hvor der staae to Senge med høit 
opstablede Dyner. Jeg laae i den ene og Ljcentiaten i den 
anden. Møllerens Kone gned mig i Tindingen med Æddike, 
og Marie badede Licentiatens Nakke med lunknet Viin. De 
første Ord, jeg hørte ved Gjenkomsten til dette Liv, var 
følgende Udbrud af Møllerkonen: 

Ak, Du Fredsens Gud ! vi have jo nu lige med Eet 
faaet et reent Hospital her i Huset! Kathrine, løb og hent 
Glarmesteren, at vi kan faae nye Ruder i Døren. 

Licentiaten var nemlig i Faldet tørnet mod den ene 
Fløidør, og Glasset havde skaaret ham et Hul i Nakken. 
Jeg befandt mig i en modbydelig nedspændt Sjælstilstand, 
som naturligen fulgte paa min forrige krampagtige Stem- 
ning. Stuens Tusmørke, Møllerkonens huustige Puslen og 
prosaiske Bemærkninger, der droge mig ned i en lav Region, 
hvor Hvergarn, Finker, Sulevælling og Uldhoser have deres 
Hjem, bidrog til at gjøre min Forfatning piinlig. Det var 
mig heller ikke vel tilpas, at Marie hellere bestræbte sig 
for at skaffe den fordømte Licentiatus frisk Hud i Nakken, 
end at skaffe mig igjen tilbage til Livet. Saasnart Møller- 
konen saae, jeg paa ny drog Aanden, sagde hun til mig: 

Naa, De har rigtig baaret Dem net ad, min Herre! 
Det maa man sige! Herre, Du Fredsens Gud, hvor De har 
gjort en Forstyrrelse her i Huset ! — 

Saasnart jeg havde samlet mine Tanker lidt, besluttede 
jeg at opgive Dødstanken for denne Gang; jeg var for mat, 
til længer at være fortvivlet. Da jeg om Aftenen befandt 
mig alene med Mølleren, sagde han til mig: 

Idag har han gaaet hen og gjort en dummere Streg, end 
dengang han skjød den røde Støver. 

Det er Dem umuligt, svarede jeg ham, at gjøre Dem 
en fjem Forestilling om, hvor inderlig jeg elsker Deres 
Datter. 

Aa, SnakJ faldt han mig i Talen, strabadseer han sin. 
Krop dygtig om Dagen, og lig paa en haard Madrats om 
Natten, saa gaaer det nok over. Saa maa han ogsaa røge 
brav Tobak; det hjelper forbistret godt. 

Man hører nok, bemærkede jeg, at De aldrig har følt 
Kjærlighed. 

Utallige Gange, svarede han; jeg har været forliebt i 
Fruentimmer af alle Slags Farver, baade sorte, brune, hvide, 
og de blakkede derovre fra Vestindien. Skulde jeg have 
hængt mig, hver Gang jeg havde havt slige Griller, da kunde 
jeg gjerne have forbrugt Oplaget i en heel Reberbane. Tro 
han mig, det er kuns en halv Snees af de første Gange, at 
det svier noget for Hjertet, siden er det kuns en Overgang, 
ligesom Tandværk og Snue. 

Han forlod mig, og jeg var ved Dagens Begivenheder 
blevet saa aarvaagen, at jeg følte liden Lyst til at sove. 

Jeg aabnede Vinduet ud til Skoven, hvor den blanke 
Maane skinnede paa de tætsluttede Trætoppe, medens Gjø- 
gen af og til lod mig høre sin Røst. Jeg tænkte paa den 
Grav, der saa nær havde kommet til at reises for mig i 
Skyggen af det Krat, over hvilket jeg nu saae de vrimlende 
Myg i Skumringen at optaarne deres bevægelige Skyer. Jeg 
tænkte paa, hvorledes den store Natur saa rolig bevæger sig 
frem i sin uendelige Fred, medens det saakaldte Fornuftvæsen 
yttrer sin Egensind som et uregjerligt Barn; hvorledes Nat- 
ten, igjennem sine gyldne Briller, vilde have seet paa min 
Grav med samme Blik, som den nu saae paa mit Ansigt. 
Da forestillede jeg mig ret levende, hvorledes Christian da 

havde siddet med et Flor om sit Horn og blæst en veemodig 
Melodie, mens Fiskeren holdt stille med sit Blus paa Søen 
og strøg Haaret bort under sin laadne Kabuds, for at høre 
paa Musiken. Under disse Betragtninger forfattede jeg den 
Sørgemusik, som I nys have hørt, og sov ind paa min Stol 
med Hornet under Armen.« 

»Nu synes Du dog at være gandske vel tilmode paa 
ny,« sagde Bertel. 

»Jeg forsikkrer Dig,« gav Frits til Svar, »jeg er saa 
Gud høist bedrøvet.« 

»Noget maa Du vel sagtens være det, om ikke for 
Andet, saa for Velanstændighedens Skyld. Imidlertid har 
dog vist de strenge Lærdomme, Jomfruen gav Dig i Lyst- 
huset, virket med temmelig nedslaaende Kraft paa Din 
Varme.« 

»Ja tilvisse,« sagde Frits igjen; »thi jeg bliver gandske 
fortørnet, naar jeg tænker paa den Rolighed, hvormed hun 
affærdigede mig, den Besindighed, hvormed hun foredrog sin 
Tale, ret som om hun vel forberedt havde læst hvert Ord 
fra Bladet. Hun burde dog i det Mindste være kommet lidt 
i Oprør.« 

»Ja vist,« sagde Bertel; »hun burde have taget et Par 
Hofmandsdraaber paa et Stykke Melissukker, og lagt sig . 
lidt ovenpaa Sengen med Klæderne paa. Det var det Mindste, 
hun kunde gjøre, naar hun vilde tilfredsstille Høflighedens 
almindelige Fordringer. Hun taler ellers ret godt for sig. 
Jeg gad gjeme vide, hvorfra hun faaer de Bøger, efter hvilke 
hun danner sin Stiil. Thi naar jeg undtager Udtrykket: 
»Deres jordiske Vandring«, som hun kan have tilegnet sig 
af Sognepræstens Søndags-Foredrag, havde Resten mere af 
Romanens Farver, end af den evangeliske Rhetorik. Jeg 
tilstaaer, det falder mig ikke let, paa staaende Fod at opløse 
de Bestanddele, hvoraf hendes Ordbog er sammensat.« 

»Hun har virkelig meer Dannelse, end nogen af Eder 
troer; thi hun har, fra sin Barndom af, havt megen Om- 
gang med Familien paa Ra%7ishøi, og Fruen i dette Huus 
skal besidde megen Smag for den skjønne Literatur.« 

»Ja saa,« sagde Bertel; »derved gaaer et Lys op for 
mig. Jeg kan nu ret i Aanden forestille mig en landlig Kreds 
af Jomfruer og Fruer, der have dannet sig et lille Læse- 
selskab, og hvorledes de utaalmodige vente den agende Post, 
for med Graadighed at styrte sig over Brevduen, Harpen, 
Læsefrugterne o. s. v.« 

»Jeg har faaet en Slags Interesse for den Pige,« sagde 
Bernhard, »blot af de faa Bidrag, man har givet mig til 
hendes naturhistoriske Construction. Det er et ret smukt 
Exemplar af den Schillerske Qvindeclasse. Jeg har intet 
Andet at udsætte paa hende, end at der flyder lidt vel meget 
mandigt Blod i hendes Aarer. Det er at betragte Sagen 
med et altfor prosaisk Blik, naar man vil indbilde sig ved den 
blotte mechaniske Juxtaposition at kunne forklare hendes 
Foredrags Beskaffenhed. Nu, da jeg begynder at fatte hen- 
des zoologiske Betydning, og at kimne anvise hende sin Plads 
i Dyrerækken, indseer jeg klart den indre Nødvendighed, som 
frembringer hendes høitidelige Taler; thi Ordet avles ligesaa 
nødvendigt af Menneskets organiske Grundform, som Far- 
verne paa Fuglens Fjær. En uberegnet mundtlig Yttring 
lægger det indre Væsen mere tydelig for Dagen end Hand- 
lingen, der gjerne forudsætter meer Overlæg og Forsæt. Det 
ædle Udtryk, der blomstrer paa en fiintbygget Qvindes Læbe, 
der efter et Slags indre Lov forskyder alle platte Forestil- 
linger, og uforsætlig vælger alle Sprogets meest ætheriske 
Lyde, kan ei blot tilskrives hendes Omgivelse, men fødes 
ligesaa nødvendig af det spæde Livs Grundkjeme, som det 
lette Rosenskjær paa hendes Kinder. Ikke blot fordi Ma- 
trosen er opdraget imellem Tjæretønder og Tougværk, henter 

han sine Lignelser fra den physisk-drøie Verden, men fordi 
hans djærve Nervesystem ei lader ham finde Tilfredsstillelse 
ved det finere Foredrag med sine Sølvtyper. Der behøver 
kun at finde meget faa ydre Betingelser Sted, for at en 
Qvinde med en Schillersk Natur kan danne sig en Kreds af 
ophøiede moralske Tanker. Et Instinct vil bringe hende til 
overalt at drage den Næring til sig, som hun behøver. En- 
hver flygtig Yttring, ethvert prentet Blad, hun dreier om 
sine Krøller, vil berige Tallet af de Tanker, som bedst kunne 
assimilere sig med hendes Natur, og der behøves blot et let 
Stød udenfra, for at den Schillerske Lyrik kan komme til 
at strømme fra hendes Læber.« 

»Det veed vi Altsammen,« sagde Bertel ærgerlig. 
»Det er omtrent det Samme, som gamle Horats siger med 
det uphilosophiske Vers: Sincerum est nist vas, quod- 
cunque infundis, acescii*).ii 

Bernhard blev ved: »Paa samme Maade nøder Bertels 
platte Tænkemaade ham til at oversætte hver Sætning, han 
hører, i sin Spekhøkerstiil, inden han kan faae den i sit 
Hoved. Han troer at borttage Formen og give Tanken i 
Stedet, da han dog blot gjengiver den under en anden, just 
ikke mere tiltrækkende Form. Det gaaer ham som Grøn- 
lænderen, der ei kan faae sin Føde ned, uden at den først 
er sølet i Tran.« 

»Og din philosophiske Natur,« svarede Bertel, »løfter 
Dig bestandig op til det overmenneskelige Trin, hvorfra 
Du seer Alt som lige godt og lige stort. Imidlertid bliver 
Du dog noget stødt, naar en plat Natur kommer Dig noget 
tværs for Livet, og dumper ned i hans lavere Verden for at 
baxes med ham. Men den Fugl ville vi nu lade flyve. Jeg 
maa til at holde lidt nærmere Forhør over vor Ven Frits. 



*) Hvis ikke Karret er rent, bliver alt, hvad der gydes deri, surt. 

— Siig mig nu paa Ære og Samvittighed, var det Dit ramme 
Alvor, saaledes uden Omstændigheder at ende Dit unge Liv 
i Æbletræet?« 

Frits, soni ved Nydelsen af adskillige Glas Theevands- 
punsch havde mistet al Gave til at forstille sig, gav til 
Svar: »Siden I da endelig ville have mig aldeles afklædt, 
kommer jeg vel til at træde reent ud af min romantiske 
Glorie for at aflægge den ydmyge Bekjendelse, at jeg rigtig 
nok blev lidt underlig tilmode, da jeg stod lige ved Dødsens 
Dørtrin. Det var dog egentlig for at give Marie til Straf 
for sin Grumhed ret et sjælerystende Syn, at jeg gjorde 
det tunge Skridt. Men nu stod det mig bestandig for Ho- 
vedet, at min uforgjængelige Deel ved min Afgang fra dette 
Timelige maaskee blev forfl3rttet til saa fjerne Regioner, at 
jeg hverken kimde høre eller see noget til den Opsigt, som 
jeg ved min fortvivlede Beslutning især havde tilsigtet. Jeg 
følte mig virkelig fristet til at indlade mig i en Forstaaelse 
med Gaardskarlen, for at han kunde opholde sig i Nærheden, 
og til betimelig Tid og Stund udfrie mig af Belials Reeb, 
der snart skulde omsnoe mig. Men det forekom mig dog at 
være en altfor prosaisk Udvei. Jeg styrkede da mit Sind 
ved den trøstelige Udsigt, at Licentiaten igjen kunde komme 
saameget paa Benene, at han kunde tage mig ned igjen. 
Noget vovede jeg jo vist nok ; men min ulykkelige Elsker-Ære 
tillod mig slet ikke reent at træde tilbage. Jeg hængte mig 
jo heller ikke i nogen arabisk Ørken, men temmelig nær ved 
Huus og Folk, og for at man strax kunde have Rednings- 
anstalter ved Haanden, havde jeg ladet min Foldekniv falde 
paa Jorden ved Roden af Træet.« 

»O, Din Stakkel!« sagde Bertel, idet han strøg ham 
under Hagen; »Du har været stedt i en svar Nød. Veder- 
qvæg det qvalomspændte Bryst med en Slurk Punsch endnu, 
og bekjend saa frit uden al falsk Undseelse, at Du efter 

disse tre Dages Lidelser gandske har forvundet al Din 
Harme.« 

»Med Skam at tale om,« svarede Frits, »befinder jeg 
mig nu ret vel. Den ubarmhjertige Præken har overbe- 
viist mig om, at jeg egentlig tilbad et blidere Billede, skabt 
af min egen Phantasie, til hvilket den strenge Jomfru slet 
ikke svarede.« 

»Nu maa Du ogsaa helligen love,« fedede Bertel til, 
»at Du ei oftere vil hænge Dig. At man gjør det engang 
i Overilelse, kan tilgives, men at lade det blive til en Vane, 
lader sig ei undskylde.« 

»Nei,« svarede Frits, »herefter vil jeg uden al Opsæt- 
sighed lade Tidens Hjul gaae den Gang, de vil.« 

»Det er overmaade smukt og føieligt gjort af Dig,« 
sagde Bertel. »Hvilket Huus vilde der ikke ligge, hvis Du 
ret alvorlig tog Dig af Tingenes Regjering ! — Nu fort- 
sætter Du vel igjen Din afbrudte Vandring til den aldrig 
seete Skjønne paa Ravnshøi?« 

»Ja,« svarede Frits, »al min Gjenvordighed i Mølle- 
kroen var kun en velfortjent Straf, fordi jeg over den nær- 
værende Middelmaadighed forglemte den fjerne Herlighed. 
Jeg forekommer mig undertiden at ligne den meget udhol- 
dende Konge fra Ithaca, som paa Reesen til sin Penelope 
fordrev et Aar med Afrodites gyldne Gjeminger hos Circe, 
den smukt syngende Nymfe; ja han skulde have forblevet 
der længer, hvis ei hans Følgesvende havde formanet ham 
til, ei at glemme, at begive sig hjem til sit kjære Fædreland 
og det høittækkede Huus.« 

Tordenskyerne trak meer og meer sammen over deres 
Hoveder. De hvide Søfugle fløi snart med ængsteligt Skrig 
omkring mellem Lynglimtene, snart plumpede de paa Ho- 
vedet ned i den oprørte Sø. Frits satte Valdhornet for sin 
Mund og blæste sit eget Requiem endnu engang for Sel- 

skabet. Derpaa begav man sig ind under Valentins Tag, 
hvor man fandt en behagelig Sikkerhed for Regn og 
Uveir. 



TREDIE CAPITEL 
Andejagten 



Frits havde paa ny begivet sig til Møllekroen, for at 
indfinde sig ved den aarlige Andejagt. Mølleren havde meget 
rigtigen sluttet, at en Lidenskab, til hvilken Grunden i faa 
Dage var lagt, i en kort Tid igjen vilde fortage sig. Derfor 
havde han maget det saaledes, at denne Jagt, der af ham 
selv og hans vaabendygtige Naboer ansaaes for en stor Høi- 
tid, var blevet udsat i faa Dage. Han ønskede nemlig, at 
hans kjære Lærling med fuldkommen beroliget Sind skulde 
tage Deel i denne Jægerfest. 

Da Frits altsaa Aftenen før Andejagten skred over 
Kroens Dørtrin, blev han modtaget med aabne Arme. Alle 
Gaardens Beboere, lige fra Værten selv til Drengen Peiter 
og den trivelige Pudelhvalp, yttrede deres Henrykkelse over 
hans Komme. Det var en taus Overeenskomst, at det ube- 
hagelige Optrin, der havde foranlediget Fritses Afreise, skulde 
være bragt i en fuldkommen Glemsel. Marie begreb af 
hans friske Miner at den Fortvivlelse, som hun heller aldrig 
havde anseet for meget grundig, aldeles havde lagt sig. Mel- 
lem Frits og hende var der let et fuldkommen tvangløst For- 
hold tilveiebragt. Møllerkonen blev nu ogsaa befriet fra 
den Skræk, som i adskillige Nætter havde paadraget hende 
urolige Drømme. Hun hviskede til sin Datter, at hun ved 

Fritses næste Regning maatte huske vel paa de nye Vindues- 
ruder, som hun under Husets almindelige Forvirring reent 
havde glemt at føre til Bogs. Blot med Licentiaten var 
Frits ikke i Stand til at omgaaes paa den forrige Fod. Af 
Maries Opførsel, da de begge bleve behandlede som Patien- 
ter, og endeel andre Omstændigheder havde han bemærket 
det Fortrin, hun øiensynligen gav denne Husets ældre Gjæst. 
Han satte sig selv høit over sin formeentlige Medbeiler, og 
det var ham en utaalelig Forestilling at have maattet vige 
for en Mand, som han havde saa ringe Tanker om. 

Licentiaten sad i Skumringen paa sit Kammer, og be- 
stræbte sig for at bibringe Peiter Begyndelsesgrundene til 
Indenadslæsning. Han strøg med sin flade Haand over 
Drengens glatkjæmmede Hoved, idet han afbrød Underviis- 
ningen med det Spørgsmaal : 

»Elskværdige, rare, fortræffelige Peiter! elsker Du Din 
gamle taabelige Lærer?« 

»Ja,« svarede Drengen. 

»Holder Du ikke ret meget af mig?« blev Licen- 
tiaten ved. 

»Jo,« sagde Peiter hurtig, i det han skred videre med 
sin Pegepind, for jo før jo heller at komme til Enden af 
Lexen. 

»Du lyver. Dreng !« sagde Licentiaten ; »Du har ingen 
Agtelse for mig.« 

Drengen sagde : »Jo, — K — a — t, Kat.« 
»Du anseer mig for et Tossehoved,« vedblev Licen- 
tiaten. »Du har mig til Bedste, fordi jeg er beladt med 
denne Klumpfod. Du slette Dreng ! Men en Unge som 
Du skal ikke foragte Din Lærer, fordi han er vanskabt. 
Herefter skal jeg gribe til kraftige Midler for at sætte mig 
i Respect hos Dig, forstaaer Du mig, Knegt?« 

Under denne Tiltale ruskede han sin Lærling dygtig i 

Ørelappen. Drengen gav et gjennemtrængende Skrig fra 
sig og flygtede med Haanden for Øret hen i en Krog af 
Stuen. Ved Skriget ilede Marie til og raabte ved Ind- 
gangen : 

»Gjør Du Dig uartig, Peiter? Kom strax hen og kys 
Manden paa Haanden og bed om Foriadelse?« 

Hun greb sin Broder i Armen, for at slæbe ham hen til 
Licentiaten. Men Peiter, som levende følte sin Lærers Uret- 
færdighed imod ham, brugte baade Hænder og Fødder til 
sit Forsvar, i det han med den største Halsstarrighed satte 
sig imod enhver Slags Afbigt. 

»Slip ham, Jomfru!« sagde den nedslagne Licentiat. 
»Jeg har i et Anstød af ondt Lune gjort ham Uret. — 
Søde Peiter! vær ikke vred paa mig for den tyranniske Med- 
fart, Du har udstaaet. Lad mig blæse paa Dit Øre. Der 
har Du et Stykke Sukker, lad saa det være glemt. Kom 
og kys mig, min Dreng ! Jeg er ulykkelig ; thi nu veed 
jeg. Du hader mig Din hele Levetid.« Med disse Ord, 
som ledsagedes af en Taarestrøm, trak han det modstræbende 
Barn op til sig. 

Men Peiter fordoblede naturligviis sin Skraalen, og med 
det Raab: »Du er en slem En, Du stikker mig med Dit 
Skjæg,« — tog han, forfulgt af sin Søster Marie, Flugten 
ud af Licentiatens Kammer. 

Frits, som igjennem den aabnede Dør havde seet Licen- 
tiatens bagvendte Forhold, sagde til Marie : »Den fjollede 
Pedant fordærver aldeles Drengen. Lad for Alting ikke 
Deres Broder have noget at skafife med et Menneske, der 
er saa aldeles uskikket til at omgaaes Børn.« 

Marie svarede: »Jeg beder Dem, aldrig at tage den 
egensindige Dreng i Forsvar. Sæt endogsaa, Herren i sin 
Overilelse har været for streng imod ham, skal da slig en 

Purk strax have Lov til at yttre saadan Stivsindighed mod 
en Mand, der daglig viser Godhed imod ham?« 

»I Peiters Sted,« sagde Frits fornærmet, »vilde jeg 
betakke mig for en saadan Godhed, som altid udsatte mig 
for Tab af Øren og Næse. Han har saa liden Færdighed 
i sine lange Lemmers Afbenyttelse, at han vist engang ved 
et mislykket Kjærtegn vrider en Arm af Led paa den stak- 
kels Peiter. Om det saa er Hvalpen Caro, saa stikker den 
Halen mellem sine Bagbeen og løber tudende bort, naar 
den seer sin lærde Ven i ti Skridts Afstand. Den føler 
sig ilde tjent med hans kjælne Nærmen, da dens Tæer g jerne 
maae forsøge Vægten af hans Elephantfødder.« 

Marie værdigede ham intet Svar paa hans kaade Be- 
mærkninger, men førte Rømningsmanden atter ind til den 
forladte Fibel. 

Frits kunde om Natten neppe sove for den urolige 
Længsel, hvormed han saae den næste Dags Høitidelighed 
imøde. Saasnart Daglysningen begyndte, stod han op og 
gjorde sine Jagtredskaber i Stand. Derpaa gik han ud i 
Haven og ventede med Utaalmodighed paa, at hans Vært 
skulde reise sig af Sengen. De første Svaler, der forlode 
deres Nattero, maatte tjene til Maalet for hans Prøveskud, 
og da det lykkedes ham at træflFe to til tre af disse under 
deres regelløse Flugt, haabede han, med sit sikkre Haande- 
lag at indlægge sig stor Ære ved de betydeligere Skud paa 
den støixe Jagt. 

Licentiaten, som var vækket ved Flinteskuddene, viste 
sig i et aabent Vindue, der stødte ud til Haven. 

»De har ikke faaet megen Søvn inat,« sagde han til 
Frits. 

»Ikke synderlig,« gav denne til Svar. 

»Jeg heller ikke,« vedblev Licentiaten. 

Poul M. Meller: Udvalgte Digtninge. 5 

»Hvad har da ligget Dem paa Hjertet?« spurgte 
Frits. 

»Jeg har,« fik han til Svar, »den halve Nat grundet 
paa det Værk, De veed, jeg har under Hænder.« 

»Og jeg,« sagde Frits, »har før Dag plaffet med min 
Flint. See her er tre Svaler, som jeg allerede har truflFet. 
Hvor mange Tanker har De fisket til Deres Bog?« 

»Jeg har,« tog Licentiaten Ordet, »beskjæftiget mig 
med endeel forberedende Bemærkninger over det skriftlige 
Foredrags Væsen. Jeg kan med soleklare Beviser godtgjøre 
Dem, at man aldeles ikke kan fremstille nogen Mening i 
Ord og Sætninger. Inden man beviser mig Muligheden 
deraf, kan jeg slet ikke skride til Værket.« 

»Ej, ej !« sagde Frits ; »hvis mit mundtlige Foredrag 
ikke tilfredsstiller Dem, saa behag blot at række mig et 
Stykke Papir, og jeg skal strax overbevise Dem om, at Kun- 
sten er ikke saa svær, som De troer.« 

»Ja,« svarede Licentiaten, »jeg har jo vist nok før seet 
Tanker udførte paa Papir; men siden jeg er kommet til 
tydeligen at indsee den Modsigelse, der ligger i et saadant 
Foretaigende, føler jeg miig gandske sat ud af Stand til at 
skabe nogen skriftlig Sætning. Men uagtet Erfaringen utal- 
lige Gange har viist, at det dog lader sig gjøre, piner jeg 
mig selv for at løse den uforklarlige Gaade, hvorledes man 
kan tænke, tale eller skrive. Seer De, min Ven ! En Be- 
vægelse forudsætter en Retning. Forstanden kan ei skride 
frem uden at bevæge sig i en vis Linie ; men inden den 
følger denne Linie, maa den jo i Forveien have tænkt sig 
den. Altsaa har man jo bestandig tænkt enhver Tanke, 
førend man tænker den. Enhver Tanke, der synes at være 
Minutets Værk, forudsætter jo saaledes en Evighed. Det 
kunde gjøre mig næsten forrykt. Hvorledes kan da nogen 
Tanke fødes, da den altid maa have været til, før den bliver 

til ? Naar De skriver en Periode, maa De jo have Perioden 
i Hovedet, førend De skriver den. Men førend De fik den 
i Hovedet, maa De jo have tænkt Dem den; hvoraf kunde 
man ellers vide, der kunde tilveiebringes en Periode? Og 
førend De tænkte Dem den, maa De jo have forestillet Dem 
den; hvorledes kunde De ellers være faldet paa at tænke 
Dem den? Saaledes gaaer det frem i det Uendelige, og 
denne Uendelighed begrændses af et Øieblik.« 

»Men, for Pokker,« sagde Frits ligegyldig, »netop i 
det De beviser, at Tankerne ei kunne bevæge sig, skride 
Deres egne jo ret frisk fremad.« 

»Det er jo netop Knuden,« gav Licentiaten ham til 
Svar. »Derved forøges jo det store Virvar, som ingen Døde- 
lig nogensinde kan oprede. Indsigten af Tankens Umulighed 
indeholder selv en Umulighed, og Erkj endelsen heraf frem- 
bringer paa ny en uforklarlig Modsigelse.« 

Frits gav kun lidet Agt paa dette Svar. Han havde 
faaet Øie paa en Skade, der uforsigtigviis havde nedladt sig 
i en af de nærstaaende Trætroppe, hvor den med vippende 
Stjert og skraldende Tungeslag hoppede mellem Grenene. 
Med hele sin Opmærksomhed henvendt paa den, havde han 
grebet med Tommelfingeren om Hanen paa sin Flint, da 
Licentiaten i det Samme bankede sig med knyttet Næve paa 
Panden, og skreg : 

»Au, mit Hoved ! jeg bliver gandske svimmel.« 

Ved denne Lyd blev Fuglen advaret, og frelste sit Liv 
ved en betimelig Flugt. Frits satte fortrædelig sit Gevaér 
ned ved Foden, og vilde til at give sin Harme Luft i Ord. 

I det Samme hørte han Mølleren i sin Gaard blæse paa 
Jagthornet. Dette Signal besvaredes af et andet fjernere 
Horn, hvis Toner dæmpedes af den tætte Skov. Frits, som 
allerede længe havde været fuldrustet, fulgte strax Musikenis 
Indbydelse. Stedets dobbelte Port stod paa viid Gavl, og 

o 

en Skare Jægere til Hest og til Fods holdt deres Indtog 
paa den larmende Steenbro. Forskjelligheden af deres Op- 
pakning bidrog især til at give det hele Tog et broget Ud- 
seende. Nu saae man en pyntet ung Herre, som paa Skul- 
deren bar en let parisisk Flint, hvis Pibe var blaatanløbet 
og besat med Guldstads. Snart saae man en bedaget Sk)rtte 
med et Hampereeb om Livet og et halvskjæftet Gevær, der 
havde gammelt Jerns uanseelige Farve, men hvis tyndslidte 
Munding var Borgen for, at dets Eier maatte have grun- 
digt Bekjendtskab med dets Egenskaber. En før Forpagter, 
med en Kabuds af Katteskind og en rødtæmet HaJsklud, 
blev baaret frem af sin bomstærke Kjørehoppe. Skydetasken, 
der hang over hans venstre Skulder, var forfærdiget af en 
Pudels krølhaarede Skind, og hans vægtige Flint var for- 
synet med et dobbelt Løb. Derefter kom en adelig Gods- 
eier i en fiin, blaa Spencer paa en stumphalet Hingst. Hans 
eneste Byrde var den smidige Ridepidsk; thi ved Siden red 
hans Tjener, bebyrdet med hans Jagtredskaber. Denne førte, 
foruden Jagtkniven med et Skaft af Hjortetak, en Flint, 
der havde tilhørt Slægtens Stammefader. Mahogniskjæftet 
var rigt udskaaret med Billeder og indlagt med Ruder af 
Perlemoer. Hist blev en Jagthund ført i et Reeb, her gik 
to sammenkoblede og slæbte med forenede Kræfter deres 
Træklods afsted. Endnu flere løb uden Baand og Tvang 
omkring i Menneskevrimmelen. 

Efterat det talrige Selskab, som til Hest og til Fods op- 
fyldte hele Gaardspladsen, havde nydt den Frokost, der bedst 
passede til deres forskjellige Kaar og Trang, skyndte man sig 
atter ud af Porten til den Sø, paa hvilken Jagten skulde hol- 
des. Rundt omkring ved Bredden var den hele Sø besat 
med Siv og Moserør, som voxede paa et upaalideligt Grund- 
lag. En letfodet Karl kunde til Nød løbe hen over den 
tynde Skorpe, men for en staaende var der ei noget sikkert 

Fodfæste. Gjennem denne høie Planteskov havde Mølleren 
ladet hugget flere Gange, som alle vare saaledes belagte 
med Fjæle, at een Jæger uden Fare kunde stilles paa Post 
i hver Aabning. Da Enhver havde faaet sin Plads anviist, 
tilkjendegav Mølleren ved et Skud med sin Muskedonner, 
at Jagten kunde tage sin Begyndelse. Midt paa Søen roede 
sex til syv Joller, vel bemandede med de meest udsøgte 
Skytter. Mølleren anførte Flaaden, og havde sin Yndling 
Frits i Baaden hos sig. En talrig Andeflok, som ved de 
første Skud var bortskræmmet fra sine Skjulesteder, drog 
med forvirret Skrig gjennem Luften. Naar den styrede midt 
over Søen, forfulgtes den med en Hagelregn fra Baadene; 
naar den flyede til Søens Grændser, blev den tilbagekyst 
ved Skud fra de mellem Rørene skjulte Jægere. Der gaves 
en saa uafbrudt Leilighed til Skud, at adskillige Flinter ofte 
paa eengang løsnedes, og bestandig det ene Knald fulgte 
uden Ophold paa det andet. Alle Hunde havde fuldt op 
at bestille med at hente de dræbte Fugle. Snart saae man 
i det aabne Vand blot Hovedet af en svømmende Hønse- 
hund, som i sin Flab holdt en And, der forgjeves baskede 
Vandet med sine Vingeslag; snart hørte man en anden give 
Hals, medens den med Nød arbeidede sig igjennem Dyn- 
det og de raslende Rør. En tredie fik neppe saameget Puste- 
rum, at den et Øieblik kunde betræde Landjorden, for at 
ryste Vandet af sin Pels og sine hængende Ørelapper. Den 
blaalige Røg, som i den blikstille Luft ikke bortveiredes af 
nogen Vind, stod som et Loft af Skyer over den hele Sø. 

Frits var i det hele Selskab den allerufortrødneste 
Skytte. Hans Efterstræbelse indskrænkedes ikke til Ande- 
flokken, men enhver bevinget Skabning, der kom ham paa 
'Skudvidde nær, var vis paa, i ham at finde sin Banemand. 
Han tog ei som sine Ledsagere Hensyn til Dyrenes Brug- 
barhed for Kjøkken og Skorsteen, men selv de store Maa- 

ger faldt i stor Mængde for hans Haand. Til en Forandring 
forlod han efter nogle Timers Forløb sin Baad, for at strøife 
imellem Rørene. Paa denne Vandring begav han sig hen til 
den lærde Licentiatus, som han af Skalkagtighed havde for- 
ledet til at følge Toget. Denne havde faaet sin Plads an- 
viist paa en af de Veie, der var banet gjennem Rørene, 
hvor han, fordybet i Tanker og lænet til sit Gevær, stirrede 
ud paa Søen uden at lægge Mærke til, at en forvildet And 
med sine korte Vingeslag tidt drog Jige forbi hans Linie. 
Frits nærmede sig til ham, og satte ved sine Trin den be- 
vægelige Grund i en saadan Rystelse, at Licentiaten knap 
var i Stand til at holde Ligevægten paa det gyngende Bræt. 
En Svaneunge, der endnu var bedækket med de graafarvede, 
lodne Duun, kom i det Samme seilende forbi, og stand- 
sede gandske raadvild foran Indgangen til Licentiatens Bag- 
hold. 

»Skyd,« raabte Frits, »saa kan De bringe noget Vildt 
hjem til Jomfru Marie.« 

Lægen trak med bortvendt Ansigt paa Stillepinden, men 
Krudtet brændte for, uden at noget Skud fulgte paa. »Seer 
De nu,« begyndte han derpaa til Frits, »hvorledes en uhel- 
dig Skjebne forfølger mig, hvergang jeg vover mig ud i 
det bevægede Liv? Da De nærmede Dem, var jeg just i 
Begret) med at drøfte den almindelige Sætning, at Skaberen 
aldeles har negtet visse Folk ethvert Anlæg til at virke paa 
Materien. Hvad mig selv angaaer, da veed jeg nu bestemt, 
at Grunden til det mislige Udfald, der almindeligviis følger 
paa mine Foretagender i den synlige Verden, ikke skriver 
sig fra nogen Udygtighed hos mig, men fra en ugunstig Dæ- 
mon, der forfølger mig. Naar jeg lægger Krudt paa Panden, 
spænder Hanen og trykker løs, da har jeg gjort, hvad der 
staaer til mig, — Diis permitio cætera*). Det har jeg nu 



*) Det øvrige overlader jeg til Guderne. 

tre og tyve Gange gjort, uden at see de forønskede Følger 
deraf. Fremgangsmaaden er saa simpel, at umulig noget 
Misgreb her kan finde Sted. Til Overflod har Forpagteren, 
som staaer paa Post her tæt ved, givet mig en grundig Under- 
retning om den hele Mechanisme. Og dog har jeg tidt seet, 
at en Anden, ved at betjene sig af de samme Forholdsregler, 
altid bringer et Skud tilveie. Men jeg er født under en saa 
ulykkelig Stjerne, at der Intet bliver af, naar disse Hand- 
linger foretages af mig. Selv Forpagteren, hvem jeg agter 
som en Mand, der besidder dyb Indsigt i Behandlingen af 
Livets ydre Phænomener, har ikke kunnet bringe det til at 
løse nærværende Problem. Nu seer De selv, at jeg nødsages 
til at begrave mig i mit eensomme Kammer, for ikke mere 
at tjene min onde Genius til Spot. Det følger af sig selv, 
at jeg som en Mand, der meest har siddet paa Studerekam- 
meret, ikke formaaer uden Skræk at affyre mit Gevær. Tænk 
Dem nu, hvad jeg har maattet udstaae,- da jeg tre og tyve 
Gange har gjort Vold paa min Natur, for ret at familiarisere 
mig med Livets Rædselsscener. Tænk Dem min uendelige 
Smerte, da jeg tre og tyve Gange har gaaet over fra den 
meest overspændte Forfatning, hvori jeg ventede Bøsseskral- 
det, til den nedspændte Sindstilstand, der fulgte paa, naar 
min Forventning opløstes i et fuldkomment Intet.« 

Frits fandt ikke noget Uforklarligt i dette Vanheld; 
thi han var selv Skyld deri. Han havde paataget sig at ud- 
ruste Licentiaten til Jagten, men af Skadefryd givet ham et 
uladet Gevær. Da han nu saae dennes fortvivlede Tilstand, 
begyndte han dog at føle nogen Anger over sin Ondskab. 
Denne Følelse bragte ham til at nærme sig Licentiaten med 
usædvanlig Venlighed og Fortrolighed. I den Samtale, som 
nu forefaldt imellem dem, bragtes Frits hændelsesviis til at 
yttre, at Dagens Strabadser havde vakt en piinlig Hunger 
og Tørst hos ham. Saasnart Licentiaten havde hørt denne 

Klage, fremdrog han strax et Papir med Brød og en Lomme- 
flaske med Madeiraviin og sagde : 

»Her er en liden Hjertestyrkning, som Møllerens fore- 
kommende Datter har forsynet mig med. De gjør mig en 
Fornøielse, hvis De vil vederqvæge Dem dermed. Jeg kan 
med mere Lethed end De være Sligt foruden. De er yngre 
end jeg, og føler altsaa stærkere de legemlige Fornøden- 
heder. Desuden gjør Kummeren over min ulyksalige Skjebne, 
at jeg kun lidet mindes af nogen sandselig Trang.« 

Frits blev rørt og ydmyget over denne Godmodighed, 
som hans Samvittighed sagde ham, at han slet ikke fortjente. 
Han var nær ved, reent ud at tilstaae sit skadefroe Bedra- 
geri; men en liden Fortrydelse, der opstod hos ham, fordi 
Jomfruen ikke ligesaa vel havde seet hans Lommer tilgode 
som Licentiatens, hindrede denne Beslutning fra at komme 
til Modenhed. Han udsøgte sig da en afsides Plads i Græs- 
set, for der at nyde den kjærkomne Frokost. Ved at op- 
vikle det Papir, der tjente til Omslag for Smørrebrødet, 
fandt han, at det var beskrevet med Licentiatens Haand. 
Med Forundring og Medlidenhed læste han her følgende 
Linie : 

»Betragtninger over ulykkelig Skilsmisse mellem Sjæl 
og Legem.« 

Frits læste videre og blev, uagtet sin Letsindighed, 
dybt bevæget ved Licentiatens Skildring af sin egen Sinds- 
svaghed. Han følte med Ydmygelse, at det var en følesløs 
Kaadhed af ham, at drive Gjæk med en saa beklagelsesvær- 
dig Sygdom. I Følelsen heraf besluttede han ufortøvet at 
gjøre Licentiaten en oprigtig Afbigt. Da han med dette 
Forsæt begav sig hen til den Plads, hvor han havde for- 
ladt ham, saae han til sin store Forundring, at Posten var 
aldeles ledig. Han gjennemstrøifede nogle Minuter de til- 
grændsende Rør, uden at træffe paa nogen menneskelig Skik- 

kelse. Endelig hørte han tæt ved sig nogle drøie Forban- 
delser i den brede sjællandske Mundart. Medens han saae 
sig om til alle Sider uden at opdage, hvor denne Røst kom 
fra, blev han saaledes tiltalt med Licentiatens Stemme : 

»Ogsaa den Stræben, at give Stilen Velklang og Nu- 
merus*), har sine store Vanskeligheder. Thi naar jeg ved 
Valget af Ord søger at gjøre Foredraget beqvemt for Ud- 
talen, hvo er mig da Borgen for, at jeg ikke uforsætligen 
bruger mit eget mangelfulde Organ som Rettesnor? Da jeg 
mangler tre Fortænder, maa jeg tidt finde Knuder i Stilen, 
uagtet denne for en Læser med fuldstændige Taleredskaber 
kan flyde let og behagelig.« 

Ved at følge Lyden og drage nogle Rør tilside, fik 
Frits omsider tæt ved sine Fødder Øie paa Forpagterens 
Kabuds og Licentiatens blakkede Hattepuld. Begge Per- 
soner vare, eet Skridt fra hinanden, lige til Hagen sunkne ned 
i Dyndet. 

»Kjære Venner,« raabte han, »i hvilken Tilstand finder 
jeg Dem her!« 

»God Dag, Kammerat !« sagde Forpagteren. »Vær saa 
god, selv at tage min Kabuds af for Dem selv; for vi sid- 
der her med Arme og Been i Klemme, som to Pattebørn 
i et Svøb. Jo vi sidder rigtig nok her i en kjøn Maade, 
det maa De nok sige to Gange. 'Den Klodsmajor der kom 
stalkende med sine lange Been, af Forskrækkelse for en 
Skrubtudse, og plumpede ned i Moradset. Min tossede God- 
hed løb saaledes af med mig ved dette Syn, at jeg vilde 
komme ham til Redning. Derfor sidder jeg nu til Straf 
omtrent i samme Maade, som han. De kan ikke forestille 
Dem, hvad jeg har udstaaet i den halve Time, vi har sid- 
det her. Jeg kan fast ikke leve, naar jeg ikke af og til 

*) Rytme. 

faaer mig en Priis Tobak; men det har været mig plat 
umuligt, at komme til Daasen i min Vestelomme. Og saa 
har jeg ovenikjøbet havt den Ærgrelse, at see det lærde 
Spektakkel sidde der og studere, som om han ret befandt sig 
i sit Es. Havde jeg endda havt en Karl, med hvem jeg 
kunde have slaaet en fornuftig Passiar af ! Men her har jeg 
siddet og kjedet mig reent fordærvet. Det har ei engang 
været mig muligt, at kunne spytte ret af Hjertens Grund, 
da Velanstændighed forbød mig at spytte min Ulykkeskam- 
merat i Ansigtet. Spring nu hen og hent os et Bræt, at 
vi jo før jo heller kan komme ud af Skarnet; men let først 
min Kabuds lidt, og riv mig dygtig i Hovedet over det venstre 
Øre, thi jeg føler just paa det Sted en bandsat Kløen og 
Krillen.« 

I det Licentiaten paa det hidbragte Bræt kravlede frem 
af Moradset, sagde han til Frits : »Det er desuden en egen 
Sag at overveie, om en Periode skrider let afsted. Man 
gjennemlæser saa tidt et Stykke Sammenskrift for at er- 
fare, om det klinger godt; man grunder paa, hvor megen 
Malm det taaler, uden at skride for tungt, hvorledes Or- 
denes Følge kan skride let over Læberne, uden just at have 
Udseende af at være beregnet for en tandløs Qvindes Mund. 
Det gaaer En som en Maler, der stirrer saalænge paa sit 
Lærred, at alle Farver forsvinde for hans Blik. En fast- 
bundet Rad af Ord, der staae paa Papiret, sætter man med 
Tanken i Bevægelse. Men i samme Moment maa Tanken 
med et roligt Overblik staae stille, for at iagttage Klangen. 
Altsaa maa Tanken paa eengang gaae fremad og blive paa 
Pletten.« 

Forpagteren, som i det Samme lykkelig var blevet bjer- 
get, sagde til Licentiaten: »Farvel, Kammerat! og Tak 
for godt Selskab. Enten De nu med Been og Tanker skri- 
der fremad eller staaer stille, saa gaaer jeg min Vei, og tak- 

ker Gud, jeg slap saa vel den Gang.« — Han stirrede ned 
i det Hul, hvoraf han var opsteget, og sagde: »Hilledød, 
hvor min Krop har optaget en forsvarlig Plads ! Jeg har 
aldrig før vidst, at min Person havde saamange Cubikalens 
Indhold. Det slaaer dog aldrig feil, at Afstøbningen er 
nøiagtig. Jeg kan sikkert skikke min Skrædder herud til 
dette Futteral, naar jeg skal have Maal til et Par nye 
Buxer.« 

Et let Vindstød blæste for et Øieblik Røgen bort fra 
Søens Overflade og aabnede Udsigten til den modsatte Bred, 
hvor der stod en Høi, beskygget af Træer og forsynet med 
Bænke. Der opdagede Frits nogle pyntede Damer, som 
havde taget Plads blandt Tilskuerne. Paa Vognen nedenfor 
ved Søen sad en Kudsk med en sølvbræmmet Kjortelkrave. 
Hestene, som ængstedes ved Flintenes idelige Knalden, holdt 
deres lette Fødder i bestandig Bevægelse, og Karlen be- 
stræbte sig for at berolige dem, ved idelig at berøre deres 
Halse med sit lange Pidskeskaft. 

»Hvem er det anseelige Fruentimmer i den sorte Dragt ?« 
spurgte Frits Forpagteren. 

»Det er Enken, som eier Godset Ravnshøi,« gav denne 
til Svar. 

»Den mindre Dame,« vedblev Frits, »Pigen med Roser 
paa Hatten, som bestandig med dandsende Fjed gaaer om- 
kring paa Terrassen, er formodentlig Fruens Datter?« 

»Rigtig,« svarede Forpagteren; »det er Frøken Sophie. 
Hun er noget ubetydelig af Væxt og en Smule vilter af 
SindsbeskafFenhed, det er sandt; men det er dog et eiegodt,- 
retskaffent Qvindfolk. Var jeg saadan en kjøn Karl som 
De, vilde jeg forsøge min Lykke der. De kan troe, hun 
har baade at ligge paa og sidde paa. Hun kan ogsaa gjøre 
nette Ting med sine Næver og er i alle Maader vel oplært. 
Det er Skade, Moderen sidder i uskiftet Bo; thi der staaer 

paa det Vilkaar, at De klinker til Forlig med den unge 
Mand.« 

»Af Hjertens Grund,« sagde Forpagteren; »naar Frø- 
ken Sophie forlanger det, drikker jeg Dus med Rakkerens 
Dreng.« 

I begge sine sneehvide Hænder bragte Sophie to fyldte 
Glas. De tvende Modstandere stødte Rand mod Rand, 
tømte Vinen og omfavnede hinanden. 

»See, nu er Alting godt,« begyndte Mølleren ; »men 
jeg har idag slet ikke kjendt vores skikkelige Forpagter 
igjen, der førte saa skarp en Tale for en ringe Spøgs Skyld. 
Da lover jeg min Søn Frits, han har samme Sind, som jeg 
altid har havt, baade her og andensteds. Naar jeg har 
forseet mig mod Nogen, da har jeg villig givet ham al den 
Fyldestgjørelse, han forlangte. Men jeg har aldrig kunnet 
finde mig i, at Nogen har kastet mig sine Trumfer i Næsen, 
fordi han var i Forhaanden. Vi ere Alle Mennesker. Den 
Ene skal ikke bryste sig med høirøstet Tale for at gjenne 
den Anden ind i et Musehul. Thi al vor Storhed er i Grun- 
den kun Vind og Veir.« 

»Blodet kommer let i Kog,« sagde Forpagteren, »naar 
man seer sit Liv sat paa Spil.« 

»Der har vi det,« svarede Mølleren ; »det gaaer altid 
saaledes med Hjemfødninger. Du har været vant til at 
sidde bestandig hjemme for Din Bordende og have For- 
ordet, derfor kan Du ikke vænne Dig til at see Verden med 
Andres Øine. Fra det Stade betragter Du det som en stor 
Begivenhed i Landet, om Du fik et Skud i Hovedet i Stedet 
for i Kabudsen; men i Grunden gjorde det dog grumme 
liden Forandring i Verdens Gang, om der var en Forpagter 
meer eller mindre.« 

Efterat Tvisten var bilagt, blandede Mølleren og For- 
pagteren sig atter mellem de Jagende; men Frits ansaae det 



EN DANSK STUDENTS EVENTYR 79 

for en bedre Tidsfordriv, at underholde sig med Damerne 
paa Terrassen. Fruen sagde til ham: 

»De forekommer mig at drive Deres Lidenskab for Jag- 
ten altfor vidt, da De endogsaa har anrettet et grusomt Neder- 
lag paa Dyr, hvis Død hverken er Dem selv eller nogen 
Anden til Nytte.« 

»O,« sagde Frits, »man nedværdiger den frie Kunst 
for dybt, naar man vil gjøre Jægeren til en Tjener for Kokke- 
pigen. Hvis De anseer det for tilladeligt, at dræbe Dyr 
for at sætte dem paa Bordet, maa De dog tilstaae, det er 
mere forsvarligt, at føre Krig med Dyreriget blot for at 
øve sin Aands og sit Legems Kræfter. Den hurtige Fatning 
og Koldblodighed, som er en Jajgers Hoveddyd, uddanner 
man ligesaa godt ved at forfølge de uspiselige Dyr, som 
dem, der bruges til Huusholdningen. Desuden kommer jo 
Fuglenes prægtige Dragt ret tilsyne, naar de styrte ned fra 
deres Flugt.« 

»Det hjelper ikke,« tog Sophie Ordet, »at De taler 
til Moder derom. Hun er saa god, at hun aldrig tillader, 
man gjør Dyr Fortræd. Da jeg var mindre, tillod hun 
mig ei engang at lege med vore Kattekillinger, fordi denne 
Befingren var skadelig for deres Helbred. Hun har i Grun- 
den Ret. Jeg føler ogsaa, det er slemt gjort af mig, at 
jeg selv gjerne seer paa, at man skyder Fugle; men jeg kan 
ikke gjøre ved det. Det er dog rigtig tungt at være dydig, 
naar man skal være saa generet derved. De smukke Fjær 
komme først ret tilsyne, naar Fuglene falde ned fra deres 
Flugt. O I hvor det tager sig herligt ud, naar en ret stor 
Maage synker ned igjennem Luften, og Solen skinner paa 
dens brede Vinger. Moder har ikke havt Ro for mig, førend 
jeg fik hende til at kjøre ned ti^ Søen idag.« 

»Og desuagtet,« sagde Fruen, »er min kjæreste Lyst- 
vandring ved Bredden af denne Sø. Men paa en saadan 

Dag taber jeg Nydelsen af den skjønne Natur, naar jeg hvert 
Øieblik maa vende Blikket bort fra det store Blodbad.« 

Frits bemærkede : »Fra denne Banke har man i Sand- 
hed ogsaa en smuk Udsigt tværs over Søen til de skovbe- 
voxede Bakker. Jeg har idag havt saamange Ting i Hove- 
det, at jeg nu først bliver opmærksom derpaa. — Det for- 
nøier vist ogsaa Dem, Frøken ! at betragte saa smuk en 
Egn?« 

»O ja,« sagde hun, »lidt fornøier det mig jo rigtig 
nok; dog kan jeg just ikke sige, jeg nogensinde bliver meget 
glad derover, saaledes som Moder og Marie. Jeg gider nok 
seet paa Træer og grønne Marker; men jeg vil dog tusinde 
Gange hellere paa Bal.« 

»Deri har Du fuldkommen Ret,« sagde Moderen; »jeg 
er tidt nok vred paa Dig, fordi Du er saa gandske følesløs 
for Naturens Herlighed.« 

»Men deri gjør Du dog virkelig stor Synd, bedste Mo- 
der!« sagde Sophie, i det hun omslyngede Fruen med begge 
sine Arme. »Hvad kan jeg gjøre for, at vor Herre har givet 
mig saaliden Forstand? Du vil dog vist ikke have, at jeg 
skal lyve og anstille mig henrykt.« 

Moderen drog sig lempelig ud af Datterens Favn, og 
sagde med en alvorlig Tone til hende : »Det klæder ikke 
godt, at Du i Folks Paasyn viser en saa barnagtig 
Kjælenskab.« 

»Men, lille Moder!« sagde Sophie, i det hun holdt 
Fruen for Munden, »Du maa rigtig heller ikke saaledes 
rette paa mig i Fremmedes Paahør; man kunde jo let ansee 
mig for et Barn, især da jeg er kun lidet voxen af min 
Alder. Du maa ikke saaledes gjøre Dig vred for ingen 
Ting; thi,« føiede hun halv sagte til, »det klæder dog heller 
ikke godt.« 

Ved sine paatrængende Kjærtegn aftvang Sophie til- 

sidst sin Moder et Smiil. Frits gik ned ad Terrassens snegle- 
dannede Trappetrin. Sophie, som blev det vaer, slap sin 
Moder og raabte : 

»Hvor vil De hen saa hastig?« 

Han svarede: »Jeg hører en Hønsehund pusle hist 
henne mellem Rørene. Jeg maa hen at see, om den ikke 
har forstyrret en Iriskrede, som jeg omtrent paa samme 
Sted har opdaget.« 

»O,« raabte hun igjen, »bi lidt og tag mig med; jeg 
holder saameget af Fuglereder.« I samme Minut ilede hun, 
uden at indhente Moderens Betænkning, bag efter Frits, 
og ankom i hans Selskab til det omtalte Sted, hvor Irisk- 
reden fandtes aldeles ubeskadiget. 

»Ak,« sagde Sophie, »det er da nogle snurrige smaa 
Æg! Tag Dem i Agt, rør ikke ved dem, saa forlader Mo- 
deren dem. De kunde ret gjøre mig en stor Tjeneste, hvis 
De vilde forære mig denne Rede. De reiser jo snart fra 
Egnen og har ingen Gavn af den. Jeg boer derimod saa 
nær herved, og kan af og til besøge den; derfor skal De 
ret have Tak, hvis det maa være min Rede. Siig ja, 
hører De!« 

»Om jeg reiser snart fra Egnen, er et stort Spørgs- 
maal; men for det første kunne vi jo være halvt om 
Reden.« 

»Lad det da være et Ord,« sagde hun, »skjøndt fem Æg 
just ikke vel lade sig dele. Men vi kan endelig jo- trække 
Straae om det ene. Dog, hvad hjælper det, jeg lægger 
slige Planer. Moder tillader mig vist aldrig, at tage Ungerne 
hjem.« 

»Sophie !« skreg Moderen. 

»Nu kommer vi strax, lille Moder!« — Derpaa vendte 
hun sig atter til Frits med det Spørgsmaal : »Siig mig i en 
Hast, om De gjør meget af at dandse?« 

Poul M. Meller:* Udvalgte Digtninge. ' 6 

»O, det er min største Fomøielse !« 

»Det var herligt,« svarede hun; »vi skal om et Par 
Dage have Bal i vort Huus. Jeg skal overtale Moder til 
at invitere Dem.a 

»O,« svarede Frits, »Gud velsigne Dem, brug endelig 
al Deres Overtalelsesevne, ellers kommer jeg, saa Gud ! 
uindbudet, skjøndt jeg forudseer, jeg vil harme mig tildøde, 
hver Gang De dandser med en Anden.« 

»Ja, saa bliv hellere borte,« svarede hun; »thi saa- 
længe Nogen byder mig op, kan De være vis paa, jeg sidder 
ingen Dands over.« 

»Den første Dands,« sagde Frits ivrig, »maa De hel- 
ligen love mig, De dandser med mig.« 

»Det er et Ord,« svarede hun, »den første og den 
tredie.« 

»Og den femte,« føiede Frits hastig til. 

»Nu bliver De ogsaa altfor begjerlig. Derom kan vi 
tale, naar Tiden kommer. Den Dag, den Sorg ! Gud, hvor 
jeg glæder mig til det Bal ! De kan troe. Tiden bliver os 
imellem lang. Undertiden forgaaer hele fjorten Dage, uden 
at vi see noget Menneske hos os.« 

»Hvad foretager De Dem da i Deres Eensomhed? De 
læser vel en heel Mængde Bøger?« 

»O nei, jeg læser sjelden, uden hvad der bliver mig 
foresat. I de lange Vinteraftener læser Moder gjerne høit 
for mig og Marie. Men det er gjerne noget dumt, alvorligt 
Tøi. De kan troe, jeg har undertiden ondt med at holde 
mine Øine aabne, især naar der kommer Vers imellem. Dem 
beder jeg altid Moder springe forbi. Det er mig ret ube- 
gribeligt, hvorledes fornuftige Folk, som have Lærdom nok 
til at give Bøger i Trykken, gide befattet sig med saadanne 
Narrestreger som Riim. Naar jeg ikke har noget Bedre at 

gjøre, har jeg nok Lyst til at læse muntre Bøger, især Co- 
moedier, hvori der gjøres Nar af gamle Mænd.« 

»For at tale om noget Andet,« sagde Frits, »Tiden 
vil falde mig forbistret lang i disse Dage, mens jeg gaaer 
og længes efter Ballet. Kunde De ikke formaae Deres 
Moder til at indbyde mig inden den Tid?« 

»Nei, det vil falde vanskeligt; men De kan jo komme 
af Dem selv. De lader jo ikke til at være undseelig af 
Dem.« 

»Det bliver det Fornuftigste; jeg kommer bestemt 
imorgen.« 

»O ja, gjør det !« 

»Sophie ! !« raabte Fruen igjen, »Sophie ! ! . . . hvor 
bliver Du af?« 

»Bedste Moder! nu er jeg jo paa Øieblikket hos Dig,« 
svarede Sophie i en noget uvillig Tone. — »Det er ret 
ubehageligt,« sagde hun til Frits, »at vi nu strax skal kjøre 
bort; jeg træffer saa sjelden et Menneske, med hvem jeg 
kan faae en ret formiftig Samtale.« I det hun sagde dette, 
løb hun hurtig fra Frits, og da han med Flid fulgte langsomt 
efter, fik hun Tid til at tale to, tre Minuter med sin Moder, 
inden han igjen stod hos dem paa Banken. I denne korte 
Mellemtid havde hun gjort saa god Brug af sin Veltalenhed, 
at Frits, da han igjen nærmede sig til dem, strax fik den 
forønskede Indbydelse. Derefter hjalp han begge Damer 
op i deres Vogn, og Kudsken gav de utaalmodig stampende 
Heste Tømmen. 

Da Vognen var forsvunden, ilede Frits paa ny hen 
til det Sted, hvor han tillige med Frøkenen fra Ravnshøi 
havde betragtet Iriskreden. Med blussende Kinder og uroligt 
Pulsslag kastede han sig ned paa den afsides Græsplet, og 
tilbagekaldte bestandig i sine Tanker ethvert Ord, der var 
kommet over hendes Læber. Ja, for ret med Liv og Kraft 

6^ 

at tilegne sig Erindringen om de faa Minuter, han havde 
tilbragt i hendes Selskab, gjentog han endogsaa høit for 
sig selv enhver af hendes Yttringer, i det han bestræbte 
sig for at efterligne hendes velklingende Røst. I denne 
Tidsfordriv blev han forstyrret ved et kraftigt Varsko ! 
Dette Skrig kom fra Forpagteren, der red foran den hele 
Trop af de hjemdragende Jægere. Han vendte sig til den 
efterfølgende Flok og raabte : 

»Holdt! ellers ride vi den kjøbenhavnske Herre ned. 
Han ligger, Gud hjelpe mig, her i Græsset og smaasnakker 
med sig selv. — Hvordan er det fat, Broerlille? Finder 
De Dem besværet af Bugvrid, siden De klager Dem saa 
gudsjammerligt? De ligger jo her og piber som en Muus 
i Barselsnød. Hvorledes har De med Eet lagt Dem til et saa 
spinkelt Mæle?« 

Frits reiste sig og ilede hen til Licentiaten, som, ud- 
mattet af Dagens Møisommelighed, slæbte sig langsomt efter 
det hele Tog. Frits greb ham om Livet og trykkede ham 
af alle Livsens Kræfter op til sit Bryst. 

»Far i Mag,« raabte Licentiaten, hvis Lemmer ved 
de voldsomme Kjærtegn kom i stor Confusion, »far i Mag, 
gode Ven ! De sætter mig i en Slags Forlegenhed ved Deres 
sangviniske Venskabsyttringer. Jeg besidder ikke Smidighed 
nok til at gjengjælde Deres Høflighed paa saa haandgribelig 
en Maade. Naturen har negtet mig en saadan Lethed i 
Legemets Behandling. Desuden seer De selv, at jeg har en- 
deel Sager at bære paa og besidder altsaa langt fra nogen 
fuldstændig Raadighed over mine Lemmer. Skal jeg besvare 
Deres Omarmelse, maa De deels give mig tilbørlig Betænk- 
ningstid, deels skaffe mig fat paa en Tjener, der imens kan 
overtage mit Gevær.« Idelig afbrudt ved Fritses heftige 
Favntag fik han med Nød og neppe sin Undskyldning 
fremført. 

Den begeistrede Ungersvend sagde til ham: »Fortræffe- 
lige Licentiat ! vær ikke vred paa mig, fordi jeg af en Skade- 
fryd, som jeg ret af Hjertet fortryder, gav Dem en uladet 
Flint med paa Jagten. Jeg føler mig i dette Minut saa 
usigelig lykkelig, at jeg vil holde Venskab med den hele 
Verden, fra Øst til Vest, fra Pol til Pol, fra Alt til Intet og 
fra Sol til Sol. Ingen paa Jordens Overflade maa bære 
Nag til mig. Jeg vil slutte Stilstand med Møllerens Hankat, 
som hver Dag river min Ven Peiter i Ansigtet, og som er det 
vederstyggeligste Bæst, der gaaer paa fire Been. Herlige, 
grundlærde, godmodige Mand ! giv mig Deres Haand til 
Forlig. Fy! det var i Grunden blot en lav Misundelse, der 
drev mig til at spille Dem det slemme Puds. Det var en 
halv ubevidst Harme over, at De stod i Veien for min Kjær- 
lighed til Jomfru Marie. Al saadan lumpen Sindsbevægelse 
forsvinder nu reent af mit Bryst. Naar De gifter Dem, 
vil jeg dandse syv Jomfruer trætte paa Deres Bryllupsdag. 
Jeg vil blæse saa skjønt paa mit Horn, at de meest brøst- 
fældige Been ufrivillig skulle dandse Hopsa.« 

»Stop,« sagde Licentiaten, »stop et Øieblik; De be- 
døver mig aldeles ved Deres balstyrige Vociferation. Jeg 
søger forgjeves at finde nogen Tanketraad, Nexus og logisk 
Sammenhæng i denne strygende Strøm af Ord. Giv mig 
lidt Betænkningstid. — See, see 1 Ved Deres Tale kom- 
mer jeg til Kundskab om endeel Facta, Kjendsgjeminger, 
vilde jeg sige, som før have været mig aldeles ubekjendte. 
Altsaa De har følt Kjærlighed for Jomfru Marie? Ei, ei ! 
Den Omstændighed staaer da formodentlig i Forbindelse 
med Deres attenterede Selvmord ? See, see ! — Jeg tilbrin- 
ger den største Deel af Dagen ved min Pult, og saaledes 
er det høist forklarligt, at endeel Tildragelser i Huset falde 
reent udenfor min Synskreds. Men mine psychologiske 
Grandskninger sætte mig dog strax i Stand til at finde Traa- 

den i de mig forelagte Begivenheder. Saaledes faldt det 
mig strax ind, at combinere Deres haabløse Kjærlighed med 
Æbletræet og Strikken. Dertil bringer man det kuns ved 
Studier.« 

»0,a svarede Frits, »Mølleren har dog vist ikke lagt 
sig meget efter Philosophien, og han begreb dog strax Sam- 
menhængen.« 

»Men,« blev Licentiaten ved,« »en anden Yttring af 
Dem synes at beroe paa en fuldkommen urigtig Forestilling, 
nemlig at jeg skulde have stillet mig i Veien for Deres 
Kjærlighed.« 

»Den Fugl ville vi lade flyve,« sagde Frits. »Jeg træn- 
ger ei ind i Nogens Lønkammer, skjøndt mit staaer aabent 
for Enhver. Nu er jeg altfor salig til at opholde mig ved 
Tanken om gammel Modgang.« 

»Deres Modgang,« sagde Licentiaten, »synes i ubetime- 
lig Tid at blive gammel. Men da De selv erklærer, at Ad- 
gangen til Deres Hemmeligheder staaer aaben for Enhver, 
anseer De mig vel ei for paatrængende, naar jeg frit spørger 
Dem om Aarsagen til Deres pludselige Lyksalighed?« 

Herpaa svarede Frits : »Kjære Licentiatus ! De har 
seet mig en Fjerdedeel af en Klokketime for[hippet paa at 
fortælle Dem det].« 

[Her savnes et Blad, og Læseren maa saaledes selv 
forestille sig, hvorledes Licentiaten optog Fritses Fortrolig- 
hed, udentvivl ikke uden Forbauselse over den Hurtighed, 
hvormed denne kunde gaae over fra een Forliebelse til en 
anden; vist nok har han ogsaa i denne Anledning meddeelt 
Frits sine vise Raad. Under Samtalen komme de derpaa 
tilbage til Møllekroen, og hermed sluttes Capitelet. Lacunen 
har endvidere indeholdt Begyndelsen til det 

FJERDE CAPITEL 
R a vn sh øi 



Dagen efter Andejagten tog Frits Afsked med Mølle- 
rens, hvorved Møllerkonen vel ikke har forglemt, at føre 
ham de nye Vinduesnider til Regning, og tiltraadte sin 
Vandring til Ravnshøi, for efter Aftalen med Sophie at gjæste 
Gaardens Frue. Det er at formode, at han ogsaa har vidst, 
at han her vilde træffe en gammel Kammerat, i Candi- 
daten Jens Hansens Person. Denne er Huuslærer for Fruens 
yngre Børn, eller har været det for de ældre, og ligger nu 
og venter paa et Kald. Han har det forresten godt i sin 
nærværende Stilling, om han end turde finde Anledning til 
at beklage, at »de eviggode Pandekager ere gaaede overstyr« . 
Hvad Fritses Bekjendtskab med denne Hansen angaaer, er 
det mindre sandsynligt, at dette skriver sig fra Skolen, da 
Hansen maa være dimitteret i det Mindste 4 til 5 Aar 
tidligere end Frits, end derfra, at de muligt ere Byesbørn 
fra Jylland. Da nu Frits, svedig og støvet efter sin Fod- 
vandring, ankommer paa Gaarden, spørger han først efter 
Candidaten, for hos ham at ordne sin Paaklædning, inden 
han fremstiller sig for Herskabet, og bliver altsaa henviist 
til hans Værelse. Han banker paa, triner ind, og finder sin 
Ven ivrigen beskjæftiget med at blanke sine Støvler. Han- 
sen lader sig ikke forstyrre i sit Arbeide ved Fritses uven- 
tede Besøg; men efter et kort og tørt Velkommen gav han 
sig igjen til at bearbeide Støvlerne, i det han] aandede 
paa dem af alle Kræfter. 

»Det er mig ret kjært at see Dig her hos mig,« sagde 
han. »Vær saa god og tag Dig en Stol, og lad som Du 
var hjemme. Fortryd ikke paa, jeg bliver ved mit Arbeid; 

Du seer, jeg er endnu den Gamle. Jeg vil gjeme holde 
min Smule Fattigdom i god Stand. Naar man ikke hol- 
der sit Tøi ret i fuldkommen Orden, saa har man ingen For- 
nøielse deraf.« 

»Jeg kommer for at besøge Din Frue,« tog Frits Or- 
det, »og træffer Dig ret beleiligt med Skobørsten i Haan- 
den. Jeg kan vel faae Støvet strøget af mine Støvler med 
det Samme.« 

»Nei, Frits !« svarede Candidaten bestemt. »Hver Ting 
har sin Brug. Vel er Du min gamle Kammerat, men denne 
Børste, den er mig en Helligdom. Den maa aldrig komme 
til Smuds eller Støv, den er blot bestemt til at lægge sidste 
Haand paa Værket med. Jeg vil tjene Dig med en god 
Villie, hvori jeg kan; men det maa Du forlade mig, denne 
Børste er min Øiesteen.« 

»Ja, det er mig just ikke heller saa grumme magt- 
paaliggende, jeg kan jo viske mine Støvler af med min 
Lommeklud.« 

»Frits, Frits !« sagde Hr. Hansen med Hovedrysten, 
»Du er dog endnu den gamle Dreng. Eet Spøg og et 
Andet Alvor. Var jeg i Dit Sted, lagde jeg mig et Par 
gule Kraver til. Gule Kraver ere just værd at sætte Penge 
i. Ere da Dine Støvleskafter ikke blankede til største Fuld- 
kommenhed, saa dækkes det dog. Det er desuden et Stykke, 
som man kun behøver at anskaffe sig eengang, saa har man 
dem siden for bestandig.« 

»Hvorfor holder Du ikke selv gimlkravede Støvler?« 

»Derom maa Du vel spørge; men hvad svarer jeg? 
— Seer Du, jeg holdt selv Støvlekraver, naar det ikke 
var for tre Tings Skyld. Dersom vor Herre vilde kalde 
Præsten her paa Godset, saa var jeg vis paa hans Kald. 
Da passede slig Stads sig ikke mere til min Stand, og jeg 
havde saa godt som kastet de Skillinger ud af Vinduet. 

For det Andet holder jeg ikke meget af at lægge Skjul 
paa nogen Ting. Jeg maatte dog have den bedækkede 
Deel af Skaftet pleiet med samme Nøiagtighed. Om Ingen 
i Verden saae, at jeg gik med slet pudsede Støvler, saa 
havde jeg dog ingen Ro paa mig, naar jeg vidste det selv. 
Saaledes tænker jeg. For det Tredie er jeg noget før om 
Læggene. Det faldt mere paa, naar jeg brugte den Slags 
P3mt. Der kan Du see, jeg har overlagt det vel. Man 
skal først tænke, saa handle, det er mit Princip.« 

Naar Frits befandt sig ved en Bogsamling, havde han 
den Skik, at trække det ene Bind frem efter det andet og 
halv tankeløs at blade deri. Da han ogsaa her fulgte denne 
Sædvane, maatte Jens Hansen med stor Misfornøielse see, 
hvorledes hans velconditionerede Bøger uden Hensigt bleve 
befingrede. For at befrie sig for dette modbydelige Syn, 
sagde han til Frits*) : 

»Du vil her aldeles ikke finde nogen Bog efter Dit 
Hoved. Jeg har slet ingen Comoediebøger eller andre saa- 
danne spøgefulde Skrifter. Her er blot det rene Væsen. 
Paa disse fire Hylder staaer saamænd enhver Bog, som 
jeg har terpet igjennem, inden jeg kom saa vidt, som jeg 
nu er. Det er ret fornøieligt, at kunne saaledes med eet 
Blik oversee sin videnskabelige Løbebane, ligefra Rasmus- 
sens ABC til Haenleins Indledning. Saa kan man see, 
der er endeel at gaae igjennem for Enhver, der giver sig 
paa den Vei. Vil Gud give mig Børn, saa staae mine Bøger 
i den Orden, de skal bruge dem. Da kan jeg føre dem hen 
for denne Reol og sige med god Samvittighed : Børn ! seer 
her, hvorledes Eders Fader har stridt. Tag nu fat, hvor 
han slap, saa kommer I nok frem i Verden.« 



*) I sit Manuscript har Forfatteren bemærket : „Herfra til Slutningen 
er Fortællingen skizzeret". 

»Læser Du da nu aldrig mere i nogen Bog?« spurgte 
Frits. 

»Jo, i den senere Tid kan Du troe jeg har pløiet 
gandske artig i poetiske Skrifter, baade paa Dansk og paa 
Tydsk. Herre Gud, man vil jo dog nødig lade sig gjøre 
til et Aalehoved. I Førstningen, da jeg kom herud mellem 
Folk, der vidste Besked om Poeter og Vers, da maatte jeg 
skamme mig som en Hund, fordi jeg aldrig kunde tale 
med. Men lad dem nu komme, saa skal de nok finde Karl 
for dem. Du kan troe, den skal staae tidlig op, der skal 
tage mig i min Æsthetik. Det er ret en Lykke for mig, 
at jeg er kommet i Huset hos denne Frue. Nu faaer jeg 
altid betimelig Underretning om, hvilke Poeter der ere meest 
i Velten, og hvor dybt enhver af dem stikker. Det er en 
Pokkers Kjærling; hun kunde gjerne tage sig paa at være 
Manuducteur i den poetiske Literatur. Du kan flye hende 
lige hvad. Poet Du vil, enten tydsk eller dansk, saa vil hun 
strax sige Dig, om han har forstaaet sin Haandtering. Det 
gaaer for hende, som et Stykke Smørrebrød; thi hun kan 
sin Æsthetik, som En af os sit Fadervor.« 

»Er det Dig nu,« spurgte Frits, »blot et Pligtarbeide, 
naar Du studerer disse mange Digterværker? Føler Du 
slet ingen Fornøielse derved?« 

»Jo mænd gjør jeg saa. Det maa jeg ikke sige Andet. 
Det er ret en snurrig Tidsfordriv at lægge Mærke til, 
hvorledes en Digter kan hitte paa de underligste Ting af 
Verden, som man aldrig skulde troe noget Menneskes Barn 
kunde falde paa. Professor Oehlenschlågers Bøger lider jeg 
ret godt. Det er ikke noget daarligt Hoved, der sidder paa 
den Karl. Ingen kan negte ham, at han skriver grumme 
peent for sig . . . Du bringer mig alle mine Sager i Ulave ! 
Hvad var det. Du rev ned paa Gulvet der?« 

»Ja, hvad det er,« sagde Frits, »maa jeg spørge Dig 
om. Det seer ud som en Gaffel af Elfenbeen.« 

»Naa, ja saa veed jeg det; det er et Instrument, jeg 
har at knappe mine Gramasker med, naar jeg gaaer med 
Skoe. Jeg har altid holdt meget af saadanne smaa 
Netheder. « 

Uagtet Frits i det Mindste med øieblikkelig Deeltagelse 
indlod sig med Enhver, fra hvad Side han end betragtede 
Livet, følte han sig dog tilsidst noget beklemt i den Ver- 
den, som den snaksomme Candidat forflyttede ham til. Deels 
for at give Samtalen en anden Vending, deels for ei i 
Tanker at beskadige nogen af de mange Beqvemmeligheder, 
som Jens Hansens Kammer var opfyldt méd, stødte han et 
Vindue op og lod Øiet løbe over det store sjællandske Land- 
skab, som man oversaae fra den høitliggeitde Bygning. 

»Du boer smukt her,« sagde han til sin Ven. 

»Det maa Du vel sige,« tog Jens Hansen Ordet, i det 
han tog Plads i Vinduet ved Siden af. »Skulde Du troe 
det? naar jeg staaer her om Morgenen i Vinduet, og drik- 
ker den velsignede Kaffe, saa begynder jeg tidt at sværme. 
Phantasien løber reent af med mig, og jeg bygger Luft- 
kasteller for mit Fremtids-Liv. Jeg tænker da paa, hvor 
man kan have det rart, naar man kunde faae fat i et peent 
lille Præstekald. Jeg har været saa heldig, at faae mig et 
Meerskums-Hoved af en deilig blød Masse. Det skal ikke 
blive beslaaet, førend det er ret slaaet an; men saa skal 
det faae Lov til at ligge trygt under Laas og Lukke, til jeg 
kommer i Brød. Jeg tør vove, det Hoved, i hvor lidet det 
seer ud, skal holde sine stive tre Qvarteer, naar man stop- 
per det rigtig fast. Naar jeg da maa leve den Dag [at 
jeg kommer i Kjole,« saaledes har Hansen formodentlig 
fortsat Samtalen paa det Blad, som her mangler, »saa skal 
denne Pibe gjøre sin Nytte.« — Det slaaer ikke feil, at han 

har anseet det for et gandske lykkeligt Liv at kjøre i sin 
magelige Vogn til sit Annex eller til et Bondebryllup med 
Tobakspiben i Munden, helst naar Frastanden ikke var 
større, end at den kunde tilbagelægges i tre Qvarteer, saa 
han slap for at stoppe Piben paa ny. Paa det manglende 
Blad er Conversationen forresten vedblevet at dreie sig om 
bemeldte Pibe, som formodentlig har været ophængt paa 
Væggen. Frits, som efter sin Sædvane vil befingre Pibe- 
hovedet, er saa ubehændig, at han taber det paa Gulvet. 
Jens Hansen udstøder et Jammerskrig, fortvivlet over sit 
herlige Hoved. Frits, som imidlertid har taget det op og 
undersøgt det, forsikkrer ham, at det ingen Skade har taget. 
Men Candidaten lod sig ikke strax berolige. Han »saae 
skjævt til Frits« og vedblev : ] 

»Lad nu Nogen negte, at der gives Anelser og For- 
varsler! I Forgaars havde jeg spiist temmelig tæt til Mid- 
dag, og fik mig efter Bordet en lille Luur i min bløde Læne- 
stol. Da drømte jeg gandske grandgivelig, at jeg tabte 
dette selvsamme Hoved ned i en bundløs Brønd, og foer 
i den dødeligste Angest op af Stolen. O vee ! o vee !« 

»Som jeg siger,« tog Frits atter Ordet, »det befinder 
sig i høieste Velgaaende.« 

»Der faldt en god Steen fra mit Hjerte ! Naa, det 
maa jeg sige, Mage til Natur har jeg aldrig kunnet gjøre 
mig Begreb om. Falde fra d e n Høide, uden at lide mindste 
Bræk paa sin Førlighed ! ! Det overgaaer menneskelig For- 
stand ! Det maa være ret en uforgjængelig Masse ! Saa 
skal jeg heller aldrig skille mig ved det velsignede Hoved, 
om man saa vilde veie mig det op med Guld ! Thi nu er 
det mig dobbelt kjært. Naar det har kunnet staae Prøve 
mod saadant Stød, kan jeg sikkert gjøre mig Haab om at 
beholde det til min Dødsdag ; thi det maa da være saa godt 
som evigt.« 

Samtalen blev afbrudt ved en Tjener, som kom for 
at kalde Jens Hansen til Frokostbordet. Frits vilde gaae 
med, for at lade Candidaten indføre sig hos Fruen; men 
denne bad ham tøve lidt og siden følge bagefter alene. 

»Jeg skal sige Dig,« gav han til Grund, »ikke for 
al den Deel i Verden vilde jeg lade mig sige paa, at jeg 
slæbte Gjæster til Huset. Jeg vil sige Dig Tingen reent 
ud, som den er. Fruen har for Skik, at give hver Person 
et blødsødent Æg at begynde med. Naar nu en uventet 
Gjæst indfinder sig Ved Bordet, bliver der jo ufeilbarlig et 
Æg for lidt. Derfor vil jeg helst være reent udenfor det 
Hele. Vil Du siden komme paa Din egen Haand, da er 
det ikke min Sag. Jeg vasker da mine Hænder. Men 
Folk af den store Verden skal man i alle Maader omgaaes 
vaerligt. Du maa ikke blive vred, fordi jeg tager Bladet 
fra Munden; men jeg seer helst. Du slet ikke lader Dig 
mærke med, at Du før har kjendt mig.« 

Frits indgik disse Betingelser. 

En af Fritses Egenskaber var, med stor Færdighed at 
tale med om enhver Ting, enten han forstod den, eller ikke. 
Ingen af de Gaader, Naturen har forelagt den menneske- 
lige Fornuft, laae ham saa stærkt paa Hjerte, at han uden 
Anledning kom til at arbeide paa dens Opløsning. Han 
hørte til den store Menneskeclasse, hvis Tænkning blot sæt- 
tes i Gang ved Samtaler. Naar han hørte noget Spørgs- 
maal at afhandles med Varme, tog han altid ivrig Deel i 
Samtalen. Over Gjenstande, som han aldrig før havde 
tænkt paa, dannede han sig paa staaende Fod en Mening. 
Det var temmelig tilfældigt, hvilket Parti han kom til at 
forfægte, og meget uvist, om han ved en anden Leilighed 
fandt for godt, at holde paa samme Haand. Alle mundtlige 
Undersøgelser vare for ham en Slags behagelige, ridderlige 
Tourneringer, hvori hans Tankers Hurtighed og den lette 

Brug af hans Taleredskaber forskaffede ham den egentlige 
Nydelse. Hans Underholdning, der som en Følge heraf 
havde mere Liv end Heftighed, var da især behagelig for 
Fruentimmer, og forskaffede ham en høi Stjerne hos Fruen 
til Ravnshøi. Hun bad ham derfor indstændig, at tilbringe 
nogle Dage paa hendes Landsted, og han tog med Hjertens 
Fryd imod Tilbudet. Da blot en Dags Tid var forløbet, 
betragtedes han gandske som et Lem af Familien, for hvem 
man ikke paalagde sig nogen Tvang. Enhver begav sig til 
sine Sysler og lod ham beskjæftige sig, som han fandt for 
godt. Saaledes hændte det sig en Dag, at Fruen gik paa 
en eenlig Spadseregang i en nær til Haven grændsende 
Lund, for at høre paa Sangen af den nys ankomne Natter- 
gal. Sophie var paa sit Værelse, medens Frits sad over- 
ladt til sig selv i Bibliotheket. Efterat han i lang Tid 
havde vraget een efter anden af de prægtigt indbundne 
Bøger og beseet alle Kobberstik i de tydske Kalendere, blev 
Tiden ham omsider lang, og han fik det Indfald, uden Om- 
stændigheder at opsøge Frøken Sophie. 

Da han med Vaersomhed aabnede Døren til hendes 
Kammer, saae han hende sidde for en lille fløielsbetrukken 
Secretair, omgiven af endeel gamle Penne, som alle bare 
Spor af at have været dyppede overflødigen langt ned i 
Blækhornet. Foran hende laae der et Ark ubeskrevet Velin- 
papir, og hun brød sit Hoved saa alvorligt, at hun ei be- 
mærkede Frits, førend han stod tæt foran Bordet. Da løf- 
tede hun sit Hoved i Veiret og udbrød forundret: 

»Nu har jeg aldrig før i mit Liv seet saa galt! Hvor- 
ledes tør De komme herind i mit Kammer?« 

»O,« svarede Frits, »jeg vover vel ikke saa meget der- 
ved; jeg tænker ikke, De gjør mig nogen Fortræd.« 

»Det gjør jeg vel sagtens ikke,« svarede Sophie; »men 

det er dog en besynderlig Opførsel af Dem. Hvad vil De 
mig egentlig?« 

Frits sagde: »For det Første vil jeg intet Andet, end 
see Deres Ansigt og høre Deres Røst. Det faldt mig tungt 
at undvære Synet af Dem i flere Timer.« 

»Gjorde det virkelig? Det kan jeg godt lide Dem for.« 

»Men hvis jeg ikke maa være her, koster det kuns et 
Ord, og jeg gaaer igjen den Vei, jeg kom fra.« 

Med dette Svar gik Frits paa Skrømt et Par Skridt; 
men efter et Øiebliks Overlæg erklærede Sophie : 

»Siden De nu engang er kommen her, maa De dog 
for det Første skjære mig en Pen.« 

Medens Frits gav sig ret god Tid til at skrabe nogle 
Penneposer, betragtede Sophie ham med et betænkeligt Blik 
og sagde : 

»Tag Dem nu en Stol og sæt Dem ned ... Jo! De 
er mig den rette Karl! Jeg har idag faaet Brev fra Marie, 
hvori hun fortæller mig smukke Ting om Dem.« 

»Lad mig engang see det Brev,« svarede Frits. 

»Det er et Ord; hvis De vil uden Tilbageholdenhed 
smukt bekjende, hvorledes De har opført Dem, giver jeg 
Dem strax Brevet til Eftersyn.« 

»Nei, De maa først lade mig læse Brevet, og hvis 
da min Veninde Marie har af Glemsomhed forbigaaet een 
eller anden Omstændighed, skal jeg strax føie mit mundtlige 
Bidrag til.« 

Der opstod en heftig Ordstrid mellem det unge Par, 
da Frits frygtede for at røbe Ting, som i Brevet ikke vare 
bragte for Dagen. Han begreb let, at et Brev af saalidet 
Omfang ikke kunde give nogen fuldstændig Beretning om 
hans Eventyr i Møllen. 

»Naar man ret seer til,« sagde Frits, »staaer der vel 

slet ikke noget Ondt om mig i Brevet. Fortæl mig engang 
noget deraf. Jeg tør vedde paa, De veed slet Intet.« 

»Ikke? Jo, jeg veed nok, De har bragt hele Huset i 
Forvirring ved Deres Optøier.« 

»Hvilke Optøier?« 

»Derom forlanger jeg nu en Beretning af Deres egen 
Mimd. Nu veed jeg, hvorledes Marie betragter Sagen. Hen- 
des Synsmaade stiller Dem ei i noget smukt Lys; men man 
bør aldrig dømme, førend man har hørt begge Parter.« 

»O,« svarede Frits, »jeg er fuldkommen tilfreds med 
Maries Fremstilling deraf. Hun er en altfor god Pige, til 
at hun skulde lyve mig det Mindste paa. Desuden kan hun 
umuligt have malet mig meget sort af, ellers vilde Deres 
Opførsel mod mig have været mere forandret.« 

»Jo, hun har saamænd skildret Dem, som De fortjener 
det. Hvo skulde have troet om Dem, der seer saa skikke- 
lig ud, at De var en saa slem Person? De maa slet ikke 
være her paa mit Kammer, — fy skamme Dem! Men jeg 
vil endda tilgive Dem Alt, hvis De selv oprigtig vil tilstaae, 
hvad jeg nylig har læst i dette Brev — .« 

Hun holdt Brevet i Veiret, og Frits snappede det be- 
hændig ud af hendes Haand. Uagtet Sophies Indsigelse 
læste han følgende Linier: 
Søde Fie! 

Jeg sender Dig hermed en fortræffelig Bog, som har 
skaffet mig en ubeskrivelig Nydelse. Kunde Du blot over- 
vinde Dig selv saa meget, at Du læste den ret med stadig 
Opmærksomhed, da vilde den sikkert have den heldigste 
Indflydelse paa Din Aand og Dit Hjerte. Du vil ikke der- 
ved blive henflyttet i nogen overnaturlig Verden mellem 
Aander og Spøgelser. Jeg har tidt fortalt Dig, at saa- 
danne Frugter af en ophidset Indbildningskraft aldeles ikke 
tiltale min Følelse. Det er heller ikke af det Slags Skrifter, 

hvori man møder afskyelige slette Characterer, saaledes 
som hos Tieck og Gothe; nei, man føres i Selskab med 
de ædleste Væsner, som man ret af Hjertet maa elske. Man 
føler sig selv et bedre Menneske, naar man læser om deres 
Høimodighed, om deres rene Selvopoffrelse for Dyd og Reli- 
gion. 

I lang Tid har jeg ikke havt Tid at skrive Dig til, 
da min Faders Huus har været usædvanlig besøgt af Gjæ- 
ster. Vi har blandt Andet havt en ung Fusentast fra Kjø- 
benhavn hos os. Han har engang ved sin Ubesindighed 
gjort os endeel Optøier, der bragte hele vort Huus i For- 
styrrelse. Der er just ikke noget Ondt i ham, men han er 
saa yderst barnagtig og tager sig aldrig noget Nyttigt for. 
Tænk Dig engang, et voxent Menneske, som alt er Student, 
finder Behag i at spille Klink med min lille Broder Peiter ! 
Han anstillede sig rietig nok, som om det blot skete for 
at fomøie Drengen; men man kunde tydelig see, han var 
selv meget fordybet i Spillet. 

Hils Din gode Moder, og tak hende ret for de sidste 
smukke Bøger, hun sendte mig. Dag for Dag bringes jeg 
meer til at indsee, hvad jeg skylder den fortræffelige Kone; 
thi hun har først vakt min Følelse for Kunstens herlige 
Værker. Gud ! hvor jeg vilde have voxet op i Vankundig- 
hed, dersom Himlen ikke havde ført mig til hende. Naar 
jeg ret betænker, hvor min Barndoms Legesøstre dog i Grun- 
den ere nogle høist ubetydelige Væsner, da skjønner jeg først 
ret det Held, at jeg har faaet Sands for noget Bedre. 

Din hengivne 

Marie. 

»Der har De rigtig nok faaet et smukt Vidnesbyrd,« 
sagde Sophie, da Frits havde læst Brevet til Ende, 

»Det er sandt,« sagde Frits. »Jeg staaer just ikke med 
Poul M. Møller: Udvalgte Digtninge. 7 

Palmer i Hænderne ; men jeg har da den Trøst, at Skuds- 
maalet er i min Vold og skal heller ikke med min gode 
Villie komme videre ud iblandt Folk. Desuden er jeg til- 
bøielig til at troe, at De selv, saavel som jeg, i det samme 
Brev har faaet en kjærlig Revselse. .Hun regner ufeilbarlig 
Dem til de høist ubetydelige Væsner, som ikke have Sands 
for noget Bedre.« 

»Mener De det?« spurgte Sophie. »Ja det er saamænd 
gjeme muligt. Det skulde hun faae Skam for, den ind- 
bildske Tøs ! Ja jeg har nok før mærket, at hun foragter 
mig, for jeg ingen Behag finder i at læse tørre Romaner 
med Prækener i. Men hvad Dem angaaer, da har hun virke- 
lig Ret; thi det er dog meget barnagtigt af Dem, at De 
kan finde Moerskab i at spille Klink.« 

»Jeg indseer det,« svarede Frits; »jeg erkjender med 
stor Sønderknuselse min Daarlighed. Den, der ikke tidlig 
opofFrer sit Liv til gavnlig Virksomhed, han vil engang i 
en trøstesløs Alderdom begræde den Ungdoms-Tid, han let- 
sindigen spildte.« 

»Deri har De Ret,« svarede Sophie. 

»Og den, der ikke som Yngling tidlig betræder Alvors 
tomefulde Vei, han naaer aldrig til Viisdommens lysende 
Tempel, men Døden overrasker ham midt paa den lange 
Bane.« 

»Ja vist,« sagde Sophie. 

»Vee den, der ei, mens han besidder sin fulde Kraft, 
erhverver sig den Dygtighed, at han engang som en nyttig 
Borger, som et gavnligt Lem kan opoffre sig til Statens 
Tjeneste !« 

»Ja vist,« svarede Sophie. 

»Men for at komme til noget Andet, skulde vi da ikke 
her i Smug spille blot et lidet Parti Klink? Jeg har just 
til al god Lykke to Markstykker i Lommen.« 

»Det er et Ord!« svarede Sophie med Latter; »det 
kunde være gandske moersomt. Men skyd først Slaaen for 
Døren, at ikke nogen af Tjenerne skal komme herind og 
see det.« 

Da dette Spil til gjensidig Fornøielse havde varet hen- 
ved en halv Time, maatte Sophie, der havde grebet Sagen 
altfor alvorlig an, forlange Stilstand for at hvile sig. Him 
fortsatte da med følgende Spørgsmaal sit Forhør over 
Frits : 

»Siig mig nu, hvad det egentlig er for Optøier, De har 
gjort i Møllerens Huus.« 

Herpaa svarede Frits: »Hele Sagen er kortelig, at jeg 
var dødelig forelsket i Marie, og at jeg som [en ægte ulykke- 
lig Elsker tog mig selv af Dage].« 

[Det er ikke urimeligt, at denne Samtale er bleven af- 
brudt af Moderen, og at den Omstændighed, at det unge Par 
fandtes inden lukte Døre, kan have givet Anledning tiP en 
komisk Forklaring. Derpaa er der formodentlig forefaldet 
flere Scener paa Ravnshøi. Den æsthetiske Frue tør have 
foredraget sin Theone af Folkepoesien, og talt om Efter- 
ligning af samme, eller forelæst noget af Madame Cottins 
Romaner, hvorved Sophie falder i Søvn. 

Omsider kommer den til Ballet bestemte Aften. Her 
har da været Leilighed til at beskrive de ankommende Gjæ- 
ster, iblandt hvilke Licentiaten maa have været, og hans 
Fætter Bertel. Den sidste kan være kommen til MøUekroen 
for at besøge sin Fætter, muligt for at berette ham, at »han 
har faaet en Arv«, og for at arrangere hans fremtidige Leve- 
maade, og begge kunne, maaskee ved Foranledning af Frits, 
være komne med Møllerens Datter Marie. Det er i sin 
Orden, at Frits gjør Optøier paa Ballet og, maaskee tillige af 
Jalousie over Sophie, drikker for meget; thi »Alle frie til 

7* 

hende paa Festen«*). Hun, som holdt af Comoedier, hvori 
der gjøres Nar af gamle Mænd, har sikkerlig ogsaa i Licen- 
tiatens underlige Person fundet en Gjenstand for sin Over- 
givenhed og derved givet Anledning til, at En eller Anden 
har commenteret over den Grusomhed, »hvormed unge Da- 
mer spotte med en ulykkelig Pedant.« Hendes Opmærk- 
somhed og forstilte Venlighed indtager Licentiaten, som vel 
og er bleven fristet til at see for dybt i Flasken, et Uheld, 
der udentvivl oftere vederfores ham. Men at han i en saa- 
dan exalteret Stemning skulde have vovet sig til en Dands 
med hende, er neppe troligt, skjøndt Forfatteren synes at 

*) Den Lacune, hvis Indhold Ovenstaaende (som tildeels lader sig 
udlede af Fortællingen selv) skal tjene til at udfylde, er den betydeligste 
i Manuscriptet, og har idetmindste udgjort 4 Blade, men muligt ogsaa 
flere. Af et Brev fra Christian Winther har Udgiveren *) den Forneielse 
at kunne meddele Følgende: 

„Indholdet af denne Lacune, saavel som Fritses første Sammenkomst 
med Candidaten, har Poul engang, da han boede hos Hegers ved 
Nørrevold, forelæst mig. Han greb et Par Blade af en i en Krog 
opstablet Dynge og læste, gaaende op og ned ad Gulvet, og jeg 
bemærkede, at det allerede maatte være blevet ham selv nyt, thi ved 
begge Scener brast han af og til ud i hiin ærligt meente smitsomme 
Latter, der var ham egen. Hvad jeg kan huske om Scenen paa Ballet 
er Følgende: Efter at have dandset og drukket brav, maa Frits enten 
ved List eller ved en Hændelse have faaet en Rendezvous med Sophie 
udenfor den store Havesal, hvor Ballet maa tænkes holdt. En Trætte 
mellem de unge Folk — han er paatrængende uartig, om han vil kysse 
hende eller blot tage et Perlebaand fra hende, veed jeg ikke. Hun truer med 
at skrige, og da han ikke bryder sig om Trudselen, skriger hun ogsaa. 
yan flygter, formodentlig efter at have erobret Halsbaandet; thi hun 
indbilder de tilstrømmende Gjæster, at hun, ved at strøife Muren, paa 
et Søm har afrevet sit Perlebaand. De høflig forundrede Gjæster søge 
ved medbragte Lys forgjeves baade Perlerne og Sømmet paa Muren. 
Deres artige, men meget ubeleilige Spørgsmaal og Pigens knibske, 
ærgerlige og komisk lystige Svar concertere en Tid lang — og saa 
husker jeg ikke meer." 



*) Udgiveren er Adjunkt Chr. Thaarup, der var Poul Møllers naer- 
slaacnde og trofaste Ven. 

antyde det. Snarere har han ført sværmerske Samtaler med 
hende om »Damers ætheriske Liv« og om den »Natur- 
Enthusiasme« , som hun havde saalidet Sands for. 

Frits har maaskee paa en Sofa faaet sig en Luur, bort- 
dunstet sin . Ruus og derpaa atter deeltaget i Dandsen. 

Længer ud paa Natten, da Gjæsteme have begyndt at 
adsprede sig, finde vi Licentiaten og Bertel, der maae være 
blevne inviterede til at blive paa Gaarden om Natten, i en 
dyb Samtale, rimeligviis efter at være komne paa det dem 
til Natteqvarteer anviste Værelse. Licentiaten har tilstaaet 
sin Fætter den Kjærlighed, Sophie har vakt i hans Bryst, 
og forlangt hans Raad. Bertel har bemærket, hvor nødven- 
digt det var for den, som lagde an paa at vinde en ung Piges 
Hjerte, at nærme sig hende med Raskhed og Frimodighed, 
og at tiltrække hende ved en underholdende Conversation. 
Licentiaten tilstaaer, hvor vanskeligt det vilde falde ham, at 
opfylde disse Fordringer. Men hans Studier og hans Ob- 
servations-Evne maatte sætte ham i Stand til at erhverve 
sig de Reqvisiter for en Elsker, som Bertel fordrede. Dette 
har han tænkt sig, naar han iagttog Frits og saae, hvor- 
ledes og hvor let han tiltrak sig Damernes Interesse. Dennes 
legemlige Smidighed maatte jo kunne efterlignes]. 

[»Med Hensyn til de Bevægelser] med Armene, han i 
ethvert givet Tilfælde betjener sig af, maa det jo være mig 
en Mulighed, at indprente dem i min Hukommelse. Naar 
fremdeles disse Forkortninger og Udstrækninger af Muskler 
ikke stride mod min anatomiske Beskaffenhed, maa jeg ufeil- 
barlig kunne gjøre ham det efter. Men Ulykken er, der ind- 
træffe saa mangehaande Forhold, at den ene Situation fast 
aldrig er gandske som den anflen; derfor maa man bringe 
dem under en vis schematisk Inddeling. Men dette viser 
mig atter hen til mit store Værk, hvormed jeg endnu ikke er 
kommet paa det Rene.« 

»Alt det Præk, Du der kommer med,« sagde Bertel, 
»forstaaer jeg slet Intet af. Min Mening er blot, at Du, 
for at gjøre Lykke hos en sextenaarig Frøken, maa træde 
frem med en vis Raskhed og Fripostighed, hvortil Du slet 
ikke har Gaver.« 

»Men hvor kan Du dog troe,« sagde Licentiaten, »at 
noget tænkende Hoved kan finde sig tilfredsstillet ved en 
saadan Mysticismus ?« 

»Naa! er jeg en Mystiker? Det har aldrig nogen 
Moders Sjæl før beskyldt mig for. Jeg har tvertimod stor 
Afsky for Mysticismus, og troer aldrig nogen Ting, uden jeg 
ret kan gribe den med mine Hænder.« 

»Jo, Bertel ! Du er en Mystiker. Du sønderlemmer 
ikke Dine Begreber, ellers vilde Du selv føle. Din Tale be- 
stod af lutter Nuller. Hvad gavner det. Du bruger den 
gaadefulde Formel: Frimodighed. Frimodighed bestaaer jo 
af en Række frimodige Handlinger; kan Du regne mig dem 
op, da har Du gjort Noget. Endnu vanskeligere falder det 
mig, ret at tydeliggjøre mig, hvori den anden Slags Tilnær- 
men bestaaer, nemlig den mundtlige. Hvorom kan jeg tale 
med en ung Pige? Her har jeg jo rigtig nok igjen stillet 
mig Fritses Forbillede for Øie. Men hans varmeste Sam- 
taler med Fruentimmer bestaae af et flygtigt Element, hvori 
man egentlig Intet har at holde fast paa. Bestandig fore- 
kommer det en opmærksom Tilhører, at Talen er om Noget. 
Men vil man sige, hvad det var, opløser det sig for Be- 
tragtningen i et Intet. Fremgangsmaaden er, paa en skuf- 
fende Maade saaledes at spille med Intet, at det faaer Ud- 
seende af Noget. Men tillære mig Noget deraf, har jeg 
hidtil ikke formaaet.« * 

»Det er mig dog kjært,« sagde Bertel, »at vi eengang 
mødes i Noget; thi jeg er ligesaa lidet som Du i Stand 
til at føre Snak om ingen Ting. Til slige Luftspring har 

Ingen af os Smidighed i Forstanden. Er Du ikke i Stand 
til nogen alvorlig fortrolig Meddelelse, følger det af sig selv, 
Ehi maa lukke Munden i.« 

»Meget rigtig,« sagde Licentiaten. »Der staaer altsaa 
tilbage, at jeg med usædvanlig Oprigtighed kunde meddele 
hende mine hemmelige Tanker; men mine philosophiske 
Sorger overgaae hendes Fatteevne, og mine exoteriske*) Be- 
kymringer, som i Grunden volde mig ligesaa meget Hoved- 
brud, ere tilsammen af den Beskaffenhed, at de snarere ville 
gjøre mig latterlig i hendes Øine, end bringe mig i nærmere 
Forhold til hende. Dertil høre adskillige bedrøvelige Er- 
faringer, som jeg forgjeves søger at raade Bod paa. Kjøber 
jeg mig en ny Hat, som endogsaa sidder temmelig knapt 
paa mit Hoved, bliver den dog snart blød, og udvider sig 
saaledes, at den glider ned over min Næse. Mine Strømper 
krybe saaledes ind i Vasken, at Hælen kommer til at sidde 
midt under Foden. Under Armene paa min Kjole begynder 
et lille Hul at vise sig, som naturligvis daglig udvider sig; 
men uagtet jeg med Skræk seer det Tidspunkt nærme sig, 
da jeg med stor Uleilighed maa skaffe det sammensyet, kan 
jeg dog ikke bare mig for at fremskynde den befrygtede 
Stund, ved af og til at randsage det omtalte Hul med mine 
Fingre. Af denne Art ere mine hemmelige Sorger, som visse- 
lig ei ere skikkede til at betroes nogen ung Frøken. Men 
det Rigtigste bliver nok, at jeg oppebier den Dag, da mit 
store Værk om Menneskets physiske og intellectuelle Natur 
kommer for Lyset. Maaskee jeg derved kunde tydeliggjøre 
hende den Indsigt, jeg har i Livets Betydning, som jeg ikke 
seer mig i Stand til mundtlig at lægge for Dagen.« 



*) Exoterisk (egentl. „staaende udenfor") er, hvad der er bestemt 
ogsaa for uindviede, altsaa: almenfattelig, offentlig. Modsætningen er 
„esoterisk* : hvad der kun forstaas af den indviede. 

»Ja gjør Du kun det,« sagde Bertel. »Inden den Tid 

bliver Du nok saa gammel og adstadig, at Forliebelsen for- 
tager sig.« 

« « « 

Da det var temmelig seent ud paa Natten, begav Frits 
sig over paa Jens Hansens Værelse, hvor han skulde dele 
Seng med Candidaten. Der maatte nemhg paa Gaarden 
skaffes Plads til saamange langveis fra ankomne Gjæster, 
at man havde Nød med at faae Huusrum nok for dem 
Alle. 

»Du har ikke været i Dandsesalen inat,« sagde Frits. 

»Nei,a svarede Hansen. »Derfor havde jeg mine gode 
Grunde, som jeg gjerne har for Alt, hvad jeg foretager mig. 
For det Første kan jeg ikke de Trin, som nu ere i Moden, 
og for det Andet havde min Skomagersnude narret mig og 
sat Barattens Baand i mine Skoe istedet for Silkebaand.c 

»Er Du saadan en Nar,« sagde Frits, »at Du lader en 
saa herlig Fornøielse gaae fra Dig for saadanne Smaatings 
Skyld?« 

»Smaating, Frits? Der har vi den gamle Snak! Saa- 
ledes taler Du, fordi Du er letsindig og uerfaren, Naar 
man tænker over, hvad man gjør, og ønsker at komme frem 
i Verden paa en skikkelig Maade, saa agter man Intet for 
Smaating. At gaae paa Bal med Barattens Baand, det er 
en Geniestreg, som jeg vel skal vogte mig for. Naar jeg 
skal fornøie mig i Selskab, saa maa der Ingen kunne laste 
min Paaklædning. Som man er klædt, er man hædret. Man 
maa ikke kaste sig selv hen, fordi man er fattig. Nei, ædelt 
maa man tænke, net maa man være fra Top til Taa. Jeg 
føler for høit, til at udsætte mig for Folkesnak. Man maa 
gjerne sige mig paa, jeg er vel pillen med mine Klæder; 
men en honnet og ordentlig Karl skal man ansee mig for. 

Det har min salig Moder lært mig, og derfor beder jeg Vor 
Herre velsigne hende i sin Grav.« 

Saaledes talte Jens Hansen, i det han med Selvfølelse 
udspilede sine Næsebor og lagde sin venstre Haand paa 
Hjertet. Nu begyndte han at forberede sig til Natteleiet. 
Han klædte sig nemlig af og gav sig derpaa til at indhylle 
sit Legem med endeel uldne Belter. Derefter puslede han 
med Fyldet i den tunge Hvergams Fjærdyne, og sagde under 
denne Syssel til Frits: 

»Disse Sengklæder har jeg saamænd arvet fra min sa- 
lig Faster, og paa dem har jeg ligget alle mine Studenteraar. 
Dem har jeg bragt med her paa Gaarden; thi jeg har altid 
anseet det for en Herlighed, at sidde og ligge paa sit Eget. 
Du kan troe, den Dyne bander ikke ved Vintertide, den 
veier sine stive syv Lispund.« 

Under denne Tale var han krøbet i Sengen, og slog 
med begge Hænder paa Dynen, i det han mumlede: 

»Haa haa haa! Nu ligger jeg da saa rart og saa 
godt !« 

Ved disse Hverdags- Yttringer af dyrisk Velbefindende 
følte Frits sig underlig beklemt. Jens Hansens prosaiske 
Tilfredshed dannede en skjærende Modsætning til de lette 
Phantasier, som Synet af de dandsende Piger havde vakt 
hos ham. Salens glimrende Skikkelser, der endnu tumlede 
sig i hans Hoved, og den hede Driks ikke gandske bort- 
dunstede Kræfter havde sat ham i en besynderlig urolig 
Stemning. Det forekom ham, at hans Trang kunde blive 
tilfredsstillet, hvis han med stærke Vinger kunde svinge sig 
ud i den mørkeblaae, stjernede Natluft. Men han tænkte 
med stor Modbydelighed paa at komme i Berøring med 
Jens Hansens tunge Dyner og uldne Belter. Han spankede 
med stærke Trin op og ned ad Gulvet, indtil Candidaten 
atter talte til ham : 

»Naa, lille Fritsius!« brumlede han, begravet i Seng- 
klæder lige til Næsen; »naa, lille Fritsemand ! hvor bliver 
man af? Gaaer man der og grilliserer? Jeg ligger ogsaa 
her og sværmer. Jeg tænker paa, hvor man dog var lykke- 
lig, naar man havde sig en rar lille Kone. Frøken Sophie 
det er et velsignet Fruentimmer; hun har saadanne deilige 
smaa Pakkenusser. Herre Gud, vi ere jo Alle Mennesker, 
ikke sandt, Fritsemand?« 

Efter dette Hjertesuk gabede han høit og faldt i Søvn. 
Men Frits, som ikke havde hørt Meget af sin Contubemals 
Hjerteudgydelser, spadserede bestandig omkring i luftige 
Drømme. Alle de Situationer, hvori han de forgangne Dage 
havde seet Sophie, fore ham forbi, som en Troldlygtes Bille- 
der paa Væggen. Snart saae han hende kjæle for en Katte- 
killing, som hun med den ene Haand trykkede til sin Kind, 
medens hun med den anden Haand strøg paa dens silkebløde 
Skind. Snart saae han hende en kjølig Morgen gaae i 
Haven, løst behængt med sit røde Shawl og med begge 
Armene under Klædet krydslagte paa Brystet Snart saae 
han hende i en Krog af Sophaen sove, med Ansigtet hvilende 
paa den høire Arm, medens Moderen læste høit i en af Ma- 
dame Cottins Romaner. Snart saae han hende sidde ved 
sin Harpe, medens det med lyse Krøller behængte Hoved 
mildt nikkede til ham bag ved Strængenes Gitter, Under 
slige Phantasier slængte han sig paa en Sofa, indhyllet i 
sin Kappe, og sov nogle Timer. Men endogsaa i Drømme 
vedbleve Dandsesalens Toner at lyde for hans Øren. I 
Særdeleshed hørte han uafladelig Contrabassen og Piccolo- 
fløiten. Dog, i hans Morgendrøm bleve Tonerne stedse mere 
forædlede og ligesom forklarede, og da han vaagnede, var 
det Nattergalen, der slog under hans Ruder, og Gjøgen, der 
hørtes fra den nærliggende Skov. Han aabnede Vinduet, 
og en frisk Duft strømmede ham imøde fra Kirsebærtræets 

hvide Biostre. Nu gik han ud for at gjøre sig en Spadsere- 
gang i Haven. Hans Vei faldt igjennem Salen og adskillige 
Værelser; men overalt herskede der et Dødsstille, som om 
Gaardens Befolkning var uddød; overalt saae han Forstyr- 
relsens Spor. Hist hang et brukket Voxlys ned fra Lampet- 
ten, og nedenunder laae en Lysesax paa Gulvet. Paa alle 
Vægge hang der store Vanddraaber, og midt i Salen stod 
endnu en Stol, der var brugt for to Timer siden i Kehraus. 
Da han gik ned ad den brede Trappe, saae han endnu et 
blaaligt døende Blus i den store Glaslampe. 



Licentiaten sad i et Lysthuus og skrev med en Blyants- 
pen i sin Tegnebog. Han havde med Bekymring bemærket, 
at i enhver Samtale med sin Fætter glemte han Meget af 
det, han egentlig vilde betroe ham. Derfor havde han nu 
grebet til det Middel, at optegne nogle Puncter, hvorom 
han nu vilde høre Bertels Tanker, for siden enten at memo- 
rere de nedskrevne Bemærkninger, eller i Nødsfald betjene 
sig af Papiret. Han var faldet paa denne Fremgangsmaade 
ved at læse, hvorledes Keiser Augustus ligeledes ved vigtige 
Leiligheder talte med sin Kone Livia fra Papiret. Det, han 
skrev, lød saaledes : Om de uoverstigelige Vanskeligheder, 
der ere forbundne med at frie*). 



Frits havde strøifet omkring i Haven, til Duggen var 
borttørret. Derpaa slængte han sig langs med en Canal i 



*) Her mangler Intet i Haandskriftet; men det er utvivlsomt, at 
Forf. har tænkt at udføre Æmnet neiere. 

Haven, og læste med stor Graadighed en Novel i en tydsk 
Kalender. I det han adskilte to Blade, som ved Snittets 
Forgyldning vare komne til at klæbe sammen, saae han 
Sophie nærme sig over den chinesiske Bro. Hendes Paa- 
klædning var idag simpel og huuslig. Han gjorde ved sig 
selv den Bemærkning, at hun i enhver ny Dragt blev lige- 
som til et nyt Væsen, men var i dem alle for ham lige deilig. 
Dog fandt han, at et usædvanligt Udseende ved første Blik 
gjorde hende lidt fremmed for ham; at man ikke blot maa 
blive fortrolig med et Menneske selv, men ogsaa med dets 
Klæder, og at en Mand, hvis Kone gik med 365 Dragter 
om Aaret, aldrig ret kunde være hjemme. Under disse Be- 
tragtninger fik han Bladene skilt fra hinanden og fordybede 
sig atter med spændt Nysgjerrighed i den tydske Fortælling. 

Pigen kom hen til ham og vilde give sig i Samtale 
med ham ; men han, der var gandske henrevet af sin Novel, 
affærdigede hende med korte Svar. I det hun kom, truede 
hun ham med Pegefingeren og sagde : 

»Jo, De er en smuk Person ! Skammer De Dem ikke 
ret i Deres Hjerte, fordi De var saa uartig i Aftes?« 

»Jo,« svarede Frits, uden at vende Blikket fra sin Bog. 

»Og hvad der var det Allerafskyeligste, De havde jo 
drukket Dem gandske fuld i Punsch. Veed De da ikke, at 
Drukkenskab er en Udyd, at det er en Ugudelighed? Svar 
mig!« raabte hun ivrig og rykkede ham i Kjolen, »har De 
ikke læst det sjette Capitel om Pligterne?« 

»Jo,« sagde Frits. 

»Siden vi taler om Ugudelighed, kommer jeg til at 
tænke paa, hvor min Tante havde gjort mig bange, da jeg 
var lille. Hun havde fortalt niig saa mange græsselige Hi- 
storier om Helvede, hvor slette Folk brændte til evig Tid i 
sydende Svovl og Tjære. Jeg vovede mig aldrig til at gaae 
alene ned i den lange Gang, naar det var mørkt. Hver evige 

Mandag besluttede jeg ret at forbedre mig; men naar vi 
kom ind i Ugen, havde jeg dog bestandig forseet mig igjen. 
Saa gik jeg i den dødeligste Angest for at jeg skulde døe, 
inden det blev Mandag igjen, og jeg i den nye Uge atter 
kunde begynde paa et nyt Liv. Men nu kom til al Lykke 
Hr. Hansen her i Huset og fortalte mig, at der ikke meentes 
andet end Samvittighedsnag dermed. Jeg forsikkrer Dem, 
det var ligesom En havde lettet en Steen fra mit Hjerte. 
Men De hører jo slet ikke paa, hvad jeg — — 



Hermed slutter Poul Møllers Manuskript til den ufuldendte No- 
velle, saaledes som den er optaget i Digterens efterladte Skrifter. — I 
Vilh. Andersens Udgave af „Udvalgte Skrifter af Poul Møller'* 
gjøres der imidlertid Rede for, hvorledes det ifølge bevarede Udkast 
m. m. kan antages, at Poul Moller har lagt Planen til Fortællingens 
Fortsættelse og Afslutning. Dr. Vilh. Andersens Redegjørelse gaar i 
Hovedtrækkene ud paa følgende: 

Efter at Frits har forladt Ravnshøj, hvor han har gjort sig 
umulig ved sin Opførsel paa Ballet, er der fulgt en Tid, hvor han 
flakker om fra Sted til Sted i Selskab med daarlige Kammerater. Og 
Skuepladsen for Frits' Bedrifter i denne Periode formenes at være en 
eller anden lille Kjøbstad, som han bringer i Oprør ved sine Optøjer. 
Men det kunde da hænde, at Frits under disse Forhold har faaet — 
eller tilfældigvis set — et Brev fra Sofie, der er blevet ængstet ved 
hans Rygte, eller muligvis kan han have truffet hende paa et Skovbal 
i den lille By. Han bliver stærkt bevæget ved Synet af hende og 
beslutter, for at samle og frigjøre sig, at leve en Tid som Eremit. 
Og dette Eremitliv skulde da — ligesom Poul Mollers eget Eremitliv: 
Kinarejsen — bestaa i en fleraarig Rejse til Sos. 

Spørgsmaalet bliver derefter, om Fortællingen skulde gaa videre 
end til Eremitlivet eller standse her. Dr. Vilh. Andersen fortsætter 
sin Forklaring saaledes: „Maaske det oprindelig har været Forfatterens 
Mening at standse ved det Tidspunkt, da den unge Student beslutter 
at rejse bort for i Ensomhed at udvikle sig til Mand. Men i nær- 
værende sidste Stadium af Planen har han sikkert ønsket at gaa 

videre. Efter Eremitlivet maa man vistnok tænke sig en Hjemkomst 
og et Gjenbesøg paa Ravnshej . . . ." Efter at have udstaaet sine 
Æventyr vender den unge Student hjem, moden og mandig, for at 
hente sin Brud. 

Med Hensyn til Licentiatens Skæbne anses det ikke for 
usandsynligt, at Digteren efter lykkelig at have forenet Frits og 
Sophie vilde have undt sig den Glæde at berede sin gode Ven en 
sorgfri Alderdom hos det unge Par. 

Endelig gjer Dr. Andersen opmærksom paa, at Novellens Navn: 
,En dansk Students Æventyr* ikke synes at stamme fra Poul Møller 
selv. Den 28de Februar og 6te Marts 1824 oplæste Digteren sit 
Arbejde i Studenterforeningen; men EforatsprotokoUen oplyser intet 
videre, end at Poul Meller „oplæste en Novelle**, 



DIGTE 



TIL NICOLAI SØTOFT 

(1815*) 



J a, jeg forstaaer Dig, Ven ! Du ikke tier, 
Fordi ei Verden smiler til Din Røst. 
Den, som til Muserne sit Liv indvier. 
Han har i deres Himmeltoner Trøst; 
Han kan ei dæmpe sine Melodier; 
De trænge jo med Magt frem af hans Bryst, 
Og som en Skovens Fugl paa sine Grene, 
Han synger lydt, endskjøndt han sidder ene. 

Men hvi skal da Din Røst i Løndom klinge. 
Fordi Du ei omflokkes af en Rad? 
See hist, hvor Markens Svende Leen svinge, 
Mon de vel ændse Lærkens Morgenqvad? 
Dog vil den høit sin Morgenpsalme bringe 
Og ryste Vingerne saa sjæleglad. 



*) Digteren Setoft mistede i Aarct 1815 tvende Bredre, hvis Døds- 
fald endog paa een Dag blev ham forkyndt. Midt under hans dybe 
Sorg tilskrev en Anonym ham tvende Sonetter, opmuntrende ham til 
Livslyst og opfordrende ham til Sang. Setoft svarede herpaa i et lille 
Digt (i Dagen 1815, Nr. 215), at han ikke vilde synge. Dette aflokkede 
Poul Moller ovenstaaende Digt, der er trykt sammesteds Nr. 218. 
Poul M. Moller; Udvalgte Digtninge. 8 



114 POUL M. MØLLER 

Thi blot to Elskende i Græsset sidder, 
Og dem den ofFre vil sit søde Qvidder. 

Saa slaa Din Stræng da, alt som Gud Dig byder, 

Og som Du fra Din Vugge haver gjort; 

Og om ei Verdens Krands Din Tinding pryder, 

Saa kaste Du dog ei Din Harpe bort ! 

Sit store Kald den fromme Skjald jo lyder, 

Om Herren ham end har til Martyr gjort. 

Saa tidt vi efter Skjaldes Gravhøi lede. 

Som ikke hørtes, da de var hernede. 

Thi tusindfold sig Kunstens Straaler spreder: 

En knæler for det hulde Qvindeblik; 

En for sin Gud ved Davidsharpen qvæder; 

En stedse paa Thalias Blomster gik; 

En — fremmed her paa Støvet evig græder; 

Men Ingen af dem Alles Bifald fik. 

Dog Livet, som i Troe hernede leves. 

Det lader Gud ei straale her forgjevcs. 

Saa græd i Fred da først ved Dine Døde; 
Du veed, jeg græder med Dig, som en Ven. 
Og viid, at Skjaldens Hjerte først maa bløde, 
Naar Sorg skal straale reen fra ham igjen. 
Snart aabner Gud ham Glædens Morgenrøde, 
Snart kaster ham i Sorgens Huler hen. 
Hver Stræng maa Himlen i hans Hjerte stemme, 
Før han kan sine dybe Toner nemme. 

Men naar Du nu har plantet en Kjærminde 
Derude paa den elskte Tvillinggrav: 
Da glem de Flor, som nu Din Luth omvinde! 
Thi Dig ei Himlen Sorgens Stemme gav. 

Da vil Du snart de rette Toner finde 
Og slutte Dig til vore Skjaldes Laug. 
Thi, som fra Fingals sorgomsuste Halle, 
Fra Fredriks Øe skal hundred Harper gjalde. 



FUGLENES KONGE*) 



[Fuglene vare kjede af den republikanske Statsforfatning og vilde have en Konge 
Hermed gik det saaledes til:] 

Ørnen da den gandske Hær 

Brat til Tinge sanker 
I det klare Morgenskjær, 
Paa de grønne Banker. 
Den, som under Himlen høi 
Over alle Fugle fløi, 
Skulde Konge nævnes. 

Tyve Haner høit paa Hald 
Som Herolder stande, 
Og Basunens vilde Skrald 
Lyder vidt om Lande. 
Fuglene fra hver en Kyst 
Samles til den stærke Dyst 
Om den stolte Krone. 

Der i Luften blev en Klang 
Af de mange Vinger, 



*) Digtet skriver sig fra Aaret 1818 og sættes af Literaturhistorikeren 
Kr. Arentzen i Forbindelse med den Baggesenske Fejde. Ørnen skulde 
derefter være Oehlehschlåger, Gærdesmutten Baggesen. 

8* 

Som naar til en Julesang 
Christenklokke ringer. 
Ørnen vækker ingen Støi; 
Langsom, kongelig den fiøi 
Over alle Fugle. 

Men en ussel bitte Knægt 
I dens Ryg sig putter, 
Ret en Dværg, hvis hele Slægt 
Nu i Gjærdet smutter. 
Og da Ørnen sagde: Stop! 
Letter hiin endnu sin Krop, 
Flyver nok en Alen. 

Vred blev da den hele Trop. 
Bister Gassen hvæser, 
Kokken reiser høit sin Top, 
I Basunen blæser. 
Og Kalkunens Næselap 
Blev saa blodig rød som Krap, 
Som en Busk han spanker. 

Ørn og Falk, og Grib og Høg, 
Og deslige Helte 
Vil, at Dværgen for sit Spøg 
Skal til Døde svelte. 
»Det er jo en evig Spee, 
Dersom saadant ringe Kræ 
Skal for Alle raade.« 

Ak den usle Tommeltot 
Faldt fra Ærens Høie! 

Muldvarphullet blev hans Slot, 
Der han Sult skal døie. 
Dybt i Kulen blev han bragt, 
Og en Ugle, sat paa Vagt, 
Tog paa Fangen Vare. 

Uglen paa sin lodne Fod 
Ret ved Fængselslaagen 
Tvende Nætter trolig stod, 
Holdt sig tapper vaagen. 
Tredie Nat fik Søvnen Magt; 
Ind han slumrer paa sin Vagt - 
Kongen rømte Kulen ! 

Nu er Uglen aldrig glad. 
Han ved Dag sig dølger. 
Alle Mands Foragt og Had 
Ham for evig følger. 
Men ved mørke Nattetid 
Steds han raaber : Vil du hid ! 
Leder om sin Fange. 

Kongen er en fattig Mand 
Uden Tag og Bolig, 
Mindste Fugl i hele Land, 
Vilter og urolig. 
Steds han fl3rver ud og ind ; 
Han er bange for sit Skind, 
Maa i Gjærdet smutte. 

HOLGER DANSKE OG SKRÆDDERNE 



Hr. Holger sad engang og drak 
Med nogle Skræddersvende, 
Saa Sveden af hans Pande sprak, 
Og han faldt overende. 

Men Øllet glemtes heller ei 
Af alle Skrædderhelte, 
Thi maatte de den samme Vei 
Og om paa Gulvet vælte. 

Nu var der just en ung Krabat, 
En heel beskjenket Skrædder, 
Han ogsaa sov den gandske Nat 
Paa Gulvets haarde Brædder. 

Han Holger Danskes Hoved har 
I Fingrene behænde, 
Og meente, at en Pels det var. 
Som just han skulde vende. 

Han meente, han paa Bordet sad, 
Paa Pelsen skulde flikke, 
Begyndte derfor sjæleglad 
I Heltens Top at stikke. 

Men Holger Danske føler nu, 
Hans Hovedhaar de kriller, 
Hvorfore han med skamfuld Hu 
Sig udi Nakken piller. 

Han tænkte : »Det er noget Slemt, 
Jeg maa mig rigtig skamme; 
Jeg har mig dog i Morges kjæmt 
Med gode, tætte Kamme.« 

Han rødmed i den tause Nat, 
Begyndte da at fange, 
Og fik den arme Skrædder fat 
Ved Benene de lange. 

Og Helten i det mørke Huus 
Den arme Skrædder trykker 
Med Neglen som en anden Luus, 
Saa han gik reent i Stykker. 

Men da nu Markens Lilie vaad 
Af Dagens Fakkel klares. 
De Svende see den grumme Daad 
Og raabe: Gud bevares I 

De stamped da med liden Fod 
Og gav dem til at bande, 
At Holger udi Mandebod 
Spandere skal en Kande. 

Da svared Holger Danske lang: 
»En Potte vil jeg give; 
En Kande gav jeg ei engang 
For ham at faae tillive. « 

Da brændte hvert et Skrædderblod 
For Kamp mod Holger Danske; 
Hver slængte for hans brede Fod 
Sin nye Randershandske. 

Men Holger Danske tog dem op 
Og stak dem i sin Lomme, 
Og lovede paa Høiens Top 
Med Sværd og Skjold at komme. 

Da atter Markens Lilie vaad 
Af Dagens Fakkel klares, 
Al Verden saae en grusom Daad 
Og raabte : Gud bevares ! 

Hr. Holger maatte svarlig Tid 
Paa Skrædderfolket vente; 
De sad og skrev med megen Flid 
Paa deres Testamente. 

De skulde slibe deres Sværd 
Og deres Støvler børste; 
Slet Ingen syntes, det var værd 
At komme som den Første. 

Tilsidst de smukke Skræddermænd 
Til deres Naale tage, 
Den store Sax de hang ved Lænd, 
Og udi Marken drage. 

Nedenfor Bjerget stille stod 

En Smule hele Troppen; 

Der saae man Holger Danskes Fod, 

Hans Hoved laae paa Toppen. 

Ham Tiden alt var bleven lang, 
Han havde længe sovet, 
Hans Skede laae i grønne Vang 
Og Klingen bag hans Hoved. 

En bitter Mavesopken fik 
Sig Hæren først, den gandske, 
Derpaa man let og sagte gik 
Nordvest om Holger Danske. 

De vilde af Medlidenhed 
I Søvne Helten døde; 
Thi da han ei saa meget led, 
Som vaagen, ved at bløde. 

Men lange Holger, Heltes Priis, 
Han sov, saa fast han orked. 
Hvortil han just uheldigviis 
Med eet ret Djævels snorked. 

Ved denne rædselsfulde Støi 
Blev Hæren saare bange. 
Og flygted ned ad grønne Høi 
Paa Benene de lange. 

De smukke, gode Skræddermænd 
I denne store Hede 
Med Orden retireerte hen 
I Holger Danskes Skede. — 

Omsider vaagner Helten op 
Og tager Balg og Klinge, 
Og stiller sig paa Høien op, 
Hvor han skal Sværdet svinge. 

De smukke Folk i Skeden sad 
Bestedt i megen Vaade. 
Med Graad til Sante Knud de bad 
Og folded Hænder baade. 

Da Holger Danske Ingen saae, 
Han stikker Sværd i Balgen; 
De Ædle, som derinde laae, 
Dem stikker han i Talgen. 

Men Sværdet ei kan finde Bund, 
Han stikker og han støder; 
De hylede af Hjertens Grund, 
Som hviden Griis, der bløder. 

»Ha,« sagde han, »det er nok Muus, 
Som udi Balgen piberi« 
Og hurtigt Staalets lange Huus 
Han udi Duppen griber. 

Han reiser sig paa Taaen høi 
Og slynger til i Vrede, 
Og Folket langt af Skeden fløi 
Ud paa den vilde Hede. 

Der laae de nu med brudne Been 
Og sønderslidte Arme, 
Een knuste Ryggen paa en Steen, 
Een tabte sine Tarme. 

Een havde faaet hoven Bag, 
Een havde Foden vredet; 
Kort sagt, det hele P'olkeslag 
Var ynkelig tilredet. 

Derfor en Skrædder jo endnu 
Og Skifting er det Samme; 
Holger har- slaget dem itu. 
Og skjeve, krumme, lamme. 

Thi hiint ulykkelige Slag 
Har Folket ei forvundet; 
Man haver ei til denne Dag 
Een førlig Skrædder fundet. 



ROMANZE 



Da Vaaren med Blomster og Fugle kom, 
Og Frøerne qvækkede rundtenom 

I Kjæret, 
En Ridder førte sit Skib i Havn; 
Høit flagrede Silkeflaget i Stavn 

For Været. 

Han steg paa det bøgebevoxede Næs, 
Da skreg i Luften de vilde Gjæs 

Foroven ; 
I Hprnet han blæste for Slottets Grav, 
Saa Bautastenene Gjenlyd gav 

I Skoven. 

En Vægter treen over Porten frem: 
»Hv6 gjæster den vældige Ridders Hjem 

Og Volde?« — 
»Siig, Dreng! hvor lider den Rose skjær, 
For hvem der er brækket ti tusind Spær 

Paa Skjolde?« — 

»Den Jomfru baldyrer sin Sko til Dands; 
I Morgen hun lægger sin Jomfrukrands 

Og Bælte.« — 
»Saa frisk, mine Gutter ! gjør Skibet flot, 
Selvbuden til Gilde var aldrig godt 

For Helte.« 

Saa foere de atter al Verden om, 

Til Blaamænds Land og det hellige Rom 

Med Vælde. 
Og alle de Kjæmper, som kom dem nær, 
Heel djærvelig med deres skarpe Sværd 

De fælde. 

Da atter fra Busken i Thules Vang 
Smaafugle fløited en Elskovssang 

Veemodig, 
Da styred de Dragens forgyldene Fjæs, 
Hvor Skoven stod ved det eenlige Næs 

Saa frodig. 

Rask over Slottets Grav han sprang 

Og stødte paa Porten, saa Malmet klang, 

Med Aaren : 
»Hvor lider i Slottet den unge Viv? 
Hvad bruger den Hulde for Tidsfordriv 

I Vaaren?« — 

»Vor Frue hun stikker en Skjorte skjøn. 
Deri vil hun bære sin liden Søn 

Til Daaben.« — 
»Kom, frisk da. Drenge ! til Vaabenbrag ! 
Ei Børneskrigen er Mænds Behag 

Til Vaaben !« 



DIGTE 

Saa foere de atter vor Jord omkring 

Og kjørte med fremmede Kjæmper i Ring 

Paa Havet. 
Tidt sloge de Præsten i Messesærk; 
De gjorde sig baade hos Læg og hos Klerk 

Begavet. 

Da Græsset atter var grønt i Nord, 
Igjen han vandrer paa Thules Jord 

Til Næsset. 
Men, førend han kom for den høie Port, 
Han møder en Baare, med Skrinet sort 

Belæsset. 

»Hør, siig mig, I Qvinder i sorten Liin, 
Hvo ligger hist i det lange Skriin 

Saa stille?« — 
»O Jammer ! see her i det snevre Rum 
En Moder, som kryster i evig Slum 

Sin Lille.« — 

»Ha, Svende! vogter Jer vel for at lee 
Ad min sidste Taare, som her 1 see 

Mig skjule; 
Men følger mig tyst til urolige Strand. 
Lev vel for evig, mit Fædreneland 

I Thule!« — 

Da spredte de Seilet for Nordens Blæst 
Og droge bestandig fra Øst til Vest 

Paa Vandet. 
Saa mødte dem tyve Snækker mod een — 
Nu rulles af Bølgen hans sneehvide Been 

I Sandet. 

TIL LAURA 



Naar Lyset flammer rødt i dunkle Stue, 

Og lange Skygger rundt paa Væggen sætter, 
Fra Ruden flyver ud den arme Flue, 
Saa høit den sine Silkevinger letter. 

Den hvirvler sig om Glandsen i en Bue, 

Ret aldrig den det søde Skjær forgjetter, 
Men Farten mod sin lille Sol den retter, 
Indtil den aander ud i heden Lue. 

Saa maa jeg mig i Kredse stedse svinge 
Rundt om Dit Øies englelyse Stjerne, 
Skjøndt i mit Bryst det sender Luepile. 

Det søde Baal jeg flygtede saa gjeme. 

Og dog saa gjerne vil jeg ved det hvile, 
Til Graven dækker kold min brændte Vinge. 



TORBISTEN OG FLUEN 



Torbisten kravler af mørken Hul 
Med fire Vinger saa prude; 
De to de vare som sorten Kul, 
De to som Glar i en Rude. 

Dem havde han pudset med megen Besked 
Alt med sin bageste Kralle. 
At beile til Fluen, saa strunk han red; - 
Den elsked han over Alle. 

Af Flødepotten søber saa net 

Den liden og vevre Flue; 

Saa flyver hun rundt omkring Speilet let, 

Hovmodig ret som en Frue. 

Torbisten seiler i Stuen ind 

Alt paa sine fire Vinger; 

Han klapper den Flue ved liden Kind, 

Og det med sin smudsige Finger. 

»Skjøn Jomfru ! imens I qvæder saa blødt, 
Ret som Fiolens Strænge, 
Gift Eder med Bassen, det ganger saa sødt. 
Vi kunne da spille for Penge.« 

Hun visker sin Kind med Fødderne smaa: 
»Jeg takker for slig en Hæder; 
Skarnagere passer jeg lidet paa, 
De bære saa sværtede Klæder! 

Du Skorsteensfeier ei komme mig nær ! 
Flyv til Din Mødding derude. 
Hvor Møget Du roder paa Kryds og Qvær 
Alt med Din kullede Snude. 

Jeg kysser Jomfruens Barm saa fiin. 
Jeg dandser paa Kongernes Næser, 
Jeg spiser Sukker og drikker Viin; 
Ad Dig, Du Stodder ! jeg blæser.« 

Beileren tabte for Hast sit Vær, 
Han snurrer og summer og brummer; 
Den Spee han tog sig saa meget nær, 
Og krøb udi Jorden af Kummer. — 

Sommerfugl sidder paa Lilien prud 
Alt udi sin blommede Kjole; 
Da Fluen flyver i Haven ud, 
Hun vilde sit Ansigt sole. 

Og da hun saae det pralende Dyr 
I de rige forgyldene Klæder, 
Da brød hendes Hjerte strax i Fyr, 
En Elskovens Vise hun qvæder. 

Den Spraglede slog med Kaaben om Fod : 
»Hvad tænker Du, fattige Terne? 
. Du Melkeraner! Jeg er for god 
Til at slikke med Dig af en Kjerne. 

Du søber, som Kattene, Levning af Fad, 
Hvori de Skjæget mon væde! 
Dig følger hver Mands Foragt og Had, 
De gjerne med Skoen Dig træde. 

Jeg patter af det Alabasterbryst, 

Som Liliens Hjerte omhvælver; 

God Ruus af Draaben jeg drikker med Lyst, 

Som aarle paa Roserne skjælver.« 

Fluen gik næsten fra sin Forstand, 
Hun maatte sig skamfuld liste. 
»Nu faaer jeg vist aldrig nogen Mand, 
Hvi tog jeg ei den Torbiste !« 



DIGTE 129 

Til Vinteren var hun en Jomfru graa, 
Som Alderen hæsseligt rakked; 
Da kunde hun intet til Føden faae ; 
Hen til Torbisten hun lakked. 

Han eied i Mødding en Stue varm, 
Luunt sad han der inden Vægge; 
Da sagde den Flue ussel og arm: 
»Her er vel Plads til os begge? 

Jeg elsker Jer saare, den Tale er sand, 
Kan I Jer Kjærlighed mindes?« 
Torbisten er en fornuftig Mand, 
Som saare sjelden forblindes. 

Han sagde: »I pakke Jer fra min Dør, 
Eders Klæder ere saa pene; 
r husker jo nok, hvad I sagde mig før? 
Jeg gjør dem s'gu vist urene.« 



DEN EENBENEDE 



Fy, skammer Jer dog, I uartige Drenge! 
Og lader en eenbenet Stakkel i Ro! 
Slet ingen af Eder kan vide, hvor længe 
Vor Herre vil lade ham løbe paa To. 
Poul M. Meller: Udvalgte Digtninge. 

Mig Himmelen ogsaa lod smage den Lykke, 
At hoppe som I over Grøfter og Steen. 
Ei stedse jeg saa haver hinket ved Krykke; 
Ei stedse var dannet af Træ mit Been. 



Da hviilte jeg med min Marie i Skoven, 
Hist henne bag Bøgenes skyggende Læ, 
Mens Fuglene sang saa lifligt foroven; 
Nu er mit Been af det samme Træ. 



Ja der jeg hviilte med Pigen i Armen, 
Bestraalet af Solens velsignede Lys. 
O ! Blodet mig løber saa varmt i Barmen 
Ved Tanken om disse saa brændende Kys. 

Men da nu Sangen i Lunden døde, 
Og Bladet saa guult og forkrøllet faldt af. 
Da svandt og min Kjærligheds Roser røde; 
Naturen blev mig en gyselig Grav. 



En Anden hviilte med Pigen i Armen, 
Beskinnet af Praasens forbandede Lys. 
Hu ! Blodet mig brænder som Gløder i Barmen 
Ved Tanken om disse saa troløse Kys. 

Saa blev jeg Soldat, med Bøssen paa Nakke 
Fortvivlet paa Fjenden jeg slog og skjød. 
O ! hvor jeg min Gud dog nu vilde takke. 
Om han mig da havde undt min Død ! 

Som Kegler Vennerne faldt ved min Side, 
Men alle Kugler forbi mig gik, 
Tilsidst jeg i Græsset maatte mig vride, 
Jeg en Bajonet i Knæet fik. 

I Dag jeg mødte Maries Blikke, 

Imens jeg lænet til Væggen stod. 

Hun græd, endskjøndt hun kjendte mig ikke. 

Ellers havde hun grædt det røde Blod. 

Een Skilling hun gav mig, og den jeg gjemmer; 
Det Lønnen er for min Kjærlighed ; 
Og Synet af den mig saa underligt stemmer. 
Jeg tænker saameget, saameget derved. 

Fy, skammer Jer dog, I uartige Drenge ! 
Og lader en eenbenet Stakkel i Ro ! 
Slet ingen af Eder kan vide, hvor længe 
Vor Herre vil lade ham løbe paa To. 



DEN GAMLE ELSKER 



Og naar jeg nu bliver en gammel Mand, 

Og mit Skjæg er hvidt; 
Naar Piben jeg holder med stumpede Tand, 

Og hviler mig tidt; 



9* 

Og naar jeg en lille Papacalot 

Paa Hovedet har, 
Og ikke kan læse Aviserne godt 

Foruden Glar; 



Og naar Du sidder, en gammel Viv, 
Og har glemt Din Sang, 

Og eier ei mere Dit smekkre Liv 
Og Din Jomfrugang; 



Dit Hoved ligner en Bøg i Høst 

Efter Regn og Blæst; 
Du dølger et Liig af Dit yndige Bryst 

Med en sort Modest ; 



Da slumrer jeg engang sødelig ind 

Og bliver saa blid, 
Mens Fluerne surrer omkring min Kind 

Ved Middagstid. 

Da kommer en Drøm fra min Ungdomsvaar 

Til min Lænestol, 
Efter Dig jeg en inderlig Længsel faaer, 

Du Qvindernes Sol ! 



Da ta'er jeg min Stav, da ta'er jeg min Hat, 

Og vandrer min Vei; 
Om Dit Huus jeg finder ved Dag eller Nat, 

Det ændser jeg ei. 

Jeg vandrer afsted, saa godt jeg kan 

Med de vaklende Knæ, 
Og drikker af Bækkens det klare Vand 

Med min Ryg til et Træ. 



Og naar Du da strikker med Dine Smaa 

Ved det store Bord, 
Med eet det banker pludselig paa, 

Før Du veed et Ord. 



Da kommer en skikkelig gammel Person, 

Hans Tinding er bar. 
En underlig, sørgelig, lystig Patron, 

To Roser han har. 



Den ene sætter han i Dit Bryst, 

Den anden i sit. 
Og seer paa den aldrende Viv med Lyst, 

Og hviler sig lidt. 



O Lina ! huldsalige Lina min ! 

(Saa raaber han ud), 
Lad mig hvile her ved Din fagre Ruin, 

Før mit liys gaaer ud. 



Og hvor er Din Barm, saa rund og saa fuld ? 

Du Sølvergraae! 
Du havde vel hundrede Krøller af Guld, 

Nu har Du saa faa. 

Du var en Due saa melkehvid ; 

Jeg var en Ørn. 
Vor Alvor tog den løbende Tid ; 

Nu er vi Børn. 

Op lystig ! flet os et Silkegarn ! 

Væk med Forstand ! 
Kom lystig i Haugen, Du gamle Barn! 

Med den lystige Mand. 

To Skamler dem vil vi sætte os paa 

Med barnlig Hu; 
Og Sommerfugle, de røde, de blaae, 

Dem fange vi nu. 

Som Svalen bygger en Rede fiin 

Paa styrtede Muur, 
Saa vil jeg nu her i det Skjønnes Ruin 

Slaae op mit Skuur. 

Og naar de da visne, de Roser to, 

Saa visne vi med. 
Vi ville da sove sammen i Ro, 

I en evig Fred. 



DE VILDE JÆGERE 



Gjennem Moser og raslende Siv vi gaae 
Med Bøsser og vældige Støvler paa 
I Maaneskin. 

Vandhønen plumper med sorte Fjær 
I det blommede, grøntbroderede Kjær 
I Maaneskin. 



Til Høire, til Venstre man hører Knald, 
Og Vandet rødmer af Maagernes Fald 

I Maaneskin. 
Hector gi'er Hals i de ranke Rør, 
Ei en Plet paa hans brogede Pels er tør 

I Maaneskin. 



Hist synker vor gode Kammerat, 
Ham sige vi da for evigt god Nat 

I Maaneskin. 
Rammer den svigtende Flint en Ven, 
Man siger : Farvel ! og jager igjen 

I Maaneskin. 

Den stolte Svane, den hvide Fregat, 
Høit seiler i Luften i dunkle Nat 

I Maaneskin. 
Den tumler ned og mister sit Vær, 
Og med Roser glimre dens Liliefjær 

I Maaneskin. 

Sin bøiede Hals den endnu engang 
Høit løfter, og sjunger sin hule Sang 

I Maaneskin. 
I lodne Tasker vi gjemme vort Rov, 
Thi nu slukkes alt over sorte Skov 

Vort Maaneskin. 

Som en Kjæmpe hilser i sorte Nat 
Os Borgen hist med sin røde Hat 

I Fakkelskin. 
Men naar det lyser paa østre Toft, 
Kommer Fruen med Viin udi høien Loft 

I Solens Skin. 



ST. LAURENTTUS 



Bonden beder med liden Ro, 
Naar Regnen slaaer paa hans Hue; 
Naar Taaen er kold og Ryggen vaad, 
Kun lidet hans Tanker due. 

Det var St. Laurentius, 

Han agter en Kirke at bygge; 

Thi ganger han ud paa den brede Vei 

Med Tiggerposen paa Rygge. 

Ganger han ud paa den brede Vei 
Alt med sin Fattigmandspose ; 
Hans Øine de vare som Alterlys, 
Hans Kind den var som en Rose. 

Det var den hellige Herrens Mand, 
Han sankede Guldet røde. 
Hans Sko var reven, hans Fod var hoven, 
Det gjorde ham megen Møde. 

Han samlede møgle Guld og Sølv 
Alt paa de Riges Trapper; 
Men aldrig han eier en Kjortel ny, 
Han gaaer i de gamle Kapper. 

Han drikker stedse det klare Vand 
Og aldrig Vinen saa rød; 
Thi besken Eddike Christus drak 
I sin uskyldige Død. 

Og aldrig han tager ved anden Mad 
End Stodderbrød, det sorte; 
Hunden river hans bare Skind 
Alt for de rige Mænds Porte. 

Men da han langer til Lundeby, 
Hans Tiggerpose var fuld; 
Og aldrig et Lem han røre kunde, 
Saa mødig han falder omkuld. 

Han tingede kunstige Mestere, 
De skulde den Kirke reise; 
Muren skulde være rød og tyk, 
Med Taame skulde den kneise. 

Ørnen flyver i vildene Luft, 
Han kan sine Vinger strække; 
Det meente han St. Laurentius, 
De Taame skulde ham række. 

Den Muldvarp kravler i dyben Muld, 
Hvor Snuden den kan bunde; 
Der vilde han St. Laurentius 
Den Steen skulde Kirken grunde. 

De Mestere mure den lange Dag 
Alt udi den bare Skjorte; 
Men hver den Steen, de mure ved Dag, 
Den var om Natten borte. 

Om Morgenen laae baade Kalk og Steen 
Vidt om paa den grønne Hede; 
Sligt gjordes af alle de Trolde smaa 
Og alle de Kjæmper lede. 

Laurentius vaager ved Midienat, 
Hans Tanker løbe saa vide; 
Det var da den sorte Trold, 
Han stander ved Munkens Side : 

»Hør Dti mig, St. Laurentius, 
Den Kirke jeg bygger paa Slette, 
Vil Du mig goden Murerløn 
Med Haand og Mund forjætte. 

Og Du skal give mig Sol og Maane 
Dertil Dine Øine baade. 
Eller Du skal sige mig, hvo jeg er, 
Min Navn det være Din Gaade.« 

Det var St. Laurentius, 
Han nikker med Hovedet brat; 
Det var da den sorte Trold, 
Han bygger en Kirke ved Nat. 

For St. Laurentii venstre Øie 

Tilmed for hviden Maane 

Han bygger et langt og prægtigt Taarn, 

Det synes i hele Skaane. 

For St. Laurentii høire Syn 

Og for den røde Sol 

Han bygger et andet Kjæmpetaarn, 

Det synes ved Nørrepol. 

Laurentius den Morgenstund 
Staaer glad for gyldne Alter; 
Der drikker han af den hellige Kalk 
Og synger en deilig P salter. 

Men dengang Solen han gik ned, 
Og Mørket det drev paa, 
Da monne den Herre saa sørgendes 
Paa Marken ene gaae. 

»Hvor skulde jeg hitte det Troldenavn, 
Naar jeg det aldrig vidste? 
Jeg visselig maa mine Øine to 
Inat til Troldene miste. 

O, Skade for mit gamle Syn, 
Som ei jeg kan bevare; 
Men allermeest for Sol og Maane, 
De skinne begge saa klare.« 

Den Herre lagde sig ned og bad 
Alt paa den grønne Høi, 
Da hørte han i Høien brat 
En Puslen og en Støi. 

Det var det arrige Troldebarn, 
Saa saare hans Øine runde, 
Og Moderen ganger op og ned 
Og tysser ham, som hun kunde. 

»Slaa EHg tiltaals, min rare Glut! 
Du lade Graaden fare, 
Nu kommer Find med Sol og Maane, 
Med Christmands Øine klare.« 

Og det var St. Laurentius, 
Han bliver saa glad tilmode, 
Frelst var Sol, og frelst var Maane, 
Dertil hans Øine gode. 

Thi da den lede Troldemand 

Ad Hjemmet monne lakke, 

Han siger : »Du være velkommen. Find! 

Alt i Din egen Bakke.« 

Og det var da den lede Trold, 
, Han skreg i Høien inde, 

Og skrige gjorde det lidet Barn 
Tilmed den lede Qvinde. 

Trolden havde saa dybt under Muld 
De krogede Lønnegange, 
Der tager han til, med Barn og Viv, 
Saa skyndelig at gange. 

Og da de under Kirken kom. 
Da dukker han op sin Pande, 
Da monne han med Barn og Viv 
Paa Kirkegulvet stande. 

Da griber han om den Støtte stærk, 
Og det med megen Harme, 
At knuse den Kirke, det var hans Agt, 
Med sine Helvedes Arme. 

Da kunde han aldrig røre et Lem, 
Og aldrig Benet flytte; 
Han staaer, en Kamp, i denne Stund 
Ved Lundakirkens Støtte. 

Løser hans Qvinde sit lange Haar, 
Hendes Lokker i Gulvet rinde, 
Og om en Stolpe, tyk og stærk. 
Det Baand hun monne vinde. 

Da blev hun Steen i samme Stund, 
Og Steen blev hendes Unge; 
Der staaer hun med sit Hovedbaand, 
Naar Folk i Kirken sjunge. 



OM JENSES LIDENHED*) 



Der var en Tid, da Jens var meget større, 
Veemodig han »da jeg var lille« sang; 
Men siden, da hans Øine bleve tørre, 
Hiint Qvad han taler om saa mangen Gang. 

Han spøgte i de hulde Musers Arme, 
Og muntrede saa tidt sin Næstes Hu. 
Da kjendte han til Avinds lede Harme 
Saa lidt, som Græsk han kjender til endnu. 



*) Skrevet under den Oehlenschlåger-Baggesenske Fejde som Parodi 
paa Baggesens navnkundige Digt : „Der var en Tid, da jeg var meget 
lille*; trykt første Gang i Begyndelsen af 1819 i ^^ Hermes, Nytaarsgave 
for 1820*. 

Ak, siden er han bleven meget mindre, 
Men dog tillige meget mere slem. 
Han saae vor Adams Digterstjerner tindre, 
Og ønskte Vinger for at fange dem. 

Han saae sin Digtersol i Pølen glide, 
Og tænkte: »Jeg maa ned i Pølen der, 
Om end Alverden rigtig faaer at vide. 
Hvor kjøn en Karl tilsidst jeg bleven er.« 

Han hørte Adam høit om Nord at tale; 
Ja Hellas* Chor fra samme Læber lød; 
Han saae ham Østens Palmer huldt at male, 
Da broget Glands fra Tryllelampen brød: 

Da gik han svart i Rette med Gud Fader, 
Som ikke skabte ham til saadan Sol. 
Han tænkte: »Hvad er mine Perlerader 
Mod saadan dristig Flugt fra Pol til Pol?« 

Da glemte reent den gamle Spotters Læbe 
Hiin Bøn, hans fromme Moder lærte ham. 
Den Ørn, han saae høit over sig at stræbe. 
Den vilde han ved Skraalen gjøre tam. 

Nu skjeldte han hver Søster og hver Broder, 
Som lasted høit hans flaue Gjækkeri, 
Og roste hver en literairisk Stodder, 
Der gik ham krum og bukkende forbi. 

Saa svandt, saa svandt hans blide Digterdage; 
Hans Spøg, hans Gratie med dem svandt hen. 
En lille Smule Vid han har tilbage; 
Gud, lad ham dog ei gandske tabe den ! 

EPIGRAMMER 



I, 

Een Bog af ti ved Messen drager 

Den lykkelige Recensent; 

En selvbestaltet Tiendetager 

Af Alt, hvad der gaaer ud paa Prent. 

II. 
Hvor Frankens Ridder, efter Dysten mat, 
Som fangen Løve hylded Skjønheds Roser, 
Der morer Sønnen Pigebørn med Skoser, 
Og krummer sig for Koner som en Kat. 

III. 
Du siger mig : nu veed Du, hvad Du vil ; — 
Om hvad jeg vil, jeg ogsaa veed Besked. 
Men destoværre, der skal mere til. 
Det Knuden er: at ville, hvad man veed. 

IV. 

O, Læser! ved min Rosentorn 
Du seer vel dog det Allerbedste? 
At ikke Dig, men kun Din Næste 
Jeg stikler til et lille Korn. 

V. 

Bestandig Frants i Tankens Glæder 
Har drømt, han gjorde noget Stort. 
Han glemmer, han fik Intet gjort. 
Og kræver frisk det Stores Hæder. 

VI. 

For Mettes egen Skyld har Mikkel hende kaaret, 
Som en uegennyttig Dannemand; 
Ei Guld og Skjønhed hende blev beskaaret, 
Langt mindre Dyder og Forstand. 

VIfl 

Hvis uden Rod Violen groer i Vang, 
Hvis uden Krop en Skygge vanker, 
Hvis uden Klokke høres Klokkeklang : 
Mads skriver skjønt foruden Tanker. 

vni. 

Laura gjør Vers? den skjønne Kone? 
Nei, Gud forbyde saadan Skik! 
Før lægge Rosen bort sin Krone 
For at studere Botanik. 



IX. 

Titus kan skrive Poesie, 
Hans Recensent kan brumle; 
Den Ene er en Arbeidsbi, 
Den Anden er en Humle. 



X. 

Den Libertiner, Frits, forlod dog Lastens Sti, 
Foruden Kamp han hylder Dydens Ynde. 
See her Nødvendigheds og Friheds Harmonie : 
Det er ham plat umuligt meer at synde. 

XL 

Den er ei Musikus, sam sang paa Redekam, 
Og den ei Phidias, som gjør en Jydepotte, 
Og den ei Architect, som reiser Kort til Slotte; 
Men Mads er strax Poet blot for et Epigram. 



APRILSVISE 



Grøn er Vaarens Hæk, 

Kaaben kastes væk, 

Jomfruer sig alt paa Volden sole ; 

Luften er saa smuk, 

Deres Længselssuk 

Kjendes let paa deres Silkekjole. 

Nu har Viben Æg, 

Pilen dygtig Skjæg, 

Og Violen smaat paa Volden pipper; 

Gaasen sine Smaa 

Lærer flittig gaae, 

Skaden vindigt med sin Hale vipper. 

Svenden med sin Brud 
Gaaer i Haugen ud, 

Paa de grønne Skoe hun synes dandse; 
Ak, hvor hun er let ! 
Foden er saa net. 

Pogen sælger til dem grønne Krandse. 
Poul M. Meller: Udvalgte Digtninge. 10 

Storken er saa travl 

Høit paa Bondens Gavl, 

Og de røde Fødder Næbet slibe; 

Høkren med sin Viv 

Gaaer for Tidsfordriv 

Med sin sølvbeslagne Merskumspibe. 

Hulde Piger smaa. 

Røde, hvide, blaae. 

Sende deres Blikke rundt som Pile; 

Og som Krigerflag 

I det kjælne Slag 

Silkebaand fra Lilienakken ile. 

Aftnen driver paa, 

Mens de Skjønne gaae, 

Bare de dem ikke skal forkjøle. 

Hvilken yndig Strøm I 

Barmen blier saa øm, 

Man mit Hjerte kan paa Vesten føle. 

I den tause Nat, 

Som en stor Ducat, 

Maanen stænker Guld paa alle Grene. 

Ak, de Skjønne svandt 

Jo fra hver en Kant, — 

Det er tungt, man skal gaae hjem alene. 

SCENER I ROSENBORG SLOTSHAVE 



I. 

En gammel Pedant. 

Langs hen med Væggene paa Byens Gade 
Jeg som en Hønsetyv mig listed om; 
Her leger jeg nu Skjul iblandt de Glade, 
For Lyset frygtsom og med Ryggen krum. 

See, hvor fortrolig Cavaleren bukker 

Og nikker til det unge Rosenblod, 

Mens jeg bag Busken staaer forsagt og sukker; 

Gud veed, hvorfra han faaer sligt Heltemod ! 

Jeg koster udi Kjoler mange Penge, 
Men een er mig for kort og een for lang, 
Og alle paa min lærde Krop de hænge 
Som Fugleskræmmen paa en Humlestang. 

Og disse Nankins Buxer var saa nette, 
For fjorten Dage siden splinternye, 
Men nu tilredte fælt af Blæk og Plette, — 
Er det et Under, man er folkesky? 

Og Ærmet strax forslidt ved Haanden bliver. 
Opslaget med det Første falder fra; 
Hvis man sig til lidt Hæder stundom skriver, 
Saa skriver man sig ogsaa Hæder fra. 

O, I velsignede, hvidklædte Skjønne! 
I ta'er mit Hjerte for en slukket Praas; 
I tage feil, Smaapiger i det Grønne ! 
Varmt er det, ikkuns Munden er i Laas. 

Mit Bryst en haabløs Længsel stedse fylder, 
Naar jeg beskuer Eders favre Krands; 
Skjøndt fjern, jeg her i Skammekrogen hylder, 
Som feig Tilbeder, Eders rige Glands. 

Tro mig, min Aand har Ungdomsild i Grunden, 
Endskjøndt den gaaer i Dødens Liberi; 
Saae I ei før en Bog, som, sletindbunden, 
Forinden havde deilig Poesie? 

Det gaaer mig som en ung eenbenet Kriger, 
Paa Ballet gad han gjerne dandse med; 
Hans Hjerte svinger med de unge Piger, 
Men Kroppen bliver paa det samme Sted. 

Gid Pallas vilde Skyen om mig hænge, 
Hvori useet jeg kunde skride frem; 
Om her jeg tøver stakket eller længe, 
Saa maa jeg dog profecto eengang hjem. 

Dog, freidigt Mod ! den Kjække Lykken frister, 
Jeg vover mig fra denne mørke Krog, 
Og ved min Stok jeg gandske langsomt lister 
I Gangen mellem dette lange Tog. 

IL 

Mads. Mikkel. 

Mikkel : 
Mads ! jeg troer bestemt, Du dratter 
Ned fra denne spinkle Green ; 
Kors! hvor Du faaer Prygl af Fatter, 
Hvis Du brækker Dine Been. 

Mads: 
Tosse! det har ingen Fare, 
For min Ryg jeg frygter ei; 
Naar han seer til Stokken bare, 
Løber jeg i Hast min Vei. 

Mikkel : 
Du kan løbe rundt om Bordet, 
Hvis det skulde gaae saa galt. 
Bare, Mads! Du staaer ved Ordet, 
At vi deler ærligt halvt. 

Mads: 
Laan mig nu Din Ryg forsigtig. 
Ellers taber jeg min Skat. 

Mikkel : 
Siig mig, paa Parol, oprigtig, 
Mads! hvad har Du i Din Hat? 

Mads: 
Skadeæg — Du er saa bange, 
Troer Du da, jeg er en Tyv? — 
Kan Du sige mig, hvormange. 
Skal Du faae dem alle syv. 

III. 

En Reconvalescent. 

Jeg tvende Somre laae paa Puden 
Og legte med min Klokkestræng, 
Med lange Klæder ned for Ruden 
Og Vaagekonen ved min Seng. 

Men Livet over Døden seired; 
Jeg, som blot Kalk og Vægge saae, 
Min anden Fødselsfest har feiret, 
Kan atter mellem Blomster gaae. 

Ud i det Grønne nu jeg flytter 
Fra den forhadte Lænestol, 
Og med min svage Haand beskytter 
Mit Øie mod den blanke Sol. 

Skjøndt evig ung Naturen smyktes 
Favr, som en Jomfru, hver en Vaar, 
Den aldrig mig saa yndig tyktes 
Som nu, da Liv jeg atter faaer. 

Jeg seer igjen den danske Sommer 
Og aander Løvets friske Duft, 
Og hører, Fluesværmen brummer 
Høit i den rene Foraarsluft. 

Hist over Spiret Solen seiler, 
Mildt leer den til den blege Mand, 
Den sig i mine Knapper speiler 
Saavelsom i det klare Vand. 

Hiin Sol, som farved Adams Palmer, 
Den brænder endnu lige skjøn, 
Og Fuglen synger samme Psalmer, 
Og Linden stander lige grøn. 

Naturen evig er den Samme, 
Men aarlig slappes Mandens Knæ; 
Selv den, hvis Luer høiest flamme. 
Er kun et Blad paa Livets Træ. 

Som Løvet, der paa Bøgen grønner, 
Fra Moderstammen har sin Saft, 
Saa drager hver af Støvets Sønner 
Af en usynlig Rod sin Kraft. 

Ja, Livet blusser. Livet daaner. 
Snart er man Ørn, snart er man Kryb, 
Alt som os meer og mindre laaner 
Hiint Livets rige Kildedyb. 



IV. 
En Tigger. 

For mig maa nu Skildvagten blive sort, 
Saa slap jeg dog gjennem Havens Port. 
Naar han efter Trappetøsene kiger. 
Jeg passer mit Snit og herind mig sniger. 
Saadant et langt opløbet Dyr 
Troer ret, han er en Fandens Fyr, 
Naar han kan staae baade Dag og Nat 
Ved et Skilderhuus og med Fjer i sin Hat. 

Han troer, han er bedre end en Anden, 

Fordi han er gjort til at skydes for Panden. 

Jeg aldrig i Verden horte Mage, 

At vise pjaltede Folk tilbage! 

Man trænger jo allermeest til Solen, 

Naar man har store Huller paa Kjolen; 

Desuden vil kloge Folk jo sige, 

At Solen er baade for Smaa og for Rige. 

Nu maa jeg passe paa mit Skud 

Og mærke, hvem der seer barmhjertig ud. 

Der gaaer en Fyr i rød Mundering, 

Han har nok en temmelig smal Fortæring. 

Der gaaer en Student med to lange Been, 

Har han to Skilling, saa faaer jeg een. 

Den lille Jomfru, som hisset kommer, 

Hun har formodentlig blinde Lommer; 

Desværre, det bruges ei nu for Tiden, 

At Qvindfolk gaae med Lomme paa Siden. 

Men jeg maa hen i en større Stimmel, 

Min Plov gaaer bedst i en blandet Vrimmel; 

Folk giver Skjerven med større Fryd, 

Naar de har Vidner paa deres Dyd. 

Man kan løbe en Dag her i Kongens Park, 

Før man faaer sanket en ussel Mark, 

Og saa vil Publicum takkes til, 

For det sine Pligter opfylde vil. — 

O, hvis jeg blot een Dag maatte raade, 

Da skulde de Rige foruden Naade 

Rives og knibes med gloende Tænge 

Og paa et Spid over Ilden hænge. 

Eller slides itu af fire Heste; 

Men det er da endelig det Bedste, 

At deres Qvide faaer aldrig Ende, 
Naar de i Helvedes Luer brænde. — 
Naar saa jeg Stakkel engang er død 
Og kommet vel i Abrahams Skjød, 
Saa maae de kalde mig for en Slyngel, 
Hvis jeg skal lædske dem og der* Yngel.- 
Her gaaer nu og den arbeidende Klasse; 
I stedet for sit Kald at passe 
Og slide for dem, som har Behov, 
Den spilder Tiden i denne Skov. 
Med mig er det da en anden Sag, 
Gud veed, jeg gaaer her ei for Behag; 
Men det er jo engang min Bestilling 
At gaae og bede Folk om en Skilling; 
Enhver bør drive sin Næringsvei. 



V. 

En Moder medsit Barn, paa en Bænk. 

Sov ind, mit søde Nussebeen, 
Stil Dine Pusselanker; 
I Drønmie vil Guds Engel reen 
Dig lære smukke Tanker. 

Sov, Pusling, ved Din Moders Barm, 
Hvorunder Du er baaret; 
Sov, Vuggen er Din Moders Arm, 
Mit Bryst er Pudevaaret. 

Sov i mit Silkeklædes Læ, 
Min egen Kjællingunge, 
Mens Fugle Dig fra høien Træ 
En Vuggevise sjunge. 

De nysselige Hænder smaa 
Dybt i min Barm sig bore, 
Med Streger i og Negle paa 
Saa fuldt som andre store. 

Nu falde de smaa Glugger til; 
God Nat jeg paa dem kysser; 
Lukøie snarlig komme vil, 
Min lille Stump han dysser. 

Fra Moder flygter Søvnen bort; 
Hvor kan jeg Søvnen agte, 
Naar Dag og Nat er mig for kort 
Til Glutten at betragte? 

Usikker er al jordisk Pragt, 
Ei hellig Eed der gives. 
Men Moders Hu ved ingen Magt 
Kan fra den Spæde rives. 

Sov sødt, min Eneste, min Søn ; 
Naar Søvnen Dig forlader, 
Jeg faaer et Smiil til Vaageløn, 
Saa gaae vi hjem til Fader. 



VI. 

Hans og Trine. 

Hans: 
Skjønne Sol for alle Sole ! 
Lille Trine! søde Glut! 
I er kommet snart fra Skole 
I Fru Planes Institut. 

Trine : 
Hun har Gigt i Hals og Hoved, 
Derfor fik vi Lov idag. 

Hans : 
O, saa være Himlen lovet! 
Vi kan tales ved i Mag. 
Nys jeg er fra Reitzel kommen, 
Og en nysselig Roman 
Har jeg her i Trøielommen, 
Som vi sammen læse kan. 
Den er om to unge Hjerter, 
Som man skiller ad ved List : 
Efter mange bittre Smerter 
Gifte de dem dog tilsidst. 

Trine : 
O, unævnelige Glæde ! 
Søde Hansemand, betænk. 
Hvor vi skal tilsammen græde; 
Sæt Dig ned paa denne Bænk. 

Hans: 

Hvilket Levnet dog mig venter, 
Naar jeg bliver rigtig stor, 
Og som Brud til Kirken henter 
Dig, min rare Trinemoer! 

Trine : 
Da Du ikke bærer Trøie, 
Skal som Karl for Altret staae. 
For Din Haand i min at føie 
Med to Alunshandsker paa. 

Hans: 
Vi vil da med Topper age. 

Trine : 
Jeg vil gaae med ægte Sjal. 

Hans: 

Ferier alle Livets Dage 1 

Trine : 
Hver en Nat Musik og Bal ! 
Jeg med tappre Officerer 
Fører op hveranden Dands. 

Hans: 
Barstens ikke Du fixerer 
Din ulykkelige Hans ! 
Hvor igaar mit Hjerte brændtes: 
Du med voxne Piger gik, 
Ved Din Ven Du ikke kjendtes, 
Gav ham ei engang et Nik 1 
Da forlod mig mine Kræfter, 
Jeg som død i Skolen sad. 
Til i Aftes sad jeg efter, 
Og fik ingen Middagsmad. 
Hver en Lærer gav mig Sexer, 
Kun til Trine stod min Hu ; 
Jeg fik Bank for mine Lexer, 
Saa jeg føler det endnu. 
Trine saae mig — træf mig. Flamme ! 
Ei engang det mindste Nik! 

Trine : 
Men jeg maatte mig jo skamme, 
Som et Erkesviin Du gik: 

I IJin Trøie var en Flænge, 
Ingen Puld var i Din Hat; 
Thi Du slaaes med slemme Drenge 
Som en vilter Abekat. 

Hans: 
Trine ! vilde Du mig favne, 
Hvis jeg som en Nidding stod. 
Hørte taus paa Øgenavne, 
Og det hevned ei med Blod? 
Jeg blev kaldt Hans Pandekage! 
Hvilken ærerørig Snak ! 
Aldrig jeg i mine Dage 
Saadant i min Lomme stak. 

Trine : 
Stedse jeg forgjeves retter 
Paa Din megen Uforstand. 
Vist en Pind jeg for det sætter, 
Om Du blive skal min Mand. 
Du har mange slemme Laster, 
Ei den allermindste Pli, 
Dine Penge bort Du kaster 
Til unyttigt Slikkeri. 
Mig Du Intet vil forære, 
Ei engang en Appelsin ! 
Den maa meer opmærksom være. 
Som har Lyst at kaldes min. 
Mange Piger paa min Alder 
Kan med voxne Herrer gaae. 
Som sig deres Kjærest kalder. 
Og af hvem de Ringe faae, 
Løitenanter og Studenter 

Og deslige Folk af Stand, , 

Mens jeg Tosse gaaer og venter 
Paa en snavset Buxemand. 
Tidt de kjøre dem i Kane, 
Naai de gaae fra Institut. 

Hans: 
Smukt Du lærer hos Fru Plane, 
Du, som var saa rar en Glut ! 

Trine : 
Hans kan see sig om en Anden; 
Thi med os er det forbi. 

Hans: 

O, jeg skyder mig for Panden ! 
Ha, uhørt Bedrageri! 

Trine : 
Nu farvel, Hans Pandekage ! 

Hans : 
O, farvel. Du sorte Sjæl! 

(Trine gaaer.) 
Hans (alene): 

Sonetto. 
Min Trine troløs, hvilke Helvedpiner! 
Du meest usalige blandt Byens Drenge ! 
Uconfirmeert saagar Du Dig maa hænge; 
Der findes ei i Verden mange Triner. 

Naa, det skal saamænd vare meget længe. 
Før jeg igjen skal troe paa Pigeminer! 

O, havde dog jeg Gjæk paa Appelsiner 
Spanderet de tre, fire Skillings Pengel 

Troløs! og det for et Par revne Buxer?! 
Nei, aldrig i mit Liv jeg hørte Magen, 
Jeg aJdrig læste saadant i Romanen. 

Og derfor fik jeg Plads blandt Skolens Fuxer, 
Fordi jeg stedse henrykt sad hos Flanen 
Og læste skjønne Bøger fra Stadthagen. 



FØR OG NU 



Der var en Tid, da vort gamle Land 
Var fuldt af taarnede, røde Paladser; 
Hvor Fiskene legte i Gravens Vand, 
Der speilte sig Taamets evige Masser. 
Men i det mægtige store Buur 
Maatte en Sangfugl bestandig synge; 
Den, der havde til Harpen en god Natur, 
Han var vis paa en venlig, lyttende Klynge. 
Og naar nu Sangeren, salig i Aand, 
Strængene rørte af al Formue, 
Da trykte Ridder og Svend hans Haand, 
Og han fik et Smiil af den søde Frue. 

Naar raske Sømænd droge fra Havn 
Og raabte Farvel til Børn og Kone, 
Da stod der en Skjald i forgyldene Stavn, 
Og Bedrøvelsen veg for hans hulde Tone. 

De roede i Takt efter Sangerens Spil 
Og droge paa Aaren i bare Skjorte; 
Sælhundene lyttede ofte til, 
Over Vandet steg deres Legemer sorte. 

Ogsaa i Dal der en Sanger gik; 
Mens Hjorden blev vogtet af store Hunde, 
Hyrden i Græsset med sin Musik 
Forlystede Folk, saa godt han kunde. 
Viser han sang af Hjertens Grund 
Om de mægtige Fædre i gamle Thule, 
Og satte Kohomet tæt for sin Mund, — 
I Skovene klang hans Toner hule. 

Nu staaer her et enkelt ravende Slot, 
Der høres kun Svalers og Ravnes Tone, 
Alene det staaer som en gammel Drot, 
Der sørger, for han har tabt sin Krone. 
Den vældige Vold er liden og lav. 
Mellem Mudder og Siv smaa Ællinger svømmer, 
Og Slottet synker i egen Grav, 
Om sin gamle Hæder det ligger og drømmer. 

En enkelt Poet nu paa dets Ruin 
Sig klager ret som en eenlig Due; 
Om hans Sang er aldrig saa liflig og fiin. 
Han høres ei meer af Ridder og Frue. 
De fleste gaae udi dunkle Lund 
Som fremmede Fugle ved Natten og sjunge 
Om deres Kjærestes liflige Mund, — 
I den øde Luft deres Viser runge. 

DEN UBEKJENDTE*) 



Søde ! siig, hvornaar jeg Dig skal finde ? 
Alle mine Tanker til Dig rinde, 
Du mit unge Livs udkaarne Mø, 
Smalle Jomfru med det store Øie, 
Som jeg seer paa Østens røde Høie, 
Som jeg seer paa Nattens sorte Bjerge, 
Som jeg seer dybt i den blanke Sø ! 

O, letskridende, sneehvide Pige ! 

Jeg saameget haver Dig at sige : 

Hvordan jeg saa trolig Dig har søgt. 

Naar jeg gaaer med Bøssen dybt i Lunde, 

Mine vaagne Drømme til Dig stunde. 

Og i skjønne Morgenphantasier 

Har jeg tidt fortrolig med Dig spøgt. 

Hisset, hvor de flye, de hvide Duer, 
Hvor bag Hav det fjerne Blaae jeg skuer, 
Ahner jeg. Du har Din stille Bo. 
Korn for Dine Kyllinger Du spreder; 
Mon da ogsaa efter mig Du leder? 
Savner mig Din stille Pigetanke? 
Blonde Jomfru ! ja, det er min Tro ! 

Men naar under Sommerfuglens Vinger 
Pintselilien i Blomster springer. 



*) Optaget, med nogle Afvigelser i første Vers, i Novellen „En 
dansk Students Eventyr*. 

Blinkende med Duggens klare Daab, 
Mon da Skovens lille brune Flyver 
Atter for den Længselsfulde lyver, 
Naar om Dig dens Nattefløite sværmer? 
Rene Jomfru ! nei, det er mit Haab ! 



FARVEL*) 



Farvel, min velsignede Fødeby ! 
Min Moders Gryde ryger i Sky, 
Min Faders Qvie gumler i Stald, 
Min Søsters Hane sover paa Hald. 
Jeg vil løbe min Vei. 

F-arvel, Du min Farfaders gamle Huus! 
Hav Tak for 01 af vort Gildekruus, 
For Dørtræet, hvor jeg med Ranglen sad, 
For Moders Melk og for Tyggemad 
Og Springom i vor Lo. 

Leerstampede Gulv, hvor med Skjorte paa 
Jeg lærte krybe, jeg lærte gaael 
Nu kjedes jeg plat ved saa stakket Gang, 
Og Stuen bliver mig alt for trang. 
Jeg maa løbe min Vei. 

Lad Oxen bindes ved Huusmands Plov, 
Jeg priser den vildene Hjort i Skov. 



*) Optaget i Novellen j»En dansk Students Eventyr*. 

Naar Anden rokker i Rendesteen, 

Er den sneehvide Maage dog vel saa reen 

Mellem Himmel og Hav. 

Jeg vandrer og seiler foruden Ro, 
Jeg slider vel hundrede Soller af Skoe; 
Al Verdens Kringel og snurrige Bold, 
Baade hvor den er varm, og hvor den er kold, 
Vil jeg rigtig besee ; 

Appelsiner og Druer og Granens Tap, 
Frøkener, Fruer og Ridder og Knap! 
Jeg vil glide paa Ski ved Nørrepol 
Og gaae nøgen for Otaheitis Sol 
Med en Krands af Koral. 

Sin Skjæbne frister den friske Mand. 
Kanskee jeg som Ridder fra fremmed Land, 
Med sneehvide Heste for Gyldenkarm, 
Kommer hjem med en Kongemø i min Arm 
Til min Moder igjen. 

For det Første den rygende Grød jeg flyer 
Og synger op udi vildene Skyer: 
Hurra, blaatrøiede danske Knøs! 
Heis Pjalten i Veiret og Skuden øs ! 
Snart vi flyver af sted. 

SONET 

I Løvens Fødeland en Jomfru pranger. 
Hun er en deilig Datter af de Blanke; 
Hun med et Blik forvirrer Mandens Tanke, 
Og hvem hun seer, dem gjør hun strax til Fanger. 

I Skyggen af Constantias fulde Ranke 
Skjøn Jomfru rider dristig paa sin Ganger; 
Og Haandens Lilie med de gyldne Spanger 
Den planter hun i Dyrets sorte Manke. 

Saa lidt Du kan forstaae min ømme Tale, 
Som Baba-Kiris Qvad paa Klippens Tinde, 
Min plumpe Tolk ei tyder Elskovs Tanke. 

Jeg stum maa følge Dig i Dine Dale. 
To Skygger vil Du bag Din Ganger finde, 
Naturens Datter bag Constantias Ranke! 



FREIDIGT LIV 



Min Fader mig tog fra min Moders Kind, 

Han vel i sin Trøie mig svøbte, 

En Psalme blev suset af Nordenvind, 

Den salte Bølge mig døbte; 

Min Vugge var det atlantiske Hav, 

Min Vugge den blev til min Faders Grav. 

Af Kloden jeg er et reisende Lem, 
Jeg gjester de grønneste Lunde, 
Men intetsteds et blivende Hjem 
I Verden fængsle mig kunde; 
Hvor Blyet synker halvtredie Favn, 
Der finder jeg mig i min Fødestavn. 

Min Broder jeg fandt bag en Greves Plov, 

Han drev tre svedige Stude; 

Med en høirød Hue han gik og sov. 

Og tungt hans Hoved mon lude; 

Som Fluen skrider paa tjæret Dæk, 

Hans Træskoe gik i det sorte Dræk. 

Blot fire Heste jeg har paa Stald, 
Men aldrig i Verden de trættes. 
Og aldrig jeg bruger et Pidskeknald, 
Skjøndt blot af Luften de mættes; 
Foruden Vinger og uden Been 
De løbe omkaps med den vilde Reen. 

Saa tog jeg min Broder ved hans Arm 

Og bad, han vilde mig gjeste; 

Der snøftede for min gyngende Karm 

Den væligste af mine Heste; 

Den væligste kalde vi Nordenvind, 

Den lyder alene sit eget Sind. 

Under lyse Bøg den danske Beiler 
Med sin herligtvoxne Pige gaaer, 
Over deres Hoved Maanen seiler, 
Svanen i det klare Vand sig speiler, 
Nattergalen høit i Busken slaaer. 

(Moder har ei danske Barn alene; 
Men hvo anden paa den vide Jord 
Bringer over Altrets brede Stene 
Gud sit Bam, som hun, den Blonde, Rene? 
Ingen anden paa den vide Jord*). 

Dersom Sligt for Fattigdom Du tyder. 
Østens atlaskklædte, rige Mand, 
Glad mit sorte, danske Brød jeg bryder. 
Takker Gud, mens fra min I.æbe lyder: 
»Danmark er et lidet, fattigt Land !« 



LAUS TABACI**) 



Felix ter, qui pusio 
Viridi juventa 
Artium primariæ 
Hausit element a. 



*) Dette Vers, som hentyder til Qvindens høitidelige Kirke- 
gang efter Barselfærd, en hos vor Almue brugelig Skik, antages at 
være forvansket. 

**) Tobakens Pris. 

Cui parvo petum est 
Potius placenta, 
Gustus ille solidi 
Jecit fundamenta. 

Laudo quidem poculi 
Rubidos humores, 
Et ad uvam rideo 
Aurum et honores. 
Multo magis celebro 
Virginum amores : 
Sæpe beant oscula 
Inter mille flores. 

Te ad coelum efFero, 
Herbula tam raral 
Tu ocellis virginum 
Dulcior amara! 
Quantum inter sidera 
Micat luna clara, 
Tantum inter lilia 
Fulges mihi cara. 

Virginum perfidia 
Turbat sæpe mentes, 
Rapta quin puellula 
Armat totas gentes. 
Pipæ nunquam deserunt; 
Ori adhærentes 
In æternis osculis 
Manent inter dentes. 

Vidi sæpe socios 
Fortiter potantes, 
At, proh dolorl singulos 
Valde titubantes. 
Petum nulli eructant, 
Nisi sint infantes; 
Ducunt centum fistulas 
Firmo pede stantes. 

Graviter fumando vir 
Jovis fit sodalis, 
Inter vasta nubila 
Requiescit talis. 
Ignis est in manibus. 
Fulminis æqualis. 
Et in toro major est 
Cunctis vitæ mali&. 

Posco, quando moriar, 
Juvenes amatil 
Clericum, qui potis est 
Fumum bene pati. 
Quando erunt fistulæ 
Spiritus efflati, 
Vos amicum ultimum 
Estis conspicati. 



Quisque funus prosequens 
Fistulam gestato, 
Atque nigris calamum 
Velis circumdato. 

Magno tandem nubilo 
Æthere spectato, 
Vos scitote, tabacum 
Porrigi beato. 



Lykkelig den Svend, der før 
Dunet gror om Hage, 
Fik i Pibens ædle Dunst 
Kunsters Kunst at smage. 
Den, der foretrak som Pog 
Røgtobak for Kage, 
Han har grundet en solid 
Smag for Manddoms Dage* 

Druens rødliggyldne Flod 
Allerførst jeg roser; 
Ved mit Glas jeg smiler ad 
Rang og Pengeposer. 
Daarlig kalder jeg den Mand, 
Der paa Elskov skoser : 
Sødest smager Pigens Kys 
Mellem unge Roser. 

Mest af alt, o sjældne Urt I 

Med dit bitre Kryder, 

Mere sødt end Pigens Kys, 

Du mit Hjærte fryder. 

Som de klare Stjærners Skin 

Maanen overbyder, 

Saa blandt Jordens Blomsterflok 

Pynter du og pryder. 

Bittert Pigers Troløshed 
Man at glemme stræber ; 
For en røvet Glut et helt 
Folk et andet dræber. 
Piben kender ej til Svig: 
Til sin Elskers Læber 
Med et evigt Troskabskys 
Yndigt den sig klæber. 

Mellem Flasker mangen Gang 
Sad jeg vel til Mode, 
Indtil — ak! — mod Bordets Rand 
Luded tungt mit Ho'de. 
Piben fælder ingen Mand, 
Kuns den spæde Pode: 
Hundred Piber smøger han 
Lige fast paa Fode. 

Ved at smøge brav en Mand 
Gudens Magt annammer : 
Tætte Skyer lejre sig 
Trindt omkring hans Kammer; 
I hans Haand den stærke Ild, 
Lynets Lige, flammer; 
Fra hans Sofas høje Ro 
Flygter Jordens Jammer. 

Naar min sidste Time slaar, 
Elskte Kammerater, 
Beder jeg, I fly mig en 
Gammel røgvant Pater. 
Naar da sidste Glød er slukt 
I min Pibes Krater, 

Da har Eders Ven forladt 
Jorderigs Teater. 

Om min Grav en Sørgevagt 
Fylkes skal af Venner. 
Floromvundne Pibers Pragt 
Smykke deres Hænder! 
Naar til sidst en Sky med Magt 
Over Himlen render: 
Mig det er, som uforsagt 
Atter Piben tænder.*) 



GJERTRUD 



Gjertrud rider fra Bloksbjerg brat, 

Hu heil 
See, der er jo Lys hos mit Barn i Nat ! 

Ei eil 

Gjertrud sætter i Krog sin Stok. 

See see ! 
Saa sidder min Datter saa seent ved Rok? 

Hee hee! 

Aa, hent mine Briller i Hast herind, 

O ja! 
Og lad os betragte det søde Spind. 

Ha ha! 



*) Vilh. Andersens Oversættelse i ^Udvalgte Skrifter" af Poul 
Møller, udg. ved Vilh. Andersen (1895). 

Ak, Mutter! nu kommer jeg det ihu, 

O vee! 
Katten har traadt dem reent itu — 

Nei see! 

Du skulde hellere Oxen sagt, 

O ja! 
Kattens Pote har liden Magt. 

Ha ha! 

Min kjæreste Datter, hvor er det fat? 

Hei hei! 
Paa Gulvet er der en Spytteklat 

Nei nei! 

Søster græd for den hule Tand, 

O vee! 
Hun har spyttet det klare Vand. 

O see ! 

Siig heller Kudsken en anden Gang, 

O ja! 
Jomfruspytten er ei saa lang. 

Ha ha ! 

Men, kjæreste Datter, hvor holder Du Huus ! 

Hei hei ! 
Mig tykkes, her ligger en. lodden Kabuds. 

Ei ei! 

Mama, det er hverken Kabuds eller Hat, 

Nei see: 
Den hvide Griis den er død i Nat. 

O vee ! 

Nei, siig dog heller det sorte Faar, 

O ja! 
Thi loddent er loddent, i hvor det gaaer. 

Ha ha! 

Men siig mig dog, Sidsel, hvad skal jeg troe? 

Hei hei! 
Hvad er det dog her for to store Skoe? 

Ei ei ! 

Det er ikke Skoe, det synes kun saa, 

Nei see! 
Det er kun en Gryde, min Søster lod staae. 

O vee! 

Du skulde heller to Potter sagt, 

Ha ha! 
Thi to er dog to, det staaer ved Magt. 

O ja! 

I Din Seng der ligger et underligt Dyr — 

Ei ei! 
Nei, siig mig flux, hvad er det for en Fyr? 

Hei hei! 

Ak, Moder ! tro ikke Jert svage Syn, 

O vee! 
Det er kuns en Pose med MøUegryn. 

See see ! 

Siig heller to Tøndesække med Byg, 

O ja ! 
Thi Karlen er temmelig trind og tyk. 

Ha ha! . 

Saa tog hun i Kutten den Munk saa graa, 

Ei ei! 
Og gav ham et Spark og lod ham gaae. 

Hei hei! 



TIL KAMMERJUNKER L. C. HAUCH 

(Paa Rejsen fra China) 



Reis kun til Syd og Øst og Vest om Jorden, 
Fra Sjællands Bøg til Chinas Thee! 
Al Verdens Kreds er værd at see : 
Da skjønner man, vi har det bedst i Norden. 
Ved Shetlandseerne, den 9de Juli _ 1821. 



STUDENTERSANG, 1821*) 



Heel sjelden rørtes Pen og Bog 
Af vore blonde Fædre; 
Men freidig de til Sværdet tog, 
For Odins Land at hædre. 
Mens Franken læste Nat og Dag 
Med Platos Bog i Hænder, 
De Danske sloge djærve Slag 
Iblandt de grimme Vender. 



*) Skrevet til en Fest^'i den i Aaret 18^0 stiftede Studenter- 
forening, trykt anonymt i Rahbeks „Tilskueren** 1821 og optagen i 
, Sange for Studenterforeningen", 1822. 

Den maatte kjøbe Reiseskoe, 
Hvis Hu stod til Latinen^ 
Thi her var ingen Læsero 
For Buestrængens Hvinen. 
Selv Saxo, som Bersærkers Priis 
Med vældig Røst basuner, 
Har lært af Munken i Paris 
At skrive vælske Runer. 

Kong Christian kom, og han paa Stand 
Sit ædle Hoved ryster : - 

»Mon os paa hjemmefødt Forstand 
I vore Dale brøster? 
Er Aandens Armod her saa stor? 
Ei mine Børn med Kummer 
Skal snige sig til fremmed Bord 
Og trygle franske Krummer.« 

Nu ved den brave Konges Skjenk 
I stolte Høresale 
Studenten paa den danske Bænk 
Gav Agt . paa Eåndanændsi Tale. ~ 
Nu løde Hjemmets Alvorsord 
Fra danske Talerstole, - /. 

Og aldrig mere Mænd af Nord 
Skal gaae i fremmed Skole. 

Da klang de svundne Tiders Lov 
Fra djærve danske Lunger, 
Og hver en Blomst i Mark og Skov 
Blev døbt af danske Tunger. 
Ja hver en Flugt af Himlens Hær 
Fra Christians Taarn blev regnet 
Poul M. Meller: Udvalgte Digtninge, 12 

Og for Alverdens Folkefærd 
Med klare Træk betegnet. 

Saalænge derfor Gnist af Aand 

I Christians Skole findes. 

Den danske Lærdoms Skaberhaand 

Med Jubelsang skal mindes. 

Mens een Student ved Axels Havn 

Et Bogstav veed at skrive, 

Saalænge skal Kong Christians Navn 

Med Hurra hilset blive. 



SONET 

(Med en Clochette, til Frøken Mandix*) paa hendes Fødselsdag 1822) 



Ei med et Kunstnerværk jeg veed at fryde 
En Sangers Brud, en kunsterfaren Qvinde, 
En paradisisk Floras Skaberinde; — 
Hvormed kan jeg et Kunstnertempel pryde? 

Ak nei, min dyrebare Vens Veninde! 

En Stump Metal alene jeg kan byde, 
. Som sparer Jomfrufoden ved at lyde. 
Ifald den paa Dit Bord en Plads maa finde. 

En smagløs Skjenk! — men stedse plump jeg træder 
Imellem dine Himmelbørn og Roser; 
Uhændig brød jeg Dine Malerstokke. 



*) Lucie Mandix, der 1822 ægtede Digteren B. S. Ingemann. 

Naar her igjen blandt Kunstens høie Glæder 
Jeg kommer med en upoetisk Klokke, 
Da husk, jeg staaer i Rullen blandt Matroser. 



MUSENE 

Fabel 



En Muus beværted i sit Hjem 
En Gjest, en elsket Fætter, 
Og paa sit Bord han satte frem 
For ham blandt andre Retter 
En Kop med Tyttebær. 

Men Gjesten spiser ingen Ting, 
I Maden om han rører, 
Han gjør saa lette Sidespring, 
Og sig med Poten tører 
I stor Forlegenhed. 

Da Værten disse Lader seer, 
Han siger heel forbauset: 
»Skal Fætter ikke spise meer? 
Troer han, min Mad er snauset. 
Da saa han vrager den?« 

Hiin svarer, opreist paa sin Bag: 
»Jeg være vil oprigtig; 
De Ribs ej falder i min Smag, 
Og — Sandhed er mig vigtig — 
De smage ramt og sært.« 

»Hvad Ribs? — Her spises ingen Ribs, 
Du sandseløse Særling! 
For denne Bommert fik Du Strips, 
Ifald Du var min Lærling. 
Det er jo Tyttebær!« 

»Ah, det forandrer Sagen svart! 
Man Fødens Navn maa vide, 
Og Ens Begreb maa være klart. 
Om Retten skal nedglide. 
Nu først jeg gotter mig.« 



HENDES FINGRE 



Før s t é S o ne t. 

Den første Finger jeg af Hjertet bylder; 

Dens klare Skjold har tidt en Skramme baaret, 
Naar med uvante Haand hun haver skaaret 
Den Pen, som jeg ,de søde Breve skylder.. 

I Tanken kysser jeg erkjendtlig Saaret, 

Naar hun med ømme Skrift Papiret fylder 
Med Elskovsblomster, der min Vaar forgylder, 
Den første Finger er til Martyr kaaret. 

O, salig læser jeg i Neglens Rune, 

Hvor tidt hun vaersom har fra Sengen ravet, 
Naar hun har seet sin strenge Moder blune, 

Og kjælne Linier flittig sammenstavet 

Ved sin Mahognipult, den lille brune, 
Med venstre Haand i Krøllerne begravet. 



Anden Sonet. 

Hver Finger er som Elfenbeen, man dreier; 

Dog een jeg elsker meer, en anden mindre, 
Den anden byder mig en Stund erindre. 
Den saligste, mit hele Levnet eier. 

Med den him vinkte mig til Skovens Indre, 
Hvor Nattergale rede deres Leier; 
Mens høit de sang om Kja&rlighedens Seier, 
Hun lovede mit Hjertes Vee at lindre. 

Og mens hun under Aftenstjernen bange 
Hengav som OfiFer sine Silkelæber, 
Den samme Finger lagde hun paa Munden. 

Men efter Taushed jeg forgjeves stræber; 

Thi mægtig bryder Glæden frem i Sange, 
Hver Gang jeg mig gjenkalder Tryllestunden. 



Tredie Sonet. 

From er min søde Brud som Skovens Due; 
Dog undertiden lunefuld hun bliver, 
Og naar uskyldig Elskovs Leeg jeg driver, 
Hun af og til begynder med at true; 

Og naar jeg rask i Kjærlighedens Lue 
Vil dristig røve Kys, hun ikke giver, 
Skalkagtig hun mig revser i sin Iver 
Med tredie Fingers trodsig spændte Bue. 

Dog, et Minut Valkyrien forvandler; 

Frivillig giver hun sig selv til Fange, 
Med Armeparret om min Hals tilsammen. 

Imens vi da om Freden underhandle. 

Af Haarets Fletning ud jeg tager Kammen 
Og leger frit med Lokkerne de lange. 



FjerdeSonet. 

En Tempelvogter est Du, fjerde Finger! 
En hellig Ring Du har af hine Lænker, 
Den gyldne Bolt, som ei min Stolthed krænker. 
Til hvad jeg ønsker, dette Baand mig tvinger. 

Hun sine Læbers Manna daglig bringer 

Den tamme Fugl, der ei paa Flugten tænker; 

•) 

Den salig seer, man stækket har dens Vinger. 

Gjem Skatten vel for rænkefulde Tyve ! 

O, vidste jeg. Du lod mig gjerne flyve. 

Da fandt Du meget snart Din Fange jordet 



*) En Linie er udfolden. 

Paa Kirkegaarden blandt de sorte Grave. 

Nei, evig kjært jeg vil mit Fængsel have, 
Du liden Fangevogter, guldomgjordet ! 



Femte Sonet. 

Skjøn Jomfru har det grønne Silke strammet, 
Let over femte Finger Traaden rinder. 
Hun syer i Krands af Roser og Kjærminder 
De søde Ord, som hun saa tidt har stammet. 

Det spæde Ledemod mit Øie blinder. 

Som udi Faareh jorden Dæggelammet, 
Som et uskyldigt Barn, der bliver ammet, 
I Søstreflokken jeg den mindste finder. 

Naar jeg paa Harpen hører hende spille. 

Og hendes Toner Drømme hos mig vække. 
Og gjennem gyldne Strænges røde Gitter 

Det hulde Blik til hendes Elskte titter. 

Da rører mig saa tidt den samme Lille, 
Der næsten over Evne sig maa strække. 



SONET 



Den Svend, som Tabet af sin Elskte frister. 

Vildfremmed vanker om blandt Jordens Hytter, 
Med Haab han efter Kirkeklokken lytter. 
Som lover ham igjen, hvad her han mister. 

Min Ungdoms Rose havde sig forstukket, 
Jeg søgte den med alle Hjertets Flammer. 
Ak, kun i Mindets Have nu den brammer! 
Jeg finder den igjen, men grusomt brukket. 

Jomfruens ædle Reisning dybt er bukket. 

Alt ved det sjunkne Bryst et Barn hun ammer. 
Et andet for den blege Moder stammer, 
Og hendes Øies klare Lys er slukket. 

Hvad Lykken mig har viist og Haabet lovet. 
Er nu med sine Tryllefarver svundet. 
For mig har Livets Stræben tabt sin Krone. 

I i 

Ak, mine Drømmes Brud en falmet Kone I 
Snart falder Haaret af det gyldne Hoved. 
Haardt Skjebnen har min Ungdomsvinge bundet. 

Jeg fulgte med hans Fjed, dog ei som Beenrad 
Saa vi^er jeg mig for den rædde Qvinde — 
En Vaabenbroders Dragt jeg tog mig paa 
Og slog fortrolig paa den brede Skulder. 
Han vendte sig med uforfærdet Blik, 
Han kjendte mig og bød mig strax Velkommen, 
Ret som en gammel Ven med trofast Haandslag. 
Og med formildet Røst jeg sagde: Kammerat! 
Da sid$t vi mødtes paa det røde Græs, 
Ei drøpite jeg, i Ly af Fredens Lind 
At vende sidste Gang Dit Timeglas. 

Han svared mig: Hvi dølger Du Dit Glavind 
Med Kappens Flig? Ei Staalets blanke Lys 
Er dette Syn for stærkt. Hvi tøver Du? 

Da sagde jeg: Velan, er Du beredt, 
Saa blot Dit Hoved. Han var strax beredt, 
Og paa mit Vink han løfted op sin Hjelm 
Og bød sin Pande frem, som ofte før 
Var mærket med min Haandskrift. Uden Blink 
Han saae mit tunge Jern fra Luften høit 
At falde paa sit Hoved. Helten sank 
Med Kappen hyllet om den knuste Pande. 



n. 

En gammel Synderinde sad paa Slottet 
Med svære Fødder paa sin Purpurskammel. 
Afmægtig sank den magre Hals for Byrden 
Af hendes Hovedpryd. Alt hendes Mund var blaa. 
En Snees udlevede, fede Mopser snorked. 
Med skaldet Hud, paa smukke Silkepuder. 
De trak besværlig Veiret fra det rustne Bryst, 
I Drøm de knurred, og en Febergysen 
Betog dem ved den mindste Strøm af Luften. 

Og midt i Muskusduften sad en Præst, 
Som var en Hykler; talte Fransk med Fruen, 
Kyste paa den runkne Haand og klapped den 
Fortrolig; hented af og til en Priis Tobak 
Med spinkle Fingre fra den gyldne Daase. 
Tidt han forsikkred paa sit Æresord: 
Det havde ingen Nød; hun saae godt ud, — 
Hun var dog i sin bedste Alder! Men 
I værste Fald var hun aldeles vis 
Paa en anstændig Plads i Himmerig. 

Den bange Frue læste sagte frem 
Sit Levnets lange, sorte Regnebræt. 
Forgjeves søgte den forlegne Trøster 
At hente Sirup i den strenge Skrift. 

Af Medynk hjalp jeg Præsten i hans Qvide. 
Frem kom jeg som en ubehøvlet Knægt 
Af nedrig Byrd, en raa Matros fra Holmen, 
Med begede Buxer og med strikket Halsklud 
Og to Pistoler i det røde Bælte. 

Midt i sin Død blev Adelsfruen opbragt, 
Fordi den plumpe Karl kom ind i Salen, 
Ei lod sig melde, pikked ei paa Døren, 
Men gik dumdristig med de vaade Støvler 
Hen over Gulvets blomstervirkede Teppe. 
Da reiste hun sig med sin sidste Kraft 
Og greb i Klokkestrængens gyldne Qvaster. 
Hun skreg, jeg skulde pakke mig, — jeg var 
En grov Krabat, — hun leed mig ei. 

Da Præsten saae mit Alvorsblik, han listed 
Sig taus af Slottets Marmortrapper ned. 
Jeg var alene med den bistre Frue. 
Vi strede svart; thi alderstegne Folk, 
Der savne Børn og Venner, brydes meest 
Med Døden om det glædeløse Liv. 
Jeg var for stærk. Den grønne Pappegøie 
Fra Buret skreg: God Nat! — og hun var borte. 

STUDENTERSANG*) 



Hvad er imod Studentens Kaar 

St. Peders Hat? 

Om Verden falder eller staaer, 

Han mellem Oldtids Vise gaaer, 

Han rolig tæller Bjergets Aar 

Ved Dag og Nat. 

Mens ufrie Slægter slaaes for Muld, 

Er klare Tanker alt hans Guld 

Og Skat 

Han freidig løfter Avindskjold 

Mod Falsk og Løgn; . 

Thi Løgnen, som en evig Trold, : 

Gaaer af sin Grav: i god Behold 

Med Legioner i . sin Sold 

Det næsto^ Dø^gn. 

Et Brodercorps paa hver. en Tid 

Sig ruster, til den raske Strid 

Mod Løgn. 

Ja, ved en Klang af Sandheds Luur 
Faldt Klostret om, 
Og Munken daaned i sit Skuur, 
Og Nonnen flyede fra sit Buur; 
Ud i vor Herres frie Natur 
Hun atter kom. 



*) Skrevet 1823 til et Gilde i Studenterforeningen, trykt i „Aften- 
bladet* og i Rahbeks „Tilskueren* 1823 og optagen i , Sange for 
Studenterforeningen* 1833. 

Da Munken med sin Pengesæk 
Sig listed over Elben væk 
Til Rom. 

Den lærde Svend bar aldrig Sky- 
For Krigens Ravn. 
Hans Glavind fik et evigt Ry, 
Da svenske Carl fra Fredriks By 
I Dødningskjorten maatte flye 
For Krigens Ravn. 
Da skrev han ei Latin med Blæk; 
Paa Dansk han skrev med røde Træk 
Sit Navn. 

Hvor Mænd i Atlaskhoser gaae, 

Er ei vor Plads. 

Med Bogen i en rolig Vraa, 

Med Pigen under Himlens Blaae, 

I Brødres Lag, hvor Flasker staae. 

Der er vor Plads. 

Her synge vi, saa høit vi vil, 

Her tømme vi, saa tidt vi vil. 

Vort Glas. 



DRØMMEN 

(Efter Lord Byron) 



I. 

Deelt er vort Liv; Søvn har sin egen Verden, 
Et Grændseskjel for slet benævnte Ting: 

Tilvær og Død; Søvn har sin egen Verden, 

Et udbredt Herredom af vildest Sandhed. 

Livsaand besidde de henflagrende Drømme, 

Med Taarer, Marter og et Skjær af Fryd; 

En Steen de læsse paa de vaagne Tanker, 

En Steen de lette fra det vaagne Slid. 

De skille vores Væsen ad; de blive 

Til Halvdeel af os selv og af vor Tid. 

De bære Skin af Evigheds Herolder; 

De fare hen som det Henfarnes Aander, 

Forkynde som Sybille det Ufødte. 

Kraft eie de, ja over Fryd og Kummer 

Et mægtigt Enevælde. Os skabe de 

Til nye Væsner og til hvad de ville. 

Med det Forgangnes Gjenfærd ryste de, 

Med gamle Skyggers Rædsel. Siig hvordan? 

Er ei alt Svundet Skygger? Hvad da de? 

Mon Aandens Fostre? Aanden skabe kan 

Livsvæsner og befolke med sin Kraft 

Planeters Hær med lysere Legioner, 

End nogen Tid var til. De blæse Liv og Aand 

I Skikkelser, som overleve Kjødet. 

Jeg gad gjenkalde Synet, jeg har drømt, 

Muligt i Søvne — thi een Tanke blot, 

Een Slummertanke rummer Aar og Dag 

Og størkner længste Liv til et Minut, 



IL 

Jeg saae to Væsner udi Ungdoms Farve. 
De stode paa en Høi, en venlig Høi; 
Jævnt hæved sig dens grønne Ryg, den slutted 
Ret som et Forbjerg flere Bakkers Rad. 

Ei Havets Bølger vaskede dens Fod, 

Men kun et muntert Landskab: Korn og Skov 

I Bølger gik. Adspredte vidt og bredt 

Laae Gaard og Huus, og Røgens lette Kruser 

Høit hæ-ved sig fra Bondens Tag; men Høien 

Var kronet med sit eget Diadem, 

En nindtomløbende Ring af Stammer, skabt 

Ei ved Naturéns, men ved Kunstens Luner. 

De To, en Jomfru og en Svend, béskued — 

Den Ene Alting, som forneden laae, 

Livsaligt som hun selv han saae paa hende. 

Og begge to var- unge — Een var deilig; 

Og begge to var unge — meer eller mindre. 

Den søde Maane liig ved Himlens Rand 

Var Pigen alt i- Qvindevaarens Aften. 

Han talte faerre Somre; men hans Hjerte 

Langt voxte: frå hans Aar, og for haiis Øie 

Eet Ansigt blot var -elskeligt 1 Verden. 

Det skinned paa ham nu^; derpaa haii.stirréd - 

Saa fast, at ei det kunde meer -fOTSvinde, - : : - 

I hende blot han havde Liv og -Aånde^: ■'■■■ 

Hun var hans Røst; ei talte han til heride. 

Han skjalv paa hendes Tiinge. Hun var hans Syn ; 

Hans Øie fulgte hendes, hsm saae— med hendes. 

Det gav hans Verden Farve, Han havde ophørt 

I sig selv at leve; hun var' alt hans Liv, 

Var Oceanet for hans Tankestrøm 

Og favned Alt. Ved en Berøring blot. 

En Lyd fra hende bølged vildt hans Blod, 

Brat skifted Kinden- Farver, Ei hans Hjerte 

Dog kjendte Grunden til hans Dødsensangst. 

Men hun tog i hans Ømhed ingen Deel, 

For ham var ikke hendes Suk. Han var for heride 

Som Broder, — ikke meer; dog det var meget, 

Thi broderløs him var. Kun Brodernavn 

I barnligt Venskab hun ham havde skjenket. 

Hun efterlodes som et eenligt Skud 

Af en i Fortid hædret Slægt. Hiint Navn 

Behaged ham og dog behaged ei. Hvorfor? 

Tid lærte ham det mørke Svar, da hun 

En Anden elsked — nu hun elsked alt. 

Nu stod hun høit paa Bjergets Tind, 

Og Blikket speided, om den Elsktes Ganger 

Holdt Skridt med hendes Længselsuk og fløi. 

III. 
Brat kom Forvandling over Drømmens Aand. 
Det var et gammelt Huus, og foran det 
Ved Muren stod en Hest med Skaberak. 
I et ældgammelt Oratorie stod 
Den Svend, oni hvem jeg talte. Han var ene, • 
Var bleg og spanked op og ned, og snart 
Han satte sig og greb en Pen og ridsed 
Ord, som jeg ei forstod, saa læned han 
Det bøiede Hoved paa sin Haand, og rysted 
Ret som i Krampedrag. Han reiste sig ; 
Med Tand og bævende Haand han sled itu. 
Hvad skrevet var; men fælded ingen Taarer. 
Og han tiltvang sig Ro og trak sit Øiebryn 
Med Vold til et Slags Fred, og, som han sagtned, 
Hans Sjæls Udkaarne træder til ham ind. - 
Men hun var mild, var smilende, skjøndt vel 
Him vidste, hun var elsket af ham, vidste — 
Slig Kundskub kommer snart — hvordan hans Hjerte 
Af hendes Skygge var formørket — saae, 

Poul M. Moller : Udvalgte Digtninge. 1 3 

Han var elendig; dog hun saae ei Alt. 

Han reiste sig og med et koldt og høfligt Tryk 

Greb hendes Haand; en Stund der paa hans Ansigt 

En Tavle med usigelige Tanker 

Stod malet, og forsvandt, som den var kommet. 

Han slap den Haand, han holdt. Med sene Skridt 

Han trak sig bort; dog ei som til Farvel. 

De skiltes med gjensidigt Smiil. Han gik 

Ud af den gamle Halles timge Port, 

Steg paa sin Ganger og drog brat afsted; 

Ei meer betraadte han den mosgraae Tærskel. 



IV. 
Brat kom Forvandlmg over Drømmens Aand. 
Til Mand var Svenden modnet. Vilden Ørk 
I brændende Jordstrøg kaared han til Hjem. 
Hans Sjæl drak Solens Glød, omleiret var han 
Af sære, mørke Skikkelser, ei længer 
Han ligned, hvad han var tilforn^ Paa Hav 
Og Land var han en Vandringsmand. 
En Sværm af mangehaande Billeder 
Liig Bølger vrimled paa mig ind; men han 
Af alle var en Deel, Tilsidst han laae 
Og hviilte sig fra Middags Lummerhede 
Til Sengs imellem faldne Søiler, i Ly 
Af brustne Muur, der overleved Navnet 
Af dem, der reiste den. Ved Leiets Bred 
Kameler, stod paa Græs, og ædle Hingste, 
Fast bundne, ved en Kilde; mea. en Mand 
I flagrende Klædebon holdt Vagt, imens 
Hans Stammebrødre slumred rundt omkring, 
Og over dem sig telted Himlens Blaae, . . 

Saa skyfrit, klart og ubesmittet skjønt. 
At Gud alene var tilsyns i Himlen. 



Brat kom Forvandling over Drømmens Aand. 

Hans Sjæls Udkas^ne var en Andens Viv, 

Ei elsket mere varmt. Fjernt i sit Hjem — 

Vel tusind Miil fra hans — sin Fødestavn, 

Hun sad i Kredsen af opvoxende Smaa, 

Et deiligt Kuld af begge Kjøn. Men see, 

Paa hendes Ansigt stod et Kummers Præg, 

Et bosat Skyggerids af Sjælens Kamp, 

Og et uroligtsænket Øiekast; 

Det tunge Laag med Taarer syntes kjæmpe. 

Hvorfra slig Sorg? Hun havde, hvad. hun elsked, 

Og han, der hende tilbad, var der ei 

At styrre med sit onde Haab og Attraa, 

Med slet fordulgte Qval den rene Sjæl. 

Hvorfra slig Sorg? Hun aldrig elsked ham, ' 

Og gav ham aldrig Grund, at troe sig elsket. 

Han var ei Deel af det, der hendes Sjæl 

Bespændte, som Gjenfærd fra forgangne Tid. 



VI. 
Brat kom Forvandling over Drømmens Aand. 
Hjem Pillegrinunen kom; jeg saae ham staae 
Foran et Altar med en venlig Brud. 
Favrt hendes Ansigt var, dog var det ei 
Hans Ungdoms Stjernelys. Ret som han stod 
For Altret, fløi hen over Øiets Bryn 
Hiint gamle Syn — den vilde Nerverysten, 

Som greb tilforn i den ældgamle Hal 

Hans Bryst i al dets Eensomhed^ og nu. 

Som paa hiin Dag, en Stund der paa hans Ansigt 

En Tavle med usigelige Tanker 

Stod malet og forsvandt, som den var kommet. 

Nu stod han atter rolig, sagde frem 

Vedtagen Eed; ei hørte han sit Ord, 

Alt svimled med ham rundt. Han mægted ei 

At see, hvad var og hvad der skulde været. 

Den gamle Borg, den velbekjendte Hal, 

De ham saa dybt indprentede Kamre, Stedet, 

Ja Dagen, Timen, Solens Skin og Skyggen, 

Alt, hvad der hørte til hiin Stund og Sted, 

Og hun, der var hans Skjebne, kom igjen 

Og trængte sig imellem ham og Lyset. 

Hvad Ærind havde de paa slig en Tid? 



vn. 

Brat kom Forvandling over Drømmens Aand. 

Hans Sjæls Udkaame — o, hvor dybt forandret. 

Som ved en Sjælesygdom I Hendes Aand 

Var vandret fra sin Bopæl; hendes Øie 

Ei havde meer sin egen Glands, thi Blikket 

Var ei af denne Verden. Hun var Dronning 

I et phantastisk Land, og hendes Tanker 

Var sær Formæling af de stridige Ting; 

Og Syner, der ei fattes, ei berøres 

Af Verdens Blik, de vare hendes Venner. 

Sligt kalder Verden Afsind; men den Vise 

I Aanden huser meget dybere Vanvid, 

Thi frygtelig er Tungsindsblikkets Gave. 

Hvad er det ? udea Sandheds klare Fjemrør, 

Som klæder Phantasiens Blændværk af, 
Som bringer nær det splitternøgne Liv 
Og gjør den kolde Sandhed altfor sand. 

VIII. 
Brat kom Forvandling over Drømmens Aand. 
Vor Pillegrim var ene som tilforn; 
De Væsner, der omgave ham, forsvandt; 
De førte med ham Krig. Han var et Maal 
For Skræk og Livets Kornbrand, trindt beleiret 
Af Had og Tvedragt; blandet var med Smerte 
Alt, hvad man dækked for ham op, indtil 
Han, liig den pontiske Monark i gammel Tid, 
Holdt Livet op ved Gift. Kraftløs den var. 
Den var ham et Slags Næring; fort han leved, 
Trods det, der havde været Mangens Død. 
Han gjorde Bjerget til sin Ven. For Stjernen, 
For Universets travle Genius 
Han førte frem sit Ord; de lærte ham 
Naturmysteriernes sorte Kunst. 
For ham laae Nattens Bog vidt slaget op, 
Og Røster, fjernt fra Dybet, sløred af 
Et Under og ep Løndom. Saa det skee! 

IX. 
Min Drøm var endt : den vexled ikke meer. 
Det var et sælsomt Syn, at Skjebnens Raad 
Med disse tvende Væsner skulde skildres 
Med Farver, tagne fra det vaagne Liv. 
Den Enes Lod blev Vanvid . — Jammer Begges. 

TIL KNUD LYNE RAHBEK*) 



Den Slotsklokke gaaer i den ældgamle Lund, 

Paa Floden de Lilier svømme; 

Der vandred en Smaadreng i Morgenens Stund, 

Dybsindig i eensomme Drømme. 

I Slottet der sover en Ridder 'saa prud, 

Den Ridder var Trolle, men Drengen var Knud. 

Saa brat liden Knud ind ad Chorsdøren treen, 

Han seer paa de Liigkister lange. 

Hans Tanker de sværme ved Heltenes Been; 

Da grunder han tidlig paa Sange. 

Ja Oldtidens Minde blev Sang i hans Bryst 

Og Viser om Helte hans Liv og hans Lyst. 

Da Knud nu som Svend til vor Høiskole tyer, 

Da satte han Skik paa de Unge. 

Før sad de og drak som umælende Dyr, 

Han lagde dem Rimet paa Tunge. 

Hans Riim vare rige paa Fynd og paa Marv; 

Dem sang vore Fawire, vi fik dem i Arv. 

De Taler saa sindrige randt fra hans Mund; 

I Kredse omkring ham de stimle. 

Nu følte han Savnet af Skovklosters Lund, 

Ham døved de larmende Vrimle. 

Da reiste han hist i det Grønne sin Bo, 

Hvor Roser og Abild for Vinduet groe. 



*) Skrevet 1823 til et Gilde i Studenterforeningen i Anledning af 
Rahbeks Optagelse som Æresmedlem. 

Men stundom han flytter sin Kjep til vor Stad, 

Paa Verdens Bedrifter han agter. 

Saa skildrer han snildt paa det skjemtrige Blad 

De Daarers forskruede Fagter. 

Da smiler den Qvinde, da leer hendes Mand. 

De Blade de flagre saa vidt om vort Land. 

End sidder den gamle Student ved sin Skov, 
Utallige Bøger han prenter. 
Han passer kun lidet paa Dadel og Lov, 
Den Krone for ægte Studenter. 
»Hvo kjender den Vidskab fra Krabla til Rom?« 
Vor Oldermand ene har Kundskab derom. 

Vor Broder i Raskhed, vor Fader i Aar, 
En Heldøres Maske han hader, 
En Vise ved Glasset han ikke forsmaaer. 
O, hil dig da, Broder og Fader! 
. Ja løfte sin Hat for Knud Lyne man maa, 
Saalænge som Jyder det Danske forstaae. 



EN HILSEN TIL HENRIK STEFFENS*) 



En Mester i Tankernes Riger 
Heel tidt er paa Jorden forsagt, 
En Spot for de deilige Piger, 
Og dristige Svendes Foragt; 



*) Ved en Fest paa Skydebanen til Ære for Henrik Steffens, der 
i 1824 gjæstede Kjøbenhavn. 

Thi bleg som en Skygge fra Graven, 
Med Øiet han blinker for Sol: 
Naturen har lukket ham Haven, 
Og kroget han sidder paa Stol. 

Blandt Tankens usynlige Fugle 
Herr Henrik har fundet sin Ro; 
Dog ikke han sky som en Ugle 
I Grotterne dølger sin Bo. 
For Livets mandhaftige Kampe 
Ei ræd han sig skjuler i Krog; 
Ei Solen han glemte for Lampe, 
Ei Rosen han glemte for Bog. 



Først stred han med Munden og Aanden 
Mod Frankens letfærdige Slægt, 
Saa gik han med Staalet i Haanden 
Mod Galliens rustede Knægt. 
Og han, der de vindige Tanker 
Forjog, paa Prophetemes Viis, 
Han fulgte de levende Franker 
Med Sværdet igjen til Paris. 

I Ly af den hædrende Palme, 
Du planted ved Oderens Kyst, 
Dit Hoved begynder at falme 
Og minder om Alderens Høst. 
Men ikke blandt Bjergenes Jetter 
Du glemte Din Moder i Nord; 
Du kommer til Bøg og til Sletter, 
At kysse den fædrene Jord. 

Betragt da Din sjællandske Broder! 
Hvo veed, om Du atter ham seer? 
Og lyt til de sjællandske Noder! 
Gud veed, om Du hører dem meer. 
Og naar da den kjærlige Stemme 
Dig vinker til Oderens Kant, 
Du Dannemark ikke vil glemme; 
Vi have Din Vugge til Pant. 



SANG TIL KNUD LYNE RAHBEKS STUDENTER- 
JUBILÆUM 

i Studenterforeningen den 16de Juli 1825 



En Ridder Hig i blanke Vaabenklæder 
Med aaben Hjelm og uforfærdet Bryst, 
En dygtig Svend i Livets Skranker træder; 
Med Svig og Vold han prøve vil en Dyst. 

Dog Fjendens Hær tidt synes altfor farlig, 
Og Mangen flyer med Buler i sit Skjold, 
Bag breden Grav han leires ræd og varlig 
Og seer paa Stridens Mark fra grønne Vold. 

Held da den Mand, der fra sin Ungdom arver 
Et freidigt Mod i Sandheds lyse Færd, 
Hvis Foraarsdrøm beholder sine Farver, 
Hvis gamle Haand ei slippe vil sit Sværd. 

Som Barnets Lyst mod røde Blomster higer, 
Tidt Svendens Hu staaer til den høie Kunst; 
Men Gubben kold gaaer hjem fra Kunstens Riger 
Og troer, at Phantasiens Lys er Dunst. 

O, Held da den, hvis Lod det blev at finde 
Sit bedre Hjem i Skjønheds Blomstervang, 
Som til sin Grav beholder vel i Minde, 
Hvad Fuglen ved hans Vuggeklæder sang. 

Ja, Held den Mand, hvis Morgenphantasier 
Gjenlyse smukt i Livets Aftenfred, 
Som trylles ved sin Barndoms Melodier; 
Thi Skjønheds Sol for ham gik aldrig ned. 

Tøm Glasset ud for Lysets troe Forfægter, 
Naturens Ven i sine Rosers Lund, 
For ham, hvis Sang gjenlød i trende Slægter, 
For Danmarks Nestor, til den klare Bund ! 



I K. L. RAHBEKS MINDRE STAMBOG 



Humanitets og Friheds troe Forfægter! 
Naturens Ven i Dine Rosers Favn, 
Hvis Manddoms Ord gjenlød i trende Slægter, 
Tak for den Plads, Du unde vil mit Navn ! 
En Plads jeg kunde kun med Smerte miste; 
Men veltilfreds jeg nøies med den sidste. 
Den 2den August 1827. 

TIL MIN BETTY*) 
Paa hendes Fedselsdag, den 24de August 1828 



God Morgen, Du mit Livs den bedste Glæde, 
Med vores Førstefødte ved Dit Bryst ! 
Trofaste Kone, Moder til vor Spæde, 
Som skjenkte mig en Faders rene Lyst! 

Min halve Sjæl, som i et Aar saa trolig 
Har deelt min Sorg og Fryd paa hver en Dag I 
Ved Dig jeg fandt mit Hjem i egen Bolig 
Og bedste Selskab under eget Tag. — 

Vær takket JDu for Aaret af Din Alder, 
Du levet har for mig, min søde Viv! 
Kun mens jeg Dig min egen Elskte kalder. 
Mit Liv begynder ret at være Liv. 

Gud sign=^. Dig, vor spæde Christians Amme ! 
Bevaret vel for mig og for vor Søn! 
Gid Drengen lære snart Dit Navn at stamme 
Og skjenke Dig et Smiil til Fosterløn! 



*) Poul Meller var den 30te Juni 1827 bleven gift med Betty 
Berg, en Datter af Chr. Fr. Berg, Ejer af Skjoldemosegaard paa Pyen. 

SANG TIL PROFESSOR HANSTEEN*) 

Ved et Festmaaltid i Christiania den 27de Juni 1830 



Jorden, vor signede Moder og Amme, 
Drømmer sin lange, dybsindige Drøm: 
Den var fra Sekel til Sekel den samme, 
Stadig i Tidernes flygtige Strøm. 
Slægter oprinde. 
Slægter forsvinde; 
Kloden beholder sin vanlige Skik: 
Ældgamle Vaner den holder i Minde, 
Gaaer, som for tusinde Vintre den gik. 

Ædlingen gransked i sindrige Skrifter, 
Sysled paa Brættet med Tegn og med Tal, 
Grunded paa Jordens de lønlige Drifter, 
Ra3tløse Liv i dens dybeste Hal. 
Hvo kan vel raade 
Mørkeste Gaade? 

Spørgende Sphinxen for Alle jo laae. 
Faa have fristet den himmelske Naade, 
Eet af dens hellige Ord at forstaae. 

BHerligste Liv har en Dødelig levet, 
Naar han har tydet os eet af dens Tegn,« 
Det er den Troe, som vor Ædling har drevet. 
Bort fra sit Huus til Barbarernes Egn. 



*) Den beramte norske Astronom og Naturforsker Christopher 
Hansteen var i 1830 vendt tilbage fra en toaarig Studierejse i Siberien. 
Poul Malier var paa den Tid Lektor i Filosofi ved Universitetet i 
Christiania. ' 



DIGTE 205 

Ei meer i Bøger 

Svaret han søger; 

Rask i Naturen han henter det selv. 

Alt, hvad han aner, hans Længsel forøger, 

Freidigt han gaaer over Bjerg, over Elv. 

Held Dig, vor Hansteen I Din Gaade Du løste. 

Snildt Du forstod den bedagede Jord; 

Selv af den evige Kilde Du øste. 

Nævnte for Sphinxen et hemmeligt Ord. 

Norriges Graner, 

Hjemlige Vaner 

Drog saa til Hjemmet Din trofaste Aand : 

Her er Magneten, som kjærligen maner 

Nordmandens Hjerte med hellige Baand. 

Kommende Sekler Dit Navn vil bevare. 

Hansteen! de lydt ville prise Dit Vid; 

Svende, som fjernt over Bølgerne fare, 

Ofte vil mindes Din sindrige Flid. 

Musernes Sønner 

Jublende skjønner 

Dybt paa Dit Værd, mens Du vandrer paa Jord : 

ikke med Guld eller Glands vi belønner; 

Tag mod vor Hilsen og Sang over Bord ! 

VED TO MEDICINSKE DOCTORERS 
PROMOTIONS-GILDE 

(I Christiania 1830) 



Imellem de Lærde der holdes en Dyst; 
Der værger sig Een imod Mange, 
Der hjælper det ei, man er bred over Bryst, 
Selv Kjæmper for Kampen er bange. 
Der blinker ei Staalet, der drages ei Kniv, 
Det gjælder Dit Hoved, men ikke Dit Liv. 

Der strider man ikke for Pengenes Glands, 

Langt mindre for Riger og Lande; 

Man kjæmper om Ærens fortryllende Krands, 

Der pryder den Seirendes Pande. 

Den Slagne forliser ei Blod eller Lem, 

Han tager sin Hat og forføier sig hjem. 

Den Strid, udi hvilken den Snilde bestaaer, 

Bestode to dygtige Svende : 

Een fægted i Fjor og en Anden i Aar 

Fra Morgen til Aftenens Ende. 

Saa Mange dem fristed med Rænker og List, 

Men Marken beholdt dog de Brave tilsidst. 

Som Bierne sværme saa bistert i Ring 

Fra talrigt befolkede Kuber, 

Saa mylred de romerske Gloser omkring 

Fra Begges veltalende Struber; 

Til Høire de stak, og til Venstre de bed, 

Da maatte vel Mangen sig ømme derved. 

Thi hilse vi Alle ved Bægrenes Lyd 

De hæderbekrandsede Kjære: 

Gid længe de leve til Norriges Fryd 

Og blomstre til Norriges Ære I 

Gid længe de glædes ved Ring og ved Krands, 

Ved Øinenes Brug og ved Farvernes Glands*) ! 

Og saasom den Gut udi Riddernes Sold, 

Der vover sit Liv for hans Ære, 

Der følger ham trolig og bærer hans Skjold, 

Fortjener berømmet at være : 

Saa fylde vi atter et rigeligt Maal 

Og bringer de to Respondenter en Skaal. 



SANG VED ET SØLVBRYLLUP 



De kraftige Svende fra Norriges Fjeld 

De seiled til Gefions Have. 

Ved klingende Bæger i sildige Qyæld 

Forsamled sig ofte de Brave, 

Og Nordmanden sang for en dansk Kammerat 

Om Fosser og Nordlys i Norriges Nat. 

Vor Vilhelm han sad med en blomstrende Kind 
Paa Nordmandens lystige Bænke. 
Hvi fængslede Norriges Toner hans Sind ? . 
Hvorfra den usynlige Lænke? 



•) Allusion til Disputatsernes Indhold. 

Han aned, at fjernt paa det nordiske Fjeld 
En Lilie voxede frem til hans Held. 

Som Fuglen, der finder sin Mage paa Qvist 

I Granernes mørkeste Skove, 

To stemmende Hjerter de mødes forvist, 

Dem skiller ei brusende Vove. 

Sæt Een udi Vest og en Anden i Øst, 

De kjende hinandens fortrolige Røst. 

Nu mindes vi her den livsalige Vaar, 
Han gik med sin Brud i det Grønne: 
Vor Fest os betegner, hvad glædeligt Aar 
Til Altret han førte den Skjønne. 
Men Irisken fløited saa blidt mellem Siv, 
Han slynged sin Arm om den Yndiges Liv. 

To Elskendes Bryllup, fra Nord og til Syd, 

Den skjønneste kaldes af Dage. 

Naar Pagten er prøvet og mindes med Fryd, 

Den skjønnere vender tilbage. 

Thi Haabet er hist i det klingende Spil, 

Men her føier Mindet og Lykken sig til. 

Lad Tanken da flyve. Du ædleste Par, 

Til Mindets fortryllende Haver, 

Og see paa det blomstrende Billed, Du har, 

Din Kjærligheds levende Gaver. 

Det Par, vi besynge, beskuer saa fro 

Sin Ungdom fordoblet i to Gange to. 

Vi hilse Dig, elskede Brudgom og Brud, 
Som fulgtes i Verden saa. trolig I 

Nu Høitidens Rose paany springer ud 
Og vækker vor Sang i Din Bolig. 
Hviil trygt i Din Troskabs velsignede Ly, 
Mens Brylluppets Fakler vi tænde paany! 



VED G. H. WAAGES BORTREISE*) 



Førstkommende Maidag, naar Skoven er grøn, 
Et Savn man i Templet beklager: 
Vor Frue forliser sin trofaste Søn ; 
Af Hallen den Elskede drager. 

Dog reiser han ei over Bølgen den blaae 
Til Vestens de røde Barbarer. 
Nei, Sjælland, hans Moder, saa længe hun maa, 
I Favnen den Ædle bevarer. 

Reis heldig til Sorøs det vaarlige Smiil ! 
Du bliver i Venners Erindring. 
I Sandhed I en halv Snees af sjællandske Miil 
Kun lidet er Tanken til Hindring. / 

Mens her vi maae; høre paa Vægterens. Skoe . 
Og Magjieskin øine paa Muren, 
Hist Fuglen i Skoven kun bryder Din Ro 
Og priser Dig Sommernaturen. 



*) Skrevet 1837 til en Afskedsfest for Præsten ved Frue Kirke, 

Dr. theol. G. H. Waage, der var bleven udnævnt til Direkter for 
Sore Akademi. 

Reis heldig til Absalons deilige Lund, 
Til Holbergs den blomstrende Have ! 
En Hilsen igjennem Din venlige Mund 
Til Høiskolens Mestre, de brave ! 

Paa vestlige Volde vil Mænd af Dit Sogn 
Om Morgenen vinke med Klædet, 
Og stirre paa Støvet, der følger Din Vogn, 
Mens langsom den ruller i Strædet. 

Og bliver ved Afsked Dig Barmen for trang, 
Paa Veien Du finder vel Kraften, 
Mens Lærkerne følge Dig Dagen saa lang 
Til Sorøs det milde »God Aften«. 



Det vildsomme Sind, der er vant til Din Røst, 
Beængstet vil savne Dig ofte, 
Og Enker og Arme, der hørte Din Trøst 
Omkring paa de fattige Lofte. 

Og her det bevidnes ved Vennernes Fest, 
Mens Vinen i Bægrene daler: 
Vi Alle vil savne vor Ven og vor Præst, 
Den blide, den aandige Taler. 



DIGTE 211 



TIL SELSKABET FOR DE SKJØNNE VIDEN- 
SKABER 

(I Anledning af den for fire Romancer™ udsatte Priis af eet Hundrede 

Rigsdaler) 

— TfcvTtjs d'dnonavi aoid^g 
kvyQfjg, ljT€ fÅOi ttlil iyl (rnj&taa^ (fikov xiJQ 

"''^"- Homer.*) 



Du Selskab, som lydt med Basunernes Tegn 
Poeterne kalder til Sang; 
Som lokker en Byge velgj ørende Regn 
Af Digtninger ned over Daniens Egn 
Ved Sølvets melodiske Klang: 

Af Musernes Tønde Du tager en Tap, 
Da fuse vel Rimene frem : 
Du byder os gjøre Romancer om Kap, 
Du beder om fire, — ja see, om Dti slap ! 
Vel tusinde bringes Dig hjem. 

At spare paa Riim er urimelig Skam, 
Naar Rimet betales honnet. 
Romancer! — en heel ubetydelig Dram 
Behøves af Vandet i Musernes Dam 
For dem at forfærdige net. 



*) Med denne bedrevede Sangvis 

Standse Du brat, da med Sorg den piner mit Hjærte, det kjære, 
Pybt i mit Bryst. 

Hpmprs Odyssee, 1. Sang. Poul Mollers Oversættelse. 

14* 

De bydes for Intet i hver en Avis, 
Selv uden Forhaabning om Tak; 
Men hundrede Daler — forførende Priis! 
Dig selv har Du bundet et grueligt Riis; 
Vi komme med Pik og med Pak. 

En Sæk med Romancer Du har i Behold 
Til Julens velsignede Fest, 
Din Fred og Din Morskab er Pokker i Vold, 
Din Leg er forspildt, og Din Grød bliver kold, 
Og slide Du skal som en Hest. 

Din Fred den er fløiten, og Fryden er væk. 
Du læser Dig sikkert caput. 
Du ryster og blegner vel sagtens af Skræk 
Ved Tankerne blot om den rædsomme Sæk, 
Som tømme Du skal absolut. 

I Drømme poetiske Triller og Klang 

Som Fluer vil sværme Dig om. 

Urolig Du vender Dig mangen en Garig, 

Og vaagner, og — struttende, stoppet med Sang, 

Staaer Sækken og venter sin Dom. 

Ved Menneskers Lidelser aldrig jeg loe; 
Jeg ønsker. Din Qval var forbi. 
Ugjeme jeg røver min Næste sin Ro, 
Dog tager jeg sikkert et Lod eller to 
I Sangens det nye Lotteri. 

Der høres vindskibelig Støien og Stiim 
Paa hele det danske Parnas; 
Een Fødderne fæster i Række med Liiin, 
Eens Tanker spoleres af Mangel paa Riim, 
En Andens af Mangel paa Plads. 

Men naar nu den svære poetiske Last 
Er sigtet og taget til Doms, 
Undtagen en Haandfuld, som let i en Hast 
Sig hænger ved Sækken i Rimpningen fast, 
Hvor bliver det tykkere Grums? 

Du lever nu selv med de lækkreste høit; 
Men Skrabet, der bliver igjen, 
Den mellemste Sort og det pæreste Pøit, 
Der falder den kræsnere Gane for drøit, 
Hvor Pokker skal det kjøres hen? 

Du strakte Din Kjep over Landet og bad, 
Da mylred Romancerne frem: 
Snart fylde poetiske Padder vor Stad, 
Besudle hver Bog og hvert ugentligt Blad; 
Mon saa Du kan frelse Dit Hjem? 



R E V U E N*) 



Faderen. 
Leirens Linie Høi og Dal bekrandser; 
Vaabenføre Mænd i Ridderspillet 
Prøve Kraft og Kunst med Sværd og Landser, 
Vente Seirens Priis af Fyrstens Hænder. 



*) Skrevet 1836, trykt ferste Gang i „Kjøbenhavns flyvende 
Post. Interimsblade" (1837). 

Hør, Musiken over alle Marker 
Kraftig klinger! see, hvor Staalet blinker! 
Og Din raske Skimmel staaer og sparker 
Utaalmodig med de hvide Sokker. 

Du staaer eensom mod Kanonen bøiet; 
Verdens Farve for Dit Syn er svunden. 
Skjøndt saa taus, Du røber dog med Øiet 
En usynlig Hær af mørke Tanker. 



Sønnen. 

Længe Verdens Lys for mig var slukket; 
Snart man tæller mine Tankers Hære; 
Tæt mit Hjertes Kammerdør er lukket; 
Der et eenligt Billed kun er hjemme. 

Hun med den uendelige Blidhed, 
Naar hun mildt fra Guldkarreten hilser. 
Nakkens, Armens næsten hellige Hvidhed; 
Hun, hvis Pande som en Lilie skinner; 

Hun med hine brune Krøllers Vrimmel, 
Hun, hvis Tanker ere tause Digte, 
Hun, hvis unge Liv er Glædens Himmel, 
Hun, hvis Drøm er skjønne Malerier: 

Hende har jeg overmodig kaaret 
Til mit Hjertes hemmelige Dronning, 
Skjøndt hun bærer høit paa Hovedhaaret, 
Ak! en Kreds af store Diamanter. 

Faderen. 



Længe har jeg læst Din stille Kummer 
Paa Din Kinds foranderlige Roser. 
Ogsaa har Du tidt i flygtig Slummer 
Fyrstedattrens Navn med Længsel stammet. 

Ikke dog en kraftig Yngling synker, 
Overvældet reent af Skjønhedsglandsen. 
Kreaturet kun veemodig klynker 
Ved at see de blanke Maanestraaler. 

Kreaturet sig i Smerte vaander, 
Hyler ved en liflig Harpes Toner; 
I sin dunkle Længsel efter Aander 
Ikke det sit blinde Savn begriber. 

Ogsaa Skjønheds Præster ere Helte; 
Ikke ved en himmelsk Aabenbaring 
Blød en Kunstner vil i Taarer smelte; 
Feig han ei bedække vil sit Ansigt. 

Ei det stærke Lys hans Øie blender, 
Ufravendt han efter Synet stirrer, 
Med et modigt Bryst og travle Hænder 
Hvert et Træk han efterligner trolig. 

Ja, om selv i Tornebuskens Luer 
Ham Jehova vise vil sit Aasyn, 
Ikke som en Træl den Kjække gruer; 
Paa den høie Røst han agter freidig. 

Hvis Du taale kan det Skjøimes Flammer, 
Gives det Dig hen til Arv og Eie; 
Dybt i Dine Tankers lyse Kammer 
Gjæster det Dig kjærlig og fortrolig. 



Sønnen. 

Smuk Din Tale lyder og alvorlig 
Som en Broders til en yngre Broder. 
Dog — tilgiv mig — vist Du feiler storlig, 
Hvis med eget Maal mit Sind Du maaler. 

Du er liig en Helt i Oldtids Fabler, 
Landets første Mand i Raad og Gjeming: 
Fiendeskaren kaster sine Sabler, 
Naar paa Stridens Mark den seer Dit Aasyn. 

Åres liig i Reisning og i Stemme 
Sidder Du med Sværdet paa Din Ganger. 
Aldrig var Du dog paa Jorden hjemme, 
Fremmed er for Dig dens bedste Rose. 

Skjøndt min Moder var saa favr og yndig, 
Fandt i Dig hun kun en blid Beskytter: 
Du blandt Jordens Børn er mild og myndig, 
Men i Drømmes Verden er Du Fyrste. 

Du er aldrig glad, et Alvorsstempel 
Sidder paa Dit Bryn, som paa Kronions. 
Sværmerisk Du tidt i Skovens Tempel 
Eensom taler høit med Alnaturen. 

Skjøndt min Ærefrygt er meer end sønlig, 
Troer jeg ofte, Du med Anger brydes, 
At en Vægt paa Brystet, stor og lønlig, 
Bort hax drevet Dig fra Livets Haver. 

Mig behersker Jordens bedste Lilie, 
Ikke Tankens Øm og Gravens Urner. 
Ikkun landsforviist og mod min Villie 
Flygter jeg til Drømmens mørke Rige. 

Aldrig dog mit Haab jeg vil forsage; 
Fyrstediademet ei mig skræmmer; 
Tithon fik Aurora til sin Mage; 
Under Purpur banker ogsaa Hjerter. 



Faderen. 
Arme Daare! slip da Haabets Anker, 
Følg Din Faders Fjed til Drømmens Rige. 
Vistnok imder Purpur Hjertet banker — 
Fly til Tankens Øm og Gravens Urner! 

Hun med den uendelige Blidhed, 
Naar hun mildt fra Slotsaltanen hilser. 
Nakkens, Armens næsten hellige Hvidhed, 
Hun, hvis Pande som en Lilie skinner; 

Hun med hine bmne Krøllers Vrimmel, 
Hun, hvis Tanker ere tause Digte, 
Hun, hvis unge Liv er Glædens Himmel, 
Arme! viid, hun er Din Faders Datter. 

KUNSTNEREN MELLEM OPRØRERNE*) 



Der staaer en bruunlig Bygning 
Ved Stadens bredeste Plads, 
Med et Spiir paa sin Rygning 
Og Ruder af farvet Glas. 
Beskedent i et Hjørne 
Den dølger sin tykke Muur. 
Paa dens Gavle ligge Bjørne 
Med Tigere paa Luur. 

Kastanietræer spænde 
For Muren en løvrig Rad; 
Tungt Vaarzephyreme vende 
Det femfingrede Blad. 
Igjennem de gyngende Grene 
Solstraaler til Salen gaae 
Og stænke paa Gulvets Stene 
Med Sølvstjerner smaae. 

Der har en Kunstner Bolig. 
Med sine Lærlinges Flok 
Han arbeider trolig 
I Marmorets hvide Blok. 
Hans Hylder i Væggen prange 
Med Guder af Steen og Leer. 
Paa Gulvet laae der saa mange, 
I hans Hoved laae der fleer. 



*) Poul Møllers sidste poetiske Arbejde, skrevet i Efteraaret 1837, 
nogle Maanqder fer hans Ded (13de Marts 1838); trykt ferste Gang 
i H. P. Holst 's og Chr. Winthers „Nytaarsgave fra danske Digtere* 
(1838). 

Over Steengulvets Terning 
Gaaer Mesteren op og ned, 
Beseer sine Svendes Gjerning 
Og hjælper dem paa Gled. 
Han berømmer glad de Dygtige 
Og lærer dem listige Greb, 
Men taler haardt til de Flygtige 
Og dem med det svage Begreb. 

Sin Arm, den blottede, stærke, 

Han strækker i Luften lang, 

Og beder dem vel at mærke 

Paa Senernes Ormegang. 

Han peger paa Muskelens Fletning, 

Der kryber som en Aal, 

Og beder dem tage dens Retning 

Til Mønster og til Maal. 

Fra Skjønheds høieste Himle 

I hans vevre Phantasie 

En Sværm af Billeder vrimle 

Og kræver at blive fri. 

Da sætter han sig fyrig 

Paa sin liden Tabouret. 

^ee, hvor Haarets Væxt balstyrig 

Fortrænger hans Kasket. 

Dog ikke han med sin Muse 
Sidder lang Tid i Fred; 
Frem springer en Pog i Blouse, 
Han gjør Kunstneren vred : 
»Giv os nu Ferie, Fader! 
Vor Flid er idag forbi: 

Saare lidet jeg ændser 

Dit myndige Herrebud; 

Inden Lovens hellige Grændser 

Er jeg fri som en Gud. 

I Fredens milde Skygge, 

Bag Lovens Kobbermuur 

Vi Kunstnere sysle trygge, 

Naar Voldsmand blæser paa Luur. 

Hvis Fyrsten min Tjeneste kræver, 
Til Kampen vil jeg gaae : 
Da bringer jeg ham to Næver 
For blandt Eder at slaae. 
Sikkert min Herre forstaaer det 
At dæmme for Oprørets Elv; 
Men hvis han ikke formaaer det, 
Da kan jeg værge mig selv. 

Gaaer bort med Spyd og Stænger 
Foruden al støiende Lyd ! 
Ellers I sikkert ei længer 
Skal synge Viser af Fryd.« — 
Til sin Skare den Fører vinker. 
Og rask paa hans Bud 
I Veiret Sværdene blinker 
Til Huusfredens Brud. 

Alle Smaabilleder dyre 
Til Fliserne styrtes brat; 
Med Pistoler blindt de fyre 
Paa Kunstnerens Marmorskat. 
Hvert et deiligt Under, 
Han i sit Liv har skabt. 

Det ligger i faa Sekunder 
Brudt, knust og fortabt. 

»Du krybende Skaffer 
Af de Stores Sandsefryd ! 
See nu, hvor Folket straffer 
Dit Savn af mandig Dyd.« — 
Mesteren paa sine Støtter 
Stirrer maalløs og hvid, 
Ei en P'od fra Stedet han flytter, 
Forstenet han staaer en Tid. 

Men som han staaer og stirrer 
Og ryster paa Kroppen stum, 
Hans Øie sig vildt forvirrer. 
Af hans Mund træder Skum. 
De Væbnede loe ved hans Lader, 
Dog et Trin tilbage de veg; 
Deres Tænders kridhvide Rader 
Stak af til det sværtede Skjæg. 

Kunstnerens Øine baade 
De løbe som Hjul omkring 
Paa en vanvittig Maade: 
De bebude selsomme Ting. 
Ved Væg var en Kølle stillet 
Af Eeg, tung som Staal. 
Til en Halvguds ædle Billed 
Af den han tog Maal. 

Den Prygl tre Gange han svinger 
Over Hovedet om: 

Ræd Skaren tilbage springer, 
Da mod den han kom. 
Ned iblandt dem den synker 
Saa svær som en Steen, 
Og mangen En da klynker 
Med brudne Pandebeen. 

Som en Vild af de Bnme 
Paa Java gaaer Amok 
Og myrder i rædsomt Lune 
Mænd og Qvinder i Flok: 
Saa farer han med sin Kølle 
Blandt Mængden omkring; 
Som Vinger over en Mølle 
Den susende gik i Ring. 

De søge Redning i Flugten 
Til Pladsen viid og bred; 
Men efter dem følger Tugten 
Og slaaer iblandt dem ned. 
Det viared ei ret længe, 
Da laae der for hans Dør 
To frisindede Drenge 
Og en lam Redacteur. -- 

Lærlingen sig f ornøier 
Med at ■ see fra Vinduet ud : 
»Hvor dog hele Byen støier 
Af Drab,- Skrig og Skud! 
Jeg troer vist, Friheden seirer ; 
Thi hisset Drengenes Trop 
Paa Torvets Fliser leirer - 
Under Jubel deres Krop. 

En Skuffe med Rosiner 

Til Deling de faae, 

Med bedrøvede Miner 

Maa Kræmmeren see derpaa. — 

En Sjouer spørger sin Frille: 

»Hvad bringer Du til vort HuusPo — 

»Fiint Lærred til den Lille, 

KafiFe, Citroner og Snuus.« 

Alt Flaskerne de røres, 

Rigt strømmer Torvet med Viin; 

Den blodigste Kamp dog føres 

Om Kræmmerens Pengeskriin. 

See, Mester med sin Hammer 

Kommer over dem i Storm : 

Enhver, som han rammer. 

Han vrider sig som en Orm.« — 

Fyrstens beredne Drabanter 
Med Banderne stred 
I Staden paa alle Kanter, 
Og Kampen var svær og heed. 
Hist tabte Rebellerne Modet; 
Her maatte Rytterne flye; 
De skaanede Borgerblodet 
I den vildførte By. 

Men Mesteren grusom farer 
Igjennem Gaden lang; 
Han intet Levende sparer : 
Han gaaer Bersærkegang. 

Blindt i den flygtende Mængde 
Han slaaer for Fode ned; 
Hæren med hele sin Længde 
Da følger i hans Fjed. 



Nu var der roligt i Byen: 
Snart Maanen leger Skjul 
I de blødeste Duun af Skyen, 
Snart blottes det blanke Hjul. 
Hjem ride Rytternes Rader 
Med Musik, fuld af Fred. 
Saa fjernt i de stille Gader 
Man hører Hestenes Fjed. 

Kunstneren veemodig 
Paa en Afviser sad; 
Hans høire Haand var blodig, 
Til Himlen han bad. 
Hans Øielaage sig lukke. 
Som en Død var han bleg; 
Med de tungeste Sukke 
Hans Bryst faldt og steg. 

Snart vækkes han af Drømme; 
Thi hans Fyrste selv sit Spand 
Styrer med Purpurtømme 
Til den modfaldne Mand. 
Venlig han beder ham træde 
Til den svævende Karm, 
Og sænker en gylden Kjæde 
Over Kunstnerens Barm. 

»Du Stærkeste blandt de Kjække 
Modtage min Naades Beviis, 
Dig skyldes i Kjæmpemes Række 
For Manddom den høieste Priis. 
Frivillig Haand Du rakte 
Til Kamp mod Mord og Vold; 
Din Fødeby Du bragte 
Dit ædle Bryst til Skjold, a 

Den blege Kunstner svarer : 
»Min Fyrste, behold Din Pragt ! 
Aldrig ved Kampens Farer 
Jeg søger Guld eller Magt. 
Heltenes Kors i Sløife 
Var aldrig min Attraa; 
Paa fremmede Grændser strøife 
Idag Du mig saae. 

I min Kunst har jeg hjemme 
Som en Mester i mit Fag; 
Allerhelst jeg vilde glemme 
Mit Blodværk idag. 
Formørke vil dets Erindring 
Min Billedverdens Glands 
Og lægge hæslig Hindring 
For mine Syners Dands. 

I mit Værksted, det stille. 
Siger jeg Verden Farvel, 
Vil aldrig Dommer spille 
Og ei slaae Folk ihjel. 



»5 

Paa mit Mindes sorte Tavle 
Vil denne Dags Bedrift 
Som et Spøgelse kravle 
Med den afskyeligste Skrift.« 



FRAGMENTER 



I. 

Af et dramatisk Digt. 

Et Torv ved Havnen. 

En ung Mand til Hest: 
Trofaste Ganger! tving Din Flyvelyst, 
Jeg klapper jo Din sorte Svanehals 
Og vil, at Du med sindig vexlet Fod 
Din Herre skal igjennem Staden drage. 
Thi ret i Mag jeg nu betragte maa 
Det steenbeklædte Torv og Havnens Bølger, 
Hvorfra den lette Morgenluft mig bringer 
Et lifligt Aandedræt, og Øen hist, 
Som løfter sine rigtbeklædte Bøge 
Høit over breden Vand. Veemodig-fro 
Jeg seer den velbekjendte Skueplads, 
Hvorpaa tilforn min Skjebne drog for Lyset 
Et deiligt Optrin af mit unge Liv. 
Hvor her er taust! Hver Borger med sin Hustru 
Nu sover bag det blommede Gardin; 
Kims Nattens tungtbeklædte Vægter tramper 
I fjerne Stræde med beslagne Skoe. 

Halv staaer i Vandet Solens røde Skive, 

Og over den er hængt en kulsort Sky, 

Ret som en Røg fra Himlens Morgenflamme. 

Urolig flakker Maagen med sit Skrig 

Og strøifer Bølgen med sin hvide Fjær. 

O, det af Mennesker forladte Landskab 

Jeg uforstyrret nu befolke kan 

Med min Erindrings skjønne Phantasier. 

Den sidste Gang, da Holmen hist var grøn, 

Man feired der i Skovens Ly en Fest; 

Og mens de mangefarvede Lamper smukt 

Belyste Bøgens nyligfødte Blade, 

Paa Lundens Græs en Pigeflok i Dandsen 

Bevæged let den silkeklædte Fod. 

Afsides, langt fra Fløiternes Musik, 

To grønne Tuer hæved sig i Skyggen 

Af Haslers mørke Løv, tæt ved hinanden. 

Jeg paa den ene sad, men paa den anden 

En liliearmet Pige; hendes Sommerhat, 

Tilbagekastet paa det blonde Hoved, 

Fremviste den med Krøllers gyldne Pragt 

Behængte Pande. Hattens røde Baand 

Løst flagred om den marmorhvide Hals. 

Med venlig Modstand hendes spæde Fingre, 

Som fast indspærredes af min brede Haand, 

Bevæged sig mod overlegne Styrke, 

Ret som en fiin Kanariefugl, der spræller 

I Drengens Næve med forgjeves Kjæmpen. 

Men øm og dristig gled min Tales Flod 

Fra Læbens Rand, og under Nattens Blaae, 

Bestrøet med alle Stjerners blanke Kors, 

Vi slutted en bestandig Elskovspagt. — 

Dog, naar en Ungersvend, med Mod og Sundhed, 

Ei tvunget er ved Savn af røden Guld, 

Da lader han sig ikke lang Tid fængsle 

Til samme Plet, som Gaardens Hund, der trofast 

Og dum fra Aar til Aar, selv fri for Lænker, 

Bevogter samme Huus. En Morgentime 

Jeg paa en Lystgang ud af Stadens Port 

Fik Øie paa en Flok af djærve Krigsmænd, 

Hvem Hærens Høvding havde givet Hjemlov. 

En spilled paa den brune Fiolin, 

De Andre gik da efter Strængens Hvislen 

Med rappe Fodtrin paa den brede Vei. 

Lidt længer borte holdt en Reisevogn. 

Omkring en Serviet, som bredet laae 

Ved Grøftens Rand, med Glas og Pølse, 

Fortrolig Mænd og Qvinder havde leiret 

Sig i det grønne Græs; men deres Hest, 

For Trendsen fri, med Pose for sin Mule, 

Begjerlig fraadsed i det friske Hø. 

Lidt længer borte gik en rask Tyroler 

Med Randsel paa sin Ryg og revne Skoe. 

Han spilte Bold med sin Kasket og jodled 

I Sky; men Skov og Høi tilbagesendte 

Ham en trefoldig Gjenlyd i den rene Luft. 

Da kom en mægtig Vandrelyst mig paa; 

Foruden Afsked jeg til fjerne Lande 

Begav mig bort. Men nu, da Markens Foster 

For Sneens Dække fri sig hæver frem. 

Nu smelter som en Snee den kolde Glemsel 

Bort fra mit Bryst, og Kjærlighedens 

Gjenfødte Rose skyder atter Blad. 

Den brune Nattergal i fjerne Buske 

Fornyer med livsaligt Fløitespil 

Det halvforglemte Mindes Røst. Nu vil 

Jeg ride til den vilde Mark; men naar 
Den gyldne Foibos sender sine Straaler 
Igjennem Jalousiets grønne Hegn, 
Og vækker af sin Søvn den spæde Jomfru, 
Da sætter jeg min Spores blanke Stjerne 
Paa Hestens Bug og haster hid i Spring, 
At see paany min Sjæls udvalgte Dronning. 
Frisk frem, min Ganger! følg Din Flyvelyst. 



Chor af Byens Jomfruer og Ungkarle. 

Ungkarle : 
Med sin himmelske, bredtnedpladskende Flod 
St}'gt natlige Regn har beskyllet mit Torv. 
Dog lidet jeg frygter for Vand og Morads, 
Thi den mægtige Støvle bedækker min Fod. 
Frem træder jeg rask 
Mod det søilebekrandsede Raadhuus. 

Jomfruer : 
Jeg kun langsomt skrider fra Steen til Steen 
Og sanker min Kjortels Liliefold 
Med min Jomfruhaand over Ankelens Knup, 
Over Sviklens yndigtvævede Blomst; 
Thi gyse jeg maa 

For et Stænk fra trampende Støvle. 
Efter Ligevægt søger min skjælvende Haand, 
Thi min Skikkelse hænger, med udstrakt Arm, 
Paa en eneste Taa. Den bæres af Luft 
I svævende Stand. O, var jeg dog vel 
Ved Ønskernes Maal, 
Ved de stoltopstigende Fliser I 

Ungkarle : 
Siig, Du lifligt i Flor ind- 
hyllede Jomfru, 

O, Du min Drøms henrivende Billed, 
Hvi Du til Borgen henflytter Din Fod! 

Jomfruer : 
Længe før Morgenens Barn 
Med sin Purpurhaand 
Af den glimrende Guldkurv 
Tog sine Roser, 

Vore Fædres ærværdige Flok fremvandred 
Under Nattens med Sølvglands tindrende Loft 
Til den marmorbekrandsede Høisal. 
Nu forventningsfuld og med Videbegjer 
Jeg betræder det hellige Torv; 
Thi speide jeg vil, hvilket Viisdomsord 
Hist ved det natlige Lys 
I det pudderbestænkede Hoved 
Er fostret i Løndom. 

Ungkarle : 
Dele, ja dele jeg maa Dit Videbegjer, 
Du min Stads elskværdige Krone! 
Men ei lang Tid svæve Du skal i Tvivl, 

Thi see hist, see hist. 
Hvor den raslende, kobberbefæstede Port 

Vidt aabner sin Mund, 

Langsomt, langsomt 
Med besindige Skridt træder nu frem 

Paa Flisernes Fiirkant 
Stadens Hersker, den spanskrørbærende Drot, 

Min Byfogeds gudlige Hoved. 

Byfogeden : 
Mit ædle Folk ! mærk paa Din Herskers Ord ! 
Kundgjcwre vil jeg, hvad til Stadens Tarv 
I slummerløse Nætter jeg har udtænkt. 
Med Glæde sender jeg mit Herskerblik 
Ud over Byens Kreds. Thi vidt og bredt 
Jeg øiner Spor af Borger sind og Velstand. 
To Vævere daglig med den gyldne Spole 
Jeg seer af Traadens fine Labyrinth 
At kalde Lærred frem for Dagens Lys, 
Og under djærve Slag af Smedens Hammer 
Fremtræde Hesteskoens halve Maaner. 
Ei vil jeg nævne nu vor gode Snedker, 
Hvis Skaberhaand af Egetræets Kraft 
Har dannet vore brune Huusgeraad. 
Selv midt om Vintren staaer i Bodens Hal 
Den brave Dreng, skjøndt Frostens røde Buler 
Vanhelde den med Terpentin og Skind 
Belagte Haand. Den styrer Vægtens Tunge 
Og Messingskaalen, fyldt af Risengryn. 
Et glædedrukket Øie 
Jeg vender imod Havnens tause Speil, 
Indrammet af den lange Poppelpiil; 
Thi Skuden vælter sig med stramme Seil 
I Bølgen frem. Knap orker den at slæbe 
Sin Bug, frugtsommelig med Hvedesække. 
Langtfra det er, at Staden lider Brøst 
Paa gudbegeistrede Sangeres Flok. Ved Høst 
Naar Hundestjernen straaler Ferie frem. 
Da gjæster mangen academisk Borger 
Af Stadens eget Kuld sit Fædrehuus. 
Enhver forstaaer vindskibelig at føie 

Sonettens ottefoldige Riim — et Unden'ærk! 
Og aailig vores gamle Stapelstad, 
Forsynet med den Poesie, som meest 
I Moden er, jævnt holder Skridt med Tiden. 
Midt i sin Lykkes Fylde savner Staden dog 
Eet Gode. Vittighed for den er fremmed! 
Sligt Savn bekymrer dybt mit høie Sind; 
Paa Sligt at raade Bod, jeg lader flux 
Heroldens klare Røst og Trommens Bulder 
Forkynde Folket høit, at jeg og Raadet 
Besluttet har ved Præmiernes Magt 
At vække Viddets Blomster af sin Dvale. 
Ei, mener jeg, min Borgers Hjemeskal 
Er anderledes skabt end andre Mænds. 
Hans Lune blot har savnet en Opmuntring. 
Men som den gyldne Sol det skjulte Frø 
Af Jorden kalder frem til frodig Væxt, 
Saaledes skal en glimrende Belønning 
Idag befrugte Vittighedens Mark, 
Som i en Rad af Aar har ligget brak. 

Choret : 
Beundre maa jeg Dine vise Raad, 
Min ædle Hersker! Siig, til hvilken Tid 
Du Kronen paa Dit store Værk vil sætte? 

Byfogeden : 
Saasnart en Times Løb igjen er fuldendt, 
Da maa Enhver, som i Fortrøstning til 
Sit Lunes Kraft for Palmens Hæder kjæmper, 
Sit Hoveds Førstegrøde sende flux 
Til Raadets Marmorsal. 

Choret : 

Ved hvilken Priis 
Fremkalder Du min Aands forborgne Gnister? 

Byfogeden : 
En dobbelt Seierskrands jeg stiller frem. 



II. 

Mellem Ellestiib og Torn 
Der, hvor Hjorten skrider, 
Strøifed al vor Slægt tilforn 
I de gamle Tider. 
Qvinden med sit lange Haar, 
Staaer og plukker Blommer; 
Manden med sin Bue gaaer, 
Priser evig Sommer. 

Udi Skoven groer en Lind, 
Linden bær' en Rede. 
Reden er af Katteskind, 
Fiint og blødt at brede. 
Har den Ravnens Æg i Gjem? 
Sover der en Killing? — 
Op af Reden stikker frem 
Benet af en Tvilling. 

III. 



Vor Verden priser jeg tusindfold, 

Een Side bestandig den grønnes, 

Naar her den falmer og vorder gold, 

Den hisset atter forskjønnes; 

Naar Syden ældes og gaaer paa Lud, 

Staaer Norden klædt som en yndig Brud. 



IV. 

Til Kamp jeg fordrer Dig, Du gamle Blinde, 
Som leder Daaren i Dit skjulte Baand! 
Træd frem med Rummets Kræfter i Din Haand 1 
Den raske Spot, som kyser Mand og Qvinde, 
Dig kræver frem til Kamp, Du gamle Blinde! 
Prøv, om Du kan en Qval og Rædsel finde, 
Som bøier ned en fri, forvoven Aand. 

Ja, høit erklærer jeg mig selv for myndig, 
Løs er jeg vristet fra Din Moderfavn. 
Slet af Din Vomedliste flux mit Navn! 
Og hver Din Skat, som Drengen kalder yndig, 
Og hver en Daad, den Feige kalder syndig. 
Den spotter jeg, Natur! thi jeg er myndig, 
Løs er jeg revet af Din Moderfavn. 

For Mandens Qval der gives skarpe Grændser, 
Og den, der gjør sit Bryst mod Skjebnen fast. 

Kun lidet Dine vilde Kræfter ændser, 

Hans Qval kun rækker til Bevidstheds Grændser. 



Der fødes skal en Art foruden Kræfter, 
En Slægt, som Intet kan og Intet vil. 
Kun Hines djærve Sang den vrænger efter, 
Og døver Folket med sit Lirespil. 

For Een, der løfter sig paa egne Vinger, 
Skal Snese pynte sig med laante Fjær. 
Og hver en mandig Røst et Echo bringer. 
Som skralder i den hele lange Hær. 



En til en prægtig Sang sin Tanke samler; 
Hans Mund er aaben, og hans Stræng er stemt. 
Men han i Mulighedens Mørke famler; 
Thi, hvad han synge vil, han har forglemt. 

I eet Minut han lader, som han raser; 
Men pludselig han bliver rørt og øm. 
Og medens han med Skoggerlatter spaser, 
Med Eet han brister i en Taarestrøm. 

I eet Secund han følger Schillers Banner, 
Saa er han strax af Wessels Aand besat ; 
Nu efter Heines Pibe han sig danner, 
Gjør saa en lille Flugt i Nordens Nat. 

Syv Aander i hans drukne Hoved stride; 
Han taler græsk, romantisk, tydsk og fransk. 
Paa eengang Troubadour og Homeride — 
Syv Tunger bruger han, men ingen dansk. 

Og danske Mænd, som høre paa hans Toner, 
Forundret spørge: hvilken selsom Lyd? 
Er det den danske Røst i Egens Kroner? 
Er det en sjællandsk Piges Hjertensfryd? 



Men det skal være Blod af Stammens Aarer, 
Som flyder i den brave Sangers Bryst, 
Og det skal være Folkets Fryd og Taarer, 
Som klinger i den danske Digters Røst. 



VI. 

Fem Maaner for vort første Barn 
Er nu i Livet svundet. 
Og Moder dette bløde Garn 
Har til hans Fødder vundet. 

Nu svinder daglig Nøglets Vægt, 
Og Moders Flid den roser; 
Men voxe skal den lille Knægt 
Om Kaps med sine Hoser. 

VII.*) 

Aldrig af Bøger og malede Blade 
Kan Du begribe den store Natur. 
Fuglen maa høres i Skov, under Blade, 
Mat er dens Sang, naar den fængsles i Buur. 

Fuglenes Vrimmel, 

Blomsternes Stimmel 
Den maa Du see, hvor den sattes af Gud. 
Stjernernes Gang paa den natlige Himmel 
Tager sig slet paa Papirerne ud. 



VIII. 



I tvuigsindige Timer jeg ofte beklager 
Dig, det nittende Sekels forstandige Mand. 
Poesiens Blomst er forbrændt paa Din Ager, 
I en Ørken Du søger Forjættelsens Land. 
Din Dreng er en Olding, der aldrig skjemter, 
Hans Musik er Rebellernes Klokke, der klemter; 

Han af Vrede er bleg, 

Og Drab er hans Leeg. 
De smaae Cannibaler med blodige Fingre 
Kun dandse, naar Oprørspibeme skingre. 

Du har Ret : det er ude med min Poesie, 
Nu vælter jeg Kunstens foragtede Alter. 



*) Dette Fragment harer, ifølge Dr. Vilh. Andersens Poul Møller- 
Udgave, som første Vers til Sangen til Professor Hanstecn 
(nærværende Udgave Side 204). 

Forgjeves man byder mig nyt Rangleri 
Og viser mig Helten i Blik og i Pjalter: 
Forgjeves af Kunstnernes høie Ruiner 
De pene Kasteller man sindrigen kliner; 

Af det ældgamle Spil 

Ei daares jeg vil. 
Lad Dækket gaae ned, jeg er lige glad; 
Mit Aarhundredes Kunst kan jeg udenad. 

Og dog — hvad er Livet, naar Kunsterne flygte, 
Naar Alvor boer under Loftet af lis? 
Et bælmørkt Huus, uden Lys eller Lygte, 
Og Linden for Dør med sit kulsorte Riis. 



SANDFÆRDIG KRØNIKE 

om 

den norske Spillemand Eyvind^ Skaldaspiller kaldet, lystig, 

men dog sørgelig, hedensk i Begyndelse og i Fremgang, men 

i Udgangen opbyggelig og christelig, og overhovedet saare 

underholdende at læse, samt skrevet paa bredt Dansk. 



Til Trykken hef ordret i dette Aar. 

Jrlarald Haarfager var meget gammel, men havde endda 
stor Lyst til Omgjængelse med Fruentimmer. Derfor var 
det, at Gubben i sit 70de Aar opholdt sig Størsteparten 
af Aaret i Finmarken, medens hans Ægtehustruer sadde i 
hans Stue paa Stordøen, som er beliggende udi Hardanger- 
f jord. Thi Rogna og Gyda, som nu vare gamle og rynkede 
i Ansigt, vare ikke mere i Stand til saa lifligen at forlyste 
Drotten, som da de vare unge og røde og hvide i Ansigtet. 
Dog vare de meget nidkjære af Gemyt og kunde aldrig døie, 
at Harald kastede kjærlige Øine paa Ungmøerne. Derfor 
meente den gamle Konning, at begge Parter nok var bedst 
tjent med at være hinanden af Syne. — Man skulde have 
meent, at det vilde holdt hårdt for en aldrende Mand, at 
faae sin Villie med noget Qvindfolk, og Harald havde selv 
været i samme Tro. Dette havde ogsaa tildeels bevæget 
ham til at age hen til Finnerne, for at han med Penge 
kunde bevæge dem, der vare vel forfarne i sorte Kunster, 
til at bedaare de finske Møers Hjerte for ham. Men det 
gik ham alligevel bedre i den Henseende, end han havde 
forventet; thi Karlfolk af nogenlunde lideligt Udseende ere 
meget rare i dette Land, hvor de fleste see ud som bare 

16* 

Skind og Been og have en Lød i Huden ligesom visne Blade 
om Efteraaret. Drotten derimod havde gode, føre Lemmer 
og saae heller ikke saa ilde ud i Ansigtet; thi hans Kin- 
der vare vel noget krøllede og hans Pande lidt riflet, men 
noget rødladen Farve havde han dog. Hans Haar vare rig- 
tig nok ogsaa mere hvide end gule, saa at de Lokker, som 
Skjaldene i hans Hal før havde lignet med Guldtraade, nu 
havde mere Udseende efter den Riim, som falder paa Mar- 
ken tidlig om Morgenen; men saa trykte han Guldkronen 
dybt ned over Panden, og den gjorde, at de finske Møer 
ikke mærkede Graahovedet. En Dag aag han omkring i 
Halogaland paa en Slæde, som blev draget efter Landets ] 
Sæd af et Reendyr. Dette Dyr blev løbsk og sled Seletøiet 
itu, saaledes at han med Nød og neppe bjergede sit Liv 
og kom til en af de Gaarde, som hist og her ligge spredte 
blandt Sneebjergene. Saasnart som han lukkede Døren op, 
saae han derinde i Røgstuen en deilig Mø ved Navn Tora, 
hvis Hud, skjøndt hun sad i den megen Oes og Røg, dog 
var hvidere end Sneen, tilmed saae hendes Øine néesten ud 
som et Par Stjerner, da ellers de finske Qvindfolks Øine 
altid rinde med Taarer, som om de vare stedte i Bedrøvelse. 
Kongen blev strax saa indtagen af hende, at han traadte 
hen og kneb hende i Kinderne, spørgendes : om hun paa 
nogen Tid vilde være hans AUerkjæreste ? Da hun fik at 
høre om hans høie Byrd, sagde hun heller ikke nei dertil, 
skjøndt en riig Finlap, som knap kunde tælle sine Reen- 
dyr, havde beilet meget stærkt om hendes Haand; thi hun 
kunde ikke lide denne, fordi han gav sig saa meget af med 
Trolddom. Kongen sov da hqs Jomfruen den samme Nat 
og agede videre nordpaa. Da nogle Maaneder vare rundne 
forbi, mærkede Jomfruen, at hendes Liv var velsignet med 
et Barn. Hun frygtede da, at hendes Forældre skulde for- 
mærke hendes Skam og slaae hende tildøde. Derfor stod 

hun ved Midnatstid op af sin Seng og vendte sine Øine 
paa Nordstjernen, som Harald havde bedet hende følge som 
Veiledning. Og da det nu var paa den Tid af Aaret, at 
Solen aldrig staaer op i Finmarken, saa beholdt hun dette 
stærke Himmellys i Sigte baade Nat og Dag, og vandrede 
taalmodig fort paa sin Fod; thi hun havde ikke kunnet 
føre over sit Sind at medtage noget Reendyr, som hørte 
hendes gamle Forældre til, endda de vare temmelig vel- 
havende Folk. 

Imidlertid havde Svartefind, saaledes kaldte man der 
i Landet med et Øgenavn den Mand, der havde beilet til 
skjøn Tora, fordi han var grim af Aasyn som en mørk Sky, 
ikke været uvidende om, hvad der var foregaaet med Møen. 
Den Nat, da Harald tog Tora i Favn, havde han ikke havt 
Ro for sine stærke Drømme. Han var da staaet op af Senge 
og gaaet hen i sin Troldhule eller Heller, hvor han tilbad 
Satan i Lignelse af en stor Træklods, paa hvilken der var 
udhugget Aasynet af en Bjørn. Han tog frem en liden Æske, 
som kaldes Ganæske og var fyldt med et Slags Hexefluer, 
som kaldes Ganfluer. Først raabte han, i det han traadte 
ind i den dunkle Grotte, som gik dybt ind under et Fjeld : 
»Heller vorde lys!« og strax tændte sig et blegt Nordlys i 
Hulens Bagkrog. Da sang han paa ny: 

Fluer smaae. 

Fluer blaae. 

Alle mine Fluer 

Her i Klippestuer, 

Flux I Budskab sige maae, 

Hure det mon Tora gaaej 

Da vrimlede dette Utøi op af Æsken og begyndte at brumme 
og summe, saa at Svartefind for Fluesang ikke kunde høre 

Ørelyd. Han stampede da i Gulv med begge Benene og 
raabte : 

Fluer nitten lukke Kjæftl 
Flue een bruge Been! 
Flue een bruge Vinge! 
Flue een Budskab bringe! 

Da hang alle de nitten stille paa Klippevæg, og imidlertid 
begyndte den ene, som var meget stor og staalblaa af Farve 
under Vingerne, at flyve i Kredse om Svartefind og brumme 
gandske sagte ; da blev han igjen bister og raabte : »Tal 
reent ud af Skjæget I« Da summede og brummede den, saa 
det lød vidt over Marke, men Ingen kunde forstaae det uden 
dens Herre, som kunde Priks raade sine Fluers Maal. Af 
dens Sang fik han da følgende Mening ud : 

Det Bud, jeg bringer, 
Som Torne stinger, 
Alt i din Barm; 
Neppe jeg vover 
At friste din Harm : 
Ungmø sover 
I gammel Mands Arm, 
Guldring pryder 
Gammel Mands Lok, 
Gammel Mand byder 
Unge Mænds Flok. 

Da blev Svartefind saa rasende, at han gabede høit og tyg- 
gede Ganfluen med sine Tænder; men den fløi uden mindste 
Meen heel og holden ud af hans Næsebor, og alle Fluerne 
sang nu i Chor: 

Ungmø sover 

I gammel Mands Arm! 

saa at han med Nød fik dem til at krybe i Æsken igjen. 
Svartefind lagde sig nu af Harme plat ned paa Klippe- 
gulvet og kunde hverken æde eller drikke, saadan Hoved- 
værk havde han af at gruble paa Hevn over den yndige 
Tora. Saaledes laae han i de ni Maaneder, Tora gik svan- 
ger. I den niende Maaned hørte han lette Qvindef jed over 
Steenloftet af sin Grotte, og det var ingen Anden end skjøn 
Tora, som vandrede hen til den gamle Harald. Mødig af 
den megen Gang satte hun sig ned for at hvile. Saasnart 
Troldmanden fornam Sligt, sendte han en Ganflue ud, som 
flagrede til hendes store Forfærdelse tre Gange om hende og 
brummede : 

Af Liv kommer Liv, 
Men Liv vorde Død, 
Naar af Liv kommer Liv. 

Dette Qvad varslede hendes Død, men hun forstod det ei, 
blev derfor siddende i Mag. Men da Maanen stod op hen 
ved Midnat, skinnede den ned paa et lidet grædende Drenge- 
barn, som laae i hendes Arme; men selv var hun uden 
alt Liv. 

Den sorte Mand gik ud af sit Hul for at vederqvæge 
sig ved dette Syn; men da han nu ingen Glæde meer kunde 
forvente paa denne Jord, gik han ind i Grotten igjen og 
raabte: »Heller vorde mørk!« Dernæst tog han en Gan- 
flue og sendte ind i Fjeldet, som da revnede og sank over 
ham, og han selv blev til Steen og ligger som saadan den 
Dag i Dag er. — Dog dette Brag lokkede mange Smaa- 
finner ud af deres Huler, og de funde da det lidet grædende 

Barn, som de dækkede til med Granløv, at det ikke skulde 
fryse, dandsede saa nmdt om det og sang: 

Sorte Qvinder! sorte Mænd! 

Kommer hid, kommer hen. 

Kommer hid for at see: 

Det Kongebarn ligger paa bare Snee. 

Kongesøn, født i Løn, 

Bliver stor, trives godt, 

Bliver alle Mænds Spot. 

Bliver stærk, bliver viis, 

Bliver alle Mænds Priis. 

Bliver Mand, raader Land, 

Og saa kommer hans Bane fra salten Vand. 

Sorte Qvinder ! sorte Mænd ! 

Kommer hid, kommer hen, 

Kommer hid for at see: 

Det Kongebarn ligger paa bare Snee. 

Om Morgenen kom nogle af Haralds Mænd og fandt 
den splitternøgne Dreng, liflig af Aasyn, oven paa en Snee- 
drive sovendes i de mange Blade. De toge baade ham og 
Liget og bare det frem for Harald. Da han saae den døde 
Qvinde, rev han sin Purpurkaabe i mange Stykker og brast 
i Graad; men da han blev det lille Barn vaer, viskede han 
Taareme bort af Kinden igjen og besluttede, vel at pleie 
den Søn af hans Alderdom. Han lod da Pogen lægge ved 
Yver af et Reendyr, saasom ingen Qvinder vare i Nærheden 
uden nogle svarte Kjærringer, til hvilke Kongen havde megen 
Lede. I et halvt Aar blev Drengen fostret af Renen; men 
da fik Harald Bud fra en Frænde ved Navn Find, som 
boede ved Hardangerfjord, at hans Qvinde havde født ham 
en Dreng ved Navn Eyvind, og herover drog Kongen syd- 

paa, for at skaffe sit Bam noget Qvindemelk. Han kom 
ind i Finds Stue, viklede Drengen ud af sin Kappe og bad 
Finds Hustrue, at hun dog endelig maatte give denne hans 
Alderdoms Søn noget Die. Qvinden lod ikke til at være 
meget villig dertil, men gav Kongen korte Ord, fordi han 
vilde bede hende om at amme sine Slegfredbøm. Da hændte 
det sig, at Harald, imens han talte med Finds Kone, rakte 
sin Søn henimod hende, og hendes egen liden Eyvind hang 
hende om Halsen. Da slap Eyvind Moderens Favn, og 
begge de Smaae lagde paa eengang, som af en indvortes 
Drift, Hænderne om hinandens Hals og trykte Mund fast 
paa Mund. Herover blev Qvinden saa rørt, at hun besluttede 
at lade Drengene dele Melk med hinanden. I de senere 
Tider, da det vistes, at det ikke var for Intet, Drengene 
havde strakt Favn mod hinanden, lagde Skjaldene megen 
Vægt paa det Venskab, som saa tidlig havde ligget forbor- 
gen hos dem. — Fra hiin Tid gjorde Qvinden ingen For- 
skjel paa Børnene; thi den ene Dag lagde hun Eyvind 
ved venstre Bryst og Kongebarnet ved høire, men den næste 
Dag skiftede hun dem om, saa at deres Kaar vare aldeles 
lige. De trivedes ogsaa baade, saa det var en Lyst at see, 
og da Aar var rundet, og Peblingerne kunde begynde at 
støtte paa Benene og æde Skeemad, da sendte Harald dem 
bejgge til sin Gaard paa Stordøen. Han havde allerede den- 
gang skiftet Land mellem sine Børn saaledes, at Erik sad 
høiest i Stol og raadede for det Hele. — Der var nu Intet 
tilovers for Toras Søn, hvorudover Kongens Sønner og Dotter- 
mænd frygtede, at han skulde ville fratage dem noget Land, 
og give til sin yngste Søn. Alle bare da Nag til Drengen, 
og naar Harald vendte Ryggen, saa kneb hans Hustruer 
Drengen i Skindet, og hans Sønner spyttede ham i Aasynet, 
endskjøndt det var det deiligste Bam, Nogen vilde see for 
Øine. Imellem mærkede Kongen det, men slugte sin Harm 

for at have Fred i sin Gaard; thi han vidste vel, at det 
ikke var godt for gammel Basse at nappes med de Unge. 
Derfor haanede baade Store og Smaae den lille Hadings- 
mand, og det blev da fuldkommet, hvad Finnerne havde 
sjunget paa Fjeld: ^ 

Bliver stor, trives godt, 
Bliver alle Mænds Spot. 

I disse Dage bar Athelstan den Vennesæle Spiret i 
Bretland. Han led ikke godt de Norske; thi de stævnede 
saa jævnlig til hans Kyster og bare Qvinder og Qvæg med 
sig paa Skib. Fra ham kommer en Sendemand til Kong 
Harald, treen ind i Hallen, neiede sig for ham og bar 
saadan Tale frem: »Hil Dig, norske Drot! Fra Bretlands 
Herre sendes Dig Bud, om Du vil tage mod hans Skjenk.t 
Frem tog han da et Sværd med Guldskaft og med gyldne 
Gjorde, omlagt og indvirket med røde og blaae Ædelstene. 
For ret at besee dette Glavind fattede den gamle Maag 
Hjaltet i høire Haand ; da raabte Trællen lydt: »Nu est 
Du Kong Athelstans Mand og Sværdetagere, thi saa fange 
hans Tjenere Værge af hans Haandlt — Blodet steg Kon- 
gen op i Kinderne af Forbittrelse, men han besindede sig, 
thi saa var altid hans Viis, og aad sin Harm for det første. 
Dog kunde han ikke bare sig for at knuge Sværdefanget og 
Bøilen derover saaledes sammen, at det lod i hans Hæn- 
der saa vegt som en Vidieqvist. Han gav Sendemanden 
det Svar : »Siig Din Herre : - som Gave var. saa bringer jeg 
Tak!t Derpaa sad han i tre Dage og grundede paa Raad. 
Den tredie Dag stod Erik i Stue hos Faderen, han rev en 
Lok af Hovedet paa Toras Søn og sagde : »Fader min I 
er Du og vis, at denne Dreng er Din Søn? Sært lader 
det dog, at graalokket Mand kan avle guldlokket Knøs.« 

Harald taug, men slog tre Gange med Staal paa Skjold, 
og ind treen da Hauk hiin Snilde. »Hør,f sagde Harald, 
»est Du bange for Din Trøie, Hauk?« »Ikke skulde anden 
Mand spørge mig to Gange derom,f mælte Kjæmperen igjen. 
»Jeg veed nok, det har ikke før været Din Vane,« sagde 
Kongen; »Du har tidt røgtet Ærinde for mig, hvorfra ikke 
tre i Norges Land foruden Dig havde baaret Hoved hjem ; 
men naar ung Mand bliver gammel Mand, bliver han tidt 
gammel Gjæk og glemmer, at han har Næver paa Arm og 
Sværd ved Lænd.« Da Kongen det sagde, kastede han et 
bistert Øiekjlst hen paa Erik, trak paa Brynet, og hans 
Hoved rystede af Forbittrelse. Hauk Kjæmper talte igjen : 
»Ikke bliver alt gammelt Træ raaddent, noget bliver til Steen, 
og jeg mener, at Ingen, som ei turde knurre ad mig, da jeg 
var Dreng, skal bide mig nu, da jeg er bleven graa i Hætten. 
Thi siig kun Dit Bud frem. Kan Nogen føre det yd i 
Norrig, da kan Hauk, og kanskee han bragte det til IRnde, 
om ingen Anden turde tage fat derpaa.« Da blev Kongen 
overmaade glad og sagde : »Gaa hen og bring Kong Athel- 
stan mit Slegfredbam og bed ham fostre mig Knøsen op. 
Det er rigtignok Trælleværk, men Haan gjeldes bedst jgjen 
med Haan. Og jeg vilde nødig tage Gjeld med mig i Høien, 
da jeg indtil saa høi en Alder har klaret gandske godt for 
mig med Enhver.« Da rustede Hauk en Snekke og satte 
20 Svende deri, treen saa igjen i Kongens Gaard. H^ald 
tog Drengen i sine Arme, krystede ham op til sig og kyssede 
ham, og Somme vil sige, at der stod Taarer i Øinene, men 
det kunde man ikke saa lige see, da han skubbede Kpngs- 
ringen ned over Brynet. Saa flyede han Barnet til Hauk, 
og denne løb med god Bør paa Vand og naaede Bretland. 
De løb op ad den lange Fjord, da hørte de Klokkeklang 
fra et stort Gudshuus, som stod i en Lund. »Und^ligt 
nok,« sagde Hauk, »i Norrig hænge vi kun Klokker om 

Halsen paa vore Geder, naar de nappe Græspiler i Fjeld- 
spra&kkerne, men her have de nok for Skik at hænge en 
Klokke paa deres Gud, at han ikke skal løbe væk, thi jeg 
har tidt hørt saadan Lyd fra deres Gudshuse. Vel gjøre 
de ogsaa deri; thi de have kun den ene, og de vilde være 
ilde tjent med, at han rømte af Land.« Det var i en Lund, 
at det store Huus var reist af røde Steen, og der ragede et 
høit Taarn op imellem Egetoppene, belagt med blaae Plader. 
»Deres Gud maa være noget lang i Væxt,f sagde den Mand, 
som stod Hauk næst, »siden de reise ham saa høie Huse. c 
»Vi kunde jo gaae ind og aflægge et Besøg hos ham,« sagde 
Hauk. »Jeg tænker ikke, han gjør os nogen Fortræd, thi 
man siger, det skal være en meget venlig Mand.« Saa stødte 
de Snekken paa Sand, og det var just i den Stund, at Dag- 
moer gjorde Himlen rød i Østerlide. Paa Stranden mødte de 
en Hyrdedreng, som fortalte dem, at Kongen selv var i 
Gudshuus og holdt Ottesang med sine Hirdmænd. Da bød 
Hauk sine Mænd at tage side Kjortler paa, saa at Sværde- 
klodden dermed kunde dølges. »Nei,« mælte en af Sven- 
dene, »lader os vise dem Braadden strax, saa lade de os 
vel fare baade ud og ind med Fred.« »Vist ikke,« sagde 
Hauk, »Braadden behøve de ikke at see, de faae den jo 
tidsnok at føle, dersom de ikke holde dem i Skindet. Naar 
Bien vil stinge, bær den jo ikke Tomen til Skue først.« 
De gik nu hen mod Huset, og det saae underligt ud, saadan 
som Lys skinnede gjennem de mange Smaaglar, der vare 
rammede ind i Steenmuren. De stode en liden Stund uden- 
for, da hørte de. Munkene sang derinde: 

Al Verden til en Frelser trængte. 
Den hildet laae i Syndens Garn; 
Men Verden ham paa Korset hængte. 
Det frelsende Guds eget Barn. 

Fra Træet drypped stærkt hans Blod, 
Med Graad derved hans Moder stod. 

Han kunde knap sit Hoved bøie 
For til sin Moder kjær at see; 
Thi Blodet randt ham over Øie, 
Og han var heel bespændt af Vee. 
Han raabte til sin Yndling kjær: 
O, Du Maries Siøn nu vær I 

»Det gaaer fiint,« sagde Hauk. »De bretlandske Folk have 
fast Qvindemæle. Skrappere lyder det dog i vor Kongshal, 
naar Skjalden slaaer en Næve i Bjømestrængen.« Inde 
under Hvælvingen, der havde samme Skikkelse som Himme- 
len, funde de Kong Athelstan liggende paa Knæ og sjun- 
gende, med sære Runer i Haand. Da gik Hauk henimod 
Kongen og lagde taus Pogen i hans Arm. Athelstan, som 
var blød i Sindet, saae mildt til Barnet, der loe ret lystelig 
ad ham, og som han stirrede ned paa de store Øine, sagde 
han: »Dette Barn har ikke Trælleblik.« »Nei,« sagde 
Hauk, »det er Kong Haralds uægte Søn, som han lader Dig 
bede at fostre op.« Da blev Athelstan vred over slig Haan 
og tog en liden guldskaftet Kniv ud af sit Belte for at gjøre 
Ende paa Barnets Liv. Men den Lille loe saa vevert paa 
hans Arm, at hans Haand standsede noget, og Munkene 
sang i det samme fra Altret: 

Han raabte: Fader, dem tilgiv! 
Og endte saa sit dyre Liv. 

Da brast Kongen i Graad, og som han nu sad med Bar- 
net paa Knæ, sagde Hauk: »Nu haver Du kna&sat ham, 
han er nu Din Knæsætning. Du kan nu slagte ham eller 

lægge ham til, som Dig tykkes, men endda ere ikke alle 
Haralds Sønner døde.« Derpaa vendte Nordmændene om, 
og den, som sidst var kommet ind, gik først ud, dernæst de 
Andre i Rad og tilsidst Hauk hiin Snilde. Men Athelstan 
lod Munkene slaae Vand paa Drengen og kaldte ham Hakon, 
og drog ham op som sin egen Søn. — Midlertid opvoxte i 
Norge Eyvind Findsøn og blev sund og rødmosset, men 
han var alligevel ikke just saa lemmefør som Hakon. Dog 
trivedes hverken Hakon eller Eyvind i det første Aaf; 
men det var med dem ligesom to Duer, der længe have sid- 
det i Bure sammen og med eet blive adskilte, de have da 
ikke nogen ret Lyst til Mad og Drikke. Eyvinds Moder 
var en meget kløgtig Qvinde, vel forfaren i gamle Sager, 
saa at Find tidt sagde: »Min Qvinde kunde let tjene i 
Kongsgaard som Skjald, naar hun havde Mæle til at raabe, 
saa det kunde høres over Sværdegnyet.« Hun sad da med 
Eyvind paa Skjødet i de lange Vinteraftener og fortalte ham 
Frasagn og lærte ham Runer, hvilket Alt Pogen fattede med 
overmaade sjeldent Nemme. Ogsaa lærte Find ham at 
spænde Bue og slaae med Glavind, men dertil var han ikke 
altid rigtig fingernem. Naar han sloges med andre Drenge, 
som for Spas droge i Leding mod hinanden paa Sneedri- 
verne, saa var han tidt den ringeste og bar sig meget avet 
ad; men saa kunde der imellem med eet ligesom fare Ild 
i ham, og da gik han frem som en Vind, Alting maatte 
bugne for ham. Derfor sagde Find: »Jeg veed ikke, hvad 
jeg skal fange an med den Dreng, thi min Lærdom bider 
ikke rigtig paa ham; hans Duelighed er ikke ret i hans egen 
Magt. Sommetider tager han ved sit Glavind, som om han 
aldrig havde seet Jern før, og imellem er det, som der foer 
en Trold i ham, og han hugger saa nemt, som om det kunde 
være en gammel Bersærker.« Moderen stod altid paa, at 
der skulde være en Skjald af ham, thi han havde et godt 

Hoved, meente hun, og kjendte paa sine Fingre alle Nord- 
mændenes gamle Slagsmaal. Disse Skjalde pleiede at tjene 
hos Konger og Jarler, og stod for Bordenden i Hallen med 
Harpen i Hænde og forlystede Høvdingen og hans Mænd. 
Tilmed droge de ud i Leding med Krigsmændene og satte 
Mod i dem med Sang og Strængeleg. De maatte forstaae 
at vende deres Ord paa en Maade, som havde Fynd og Klem, 
men dog tillige Behagelighed. De lagde da for det meste 
Riim til deres Qvæde, at det kunde lyde kjønt i Ørene. 
Endvidere maatte de, som sagt, have et stærkt Bryst, thi 
ellers kunde man ei høre dem, naar Skjoldene mødtes, ja de 
kunde ei engang forstaaes i Hallen, naar de vare låvtmæ- 
lende, thi der var megen Bevægelse og Snaksomhed i Hal- 
lerne, naar Kjæmperne under Freden sadde i Flok paa 
Bænkene. Og naar de da sang ret høit, saa det klang i 
Loftet, saa kom Ordene af sig selv, uden at de behøvede 
at tænke derved. De største og meest berømmelige af dem 
have paastaaet, at det var Gud Bragi, som gav dem det ind, 
men hertil fæstede Kjæmperne ikke synderlig Tro. 

Det beg5nidte ogsaa snart at røre sig i Eyvind, som om 
han var ret dertil født at være Skjald. Tidt laae han om 
Vinteren gandske stille paa Bænkehalmen, saa at Find troede, 
han sov, og gav ham haarde Ord for hans lade Natur. Men 
naar Faderen gik ud, sang han for Moderen en Vise, som 
han imens havde lagt. Da Eyvind var tyve Aar, døde Harald 
Haarfager meget gammel, og han kunde endda have levet 
længere, hvis ikke Sorg over hans Søn Eriks Ugjeminger 
havde bragt ham i Høi; thi inden han døde, vare alle hans 
Haar af bare Jammer faldne ham af Hovedet. Erik blev nem- 
lig ægget til Ondskab af sin Hustrue Gunild, der var baaret i 
Finmarken og den argeste Troldqvinde, Nogen kan tænke 
sig. Derfor sloges Kongen altid med sine Brødre om Land 
og dødede saa mange af dem, som kom ham for Haand, 

Ligerviis forgjorde Gunild endeel af Kongebørnene, baade 
Karlfolk og Qvinder. Jomfruer sadde da i Granskovene og 
qviddrede paa Qvist, og Ungersvende gik forneden og brum- 
mede i Skikkelse af Bjørne. Da nu Harald var død og 
lagt i Høi, og en Steenkrands sat paa Toppen, sankedes 
mange Mænd fra alle Norges Hjørner til hans Gravøl og 
sad omkring paa Stenene og græd; men da Hornene be- 
gyndte at gaae nmdt, tørrede de efterhaanden Øinene og 
begyndte at tale om hans Manddom og Dannished. Da stod 
der mangen Skjald op, lod slaae til Lyd blandt Folket, som 
da sankedes om ham i Kredse, saa stak han et Mjødhorn 
ud og qvad et Drapa. Den ene sang bedre end den anden, 
og alle Mænd raabte med een Mund, at der fra Alders Tid 
ikke havde efter nogen Drot været sjunget saa herligt. Da 
reiste sig tilsidst ung Eyvind, stak tre Glas Mjød ud og greb 
en Harpe fra en af Spillemændene, endda denne saae skjævt 
til ham og raabte. Børneværk skulde ikke bruges, naar Helte 
lagdes i Muld; thi ham syntes Eyvind ikke at være Stort 
andet end en Dreng. Men Alle lyttede dog, og han be- 
gyndte da at sjunge: 

Stolt stander Slot, 
Rød sad en Drot 
I det stolte Slot; 
Grøn stander Høi, 
Hvid ligger Drot 
I den grønne Høi, 
Og sort stander Slot. 

Som Malmen den gule 
Mon Lokkerne skjule 
Hans Skulder saa bred ; 
Hos Møerne blide 

Steg Elskovens Qvide 

Saa høit derved. 

Ei Qvindehjerte blev spart for Saar, 

Naar Øiet fik skue hans lange Haar, 

I Bjømeklæder 

Laae tykt paa Sæder 

En Kjæmpeflok, 

Hvis Sværde bede 

I Kjød paa Hede, 

Fik aldrig nok. 

Og sorten Krage og røden Ræv 

Med Fjendens Aadseler mæsked' blev. 

Thi Haralds Mærke 

De Heilede stærke 

For Øie saae. 

De Vikinger lede 

Om Vinde bede, 

For flux at flye; 

Thi Harald stod høit i Snekkerum, 

Og rød randt Saften paa hviden Skum, 

De svenske Hunde 

I norske Limde 

Høit monne gjøe, 

Men af deres Døde 

Blev herlig Gjøde 

For Dalens Hø. 

Og Erik mon sande, at Flugten var seen, 

Thi hullet var Pande, og bruddent var Been. 

Græd, Mand og Qvinde ! 
Lad Graaden rinde, 

Poul M. Meller: Udvalgte Pigftninge, 1 7 

Spar ingen Taar ! 

Vor Fjende med Gammen 

I Fred syer sammen 

De mange Saar. 

Helt rider i Luft paa en Ganger sort 

Og hamrer med Klodde paa Odins Port. 

Saa qvad Eyvind med liflig Røst, og der blev længe tyst 
over alt Folket, men endelig begyndte Sværdene saaledes 
at dundre paa Skjolde, som om det var Aukathor, der kjørte 
med Bulder hen ad Skyen, og Mænd krøbe op i Træerne og 
brøde Egeqviste ned, hvoraf de lavede Krandse til Eyvinds 
Hoved; men han var allerede borte, til stor Husvalelse 
for de gamle Skjalde, som syntes meget ilde om, at en saa 
ung Mand skulde vinde den Hæder, som de meente tilkom 
dem. Eyvind gik hjem til sin gamle Fader og Moder og 
lod, som ingen Ting var; men de spurgte snart Sønnens 
herlige Færd og bleve derved overvættes glade. Find vilde 
endelig have, at Eyvind skulde gaae til Kongens Gaard og 
tage Tjeneste som Skjald; men denne havde liden Lyst 
dertil, da Eriks Levnet huede ham saare slet, og han nødi- 
gen vilde tale anderledes, end hån meente; dog, da Faderen 
en Dag treen hen til ham og sagde ham, at han alt havde 
tinget med Kongen om Vilkaarene, var der ikke andet for, 
end han maatte føie sig i det. »Nu maa Du være betænkt 
paa en Vise,« sagde Find, »som haver en klinger Lyd og 
kan gjøre godt i Eriks Øre. Vel er Erik den argeste Mand, 
som kan sidde paa Kongestol; men fordi hans Hjerte er 
sort, er dog hans Guld lige rødt, og han bliver hverken 
bedre eller værre ved Din Lovpriisning.« Eyvind taug stille 
hertil; men han tænkte destomeer. For at han kunde i 
god Mag pønse paa Qvadet, lod Find ham blive inde i Stuen, 
fra Sol stod op, til Sol gik ned, og skjød selv Ryper fra 

Qvist, som han gav ham at æde. I tre Dage sad Eyvind 
og grundede paa, hvordan han skulde sige noget til Eriks 
Berømmelse, uden at der var altfor meget Løgn i; men 
ikke eet Riim vilde falde ham paa Tungen. Find skjeldté 
ham for en ørkesløs Knøs og gav ham slemme Ord, saa 
at han besluttede at drage til Kongen og sjunge, hvad der 
faldt ham ind i samme Øieblik. Da Ejrvind vandrede igjen- 
nem en Fyrreskov, for at vinde til Borgen, saae han nogle 
kjønne Smaafugle at putte sig mellem Grenene og sjunge 
meget favert, men een qvad lifligt fremfor alle, og havde 
den samme deilige Fjær fremfor alle. Eyvind standsede en 
Stund og lyttede derpaa; thi han var meget for det Slags 
Musik og hørte altid gjeme paa Fuglerøst, da det altid fore- 
kom ham, som om han skulde nemme Noget deraf. Men 
denne Fugl sang nu saa overmaade flint. Som han stod 
og lagde Øret til og saae vist paa Dyret, som havde hvide 
Fjær over al sin Krop og en Guldtop paa Hovedet, sagde 
han ved sig selv: »Aldrig saae jeg favrere Fugl i mine 
Levedage, den maa vist være af Kongeslægt i sin Nation 
her i Skoven.« Da mærkede Fuglen paa Eyvinds Ord, 
dreiede sit Hoved paa Skjøns og sagde: 

Før har jeg været en Mø saa flin, 
Før har jeg baldyret det hvide Liin, 
Nu maa jeg lide baade Hunger og Kuld 
Og sidde med Munden af Sange fuld. 
Før har jeg drukket den brune Mjød, 
Nu drikker jeg Vandet af Kilden sød. 
Her sidder jeg den udslagne Dag, 
Altid at qviddre er fattig Behag. 
Den svarte Vole faae Last -og Skam, 
Hun haver mig bundet i Fugleham; 

17* 

Med min Ring paa Finger, i Kongearm, 
Hun ager i min forgyldene Karm, 
Mens jeg maa pille paa Granetap 
Og finde min usselig Føde knap. 

»Det gik net,« tænkte Eyvind; men det var ikke nette Sa- 
ger, som der kom for en Dag, thi han fornam nu, at det 
maatte være en af Kongeætten, som var bleven omgjort 
ved Gunilds sorte Kunster. »Ved denne Fugl havde jeg 
nok Lyst at tøve en god Deel Dage; men Faderbud gaaer 
for egen Hu. Dog haaber jeg vel, den Stund skal komme, 
da jeg med samme Fugl skal gjørt nærmere Bekjendtskab.« 
Han gik nu videre og tænkte ved sig selv : »Det vil holde 
hårdt at sige noget Sødt til en Konge og Kongeviv, som 
gjør saadan Bedrift; thi kunde jeg sjunge Sjælen ud af 
dem baade, da var det mig større Lyst.« Han kom da til- 
sidst til Erik, som dengang holdt Huus paa Stordøen. Han 
saae til Kong Erik og gjøs over hans Aasyn, som var meget 
skulende og fælt, og var ikke mægtig at give ham god 
Hilsen, men nikkede taus ad ham. Længe sad han tiende 
paa Bænken; da sagde Erik: »Haver Du ikke Qvad at 
byde os, Eyvind, da kunde Du have blevet liggende hjemme 
i Askekrogen. Skjald uden Mæle duer saameget som Balg 
uden Sværdetunge.« Eyvind vilde da sjunge noget, men 
han kunde ikke faae Munden op, og han sagde da, uden 
at han vidste af det: 

Den svarte Vole faae Last og Skam, 
Hun haver mig bundet i Fugleham. 

Alle Mænd i Hallen begyndte at grine og sagde ham at 
være lidet drevet i Skjaldskab; da blev Eyvind bister af 
Skamfuldhed, stak et dybt Horn ud og sang med Dristig- 

hed, uden at det laae ham Magt paa, hvad der vilde følge 
paa. Forinden sagde han : »Gjeme vilde jeg tiet ; men 
nu have I ægget mig, og lidet ville I lystes ved det, jeg nu 
qvæder. Men holde Tand for Timge kan jeg ikke længer; 
thi min Drift bhver stor.« 

Harald han rider, en Drauge paa Vind, 

Rider med Graad udi Øie, 

Harald han rider saa tung udi Sind 

Ind udi Sønnernes Høie. 

Harald han sidder, en Skygge, paa Steen, 

Leger med Sønnernes sneehvide Been. 

Erik! Du est Dig saa blodig en Mand, 
Altid er Øxerne røde. 
Mere end Kildens det perlende Vand 
Ere Blodets Draaber Dig søde. 
Derfor der sidder ved Nat i Din Hal 
Mangen en grinende Pandeskal. 

Uden Blu paa Leiet Du udi Din Arm 

Den ledeste Hex mon tage. 

Med sorte Katte for sorte Karm 

Til hende de Finner age, 

Saa lave de Drikke ved Stjerneskin 

At øde den Konningeæt saa fiin. 

Den gamle Maag ei sover i Muld, 

Men rider med Graad i Øie, 

Han græder alt for sit Kongekuld, 

Som ligger slagtet i Høie. 

Derfor han sidder paa Bautasteen 

Og leger med Sønnernes brudne Been. 

Erik sagde : »Stop, Eyvind ! nu kan det være nok for 
denne Gang !f saa satte han sin Tand saa haardt i Læ- 
ben, at Blodet randt ham stærkt ned over Skjæget. Eyvind 
fornam, at Kongen var vred, derfor sagde han : »Er Du 
ikke fornøiet med min Vise, da maa Du ikke regne mig 
det til Onde; thi Skylden er Gud Bragis, han har givet 
mig hvert Ord i Munden, som jeg haver sjunget« »Det 
er da snurrigt,« svarede Erik, »at vi begge To ere saaledes 
i en Guds Magt, at vi ikke kunne gjøre for, hvad vi bedrive, 
Thor er min Gud. Nu river jeg Tungen ud af Din HaJs; 
men Du maa skrive det paa hans Regning, dersom Du finder, 
det gjør ikke godt, thi jeg er heller ikke min egen Herre.« 
Derpaa fattede han sit Sværd med begge Næver og stilede 
det mod Eyvinds Pande; men denne lettede sin Strængeleg 
op, saa Jernet tørnede derimod, og det gav høi Lyd i alle 
Strængene, de grove med de fine. Hirdmændene bade nu 
for ham, saa han fik Lov til at gange bort; men forinden 
sagde Kongen til ham : »Det er ikke godt for Dig, at trine 
anden Gang ind ad min Port; thi da kunde det hænde sig, 
at jeg sigtede bedre, og at Du derved fik saadant For- 
fald, at Benene ikke vilde staae Dig bi til Udgang.« Eyvind 
gik, men han var ikke meget for at gaae hjem til Faderen 
igjen; han gik da langs med Hardangerfjord en Dags Tid 
og grundede paa, hvorhen han skulde begive sig. Han fik 
Øie paa nogle Kjobmænd, som vandt deres Seil op. Dem 
gik han hen til og spurgte : hvor Reisen gjaldt ? Til Bret- 
land, svarede de. »Maa jeg da ikke tage med?« sagde Ey- 
vind; thi det randt ham i Hu, at hans kjære Pattebroder, 
Hakon, som han altid bildte sig ind at kunne huske, fær- 
dedes i dette Land. »Du lader ikke til at kunne give stort 
i Fragt,« sagde Herren i Snekken; »men det er endda det 
samme. Naar Du vil korte os Tiden med Sang og Spil, 
tage vi Dig med, og Du maa æde med Drengene her om- 

bord.« Eyvind meente, det var Tak værd, og seilede bort 
med dem. Da de havde faret Hælvten af Veien, begav det 
sig, at Styrmanden havde drukket sig en god Ruus i gam- 
melt 01, og de øvrige Mænd vare ogsaa meget øllede. Ey- 
vind maatte da tage ved Roerpinden ; men Mørket faldt paa, 
og han vidste ikke, hvor han var. Da kom nogle stolte 
Snekker jagende forbi med prægtige Stavne og rundt om 
krandsede med malede Skjolde. Disse raabte Eyvind an i 
et Horn, og een af dem lagde Side om Side med hans Snekke. 
Han spurgte om Vei og fik Svar af en deilig, ung, guldhaaret 
Mand, som stod paa Løftingen af den stolteste Snekke. Som 
han stirrede paa ham, tyktes han fast at ligne den døde 
Konge Harald Haarfager. Da raabte han glad : »O stærke 
Mand, Du est tilvisse Hakon, Athelsteens Fostre!« Den 
Anden raabte i det samme : »Og Du, blide Mand, est slet 
ingen Anden, end min kjære Broder Eyvind !« Da favnede 
de hinanden vel, og Eyvind sagde: »Det er underligt nok: 
ligesom min Moder har fortalt, at vi lagde Armene om 
hinanden, da vi vare smaae og mødtes paa eengang med 
Favn, saa mødes vi her igjen haiweis midt i det store Vand.« 
Hakon sagde: »Den Gang deelte Du Melk med mig, saa- 
ledes ville vi fremdeles dele Godt og Ondt med hinanden. 
Først deler jeg Guld med Dig, da jeg deraf haver en stor 
Overflødighed. Siden kan Du dele Hug med mig, om jeg 
faaer nogen i Norrig; thi jeg har stærkt Mod til at prøve, 
om Lykken ikke vilde være mig saa god, at jeg kunde komme 
til at raade over mit Fædrenerige.« Da Hakon af Eyvind 
fik at vide, at Erik Blodøxe holdt Huus i Vigen, lod han 
sine Snekker løbe til Trondhjem. Der holdt han sig til 
Sigurd Jarl, som raabte hele Norrig sammen til et stort Thing. 
Eriks Mænd løb i Hobetal fra ham og løb alle nord paa, 
for at tale et Ord med i Thinget, og der var baade Nat og 
Dag en stor Mandefærdsel over Fjeldveiene. En Aften silde, 

da den største Vrimmel drog igjemiem Hordaland, meente 
de, at de vilde raste ved Harald Haarfagers Høi Natten 
over; men da de sadde rundt om Høien i en Krands og 
vilde tænde Ild, thi de kunde ikke see at æde, fordi Maanen 
var heel overklædt af Skyer, da skiltes med eet Skyerne ad 
og skinnede ned paa Bautastenene, som stode i Ring paa 
Kongehøien, og de skimtede der en rank ung Mand, der 
stod paa den høieste Steen og holdt en Harpe høit i Hænde, 
og Maanen skinnede med sær Klarhed paa hans Hovedhaar. 
De bleve Alle meget forbausede og vare nær ved at troe, 
at det var en af Haralds ihjelslagne Sønner, som vilde be- 
søge sin Fader i Høien og klage sig for ham; men den 
fremmede Mand slog til Lyd imellem dem med Haanden 
og qvad saaledes : 

Oppe Dig, Du norske Kjæmpe! 
Ingen sig til Hvile lempe; 
Her er ingen Tid til Dvale. 
Over Fjelde! over Dale! 
Denne grønne Dødningtue 
Er ei mere Haralds Stue. 
Harald op til Odin fløi, 
Sagde saa : »Hærfader milde ! 
Mine Sønner handles ilde, 
Ei jeg sove kan i Høi. 
Gjeme vilde jeg nu frelse 
Mine Mænd i Bjørnepelse, 
Men jeg har ei Kjød paa Béen; 
Giv mig Suul paa mine Skanker, 
Da til Norskes Redning vanker 
Jeg til store Thingesteen.f 
Ikke da Hærfader vilde. 

Nordmænd skulde handles ilde, 
Gav saa Harald Suul paa Skanke, 
Glad i Hu han monne vanke. 
Satte sig paa Thingesteen. 

»Sku kun Drottens Billede an her i Stenen,« sagde videre 
den fremmede Mand, »og behold det vel i Hu. Sanker Jer 
da om Sigurd paa Storthinget, da skulle I see, at han liv- 
agtig sidder midt imellem Trøndeme for at lade sig keise. Nu 
vil jeg gaae foran, og vi ville ingenlunde spare paa vore Been, 
da skulle I snart faae Eders Redningsmand i Sigte.« Nord- 
mændene bleve sære i Sind ved denne fremmede Mands gjæve 
Tale, og traadte rask i hans Spor for at vinde til Thinget. 
De kom da til den store Mark, hvor de mange Stene laae 
i en Kringle, smaae og store, alt efter de Mænds Byrd, der 
skulde tage Sæde derpaa. Hakon steg ned af sin overmaade 
høie Steenstol og gik dem imøde. Den fremmede Mand, 
som ingen Anden var end Eyvind, tog han strax i Favn og 
sagde: »Kjære Frænde! jeg var fast vred paa Dig, fordi 
jeg troede. Du var rømt fra mig; men nu seer jeg, at jeg 
snarere maa bede Dig, ikke at regne mig det til Onde, at 
jeg kunde troe saa ilde om Dig, just medens Du foretog 
denne lange Vandring mig til Baade. Nu maa Du heller 
ikke negte mig, at give Dig til Bod saa meget Guld, som 
Du kan age paa en Slæde.« Eyvind svarede: »Jeg skjøt- 
ter slet ikke om Dit Guld ; thi det er ikke godt at have meget 
deraf at gjemme for en Skjald, som har saa meget Hoved- 
brud foruden. Men vilst Du give mig en Skjenk, da tag 
af det fine Træ, som Du haver ført hid fra Bretland, og lad 
mig deraf gjøre en Harpe, som kan blive ret klinger i Bun- 
den.« Kongen svarede: »Dig skee saa, som Du haver 
sagt.« Hakon steg da igjen op paa sin Steen og lovede 
Nordmændene, at hån vilde igjen give hver Bondemand den 

Odel og Frihed, som var ham frataget, naar de vilde hjelpe 
ham at gjenne Blodøxen ud af Landet. Han blev da keiset 
af alle Mand, og det blev der besluttet at bære Vaaben paa 
Erik. Men da denne havde fornummet, at kun Faa havde 
Lyst til at bie hos ham, da tog han den Hex Gunild, sine 
Børn og mange Kostbarheder og satte sig paa Ørkenøeme, 
hvorfra han gjorde Vikingstog og sankede meget Guld paa 
Kjøbmandsskibene. 

Da nu Hakon sad vel fast paa den store Stol og raa- 
dede fuldkommelig for sin Faders Rige, meente han, at han 
skulde have stor Vederqvægelse af Eyvinds Sang og Spil; 
men da traadte Eyvind frem for Hakon og sagde: »Nu maa 
Du give mig Orlov, min Konge og Frænde! jeg har ingen 
Lyst til at staae herinde i denne forgyldte Hal, her er mig 
noget trangt.« Da svarede Hakon: »Nei, ingenlunde 
maa Du forlade mig, min gode Spilleskjald. Det var mig 
til liden Baade, at jeg fik Magt over de norske Skove, naar 
jeg lod den fagreste Fugl, som jeg deri havde fanget, flyve 
ud af min Haand. Tilmed synes jeg nok. Taget sidder 
saa høit paa min Borg, at en Spillemand kan gainge herinde 
uden at støde sin Pande.« Eyvind svarede: »Jeg gaaer dog 
hellere udenfor; thi jeg skal sige Dig, min Konge, jeg haver 
der vel saa høit til Loftet og vel saa vidt til Væggene, og 
hvorvel der kun er eet Lys, saa giver det vel saa god Lys- 
ning, som alle Dine bretlandske Glar.« »Som Du vil,« 
sagde Hakon; »jeg vil ikke binde nogen Skjald til mit 
Bordbeen, hvorvel mig tykkes, det kunde svare smukt 
igjen, naar Du slog paa Din nye Harpe herinde mellem 
de lange Steenpiller, som bære mit Loft.« »Ja, vil Du 
gaae med mig ud i det Frie,« sagde Eyvind, »saa skal Du 
see, min Konge! at det giver bedre Lyd imellem Fjeldene, 
naar alle Dvergene fra Stenene begynde at qvæde bag efter 
mine Toner. I Bure maa Du slet ikke sætte mig ; men Rede 

vil jeg gjeme have under Dit Tag, og enten jeg flyver i 
Øster eller Vester, da vil Du dog aldrig gange mig af Minde, 
min elskelige Herre og Broder! Ret ligesom en Kukuk 
eller anden Fugl aldrig flyver saa langt af Led, den fin- 
der jo dog Vei igjen til sin AUerkjæreste.« Da nu Hakon 
fornam, at han ikke evnede med nogen Begjering at drage 
Eyvind fra sin Beslutning, da tog han ham i Lønkammer, 
og søgte med mange gode Ord, at faae ham til at troe paa 
den korsfæstede Herre Christus, som han havde svoret til i 
Bretland; men han vilde ikke gjeme dertil. »Hvad hjel- 
per det, at jeg piner mit Hoved med at tænke paa disse 
underlige Fortællinger,« sagde han. »Det gjør jo denne 
rige Herre hverken fra eller til, om en stakkels Spilleskjald 
troer paa ham eller ikke. Og hvad Du siger, at han er død 
for mine Synder, da behøvede han saamænd ikke det, alden- 
stund hver Mand veed, at jeg er en skikkelig Person, som 
gaaer omkring med min Strængeleg og skjøtter mig selv, 
uden at komme nogen Mand for nær. Er denne hvide Herre 
en fornuftig Mand, hvad jeg ikke omtvivler, saa tænker jeg 
ikke, han tager fortrydelig op, at jeg passer mit Haandværk 
og ikke spilder Tiden med at tænke paa ham.« Da tog » 
Kongen igjen til Orde: »Det, som volder mig den største 
Vee, Eyvind ! er, at Munkene have sagt mig, at de, som ikke 
troe paa Christus, blive af ham henviste til en evig 11^, 
hvor de med alle Syndere skulle brændes.« »Hvad det 
angaaer,« svarede Eyvind, »da have enten Munkene sagt en 
skammelig Løgn, eller og denne Christus maa være en slet 
Karl, og da vil nok den øverste Gud ikke lade en saadan 
streng Herre længe raade for Regimentet.« — Kongen taug 
noget stille, men endelig brød han ud med Graad : »Ilde vil 
mit Haab gaae i Opfyldelse, da jeg trak min Qværnebider 
af Balg for at tage Norge fra den slemme Erik og da at 
bringe alle Mand med det Onde eller Gode til at neie for 

Korset; thi naar jeg faaer saa megen Modstand af Dig, 
der er en saa godlidende Mand, hvordan vil det da gaae 
mig med de andre stive Halse, som altid ere vante til at lege 
med Staal paa Stang? Tænk Dig dog noget om, min kjære 
Eyvind! kan det ikke røre Dig noget at betragte al den 
Vee, som Christus tog sig paa for den gandske Verden?« 
Da sagde Eyvind : »Skal jeg sandt sige, da kan det rigtig- 
nok krybe mig noget om Hjertet at lyde derpaa; men det 
tykkes mig altid at ligne de underlige bløde Tanker, som 
man kan have, naar man om Morgenstunden ligger halv i 
Søvn og Drøm. Jeg kan heller ikke indsee, at nogen sund 
Mand, som kan røre sine Lemmer og er lys vaagen, kan 
lystes ved disse ufriske Frasagn. Det er altsammen saa 
drøveligt at tale om og plat ud berøvet al Mandhaftighed. 
Jeg for min Part vil hellere mit hele Liv igjennem hjelpe 
Odin at stride med de lede Jetter, end græde over den 
Tornekrone, de satte paa den østerlandske Herre.« Hakon 
fornam nok, at der var intet Udkomme med Eyvind; thi 
lod han ham fare for denne Gang og tog ham haardt, men 
dog kjærligt i Næven til Afsked. 

Da Eyvind havde været borte een Nat, og Hakon 
den næste Dag sad alene imelJem sex Hovmænd, da var 
der En, som kigede ud af Vinduet og sagde til de Andre: 
»Enten maae mine Øine due lidet, eller og jeg seer Harpe- 
spilleren komme med en Flok Piger.« Da meente Hakon 
og hans Mænd, at han foer med Tant eller havde drukket 
for meget Mjød; men inden de vidste et Ord af det, kom 
Eyvind rigtig trædende over Tærskelen med de omtalte 
Piger. Dette gav Anledning til mange underlige Tanker. 
Somme meente, at Eyvind havde gjort et Vikingstog, og at 
disse Møer vare hans Rov. Men Andre sagde: »Nei, den 
samme Spillemands Hu pleier ikke saaledes at staae til 

Slagsmaal; snarere skulde jeg troe, det er Skjoldmøer, som 
have taget ham til Fange.« 

Men egentlig var denne Begivenhed gaaet saaledes for 
sig: Hvor Eyvind gik hen [efter Afskeden med Kongen], 
kan man vel vide. Han havde endnu ikke forgjettet det 
lidet guldtoppede Kræ i Graneskoven, men saae gjeme, at 
han og det kunde komme til at tales noget nærmere ved 
med hinanden. Dagen stod temmelig paa Helding, da han 
naaede Træerne, og han gik længe om derinde baade paa 
Kryds og Qvær, uden at høre enten Fuglesang eller Brum 
og Tuden, som Skoven ellers var opfyldt med. . »Her er 
forfærdelig tyst idag, Fuglene pleie dog ikke saa tidlig at 
holde Rast.« Som han dette sagde, lagde han sig ned 
ved en Kilde for at hvile sine Been, og Mørket faldt imid- 
lertid stærkere og stærkere ned fra Himmelen, og meget 
mørkladne Skyer drev hist og her meget nær ved Trætop- 
pene. Eet Steds var det for hans Øine, som om en Sky 
gik itu, og deraf kom nedridende et fælt Qvindemenneske, 
som ikke var Gunild uliig, paa et Kosteskaft. Eyvind sagde 
til sig selv: »Det var et sælsomt Ridt det. Havde man 
mange saadanne Heste, da kunde fattig Mand og have Raad 
til at holde Ridetøi; thi denne Ganger forlanger vist ikke 
meget Bugfylde, endda den er saare slunken.« Ellers vilde 
han endnu ikke rigtig troe sine egne Øine, men meente 
fast, han var alt falden i Søvn, og mens han laae og an- 
spændte Øinene, faldt Laagene ogsaa virkelig til paa dem. 
Han vaagnede igjen, fordi Noget pladskede i Vandet, og det 
var hvide Jomfrukroppe, som dukkede deri. Da listede han 
sig gandske sagte noget længere fra dem, for at de ikke skulde 
blues over hans Nærværelse ; men da han igjen vilde strække 
sig paa Græsset, da saae han Fjær af mangfoldige Farver 
at ligge paa Jorden, og da han tog dem i Hænde, saae han, 
at det var lutter Fuglehamme, og imellem dem alle kjendte 

han ogsaa den med Guldtoppen og blev derover rørt af 
heftig Bedrøvelse, thi han meente vist, at den af en Ørn 
eller anden Røver med Vinger var ynkelig ihjelrevet. Da 
hørte han henne i Badet den lede Kjepperytterske at raabe 
med en Røst, som han kjendte for Gunilds ; 

Rast er ude, 

Piger smaae ! 

Piger prude, 

Op! vi maae 

Flux i Ham. 

Vil I nøle, 

Last og Skam 

Faaer I føle 
Af min Kjep, min gode Hest — 
Skynder Jer, som I kan bedst! 

Da foer alle Smaapigeme meget beængstede hen til den grønne 
Plet, hvor de meente deres Fja&rkjole var vel forvaret. De 
bleve da Harpemanden vaer og foere i stor Forfærdelse, ind 
i Buskene for at skjule sig. Eyvind mærkede det knap; 
thi han sad nedsænket i veemodige Tanker og saae vist paa 
de hvide Fjær, som han havde i Hænde. Men han vaag- 
nede op derved, at Gunild med hæsseligt Skrig foer ind 
paa ham : »Vel mødt. Spillemand !« sagde hun, »Du fik 
ingen Betaling for Din Musik, da Du spillede den kjønne 
Vise i Eriks Gaard. Nu skal Du faae den Løn, som Du 
har forskyldt baadé for den, og fordi Du kommer her ubuden 
i mit Aftenselskab.« Hun lettede da sin Hexestav, og da 
Eyvind vilde slaa fra sig med et lidet Sværd, som han havde 
hængende ved Siden i en Rem, lagde Eggen sig uden at 
gjøre noget Saar, og Jernet var saa vegt i hans Haand, som 
en Pileqvist. Det kom af, at Gunild ved den sorte Kunst 

forstod at døve alle Slags Vaaben. Da rakte Øyvind begge 
sine Hænder op i Veiret og raabte høit: 

Hør mig, Gud Bragi milde, 

Mærk paa min Stemme! 

Skal jeg mit Liv forspilde 

I denne Klemme? 

Asathor, Du stærke. 

Med Hammeren den tunge, 

Valhals Bersærke ! 

Slaa, saa det kan runge. 

Naar I de norske Drenge 

I Striden førte. 

Jeg mine gode Strænge 

Saa flittigt rørte. 

Naar for Jert Alter Panden 

Af Tyr mon revne, 

Da qvæded jeg forsanden 

Af bedste Evne. 

Skal de mit Liv forøde. 

De sorte Trolde? 

Nei, I for mig vil bøde 

Med Eders Skjolde. 

Han havde neppe begyndt at tage paa Strængelegen, før- 
end han hørte en overmaade stor Larm i Luften og for- 
nam, at Gunild var borte. Han saae græsselig store Skyer 
at seile saare stærkt imod hinanden, og somme vare hvide, 
somme vare sorte; men alle havde de Lighed af Menne- 
sker, paa det nær, at de vare saare meget over et Menneskes 
Førlighed og Høide. Da blev han overmaade glad og qvad 
igjen : 

Himmelens Rune 
Skjalden nu læser. 
Høit i Basune 
Vægteren blæser; 
Heimdal piber, 
Hans Toner er Blæst. 
Odin griber 

Sit Sværd og sin Hest; 
Han Valhal tuder 
Til Rend mod Jetter; 
See Trolden, han spruder 
Sit Blod og sprætter. 
See, fra Skyen vinker 
En Jernstang rød, 
Den glimter og blinker. 
Som gnistrende Glød. 
Det er Thor, der rører 
Sit dygtige Værge, 
Som Dundren fører 
Og ryster Bjerge. 

Nu flygte de Sorte, 
De Hvide vandt; 
See ved Himmelens Porte 
Den røde Kant; 
Det er Jetteblod, 
Der paa lyseblaa Val 
Tyder Slag, som stod. 
Tyder Jettefald ! 
Nu lyder i Fjeld 
Deres Jammermæle; 
Under Klippetjeld 
De sig rædde fjæle. 

Der lure de da, 
Til Guder er borte. 
Der komme de fra 
I Skikkelser sorte. 
Fra Steentagslæ 
De styrte paa Mand, 
Som Høgen fra Træ 
Paa den spraglede And. 
Men naar fast man haaber 
Paa Guderne alle. 
Da Heimdal raaber 
. Til Hjelp Valhalle. 

Da Eyvinds Vise var til Ende, vare alle Skyerne borte, 
og Himlen var saa reen og blank, som om den var feiet. 
Tillige var det nu meget maanelyst, saa at man kunde see 
hvert Blad paa Træerne. Da kom alle Jomfruerne gaaende 
hen imod ham, og han forundrede sig meget over deres 
store Deilighed; dog var een baade i Reisning og Hvidhed 
udmærket fremfor alle, og hun havdp hvide Klæder paa 
og et Haar, som havde stor Lighed med Guld, paa det nær, 
at det faldt mere i det Lyse. Hun treen ogsaa saa let paa 
sine Sko, at Fluer og andre Smaakræ, der kravlede i 
Græsset, ikke toge nogen Skade derved, at hun satte 
Foden paa dem. Eyvind fornøiede sig saaledes ved at see 
derpaa, at han havde aldrig i sin Levetid før havt saadan 
Moro. De kom nu Alle hen til ham, takkede ham i kjær- 
lige Ord som deres Redningsmand og som den, der ved sin 
Harpesang havde løst deres Trolddom, og toge ham i Haan- 
den. Alene den hvide Pige tog ham ikke ved Haanden, men 
neiede i nogen Afstand for ham; dog blev han ikke mindre 
glad derover, end over det Haandtag, han fik af alle de 
Andre. Hun havde ikke Tid til at takke ham saameget som 

de Andre, da hun havde fundet et Sted, hvor Bækken var 
meget klar, saa at hun kunde speile sig, og der stod hun 
og satte sine Smykker i Lave. Han fik at vide, at de vare 
tilsammen af kongelig Byrd, og tilbød sig at følge dem, 
hvilket de toge imod. — 

Kong Hakon, som fik at høre, at disse Piger vare i 
Slægt med ham, favnede dem alle vel. Men da han saae, 
at der just var syv, og han ligerviis havde syv Karlfolk hos 
sig, ,naar han regnede Eyvind og de sex Hovmænd sammen, 
sagde han : »Man skulde troe, at Spilleskjalden vilde her 
have et syvfoldigt Bryllup i Stand, siden han har taget et 
saa passeligt Tal Qvinder med sig. Da bør det Eyvind at 
tage først, thi det er dog egentlig ham, der har gjort disse 
gode Børn fra Fugle til Jomfruer.« Eyvind taug stille, men 
baade Kongen og hans Mænd mærkede vel, at hans Øine 
aldrig vare borte fra den hvide Jomfrue. Tilsidst stod han 
op, stemte sin Harpe og sang saaledes: 

Gjerne jeg hørte paa Fugleqvad 

Udi Granens Loft. 
Gjeme paa Blomsterne skue jeg gad 

I den grønne Toft. 
Men røden Urt og Lærkernes Sang 
Nu gjør mig Tiden saa lang, saa lang. 

Gaaer jeg fra Dig, er min Skjebne sort 

Og langsom min Tid; 
Skuer jeg Dig, da er Tiden kort, ^ 

Og Skjebnen er hvid; 
Thi dertil stander min hele Lyst, 
At hvile mig ved Dit bløde Bryst. 

Ei kan jeg gjøre min Sang saa fiin, 

Saa venlig og blød; 
Thi aldrig jeg smagte den kjælne Viin, 

Men stærken Mjød. 
Jeg maa sige det kort og godt, som jeg kan : 
Vil Jomfruen ægte den Harpemand? 

Jomfruen blev meget fomøiet og kunde godt lide det af 
Eyvind, at han saaledes priste hende udi Alles Paahør. De 
sidste Ord derimod tyktes hun ikke godt om. Hakon sagde : 
»Hvad siger I dertil. Alvilde?« (saaledes hed den deilige 
Jomfru). Hun taug stille og saae noget suurt over, at man 
vilde byde hende til Husbond en Spillemand; men da Ha- 
kon fortalte hende, at det var den Mand, som han gjorde 
meest af i Norges Land, og som han agtede saa godt som for 
sin egen Broder, saa svarede hun : »Aa ja, hvorfor skulde jeg 
ikke tage ham, naar I, min Herre ! vil skjenke ham saa 
meget, at jeg derfor kan føre det Levnet, som passer sig 
for en Jomfru af kongelig Æt?« Alting blev da saaledes 
klaret, at Eyvind skulde med Alvilde boe paa en af Hakons 
Gaarde, og de skulde strax have hinanden til Ægte. Hakon 
vendte sig nu til de andre Jomfruen og sagde: »Jeg veed, 
at enhver mandvoxen Pige vil gjeme giftes, naar hun kan 
finde en Mand, som hun agter for god nok. Nu kunne I 
tilsammen besee mine Hovmænd, om de ere efter Eders 
Hoved, eller I have noget paa dem at udsætte.« De toge 
uden Betænkning hver sin Hovmand, da de ikke vare saa 
hovmodige som Alvilde. — Der holdtes da i mange Dage 
et stort Gilde hos Hakon, og dertil kom ogsaa endeel Kjøb- 
mænd fra Jæmtelana, som falbød Zobel, Maar og andre 
kostelige Sager for de unge Qvindfolk, og der kjøbte en 
Hovmand et overmaade dyrebart spraglet Skind til sin Hu- 
stru, og Alvilde følte stor Avind over, at hun ikke havde 

faaet det, saa at hun i tre udslagne Dage ikke var glad, men 
fældede sine modige Taarer. Disse Kjøbmænd vare for- 
resten af Jæmtemes ypperste Mænd og holdt godt Venskab 
med Hakon, fordi han var en saa lystig og veltalende Herre. 
Han sagde til dem en Dag : »Hør, I gode Svende af Jæmte- 
land ! hvorlænge ville I ligge saaledes mellem de Norske og 
Svenske og bære Kappen paa begge Skuldre? Ere I ikke 
rædde for, at een af Parterne skal komme med Jern i Hæn- 
der og lære Eder med Hug at lystre, siden I ikke ville med 
det Gode? Rimeligt var det dog, at I gave Jer imder mig, 
da der løber norsk Blod i Jer.« Jæmtingeme loe ad ham; men 
han raabte paa Eyvind og sagde: »Broder min! tag Din 
Harpe og giv disse Mænd noget Musik, og fortæl dem der- 
hos, hvad Du veed om deres Herkomst.« Da qvad Eyvind : 

Høit over Dovre ride 
Kong Øisten og hans Mænd. 
Hver Trønder skreg af Qvide, 
Naar de tog Sværd fra Lænd. 
Blod strømmed dem for Fode, 
Som Himmelvand fra Tag; 
Mod Møer var de gode. 
De favned dem i Mag. 

Da nu den grønne Hede 
V&r bleven vaad og rød. 
Og Øistens Klinger bede 
Ei meer det norske Kjød, 
Lod han i Hornet støde, 
At alle føre Mænd 
Paa Marken skulde møde, 
Foruden Jern ved Lænd. 

Af Steen der var i Dale 
En mægtig. Kringle lagt ; 
Der monne Øisten tale, 
Mens Trøndeme gav Agt : 
»Hvis I min Søn vil hylde, 
Da sparer jeg hver Mand ; 
Hvis ei — jeg brat skal fylde 
Med Blod det hele Land.« 

De satte paa Drengens Hoved 
Da strax en Krone rød; 
At lystre ham de loved 
I Live som i Død. 
De vare dertil glade. 
At de fik hele Skind, 
Og sang fra deres Stade 
Med Lystighed i Sind. 

En Mumlen heel foragtelig 
Om Drotten man mon høre; 
Den Ene talte sagtelig 
Ind i den Andens Øre : 
»I denne haarde Klemme 
En bitte Drot vi fik; 
Men er først Øisten hjemme. 
Han lærer bedre Skik.« 

Men Oplands stolte Herre 
Han loe dog ved sit Held, 
Og agede paa sin Kærre 
Hjem over Dovrefjeld. 
Nu tog den største Kjæmpe 
Den uselige Dreng, 

Bar ham med liden Lempe 
Ud paa den grønne Eng. 

Saa saare bad om Naade 
Den liden Kongemand, 
Og fra hans Øine baade 
Der randt saameget Vand. 
De raske Trønderpilte 
Bar ham paa Blokken op; 
Hans Hoved der de skilte 
Alt fra hans gode Krop. 

Hans Krop den var saa lille, 
Den blev paa. Steilen fæst; 
Den bad de Høgen pille, 
Saa Raden blev til Rest. 
Hans Hoved blev til Føde 
For Fisk i dyben Flod, 
Skulde aldrig Kroppen møde,^ 
Mens Filefjelde stod. 

Da Rygtet derom bringer 
Orde til Øistens Gaard, 
Da rev han med sin Finger 
Udi sit røde Haar; 
Knoerne slog i Borde, 
Han slog dem der med Klem, 
Eia, hvor de var haarde! 
De sadde der alle fem. 

Hans Mænd de fored Heste 
I Bondens gode Korn; 
De kom, saasnart han blæste 
I krumme Ludurhom. 

Over Dovre de flyve, 
Hr. Øisten rider bedst; 
Jeg vil slet ikke lyve, 
De fore som en Blæst. 

Rundt om de tændte Tage 
Til Varme, ja til Lys; 
Naar Luen hørtes brage. 
De sang om Jomfrukys. 
De dandsed af al Formue, 
Mens røden Hane goel; 
Thi Stang var Fedelbue, 
Og Panden var Fiol. 

Saa monne Kongen hevne 

Med Blod sin kjære Søn; 

Lod da Alle stævne 

Ud paa den Mark saa grøn; 

Lod da Talen klinge 

Fra Stenen, hvor han stod : 

»En Drot var Jer for ringe 

Af ædelt Kongeblod. 

I tyktes ei om Manden; 
Thi fik I paa ham Has. 
Nu skal I faae en Anden, 
Som Eder er tilpas. 
Flux maae I overtænke. 
Hvem vel I hove bedst, 
Rake, min Hund i Lænke, 
Eller Trællen ved min Hest.« 

Kaarene vare slemme. 
De grublede dog kort, 

De meente bedst at tæmme 
Den Drot med Halen sort. 
De lagde over hans Øre 
Den gyldne Krone ned ; 
Saa grant man kunde høre^ 
Han knurrede derved. 

Men høit fra Finnelunden 
De hented hid en Mand, 
Som trylled udi Hunden 
Vel trende Mænds Forstand. 
De svære Trønderhelte 
Af Drottens Tale loe; 
Thi naar eet Ord han mælte, 
Da bjæffede han to. 

En Dag i høie Sale 
Den Drot saa naadig sad, 
Han logrede med sin Hale 
Og slikkede Sølverfad. 
Da sagde Hovmænd fine: 
»Vil I til grønne Skov 
Paa Jagten ikke trine?« 
Han sagde : »Jo, vov vov !« 

Veiene vare vaade, 
Det voldte Drotten Harm; 
Marskalken nød den Naade, 
At bære ham paa Arm. 
Som de nu mellem Tjørne 
Gik frem med megen Bram, 
De saae to gamle Bjørne, 
Som aad de spæde Lam. 

Da sagde Hovmænd snilde : 
»See dog, vor Herre god ! 
Hvor lodne Voldsmænd spilde 
Uskyldigt Lammeblod. 
Norrigs Mænd Dig prise 
For en retfærdig Mand ; 
Nu maa Du ogsaa vise, 
At her er Ret i Land.« 

Imellem hvide Tænder 
Knurred den Herre god; 
Hans ædle Hjerte brænder, 
Hans Svands i Veiret stod. 
Han bød de Hovmænd følge, 
Og sprang paa Jorden ned; 
Man bør det ei fordølge. 
At han gav Hals derved. 

Det var de Hovmænd brave, 
De loe ved denne Fest; 
Marskalken holdt paa Mave, 
Han griinte allermeest. 
Drottens Labber flinke 
Paa Bjørnens Side stod. 
Han beed den Bjørneskinke, 
Han beed til røden Blod. 

Basserne sig vende. 
De reiste dem paa to. 
Og i den Drot behænde 
De satte sorten Klo. 
De gav dem til at brumme. 
Det lød i grønne Skov; 

De aad ham hver en Krumme, 
Han sagde : »Av I vov vov !« 

Nu vare de Trønder bange 
For Oplands Rytterflok, 
Den havde tvende Gange 
De fristet meer end nok. 
Det var ei godt at skjemte 
Med Oplands høie Drot, 
Dog stærken Ketil Jæmte 
Han raadede dem godt. 

De over Kjølen droge; 
Saa kom de til en Skov, 
Som de med Øxer sloge 
Og jævnede med Plov. 
De Jæmteland den nævne. 
Og bygge der i Mag 
• Huse alt efter Evne, 

De bygge der i Dag. 

Eyvind sang dette Skjemteqvad med megen Alvorlighed, og 
Jæmtelændeme bleve særdeles lystige derover, især da de 
havde drukket meget 01 og Mjød. De gave dem da saa- 
ledes til at lee, at Fiesket nær var blevet dem siddende i 
Halsen. Hakon sagde da til dem : »Nu have I hørt Eders 
Herkomst fortælle, og det er jo af dette Sagn gandske klart, 
at I ere Rømningsmænd, som ere løbne bort fra Eders norske 
Huse; thi haaber jeg, at I ei vægre Eder ved at erkjende 
Normannakonningen for Eders rette Herre.« Jæmtelæn- 
deme stode strax op og svore at lyde og tjene Hakon i 
Eet og Alt, og de bleve af hans allertroeste Folk, da de ikke 
vare vundne med Sværd, men ved vennesæl Omgang. Da 

Hakon og Eyvind bleve ene, sagde Kongen : »Kjære Eyvind ! 
jeg troer, Guderne have sendt Dig ned til mig for at be- 
skjerme og udbrede min Magt og Velstand. Hvorledes skal 
jeg tilfulde takke Dig for alle de Tjenester, Du viser imod 
mig? Det er dog klart, at det var meest Din lystige Vise, 
som skaffede mig Magt over Jæmtelændeme.« Eyvind $va- 
rede: »Naadige Drot og Ven! maa jeg blot beholde Din 
Kjærlighed, og maa Du leve med mig, indtil de grave mig 
ned i Jorde, da forlanger jeg intet Andet her paa Jorden; 
thi Du er mig ligesaa kjær som min Qvinde, og noget til. 
Men skal jeg miste Dig, 4p- duer det ikke noget med mit 
Spil og min Sang.« 

Eyvind opholdt sig endnu nogle Maaneder med sin 
Hustru hos Hakon, og Kongen talte imens ofte med ham 
orti, at han skulde lade sig christne, men han vilde ingen- 
lunde lade sig overtale dertil. »Hvorfor,« sagde han, »skal 
jeg hengive mig til den megen Bedrøvelse, da Guderne have 
lavet det saa godt for mig her paa Jorden. Jeg har Evne til 
S{)il og Sang, hvormed jeg kan forlyste baade mig selv og 
-Andre. Jeg har en Ven og en Viv, som jeg elsker over Alt. 
Hvad skulde da bevæge mig til at lade af med at elske 
Verden? Jeg for min Part holder for, at det er meget bedre 
at' have et godt stærkt Legeme at fomøie sig udi, end at 
bfive til en Skygge.« Kongen mærkede, at det ikke hjalp 
at spilde Ord herpaa, hvorfor han lod af med saadanne Sam- 
taler. Da de skulde til at skilles ad, talte Hakon endnu 
med Skjalden om hans Hustru Alvilde og sagde til ham: 
»Dersom Du vil eie denne Qvinde i Ro, da maa Du pusle 
noget mere om hende ; men Du gaaer saa tidt og strøjfer om 
i Skovene og kommer silde hjem, naar hun allerede har 
sovet en god Stimd. Det gaar ikke an. Du kommer til at 
nappe hende imellem kjærligen i Skindet, klappe hende og 
drive al den kjærlige Tant, Du kan hitte paa.« »Skam 

faae den, der gjør,« sagde Eyvind ; »det beqvemmer jeg 
mig ikke til. Jeg er for gammel til saadant Børneværk. Til- 
med er min Viv saa -liflig af Aasyn, at jeg vår en nedrig 
Karl, dersom jeg nogensinde tvivlede om hendes Troskab, 
det.'staaer saa grangivelig afmalet i hendes Øine.« »Hvad 
det angaaer,« sagde Kongen, »da har jeg flere Gange seet 
Qvindfolk, der have været glatte i Huden og klare i Øie^ 
synet^ men som man dog ikke just har kunnet lide paa. 
Men vi' ville ikke tale videre derom. Jeg vil derfor blot bede 
Dig at tænke paa engang imellem, hvad Hakon hår sagt 
Dig.« »Det var slet gjort, om j^ gjorde det,« sagde Eyvind, 
»og det skal med min Villie aldrig kommes i Hu, saa at 
Du for den Sags Skyld kunde, have spart Mundlæderet ; men 
ikke desmindre takker jeg Dig for Din kjærlige Omhu.« — 
Nu agede da Eyvind bort med Alvilde, og de meénte at 
kunne vinde hen til en Gaard, som Hakon havde givet dem, 
inden Aftenen faldt paa. Men allerbedst som de fore igjen- 
nem Skoven, hvor Gunild før havde drevet sit Spil, da 
sprang et sort Utyske frem af en Busk og satte sine Kløer i 
Reendyret. Alvilde skreg: »Slaa til det med Harpen!« 
Men Eyvind var bange for, at Strængene skulde tage Skade, 
dersom Bæstet fik Kløerne deri, da det tyktes ham uden 
for al Tvivl, at disse ikke vilde lege saa fiint dermed, som 
hans Fingre pleiede. Han famlede derfor efter et lidet 
Sværd, som han havde gjemt i Halmen, der var stoppet om- 
kring Alvildes Fødder; men inden det lykkedes ham at faae 
fat derpaa, laae allerede Renen paa Ryggen og sprættede i 
Luften med alle fire Been. Da rev Alvilde i sit lange Hoved- 
haar og sagde : »Jeg er da uselig faldet i denne Mands Hæn- 
der, som for at spare paa et elendigt Stykke Træ bringer 
mig i en saa stor Livsfare. Hvorledes vil Du nu rede os 
ud af denne Nød?« Eyvind blev meget fattig ved denne 
ukjærlige Tiltale ; men han tog sig dog i det og sagde : 

»Elskede Viv! vi maae takke Guderne for, at Udyret igjen 
se^te Buskene, og de hjelpe os vel ogsaa til vort Hjem, 
naar vi give dem et Ord for det.« — »Troer Du da,« 
sagde Alvilde, »at jeg er vant til et saadant Landstryger- 
Levnet, som Du fører? Troer Du, jeg kan finde mig i at 
træde med Fødderne i den høie Snee, for at vinde de mange 
Mile, vi endnu have til Gaarden?« — »Favre Veninde,« 
svarede Eyvind, »det være langt fra mig, at jeg skulde lade 
Dig gaae, saalænge jeg har min Førlighed. Jeg vil tage Dig 
paa mine Skuldre; thi saalænge jeg kan orke, skal Du ikke 
lide nogen Besværlighed.« Saa tog han Harpen i den ven- 
stre Arm og Qvinden i den høire, og begyndte at gaae meget 
møisommelig frem i den høie Snee. Da han havde gaaet 
et godt Stykke, begyndte Sveden at rinde ham ned over 
Kinderne, og han stønnede stærkt. Tænderne klapprede 
derimod i Munden paa Alvilde, og hun rystede ligesom Bla- 
dene paa en Piil, saa at det ret var underligt at see, hvor 
deres Legemer vare ligesom deres Hjerter, da Eyvinds Ejær- 
lighed ogsaa var meget heed, hvorimod Al vildes var aldeles 
kold. Eyvind var færdig ved at daane af Mødighed, men 
fandt sig dog i det med stor Taalmodighed, da derimod 
Qvinden gav sig til at græde bitterlig, og ønskede, at Eyvind 
hellere havde ladet hende sidde som en Fugl i Skoven, i 
hvilken Tilstand hun dog havde Fjær til Skjerm for Kul- 
den, da hun nu derimod maatte fryse ihjel. Harpemanden 
satte hende ned et Øieblik for at puste; da forlangte hun, 
at han skulde gjøre Ild paa, da hun ellers reent maatte for- 
komme af Frosten. Hendes Husbond forestilte hende, at 
de nu vare i en bred Dal langt fra alle Træer, og at det følge- 
lig vilde være ham en Umulighed, at bringe noget Baal til- 
veie. Hun foreslog ham da at tænde Ild i Strængelegen, 
hvorved hun dog kunde faae nogen Varme. Da blev Eyvind 
saare forfærdet og sagde : »Min AUerkjæreste ! hvorledes kan 

Du føre det over Dit Hjerte, at forlange Saadant af mig? 
Hvorledes kunde Du være i Stand til at berøve mig min Liv- 
sens høieste Lyst og Glæde, for at blive for en stakket Tid 
opvarmet?« Men hun blev ved at bede ham og sagde, at 
hun slet ikke kimde begribe, hvi han vilde have hende til 
Hustru, naar hun var ham saa ligegyldig, at dette døde 
Spilleværk var ham djrrebarere end hendes Liv og Helsen. 
Da sagde Eyvind: »Skjøndt jeg derved faaer et saadant 
Smæk, at jeg vist aldrig bliver til Mand meer, vil jeg dog 
føie Dig, naar Du kun først vil tilstede mig at spille et Stykke 
for at tage Afsked med denne gamle Ven.« Da satte han 
Legen tæt op til sit Bryst og qvad: 

Naar Gubben staaer ved Graven 

Med Vand i Øie, 
Krummet til Krykkestaven, 

Blandt Kjæmper høie; 

Naar de i Høien sætte 

Den nye Krukke, 
Da kan Du sagtens gjette, 

Hvi han maa sukke. 

Det er hans Søn, de gjemme 

For sultne Ravne; 
Han hører ei hans Stemme, 

Kan ham ei favne. 

Saa skal jeg aldrig høre 

Dit stolte Mæle, 
Strængen aldrig røre 

Paa brune Fjæle. 

Dit Maal saa herligt lyder 

Paa vilde Vænge; 
Ei nu Du Kjæmpefryder 

Skal klinge længe. 

Og naar da Eyvind sørger 

I Krogen stille, 
Og Mand og Qvinde spørger, 

Om jeg vil spille: 

Da maa sig Eyvind skamme 

Og Intet svare. 
O, Du min dyre Ramme! 

O, Guldstrænge rare! 

Brist da med Klang, 

Du Drapaqvæder! 
Du toner sidste Gang, 

Og Eyvind græder. 

Da han det havde sjunget, gjorde han et saa heftigt Greb 
i Strængene, at de brast alle tilsammen, og han knuste i 
det samme Legen imod en skarp Steen, saa det gav en Lyd 
ligesom et vildt Skrig, og Alvilde ræddedes derved. Der- 
paa slog han Ild og lavede i Taushed et Baal, og Qvin- 
den talede imens heller ikke et Ord. Da de havde siddet 
lidt ved Baalet, kom der en bretlandsk Kjøbmand kjørende 
med mange Slæder. Denne Mand var klædt i kosteligt 
Tøi, hvilket var baldyret med røde, hvide og blaae Stene. 
Da han fandt Eyvind og hans deilige Viv ene paa Marken 
i den svare Kuld, lod han sine Trælle gjøre en stor Brand 
tilrede og bad dem leire sig derved hos ham. Han lod 
dernæst hente sjeldne Spisevare og fine Drikke ned fra Slæ- 
den, hvorved de qvægede deres Sind. Især gav han Eyvind 

Stærke Draaber i hans Bæger, som skulde fremme Søvnen 
hos ham, og da nu den trætte Spillemand snart slumrede 
ind, tog han hans Kjæreste ved Haanden og berømmede 
med mange og søde Ord hendes liflige Skikkelse. Dette 
huede Alvilde vel; thi hun saae, at Kjøbmanden var en 
meget lækker Herre. Endogsaa da han rakte Munden hen 
og vilde kysse hende, gjorde hun liden Modstand. Om Mor- 
genen, da Eyvind lukkede sine Øine op, da var baade Kjøb- 
manden og Alvilde borte. Han sprang forskrækket op og 
raabte hendes Navn, saa det lød vidt over Marken; men 
han fik slet intet Svar, ei engang af Dvergemæle, da der 
ingen Fjelde vare i Nærheden, som de kunde svare igjen fra. 
Han løb længe om, indtil han mødte en liden Elv; den 
satte han sig ved, men blev saa bange for sit eget Aasyn, 
som speiledes deri og saae forfærdelig elendigt ud, at han 
atter foer derfra, uden at vide hvorhen. 

Hakon og hans Mænd rede om i Skove og Dale cg 
joge de vilde Dyr, da Kongen gjerne vilde forslaae de Gril- 
ler, som Eyvinds Fraværelse foraarsagede hos ham. Mens 
Hakon nu engang stod med Bagen imod en Gran og satte 
sin Hage paa Skaftet af sit Spyd, da hørte han, at hans Hov- 
mænd raabte: »Hei: har vi Spillemanden!« Normanna- 
kongen løb forundret derhen; da saae han gandske rigtig 
Eyvind ligge taus paa Jorden. Alle Mand spurgte ham, 
hvorfor han laae der saa alene ; men hån var ikke meget 
for at tale og sagde kun nogle enkelte Ord. Da sagde en 
af Kjæmperne : »Hvad er det, han mumler i Skjæget ? Han 
taler noget om eri bretlandsk Kjøbmånd. Man skal see, 
at han har solgt baade sin Qvinde og Strængeleg til den 
samme Handelsmand og faaet Kalk derfor, som han har 
hvidtet sine Kinder med.« En Anden sagde: »Nei, det 
lader snarere til, at Ansigtet er frosset af ham, og at han 
har lavet sig et af Snee og sat i Stedet.« En Tredie sagde: 

»Nei, jeg tænker, han har slaget Alvilde ihjel og gravet 
hende ned her i Jorden og vil nu selv staae her i Stedet 
for en Marmelsteen til hendes Ihukommelse.« Ved disse 
Ord sloge de en umaadelig Latter op. Men da Kongen 
havde hørt Sagens Sammenhæng, sagde han Meget til Ey- 
vinds Trøst og sluttede da tilsidst med de Ord: »Nu har 
Du da noget mindre Aarsag til at elske Verden over alle 
Ting, og Du kunde for den Sags Skyld g jerne give Dig 
Christus i Vold.« Men Eyvind sagde : »Hvi skulde jeg 
ikke elske Verden, naar jeg deri haver en saadan Ven som 
Dig? Forliset af en Qvinde maa ikke længe klemme Vand 
af en Nordmand. Harpe, saadan som den, jeg havde, faaer 
jeg aldrig mere, thi den sluttede overmaade passeligt til 
mit Bryst ; men dens Strænge vare kanskee for spinkle til 
at buldre i norske Bersærkers Øren. Nu maae I bryde tre 
ranke Grene af et Grantræ og øge dem sammen og splintre 
Panden paa den meest glubende Bjørn, der gaaer i Nor- 
ges Skove. Den vil jeg rive Tarmene ud af Livet paa og 
tvinde Strænge deraf. Og da herop, I norske Kjæmper! 
ud paa den vilde Val! Det skal rumle for Jeres Øren, saa 
I skal mærke, at Eyvind er ikke forknyt endnu.« Man 
føiede Eyvind og gjorde et saadant Redskab, som han for- 
langte, hvilket siden efter for sin dumpe Lyd blev kaldet 
Brumlebasse. Derpaa drog Hakon, Eyvind og alle Hird- 
mændene til Stordøen, hvor de levede i megen Fryd og 
Gammen. Som de engang sadde ved Davrebordet, blev 
Eyvind kaldt ud af en af de Dagvægtere, som stode paa 
en høi Vare og kigede altid ud over Stranden for at melde 
det for Kongen, naar Gunilds Sønner stævnede mod Landet; 
da bleve Baunerne tændte fra den ene Ende af Landet til 
den anden, og alle Mænd, som. formaaede at bære Glavind, 
sankede sig om Kongen. Men for at ikke saadan Larm 
skulde skee for Intet, havde Kongen bestemt, at den, der 

sagde falsk Tidende om fjendtligt Overfald, skulde have sit 
Hoved forbrudt. Derfor kaldte de Trælle, der stode paa 
Udkig, Eyvind til dem, pegede med Fingrene ud over Van- 
det og spurgte, om han ikke syntes, der kom fjendtlige 
Snekker. Han spurgte, om de vare forblindede, siden de 
kunde tvivle paa, hvad Enhver gandske rivelig kunde see 
med sine Øine. Tilmed skammede han dem meget ud for 
deres store Utroskab, da de af Angest for deres uselige Liv 
havde, til stor Fare for deres ædle Herre, ladet Fjenden 
løbe saa nær ved Land; sprang saa hurtig ind i Kongens 
Gaard, sparkede Døren op med sin Fod, stod paa Tærskelen 
og qvad : 

Nu er ingen Tid at æde, 

Væk med Mjød og fede Skanker! 

Nu der andet Gilde vanker, 

Naar I ud paa Marken træde. 

Op fra Eders lade Bænke, 
Trækker paa de blanke Hoser, 
Hænger Sværd ved Læiid i Lænke, 
Rask herud og planter Roser! 

Røde Roser i det Grønne 
Pynte vildt i Morgenrøde. 
Den, der agter for en Bønne 
Livet, er ei værd sin Føde. 

Høgeflok fra søndre Hjørne, 
Med staalblanke Kløer brede. 
Søger Bjergets Kongeørne, 
Vil slaae ned i deres Rede. 

Da sprang Kongen op, sparkede Bordet overende og slog 
paa sit Skjold. »Jeg kjender Eyvind for saa god en Dreng,« 
sagde han, »at han ikke bringer os Hærsagn, uden at det 

er sandt. a Nu drog Kongen i sin Brynie, gjordede sig 
med Qværnbideren, satte en Hjelm paa Hovedet af drevet 
Guld, der havde en overordentlig Klarhed. Da blev Eyvind 
rørt af Forfærdelse og sagde til Kongen: »Vil Du nu, min 
Herre! med Magt gjøre Dit Hoved til Maal for Fjendens 
Pile? Den Hat, Du har der paa, skinner jo ligesom en 
Sol, og Fjenderne kunde gjeme lukke det ene Øie og endda 
pege lige paa den med deres Buer.« »Lad den kun glimre 
som Solen,« sagde Kongen ; »destobedre kan den falde 
mine Svende i Øinene, og jeg mener ikke, de skulle gaae 
Krogveie, naar de følge efter den. Og naar de fornemme, 
at samme Sol gaaer ned, mage de det nok saa, at den kan 
gaae ned i dygtig Rødme, ligesaavel som den, der er paa Him- 
melen.« Da de kom udenfor, mærkede de, at Fjenden var 
saa stærk, at de kun kunde stille een Mand imod syv. Ha- 
kon spurgte derfor sine Mænd, om de vilde helst falde med 
Ære eller flye med Skam, da der ingen Udsigt var til Liv 
i Rend mod saa Mange. Alle tilhobe raabte, at de vilde 
følge deres kjære Konge i Liv og Død, og at de gik frem, 
saalænge Benene kunde bære dem. Hakon takkede dem og 
blev derover ved godt Mod. Ogsaa Eyvind blev heftig 
lystig, sprang om og raabte, han var glad over, at han 
kunde komme til at prøve, om der var god Lyd i hans 
Brumlebasse. Derpaa førte Hakon sit Folk lige mod Fjen- 
den, og ved hans Side gik en drabelig Kjæmpe, som hed 
Torjolf, og næst efter Kongen gik Eyvind med Strænge- 
legen i Hænde og sang, saa det kunde høres fra den ene 
Fløi af Kjæmperækken til den anden : 

Hfd komme Sviin 
Fra de danske Skove, 
Over salten Riin, 
Over fraadende Vove. 

19* 

Af Blaatand de agtes 
For tykke og fede ; 
Thi skulle de slagtes 
Paa Norriges Hede. 

De klemte nu paa hinanden af alle Kræfter, og Hakon 
tog saa hårdt paa, at Sveden snart gik ham ud af Pan- 
den. Han krængte da Brynien af og smed den langt ud i 
Marken, hvorpaa baade han og Torjolf toge Sværdet i 
begge Hænder, gik langt frem for Banneret og trængte igjen- 
nem Hæren baade paa langs og tvers. Baade Hjelme og 
Skjolde maatte briste for deres tunge Hug; thi Kongen og 
Torjolf vare lige stærke. I den anden Hær gik iligemaade 
Alf Askmand og Evind Skreja haardelig frem, og da de 
kunde kjende Kongen paa den forgyldte Hjelm, gjorde de 
sig især Vei mod det Hjørne, hvor den glimrede, da de 
havde meest Mod paa at ramme ham. Da Eyvind Skalda- 
spiller saae, at saa Mange bar Vaaben imod Kongen, at de 
let kunde overvælde ham, kastede han en Hætte over Hjæl- 
men, uden at han blev det vaer. Saa qvad han igjen : 

Frem, modige Drenge ! 
Paa rygende Vænge 
Med blinkende Stang. 
De Sværde, som kime, 
Saa herligt sig rime 
Med Strængenes Klang. 

Vi hugge og synge, 
En Krands vi vil slynge 
Om Drotten saa bold; 
Af Glavind de blanke. 
Af Landser de ranke 
En glimrende Vold. 

Skam Dig, Du Kryster, 
Som stander og ryster ! 
Mon Kolden Dig tvang? 
See, H alvor kan stævne 
Og Bane sig jævne, 
Hvor Veien er trang. 

See, Einar maa rave, 
Hans funklenHe Krave 
Fik svarlig Rift. 
Hans Daad den stander 
Paa Fjenders Pander 
Med røden Skrift. 

For Torjolf lange 
Er Dansken bange 
I vreden Dyst. 
I Mark han stamper, 
Som Hoppen tramper, 
Han gjør saa lyst. 

Odin gamle ! 

Til Hjelp Du samle 

Din Asaflok; 

Da Tyrene fede 

Med Blod skal væde 

Din Alterblok. 

Frisk lader os holde 
De runde Skjolde 
For vores Drot. 
Bag Muren, vi bygge, 
Hans Lemmer er trygge 
Som i hans Slot. 

Da Evind Skreja ikke mere saae Hakons Hjelm, skreg han: 
»Skjuler nu Norges Konge sig, eller er han faldet, eller 
er han rømt af Marken?« Og nu fore han og hans Bro- 
der Alf Askmand frem som vilde og galne Folk, hujede 
og slog om dem, saa Ingen kunde komme dem na&r. Da 
Hakon hørte, at der var Spørgsel efter ham, raabte han: 
»Hold frem, som Du stævner, Evind, da vil Du finde Nor- 
mannakonning.« Han foer da som et Lyn til det Sted, 
hvor Røsten kom fra. Torjolf vilde tage imod ham; men 
Kongen sagde: »Mig vilde han finde, selv skal jeg og tage 
imod ham.« Mens de saaledes vilde begge trænge dem 
frem, kom Evind rendende med opløftet Sværd og huggede 
mod Hakon; men Torjolf gav ham saadant Sæt for Brin- 
gen med sit Skjold, at han ravede ved det. I det samme 
slog Kongen ham med Qværnbideren saaledes paa Issen, at 
Sværdebladet gik ned imellem begge Øinene, saa at Ho- 
vedet skiltes ad i to Stykker, som faldt paa begge Skuldrene, 
og i det Samme satte Torjolf sit Spyd ind i Hjertet paa 
Alf Askmand. — Da Fjenderne saae, at deres to ypperste 
Høvedsmænd vare slagne, begyndte de at vende de Norske 
Bagen ; men den blev ikke uden Saar, thi Hakon og hans 
Mænd vare bestandig i Hælene paa dem og slog dem med 
Skarpt. Da Gunilds Børn næsten havde naaet deres Skibe, 
saae man et underligt Syn. En Sky drev bestandig efter 
Hakon, og Nogle vilde paa den see en gammel Kjærling 
ride paa en Stav med en Harpe i Haanden. Med Eet fløi 
fra denne Sky en Piil, som svævede længe i Luften og til- 
sidst traf Kongen, saa at han segnede paa Marken, og i 
det Samme gik Solen ned. Nu bleve de norske Kjæmper 
reent rasende og fik fast alle Bersærkergang. Kun nogle faa 
bleve med Eyvind Skaldaspiller tilbage hos Drotten. De 
andre fore som vilde Dyr imellem Fjenderne, hvilke af For- 
virring løb for en stor Deel ud i Havet, og i Heden fulgte 

mange Nordmænd efter, saa at deres Staal endnu mødtes 
under Voverne, inden Vandet qvalte dem. Da Nordmæn- 
dene saae, at der ikke mere var nogen levende Pjende paa 
deres Land, men at Alle havde reddet sig paa Skibene, gik 
de tilbage til deres Konge. Han laae i Eyvinds Arme og 
svømmede i sit Blod, som ikke paa nogen Maade vilde lade 
sig standse. Kongen blev altid blegere og blegere, og Ey- 
vind ligeledes. Alle Kjæmperne stode tause i en Kreds om- 
kring dem, saa at der var saa stille, som i Høien hos en 
død Mand. Da talte Hakon med svagt Mæle disse Ord : 

»Norske Mænd og Brødre! den Sol, der nu gik ned, 
er, saavidt jeg kan mærke, den sidste, jeg faaer at see med 
disse mine Øine, da snart al den Væde, der var i mig, er 
strømmet ud her paa Græsset. Mærker derfor min sidste 
Villie. Her er den Kongering, som min Fader har baaret, 
og som Sigurd Jarl har sat paa mit Hoved ; den maae I 
bringe Gunilds Sønner, thi der er norsk Kongeblod i deres 
Aarer. Hils dem, at de maae ikke gjøre mine Venner For- 
træd, fordi de vare dem saa haarde idag, men søge ved 
Mildhed at vinde deres Hjerter, ligesom jeg gjorde ; da ville 
de i disse gode Kjæmper have et Brystværn imod alle 
Avindsmænds Hug og Stød. Jeg har altid haabet, at blive 
ringet til Hvile af Christenklerker og ligge under en Tue 
med Kors inden for de hvide Christenmure; men jeg er det 
ikke værd, thi jeg har svaiet som et Rør mellem Odin og 
Christus, og hvem af dem der skal have min Sjæl, det veed 
jeg ikke. Derfor kan I gjeme tage mit Liig paa Eders 
Skjolde og sætte i min Rustning, som jeg her ligger, i en 
Hedninghøi paa vild Mark, efter Eders Fædres Viis; thi 
vil den hvide Christus lukke mig sin Dør op, da finder 
han mig nok, ih vor jeg gjemmes.« Derpaa reiste han sig 
overende med Haanden paa sin Vunde og sagde med hæs 
Røst : »Og nu Farvel, mit elskte Folk ! Tak for Eders Tro- 

fasthed imod mig! Vidste jeg, at Gunilds Børn meente Jer 
det saa gcxit, som jeg har meent det, da vilde jeg med Glæde 
lukke mine Øine i. Og Du, min blide Broder og Ven, 
Eyvind, som altid har været mit Hjerte næst i Vel som 
i Vee I Du har nu hverken Harpe eller Viv eller Ven, og 
Du kan aldrig faae dem igjen, uden af den Korsfæstede.« 
Her kunde han ikke taale at tale mere, han saae endnu 
engang omkring paa sine Folk og sagde : »Lever vel, mine 
Børn !« Tilsidst stirrede hans Øine paa Eyvind, men der- 
med gik de ogsaa i, og han faldt tilbage paa Ryggen uden 
Liv. — Somme af Mændene græd høit og holdt deres Skjolde 
for Ansigtet, Andre stode med Armene lænede paa deres 
Hellebarder og saae med vilde Øine ned paa Jorden, som 
om de vare vrede paa Nornerne, fordi de havde raadet det 
saa ilde for Norges Land. Andre stod gandske stive, lige- 
som Steenstøtter, rørte af sørgelig Forbauselse, og tabte 
baade Øxer og Sværd ud af Hænderne. I tre Dage grove 
de en Høi paa Nordhordaland og græd ved ethvert Spade- 
maal, de toge, og deri satte de ham, ligesom han havde 
gaaet i Slaget. Men Eyvind stod paa Toppen med et 
sørgeligt Ansigt og sang: 

Hold ikke Din Haand for Din vaade Kind, 

Du Granens bedrøvede Broder, 

Viis Du kun Din Taare med freidigt Sind, 

Som Barnet for Fader og Moder. 

Thi Hakon ligger i Mulde, 

Snart grønnes hans Been af Kulde. 

Ja ret som den liden Fugl paa Qvist 
Sig klager alt for sin Kjære, 
Saa ville vi sørge, fordi med List 
Troldqvinden slog vores Herre. 
Kling ynkelig da, mine Strænge ! 
Som Hyrden fløiter paa Enge. 

Du venlig varst som et Dalens Lam, 
Naar med Fred Du sad i Din Stue; 
Men stod Du i Stridens raslende Ham, 
Da maatte Nidinger grue. 
Sov sødt da, Du Milde, Du Stærke! 
Due og vilde Bersærke! 

Hver Anden gaaer atter til Kjæmpernes Rad 

Og glemmer med Tiden sin Møde; 

Men Eyvinds Sjæl bliver aldrig glad 

Fra den Tid hans Elskede døde; 

Thi Mulm og Stene ham skjule 

Saa dybt i en drøvelig Hule. 

Eyvind vilde ikke være tilstede, da de udraabte Harald, 
Gimilds ældste Søn, til Konge over Norge; endskjøndt denne 
tog det meget ilde op, at han, som dog var hans Frænde, 
ikke, ligesom Hakons øvrige Hirdmænd, kom for at faae 
Tilgivelse af ham og træde i hans Tjeneste. Men Eyvind 
kunde i Evighed aldrig glemme ham det Stykke af, at han 
havde været Skyld i hans gode Konges Død. Han lod 
ham da hente til sig og bad ham qvæde en Vise. Da greb 
Eyvind Leiligheden, for at sige Harald den rene Sandhed. 
»Jeg har,« sagde han, »engang qvædet en Vise for Din Fa- 
der, som jeg ikke fik til Ende, nu kan jeg med Din For- 
lov synge den ud.« Han qvad da disse Riim: 

Kong Erik var sig saa blodig en Mand, 
Hans Øxer altid var røde; 
Meer end Kildens det perlende Vand 
Vare Blodets Draaber ham søde. 
Hver Nat green udi hans Halle 
Hans Brødres Hoveder alle. 



298 POUL M. MØLLER 

Uden Blu paa Leiet han i sin Arm 

Den ledeste Hex mon tage. 

Med sorte Katte for sorte Karm 

Til hende de Finner age. 

Saa laved de Drikke ved Stjemeskin, 

At øde den Kongeæt saa fiin. 

Hendes Søn er en vantreven Ting, 

Hans Bag er mærket med Staalet. 

Som Kræmmer rendte han rundt omkring, 

Nu haver han Kronen stjaalet. 

Som Andre jorde den Døde, 

Saa jorder han Guldet røde. 

Som Ræven lusker i dunkle Krat 

Alt udi sin røde Kjole, 

Saa slog han vor Konge med Trolddom brat, 

Mens Ugler blandt Hexene gole. 

Brav Mand vi lagde i Høie, 

En Niding staaer os for Øie. 

Harald raabte, at der ikke laae ham meget Magt paa, enten 
saadan liden Hund bjæffede ad ham eller ikke, da han 
meente, at have god Evne til at stoppe Munden paa den. 
Men Eyvind lod ham vide, at den Hund, han talte om, 
vilde stræbe desbedre at bruge Munden, mens den endnu 
havde den i sin Magt. Da vilde Harald strax lade Harpe- 
spilleren dræbe; men han turde ei for sine Mænd, hvorfor 
han gjemte Hevnen i sit Hjerte til en anden Leilighed. 
Eyvind gik da ud i den vilde Skov og byggede sig en Hytte, 
hvor han boede i tre Aar, og der blev aldrig seet Lystig- 
hed paa hans Ansigt fra det Øieblik af, han saae Hakon 
falde paa Marken. Han sad hele Dagen med Albuerne 
paa sine Knæe og Hagen i den flade Haand, og tænkte paa 

sin uforglemmelige Ven og Herre. — Harald lod ham skikke 
Bud, om han vilde gjøre Venskab med ham og synge i 
hans Borgestue; men Eyvind lod ham sige igjen, at han 
havde tjent een Konge saa god, at han ikke havde Lyst 
til at tjene den anden. Kongen meente, at han betænkte 
sig nok, naar Sulten drev ham ud af sit Skjul. Men heri 
tog han feil, da Eyvind ikke bekymrede sig meget for Fø- 
den; thi det bares ham for, at han ikke mange Dage skulde 
overleve sin Ven. En Sølvdolk havde Islænderne sendt ham, 
fordi han havde lagt et Qvæde paa Riim til deres Berøm- 
melse. Den gav han bort for Brød, paa det at han i Ro 
og Eenlighed kunde sidde og overlade sig til sin Bedrøvelse. 
Han meente, i Følge Kongens sidste Ord, at Christus havde 
maaskee taget alt Held fra ham paa denne Jord, for at 
han skulde vende sig med Tro til ham. Men nu var hans 
Hjerte af Sorgen blevet haardt og koldt, saa at han sagde 
ved sig selv : »Dersom Christus mener med det Onde at 
tvinge mig til at tjene sig, da har han gjort en feil Reg- 
ning ; da holder jeg mig hellere til den gamle eenøiede Mand, 
skjøndt han paa den senere Tid har været temmelig hjelpe- 
løs imod mig.« 

I Skoven, hvor Eyvind levede, listede sig hist og her 
en enkelt Munk frygtagtigen om mellem Tra&erne. Det var 
en Rest af dem, Hakon havde hentet fra Bretland, og som 
endnu ikke vare ihjelslagne af Hedningerne, og havde op- 
offret al den Tid, de kunde vente at leve i Verden, til at 
gjøre Christi Kirke større. En af disse kom til Eyvind en 
Morgen, da denne mindst tænkte at findes af noget Men- 
neske i sit Lundehuus. Han blev derfor meget forundret 
ved at see en Mand i en stor sort Kappe med et lidet, 
sygeligt Ansigt at træde hen imod ham, og troede fuldt og 
fast, det var en Skovtrold. Manden begyndte at prædike 
om Christus for Eyvind; men denne bad ham gaae sin 

Vei. Da Munken mærkede, at Spillemanden var saa stiv- 
sindet, begyndte han at tale om de fordømte Sjæles evige 
Pine og brugte haarde Trudsler mod ham. Da blev Ejrvind 
vred, lettede sin store Harpe og slog ham i det blege Aa- 
syn, saa det drønede i Sangbunden, og Munken faldt bag- 
lænds om i Daanelse'. Eyvind ventede paa, at han skulde 
staae op igjen; men han gjorde for det første ingen Mine 
dertil. Da sagde han ved sig selv : »Ikke skulde jeg dog 
træ, at han har havt saa mør en Brask, at den skulde briste 
for saa lidet Slag,« gik hen og sparkede ham med Foden 
og sagde : »Stat op. Christenmand ! her haver Du ingen 
beqvemmelig Hovedpude at hvile paa.« Munken fik Veiret 
igjen, reiste sig og gik ud af Huset, men sagde først : »Vor 
Herre forlade Dig, at Du haver saa mishandlet en Herrens 
Tjener. Jeg er slet ikke vred paa Dig derfor, da Du est 
en saa blind Hedning, at Du ikke haver bedre Forstand, 
og jeg veed, det vil blive Dig selv til størst Vee, naar Chri- 
stus kalder os til Doms.« Eyvind syntes, det var underlig 
Viis at bede godt for den, man faaer en brudden Pande af; 
men han kunde dog ikke negte, at dec var smukt gjort, 
og fortrød, at han havde givet den sorte Mand saa kort 
Besked. Derfor tog han bedre imod andre Munke, som 
havde søgt Redning i Skovene, og hørte taalmodig paa de 
hellige Fortællinger, de altid kom med, da han meente, der- 
med at gjøre dem en Fomøielse. Men da han havde hørt 
ret mange af dem, gik de ham alt mere og mere til Hjerte, 
og det løb ham om i Hovedet, naar han sov. En Aften 
sad han meget bevæget og tænkte paa sin Ven Hakon, 
sin Viv Alvilde og sin bretske Harpe, da de Ord randt ham 
i Minde, hvilke Hakon havde sagt, førend han døde, at 
han kunde Intet faae igjen af det, han havde tabt, uden af 
den Korsfæstedes Haand; men han kunde ikke faae nogen 
Mening i disse Ord. Mens han sad og grundede derpaa. 

faldt han i Søvn, I Drømme kom Christus til ham, som 
en deilig Mand med sorte krusede Haar, og stod i Døren 
af hans Hytte og spurgte, om han havde Lyst til at see 
sin Ven og Hustru og Harpe igjen. Da syntes han, at han 
gik hen og kyssede Christus paa Haanden og sagde : hvis 
det kunde skee, da kunde han troe paa ham og blive salig. 
Christus gik da ud og kom igjen med en smuk Dreng ved 
høire Haand og et lidet Barn ved venstre, hvilke vare Ha- 
kon og Alvilde op af Dage. Den lille Pige var langt hvi- 
dere af Farve, end Alvilde nogensinde havde været, og bar 
en Kurv med Roser og Lilier. Drengen havde ogsaa en 
Kurv med modne Æbler og røde Bær. Da sagde Eyvind 
forundret : »O mine elskede Venner, min Viv og min Konge, 
hvorfor ere I saa smaae? hvor have I plukket Blomster ved 
Vintertide?« De taug stille og saae mildt paa ham; men 
Christus tog Ordet og* sagde : »De komme fra Paradiset. 
Alle de, som komme der, blive til Børn, og der ere Æblerne 
altid røde.« Og Drengen tog en Harpe, som lignede hans 
brændte Strængeleg, men som glimrede af Guld og blaae 
Saphirer, og sagde : »I denne Harpe haver jeg fængslet To- 
ner af Nattergalen i Paradis.« »Hvorledes kommer man da 
i denne rare Have ?« spurgte Eyvind. Christus svarede : 
»Jeg er Dørvogter, og her bærer jeg Nøglen, som kan lukke 
Dig derind !« og herved løftede han sit Kors op i Luften. 
Eyvind raabte : »Lovet være Christus i al Evighed !« Dette 
raabte han saa høit, at han vaagnede derved, og Drømmen 
forsvandt; men i Døren stode begge Børnene endnu og 
svarede : »Amen !« og hans Haand hvilede paa en Guld- 
harpe. Torjolf hiin stærke traadte hen til hans Seng med 
sin Korshammer i Haanden og sagde: »Din Hustru Alvilde 
er inat hjemkommet fra Bretland, for at bede Dig om For- 
ladelse; thi hun haver i Engelland ladet sig christne, men 
Munkene vilde ikke lade hende gaae ind i det høie hvide 

Huus, Du nok veed, der staaer i Lunden, førend hun havde 
forligt sig med Dig. Hun havde med sig Din lille Datter, 
som hun haver født i Bretland, og som ogsaa hedder Alvilde, 
og denne Pebling, som hedder Hakon, og som vores brave 
Drot, der ligger henne i Høien, har avlet med en bretlandsk 
Prindsesse. Him kommer selv ret bag efter, men lod mig 
bringe Børnene i Forveien, og hun havde en ny Harpe med, 
som hun haver ladet koste i Bretland, hvilken hun vilde 
give Dig i Stedet for den gamle, hun har skilt Dig ved.« 
Eyvind sprang forundret op, kyssede den lille Hakon og Al- 
vilde og gik hen imod Korset, som den Munk, han slog paa 
Panden, havde plantet for hans Dør. Der stod han og 
spurgte Torjolf med underlige forvildede Miner, om han 
vilde høre Nattergalen fra Paradiset synge. Torjolf blev 
forfærdet og sagde: »Jeg var dog en Gjek, at jeg bragte 
ham saa pludselig dette Budskab. Bliver hos Eders Fader, 
han er gaaet fra Forstanden og taler vildt; jeg vil hente 
hans Hustru, om hun ikke skulde kunne snakke ham til 
Rette.« Torjolf gik, og Børnene gave dem til at græde, 
men da han begyndte at røre ved Strængene, holdt de op. 
Det, som Eyvind qvad, kan Ingen synge ham efter; thi 
hans Sjæl var revet ind i den tredie Himmel, og han sang 
om alle Himmelens Hemmeligheder. Da Svanesangen var 
ude, fløi en Piil fra Busken ind i hans Hjerte. Den blev 
udskudt af en Mand, som Harald havde tinget dertil, og 
Eyvind faldt som et Lam hen under Korset. Da Folk kom 
til, sadde begge de Smaae roligen ved Siden af den døde 
Mand og græd slet ikke mere; men de levede ikke mange 
Dage, fordi de havde hørt Toner fra Paradiset, og Munkene 
der i Skoven toge dem da alle Tre og lagde Eyvind i en 
stor kostelig Grav, men de to Børn grove de ned i smaae 
Grave, een ved hver Side af ham. 

§ I. 

Prolegomena. 

Eji uden Grund fører man i den nyere Tid Klage over 
det uforholdsmæssig store Antal Studerende, der beskjæftige 
sig med Philosophie, Kunst-Theorie, Totalanskuelser, Be- 
tragtninger over Tidens Aand og andre deslige Ting, hvortil 
ei mindste Lærdom udkræves. Lad det endog være sandt, 
at Philosophien er Videnskabernes Sjæl, saa skal jo dog en 
Sjæl ei godt kunne subsistere paa sin egen Haand foruden 
Legeme. Allerede er der ei stort mere Krop tilbage. Snart 
ville Skribenterne ei have Andet at anstille Betragtninger 
over, end selve hinandens Betragtninger; ligesom alt de 
tydske Poeter ere bragte til den Yderlighed, at deres Poesie 
næsten ei handler om Andet end Poesie. Der hersker i den 
lærde Republik en besynderlig omvendt Emanation. Alle 
Studier blive daglig meer ulegemlige, fortyndede og forkla- 
rede, saa at det er høilig at befrygte, de blive tilsidst reent 
opløste i Aand og Luft. For at modstræbe denne ulykke- 
lige Retning, har Forfatteren af dette Værk opoffret sine 
Kræfter udelukkende til de reelle Videnskaber. Paa Jor- 
den er unegtelig intet solidere end Jorden selv. Men hvor 
ufuldstændige ere alle Jordbeskrivelser! I de største geo- 

Poul M, Møller: Udvalgte Digtninge. 20 

graphiske Lexica søger man forgjeves om Byer som Ølseby- 
Magle. Uagtet denne Videnskabens Ufuldendthed indskræn- 
ker dog de moderne Geographers Stræben sig blot til, paa 
uendelig mange Maader uden alle videre Tillæg at omsætte 
de eengang optegnede Notizer. A gjør of to Geographier een 
ny, der er mindre volumineus end nogen af dem. Af de 
tre derved fremkomne gjør B en fjerde, der endnu er den 
allercompendieuseste. De bære sig ad ligesom fattige Piger, 
der stedse give deres Kjoler et nyt Snit, uagtet Grundstoffet 
forbliver det samme. O, I Kortsynede ! hvis I klart indsaae 
det uendelige Omfang af en Videnskab, der ei er bragt til 
Fuldkommenhed, saalænge der staaer en Ledstolpe paa Veien 
eller en Steenkiste paa Marken, som ei er optaget deri : da 
vilde I, jo før jo hellere, begynde at arbeide efter en mere 
udstrakt Plan. Lader os begynde fra Grunden af, lader os 
hver især foretage os Beskrivelsen af et Huus eller en Gaard. 
Jeg gjør nu her Begyndelsen med den største Lodseiers Bo- 
pæl i Ølseby-Magle. Følger mit Exempel; da kunne vi 
engang her eller hisset opstille vore Volumina ved Siden af 
hinanden, som Tomer af et classisk Værk; da faae vi et 
corpus geographicutn, der vil blive Verdens ottende Under- 
værk. Naar dette Repertorium g jennemt rækkes med rene 
Blade, have vort Fags tilkommende Dyrkere blot den Ulei- 
lighed, at holde fuldstændige Af- og Tilgangslister over Jord- 
klodens Løsøre : vulcanske Øer, Veirmøller, Kongeriger, 
Steiler, Ærestøtter etc. 

§ 2- 

Videnskabernes Forfatning. 

Gaarden har kuns eet offentligt Bibliothek, som er op- 
stillet paa et grønt Hængeskab i Conversationsstuen. Det 
bestaaer af den nye evangeliske Psalmebog, Rasmussens ABC 
og Birchs Bibelhistorie. De to sidste maae være meget 
søgte, da Træbindene paa dem begge ere brudte, og Bladene 
bære hyppige Spor af Læsernes Fingre. Almanakken, hvori 
der findes en uskatteerlig Afhandling om Krop, Kuller og 
Snive, var laant ud til Grovsmeden, der i sit Fag gjeme vil 
holde Skridt med Tiderne. Til forbudne Skrifter hører 
Carolus Magnus, som tilforn prydede Bogsamlingen, men af 
Præsten blev confisceret, for at hindre Overtroens Udbre- 
delse. — Philoscphien synes meest at indskrænke sig til Gno- 
mer*). Gaardsdrengen, Rasmus, den eneste originale For- 
fatter i dette Fag, har paa Bindet af Lærebogen nedskrevet 
sine Forsøg. Topographen kan heldig viis her levere sine 
Læsere en tilforladelig Copie af det hele Manuscript: 
iste Sentents. Denne Bog er min, kjøb dig en, saa er 

det din. 
2den Sentents. Den som mig føder, det er Gud Fader. 
Den som mig klæder, den som mig klæ- 
der 

Dette sidste Tankesprog har, efter min Hypothes, den sa- 
tiriske Plovkjøring med Flid ladet ufuldendt, for derved at 
give en Finte til Lægdsmanden, som er temmelig illiberal i 
at opfylde sin Forpligtelse til at holde ham med Klæder. 
Bag i Psalmebogen har man af Landsmandens Kone, Maren, 
et Document af stor Vigtighed med Hensyn til Husets Hi- 



*) Læresætninger. 

20* 

storie. Det er nemlig en chronologisk Beretning om hvert 
Barns Fødselsdag, Faddernes Antal, samt den ældste Dat- 
ters Bryllup med Grovsmeden. Af samme Forfatterinde 
haves i Jurispnidentsen et Supplement til Ørsteds Formular- 
bog, nemlig et lovformeligt Stævnemaal mod Kaalorme, i 
Chemien en Recept til Øleddike, og i Medicinen en Disser- 
tation om Febre. Forfatterinden holder for, at Patienten 
blot har nødig at ryste et Hyldetræ en Morgen før Solens 
Opgang, i det han mumler ved sig selv : »Hyld, Hyld 1 jeg 
ryster Dig, til ei meer Du ryster mig.« Af dette sidste 
Arbeide skjønnes Folkets Hang til Mysticisme, som end- 
videre nedenfor skal godtgjøres. Maren synes i flere Hen- 
seender at have dannet sig efter classiske Mønstre. Lige- 
som de gamle Autorer dicterede deres Bøger til Trælle, har 
hun heller aldrig selv sat Pen til Papir, men ladet Rasmus 
nedskrive disse opuscula*) efter hendes Dictat. Hun bruger 
den samme Person til sin Anagnost**), naar hun af sine Pa- 
pirer vil indhente nogen Oplysning. Hertdl kommer, at 
disse Manuscripter ere, ligesom Oldtidens, uden alle Inter- 
punctionstegn. Undertiden ere heller ikke Ordene adskilte. 
Endvidere lader hun Intet trykke, men tillader sine Venner 
at tage Afskrifter. De to sidstnævnte Værker ere skrevne 
med Rødkridt paa en liden Rulle Karduuspapir, der er 
stukket bag ved Speilet. — Philologien drives meget een- 
sidigen paa dette Sted. Det hebraiske Sprog dyrker man 
kuns, forsaavidt man dyrker Porcellainsblomsten, paa hvis 
Blade man læser Ordet »Jehovah« uden Accenter. Græsken 
er aldeles forsømt. For Romersprogets Elskere er her noget 
rigere Udbytte. Paa høire Side af Bilæggerovnen læses: 
Soli Deo gloria ; paa en Karduus Røgtobak : Fetum optimum 



*) Smaa Værker. 
**) Forelæser, 

subter solem*) ; og paa to Dusin Fireogtyve-Skillinger, der tjene 
til Knapper i Huusfaderens Kistekjole : Christianus Septi- 
mus Rex Daniæ et Norvegiæ, — Tjenestepigen Gjertrud dyr- 
kede flittig Naturvidenskaberne, især Botaniken. Hun har 
lagt Grunden til et skjønt herbarium vivum. Under Bjælken 
forvarede hun Sedum Telephium (St. Hansurt); paa et 
Tøndebaand i Kjøkkenet : Thymus vulgaris (Timian) og 
Origanum majorana (Merian); i en Papirspose: Matri- 
caria Chamomilla (Kameelblomst). Til det offentlige Biblio- 
thek havde hun foræret en Urtekost af Tanacetum Balsamiia 
(BalsomX og Artemisia Abrotanum (Ambra) ; denne Samling 
efterlod hun sidste Søndag i Psalmebogen. I sit Kridthuus 
havde hun et Stykke Rav, et Fiirbladskløver, en Tvillingnød 
og et Vættelys. 



§3- 
Kunsternes Tilstand. 

Poesien i Lægdsgaarden lader sig beqvemt henføre til 
to Klasser; den antike og den moderne. Jeppe Olsen, Fa- 
miliens Stammefader, som selv havde bygget Gaarden Anno 
1696, kan med Rette betragtes som Stedets Ennius**). En 
Indskrift over Porten, som er Gaardens ældste poetiske Min- 
desmærke, tillægges eenstemmig ham. Den lyder saaledes : 

»Herre, lad os af Din Naade 
Lefve Dig til Velbehag! 



*) Den bedste Tobak under Solen. 
**) Den romerske Kunstpoesis „Fader", f. Aar 239 f. Chr. 

Fri for Djefvelskab og Vaade 

Dette ringe Bundetag! 

Lad den, som skal Dugen brede, 

Hafve noget Brød og Sul 

Udi Kammerset tilrede. 

Og lidt gammelt 01 til Jul! 

Mig til Ly og Dig til Ære, 

Har jeg bygget denne Gaard. 

Jeppe Olsen mit Navn mon være, 

Mens jeg her i Verden gaaer.« 

Til den moderne Poesie regner jeg et Bindebrev, som 
den haabefulde Dreng Rasmus afleden Vinter overrakte Deg- 
nens Kone paa hendes Na\Tiedag. Hun blev derover saa 
henrykt, at hun skjenkede ham en tyk Pandekage og to 
Løgæbler, saa at hans Genie, Gud være lovet, ei bliver uden 
Opmuntring. Tjenestepigen er Husets Rhapsodist*). Hun 
kan en særdeles traurig Vise, hvis. Titel er: »Beklagelige 
Tanker af en Piber ved det jydske Infanterie, hvis Kjæreste 
slog ham fe il og tog en Tambour.« Den af sjunges under 
Accompagnement af Rokkehjulet til sin egen velklingende 
Melodie. Lægdsmandens Moder kan aldrig høre den uden 
at smelte hen i Taarer, saa at denne gamle Kone, ihvorvel hun 
fast gaaer i Barndom, dog beskjæmmer mangen ung ved sin 
ømme Følelse for den erotiske Poesie. Ogsaa kom jeg under 
Veir med, at samme Pige Gjertrud vil forsøge sine Kræfter 
i Foredraget af den vilde Ballade. Hun bærer hemmeligt 
paa sit Bryst »en ny og skrækkelig Vise om den sorte Gjørt- 
ler, som skal rettes, formedelst at han skar Halsen over paa 
sin Kone, Apdre til Skræk og Advarsel«. Den begynder: 
»Syndige Menneske ! betænk« etc. Rasmus er min Hjem- 



*) Rhapsode kaldtes i Hellas Foredragerne af episke Digte. 

melsmand. Han vil have seet hende tage den frem i Ko- 
stalden, for at memorere den, mens hun malker. Endnu 
har hun ikke indstuderet den ; thi hun declamerer ei med 
Færdighed fra Bladet. — I nstrumen tal-Musik hørte jeg blot 
af Familiens yngste Lem, Thomas, som endnu gaaer med 
Skjørter. Han øver sig fra Morgen til Aften paa Skarn- 
tydefløiten. 

Den bildende Kunst er endnu i sin Barndom, uagtet den 
i dette Fag meest udmærkede Mand, Gaardskarlen Jørgen 
Samsø, alt er over den Alder, hvori Kunstneren culminerer. 
Jeg retfærdiggjør denne Paastand med hans Mangelstok. 
Hesten, som udgjør Haandgrebet derpaa, er alt for sveig- 
rygget. Der hersker ingen Energie i Udtrykket. Hovedet 
er uforholdsmæssigt stort og alt for meget ludende mod 
Jorden. Det røber Mangel paa Kunstnerflid, at hverken 
Bagbeen eller Forbeen paa Figuren ere adskilte, men deres 
Separation blot antydet ved en simpel Skure. — Det ud- 
gravede Arbeide paa den Tærskel, han har skjenket Gjer- 
trud, vidner om en sikker Haand; men der er i Vær- 
ket en paafaldende Stivhed og Maneer. Midt paa Bladet 
er anbragt en mathematisk Cirkel med mangfoldige Radier. 
Paa de fire Hjørner seer man samme -Idee gjentaget fire 
Gange. Det kalder jeg at fordrive alt frit Phantasiespil af 
Kunstens Gebeet, at lade kold Beregning træde istedet for 
genial Opfindelse. I den smaa Thomasses plastiske Kunst- 
forsøg lever en besynderlig hollandsk Aand. De aflange 
Huusbagerbrød, som han daglig forfærdiger i Léergraven, 
efterligne til Illusion den grove Natur. Til idealsk For- 
herligelse af den raae Virkelighed, til frit Sving mod det 
Evige findes intet Spor. 

Jeg vil ikke opholde mig ved de historiske Træsnit paa 
Væggene, f. Ex. Potiphars Hustrue, den forlorne Søn. Byens 
Topographer ville tidt faae Leilighed til at omtale dem, da 

de findes næsten i ethvert Huus. Jeg iler forbi Gjertruds 
Kistelaag, ovenpaa hvilket læses i en Guirlande af Roser cg 
Lilier G. P. D., og paa hvis indre concave Side er klinet 
Admiral Nelson og Slaget den 2den April. — Jeg iler over 
Malerierne paa Sengeskuddene. Disses Forfatter har ladet 
sig henrive af en vild Phantasies regelløse Spil. Jeg finder 
det en alt for bizar Idee, at Adam og Eva æde af et Træ, 
der bærer baade Æbler, Pærer og Blommer paa eengang. — 
Jeg haster til det meest geniale Kunstproduct, jeg har kim- 
net antræffe inden Lægdsgaardens Grændser. Dette ville 
vi i Særdeleshed gjøre til Gjenstand for vore æsthetiske Re- 
flexioner. Den større Omhu, hvormed dette Værk conser- 
veres, tilkj endegiver allerede, at Forfatteren føler dets sjeldne 
Værd. Stykkets fire Hjørner ere naglede med Nellikesøm 
til Væggen, og, for at ei Metallet i oxyderet Tilstand skal 
angribe Papiret, er der mellem Sømhovedeme og dette an- 
bragt smaae Lapper rødt uldent Tøi. Neden under angives 
Stykkets historiske Tendent s med de Ord: »Gjertrud rider 
til Marked«. Af den skalkagtige Aand, som gaaer igjennem 
det Hele, sluttede jeg strax, at Rasmus var Kunstneren. Det 
satte mig i ikke liden Forundring, at Lægdsmanden, med 
det ham egne satte Væsen, vilde laane Plads i sin Stue til 
et Værk, som saa øiensynlig gik ud paa personlig Satire. 
Hovedfiguren er Gjertrud, som forestilles ridende paa Ud- 
gangsøget med en Pileqvist i Haanden. I Baggrunden præ- 
senteres Porten halv aaben. Man seer her Kunstneren selv 
hidse Gaardhuriden, Griban, mod Hesten, som slaaer Bag- 
enden høit i Velfet. Her\'ed kommer den arme Pige i en 
høist beklagelig Forfatning og kan med Nød og neppe, ved 
at gribe fat i begge Hestens Øren, undgaae at glide ud over 
dens Hals og Hoved. Forfatteren har beklaget sig meget, 
at Kunstens Skranker ei tillod ham at tilkjendegive det 
Successive, ellers vilde han have fremstillet, hvorledes først 

hele Gjertruds Underdeel udgjorde en Kugleform, i det baade 
Been og Fødder, ligesom Lemmerne paa et sammenrullet 
Pindsviin, skjultes under det store Hvergamsskjørts luft- 
fyldte Ballon; men hvorledes siden, derved at Hellemisset 
uafladelig slog bag op, først de sorte, messingkrampede Træ- 
skoe, siden de lange blaae Uldhoser krøb som et Par Føle- 
horn meer og meer frem af det store Sneglehuus, saa at 
hendes Legeme syntes at kunne udstrækkes og forlænges i 
det Uendelige. Jeg er overbeviist om, at det vil gaae de 
fleste Kunstdommere ligesom mig. De ville finde, at Gjer- 
truds Bagdeel har for megen Masse og en altfor enorm 
Brede. Men efter at have seet Originalen, tager jeg min 
overilede Dom tilbage. Jeg forsikkrer, der er aldeles intet 
Overdrevent i det hele Udtryk. Dette monstrum er paa sin 
Viis et ligesaa mærkværdigt Phænomen, som samme Le- 
gemsdeel af den berømte Aphrodite callipyge*). Hvad det 
savner i Yndighed, erstattes igjen ved den mere grandieuse 
Stiil. At Forfatteren har ladet Hestens Ryg synke dybt 
under den svære Ballast, det røber den tænkende Kunstner. 
Een Feil mod correct Tegning, i den bag Porten lurende 
Figur, har han tilfælleds med alle Kunstnere i Ølseby-Magle, 
det er, at den nedre Deel er i Sammenligning med Over- 
kroppen uforholdsmæssig spids og liden. Drapperiet er 
uovertræffelig. I Coloriten af Gjertruds rødstribede Bul 
hersker en lys Tone. Den klinger omtrent ligesom Rød- 
steen. Men at Forfatteren har stillet sig selv til Skue paa 
sin Tavle, anseer jeg for en utilgivelig Subjectivitet. — Et 
Fresco-Maleri, som træffes paa Kjøkkenvæggen, ridset med 
Kul fem Qvarteer fra Gulvet, er ikke noksom individualiseret. 
Dog er det af philosophisk Interesse, da det hjelper Phan- 
tasien utroligt til at fatte den abstracte Forestilling om et 



I *) Afrodite kallipygos, en berømt Statue fra den hellenske Oldtid. 

liig en anden fangen Cleopatra, at lægge sin Seierherre i 
Lænker.) Under disse hendes Ord fødtes en Rødme under 
de nedhængende blonde Lokker. Fossen af en Rosenstrøm 
styrtede ned over Ansigtet, Halsen og tabte sig under Silke- 
tørklædet. Ved at følge den med Øinene opdagede jeg en 
sort Silkelidse om Halsen, som ogsaa forsvandt den samme 
Vei. Dette Syn forjog enhver daarlig Tanke af mit Sind. 
En reen videnskabelig Interesse vaagnede igjen hos mig; 
den henrykte Tilskuer blev atter omskabt til Topograph. 
»Hvad hænger ved den sorte Lidse?« spurgte jeg mig selv. 
Forestillingen om de ærkecatholske Qvinder med Helgen- 
billeder paa Brystet paatrængtes mig mod min Villie. Jeg 
besluttede, hvad det end skulde koste, at have Lys i denne 
Sag. Tanlcen om den Skræk, hvori jeg ved en voldsom 
Undersøgelse vilde sætte den stakkels blufærdige Sine (thi 
jeg tvivlede ei længer paa, det var hende, jeg havde for 
mig), indgjød mig vel en flygtig Medlidenhed; men jeg for- 
drev den igjen ved den Betragtning: Forskeren bør qvæle 
al barnagtig Medynk. Zoologen sønderlemmer jo uden Be- 
tænkning levenle Dyr, skulde da Topographen gjøre sig flere 
Skrupler, naar det gjælder en vigtig Undersøgelse? Jeg 
sagde til hende : »Smukke Sine ! forfærdes ei over det dri- 
stige Skridt, mine Studier nøde mig til. Operationen er 
snart foretaget, naar De ei forlænger Tiden ved forgjeves 
Modstand. Vær forvisset. Dem skal ikke times nogen Over- 
last. De skal være saa sikker, som da De laae ved Marens 
Bryst.« I det jeg talte saa, greb jeg hende om Livet med 
min høire Arm. Hun havde ikke frit Brug af sine Hænder, 
da hun med dem begge holdt i det fulde Forkla&de. I en 
temmelig determineret Tone sa^e hun: »Hvad vil De 
mig?« og bøiede med det samme Hovedet langt tilbage, 
som for at undvige et Kys. Jeg rødmede over denne Mis- 
forstaaelse og var meget stødt over, at hun troede mit Hjerte 

saa let indtaget. Dog beholdt jeg saa megen Aandsnærvæ- 
relse, at jeg uden Svar gav mig til med venstre Haand 
at heise den sorte Lidse i Veiret. Da hun mærkede min 
Hensigt, slap hun Forklædet med begge Hænder. De duf- 
tende Urter spredtes paa Jorden, og hun værgede sig som 
en vred Løvinde, i det hun uden Ophør skreg: »Lad mig 
være! det siger jeg Dem. Lad mig være!« Jeg, der ikke 
var belavet paa sligt fortvivlet Modværge, maa tilstaae, at 
jeg var tilmode som en ung Feltskjær, der første Gang sæt- 
ter Benet af en Patient. Sveden trillede mig ned af Pan- 
den. Jeg blev saa rørt, at jeg nær havde opgivet mit Fore- 
havende, da til al god Lykke Tanken om mit Kalds Vigtig- 
hed indgjød mig Kraft til at fuldføre Daaden. Den spæd- 
lemmede Jomfrues Kræfter forlod hende. Jeg holdt seierrig 
i min Haand et lidet Elfenbeens Helgenbillede, hvorunder 
jeg igjén læste S, K. Miniatur-Maleriet forestillede en Yng- 
ling med skaldet Pande, en sort Knebelsbart og en graa 
Frakke med Snorer paa. Jeg begreb strax, det var en ung 
Eremit med en Tonsur og et ærværdigt Skjæg. Ogsaa Peter 
fra Amiens gik i en graa Kjortel med Snor om Livet. Jo- 
hannes den Døber bar en Klædning af Kameelhaar. Denne 
Anachoret havde Kameelgams Knapper i sin Kjole. Nu saae 
jeg klart den hele frygtelige Betydning af Konens Ord : 
»Det er Noget, som Jomfru Sine og jeg have mellem os.« 
Maren, den gamle papistiske Satan, var hemmelig gaaet over 
til Catholicismen, og dyrkede med Jomfru Sine en Helgen 
ved Navn St. Knud. Jeg saae den Skjønne stivt i Øinene, 
opløftede truende min Finger og sagde : »Stakkels bedragne 
Pige! gaa i Dem selv og riv Deres Hjerte løs fra den 
Knegt, De bærer paa Brystet.« Med den trufne Samvittig- 
heds Bestyrtelse og Skræk over at være grebet paa fersk 
Gjeming, brast hun i lydelig Graad og løb med Forklædet 
for Øinene ind i Huset. Arme catholske Sine! Du var af 

Naturen fredsommelig. Da Du troede, jeg vilde frarøv^ 
Dig et Kys, kom Du endnu ei ret i Harnisk; men da Du 
saae, det gjældte Dit Afgudsbillede, da slap Du Dine La- 
vendler, da blev Du fra et Lam til en Skjoldmø! Catholi- 
keme føre, som bevidst, alle Religionskrige med en fanatisk 
Rasenhed. Ved endnu blot at tilføie nogle faa Observatio- 
ner, skal jeg til den høieste Grad af Evidents godtgjøre min 
Paastand, at hele Lægdsgaarden er befængt med den meest 
mystiske Catholicismus. Allerede Dagligstuens Ydre vækker 
besynderlige Anelser. Naar man seer de fastnaglede Blyvin- 
duer med de mange smaa farvebrændte Ruder, ledes man 
uvilkaarlig til at tænke paa en Kirke fra Middelalderen. 
Betragter man Pyramiden med Theekopper, da spørger man 
sig selv: hvorfor er Hylden ei fiirkantet, hvi har den just 
faaet den spidsvinklede, himmelpegende Skikkelse? Dørene 
til Kostalden, til Loen, til Hønsestien ere betegnede med 
sorte Kors. Gjertrud gaaer med et Paternosterbaand, hvori 
hænger et Kors af Rav. Lægdsmanden stryger med sin 
Haand tre Gange under sine Fodsaaler, inden han stiger i sin 
Seng. For at holde sig Pavens Forordning efterrettelig, har 
man i hele Huset ingen Bibeloversættelse. Bønnen er alene 
en Offerhandling, et opus operatum*). Jeg saae grandgive- 
lig, at Lægdsmanden, da han læste til Bords iaftes, slet ikke 
tænkte paa Andet end Grødfadet og ramsede Gudsord op, 
som om det blot gjaldt at faae det snart fra Haanden. Jeg 
iagttog ved samme Nadvere, at Kalkens Brug var menig 
Mand forbudt. Efter Bordet tog Familiefaderen alene et 
Tinbæger, drak sig en Snaps og sagde blot til de Øvrige, 
der stode med tørre Munde: »Singgodt, Børn!« Blandt 
Træsnittene havde man uden mindste Sky hængt en Jom- 



*) Gjort Gjeming, d. v. s. en Gjeming, der har sin religiese For- 
tjeneste, alene fordi den udferes efter Kirkens Forskrift. 

fru Marie til offentlig Skue. Hvad siger man om Alkoven, 
hvori Jørgen og Gjertrud laae, blot adskilte ved et Brædt? 
Er det ei uimodsigeligen en Efterligning af det ascetiske 
Munkesværmeri, at tage sig en Sengesøster? Jørgens hele 
Statur bærer overhovedet umiskj endelige Spor af Kjødets 
Spægelse og mørk Munkemoral. Hans Been ere saa spinkle, 
at de staae i hans korte Vandstøvler som Støderen i en 
Morter. — Det er yderst oprørende at høre, hvorledes hele 
Huset, naar en Tidsbestemmelse skal gjøres, betjener sig af 
den catholske Terminologie. Det falder dem saa flydende 
at tale om Allerhelgens Dag, St. Knuds Dag, St. Annæ Dag, 
Mikkels Dag etc. Hvad skal man sige om Interjectioner 
som Hillemænd (o : hellige Mænd) og om Eeden Saamænd 
(d : sic me juvent sancti viri) ?*) Ole Jeppesen lever med sin 
Phantasie i Middelalderens Fabler. Han troer, der gives 
intet sandt Genie, ingen sand Cultur i denne reformeerte 
Tid. Jeg havde nys en Dispute med hans Moder om Mulig- 
heden af at vise stjaalne Sager igjen. Da traadte Lægds- 
manden strax paa min og Vantroens Side med de Ord: »I 
taler, Droen**) komme mig! som en gammel Tosse, Mper! 
Det er kun Overtro, at der nu tildags skulde gives saa 
kloge Folk.« (Denne Tale overraskede mig behageligen.) 
»Nei,« føiede han til, »det var kuns i gamle Dage, Folk vare 
saa oplyste, den Tid, de gik i den sorte Skole.« (Her sukkede 
jeg.) — Da Sine Landmaalers ved min Indtrædelse fra Haven 
af endnu sad og græd i Kakkelovnskrogen, sagde Lægds- 
manden til mig : »Hille Skam ! hvor han har havt Jom- 
fruen i Feiefyr***). Hvad siger mine Læsere om »aadant 



*) Saa sandt hjælpe mig de hellige Mænd. 
**) Drolen (Fanden). 

***),Vestjydsk Mundart, betyder Skærsilden, efter det tyske „Fege- 
feuer", 

Papisteri, slig mystisk Tendents midt i et evangelisk Konge- 
rige? Før har man dog kun troet, det var Skjønaander, 
der kom paa deslige Griller. At Smitten udbreder sig lige 
til Bønderfolk i Ølseby-Magle, det gaaer vel vidt. — Ras- 
mus gjør en Undtagelse. Hans Guder ere sød Velling og 
Skjørost. Han troer ikke Andet, end hvad han kan tage 
og føle paa. 



§5 
Regjeringsform. 

Regjeringen er despotisk og arvelig paa Spindesiden. 
Den lovgivende Magt var allerede i Ole Jeppesens første 
Kones Hænder, og Maren fører nu Regimentet, om muligt, 
endogsaa med mere Strenghed. Jørgen har den exekutive 
Magt, hvorfor Lægdsmanden stedse betragter ham med 
skjeve Øine, saa meget mere, som han i ham troer at see 
sin Successor*). Dette Oles Forhold gjør, at han ikke 



*) Jeg finder det ikke urimeligt, at Jergen gaaer med en Lægdsmand 
i Maven. Maren er vel ikke ung meer, men dog 20 Aar yngre 
end hendes Ægtefælle. Ja den uvorne Dreng Rasmus paastaaer 
endog, at Scepteret efter Tingenes Gang nødvendig tilsidst maa 
komme i hans Hænder. Han slutter saaledes: Naar Moer bliver 
en gammel Kjærling, saa tager hun Jørgen. Naar Jørgen er ble- 
ven aflægs og Moer død, saa bliver Gjertrud Moer, og naar 

. Gjertrud er bleven en affældig Enke, saa faaer jeg vel tage hende. 
Denne Regning slaaer maaskee ind. Det er overhovedet en ned- 
arvet Vedtægt i Gaarden, at hver Mand har een Kone, det vil 
sige: to halve. Den enes Hjerte deler han med sin Formand, den 
andens med sin Eftermand. Han har altid først en Mage, der er 
for gammel til ham; men denne Feil rettes fuldkommen derved, 

gandske kan frikjendes for Utaknemmelighed ; thi meget 
ofte har han alene Jørgens Forbøn at takke for den Drikke- 
skilling, ham tilstaaes, naar han skal til Kjøbstaden, hvor- 
imod denne blot betinger sig til Gjengjæld, at dele Nydelsen. 
Ogsaa er det en stor Behagelighed for Ole, at han ei sjel- 
den gjennem Jørgen kan faae et hemmeligt Vink om, hvad 
Maren har resolveret i eet eller andet Anliggende af Vigtig- 
hed for Familien. Jeg finder det en høist tilgivelig Nysgjer- 
righed, at Manden paa denne Maade søger at udfritte, hvad 
der saa nøie angaaer hans egen Velfærd. Derved behøver 
han ei at skamme sig. Det gjør han ikke heller. Jeg hørte 
ham forleden, da Maren havde lovet mig Befordring til en 
god Ven i Nabolauget, hviske Gaardskarlen i Øret: »Jør- 
gen ! mon jeg skal kjøre for Magisteren ?« Denne svarede : 
»Det veed jeg ikke endnu.« Derpaa sagde Ole igjen : »Aa 
tal med Qvinden og see. Du kan faae det at vide.« — En- 
kelte Gange har han vel stræbt at støde Maren fra Thro- 
nen; men alle saadanne oprørske Forsøg ere løbne uheldigt 
af. Hun havde engang betroet ham til at sælge et Føl. Paa 
Handelen havde, han den Utroskab at gjøre sig en Fordeel 
af 3 Mark, som han stak i sin egen Lomme. For disse 
Penge fik han i Kroen en betydelig Ruus. Med Aqvaviten 
inddrak han en høi Grad af Selvtillid, en klippefast Tro 
paa sin egen Dygtighed til at regjere Huset. Med en ham 
usædvanlig Hurtighed ilede han om Aftenen hjem for at rea- 
lisere de ærgjerrige Planer, der tumledes i hans Sind. Med 
Selvfølelse traadte han ind i Stuen, uden at tage Hatten af 



at han anden Gang forener sig med En, der er ham for ung. 
Mellemproportionalet af deres Alder giver det rigtige Aarstal. I 
enhver Alliance bliver ved passende Blanding af Vinter o:g Som- 
mer en tempereret Varme tilveiebragt. Ungdom og Alderdom i 
eet Spand giver en passende Bevægelse, lige langt fra Løbskhed 
og Stædighed. (Forf. Anm.) 

Poul M. Møller: Udvalgte Digtninge. 21 

Og uden at sige : »Guds P>eda . Konen havde den Ufor- 
sigtighed, at lade ham forstaae, han ingen Nadvere fik, fordi 
han ei var kommet hjem i rette Tid. Da rystede han over 
hele Legemet, slog i Bordet og skreg i en rædsom Tone 
flere Gange efter hinanden : »Grøden her paa Bordet strax, 
Maren ! ingen Raisonneren her ! Forstaaer Du mig ?« Ko- 
nen stod som forstenet. Jørgen sagde : »Men, Ole ! hvor- 
dan er det fat med Jer i Aften?« Derved ledede denne 
Uveiret hen paa sit eget Hoved. Han greb ham i Brystet 
og raabte : »Herud af mit Huus, Din Fuxsvandser ! Sætter 
Du Din Fod oftere inden for min Port, skal jeg knække 
Din Hals.« Hertil føiede han nogle skrækkelige Udtryk, 
der havde Hentydning til Karlens Forstaaelse med sin Mad- 
moder, hvilke dog Undseelse formener mig at gjentage. Jør- 
gen listede sig klogeligt bort. Med Triumf gjentog Lægds- 
manden utallige Gange: »Jeg vil dog see, hvem der er 
Mand i Huset, jeg eller Maren !« Hun teede sig under 
dette Optrin med megen Værdighed. Uden at indlade sig 
i Ordstrid, sagde hun blot eengang : »Rider Satan Dig, 
Ole !« Men nogle betydningsfulde Nik af hendes Hoved 
syntes at røbe, at hun opsatte sin Hevn over Usurpatoren 
til beleiligere Tid. Gjertrud og Thomas blandede deres lyde- 
lige Graad med Oles Triumfraab. Griban bjefFede høit. 
Denne forvirrede Støi tilkjendegav tydelig nok en Borger- 
krigs Rædsler. Alene Rasmus var rolig Tilskuer. Han be- 
nyttede sig endog af den almindelige Forstyrrelse til ube- 
mærket at fortære en lækker Osteskorpe foruden Brød. Ja, 
han syntes endogsaa med en høist dadelværdig Skadefryd at 
gotte sig over det hele tragiske Skuespil. 

Den næste Morgen ved Solens Opgang herskede der i 
den gandske Gaard et Dødsstille som paa en Valplads 
Dagen efter et Slag. Lægdsmanden laae endnu paa sin 
Seng. Han befandt sig i samme Udmattelses-Tilstand, som 



LÆGDSGAARDEN I ØLSEBY-MAGLE 323 

hans hedenske Forfædre efter deres Bersærkegang. Hans 
Kone gik taus paa Gulvet og iførte sig sin Søndagsdragt. 
Da gjorde Manden flere Forsøg paa at bryde den omineuse 
Taushed. I en modfalden og ynkelig Tone, som kunde 
bevæge de haardeste Stene, sagde han : »Maren ! Væverens 
Kone gav mig igaar en Pære, den har jeg gjemt til Dig, 
den ligger i min Buxelomme.« Konen svarede koldt: »Det 
er godt, Ole !« Efter en Pause begyndte han igjen : »Du 
har talt om, jeg skulde have forføddet mine Støvler til 
Paaske. Men jeg kan nok liste lidt med dem endnu, det 
er ikke saa farligt vaadt i Veiret endda. Jeg kan lægge 
en Visk Foder i dem. Mener Du ikke, det var bedre. Du 
fik et Stykke Lystring til en Bul for de Penge?« Maren 
svarede : »Det er godt, Ole !« Endelig gjorde han det 
sidste, meest ydmyge Forsøg paa at tilveiebringe en Con ver- 
sation, ved at sige : »Maren ! Hjulmandens vil sælge deres 
Vugge. Skal vi ikke kjøbe den? Jeg er saa et gammelt 
Kræ, der ikke kan leve ret længe ; dersom Du saa vilde 
forandre Dig igjen, saa kan Du jo gjerne faae den nødig.« 
— »Det er godt, Ole !« sagde den ubevægelige Maren med 
den sidste Knappenaal i Munden. Den fæstede hun i sit 
Kattuns Tørklæde og gik derpaa sin Vei ud af Gaarden. 

Den piinlige Spænding, hvori Ole forventede sin Hu- 
strues Tilbagekomst, varede kun en Time. Da traadte hun, 
ledsaget af Præsten, atter ind i Stuen. »Her,« sagde hun, 
»kan Faer selv see, hvor den Svinepels ligger og sover 
Rusen ud!« — Præsten holdt en drøi Formaningstale til 
den arme Synder, der bodfærdig hørte paa Bebreidelser 
fra alle Kanter, uden at sige et Ord til sit Forsvar. Med 
grædende Taarer lovede han sin Kone Bedring, og erholdt 
derved en meget hypothetisk Forladelse. Man saae ved 
denne Leilighed et ret talende Beviis paa, hvor tilbøielige 
Folk ere til at forene sig med det seirende Parti. Alle 

21* 

Gaardens Beboere raabte i Munden paa hinanden, for at 
faae deres Vidnesbyrd om Oles utilbørlige Forhold mod 
Maren gjort gjældende. Men da selv Pogen i Skjorterne 
med de Andre istemmede: »Faer var fuld som et Asen!« 
— da betragtede Lægdsmanden Barnet med et veemodig 
Blik, hvori tydelig læstes : »Ogsaa Du, min Søn Thomas !« 
Denne Purkens Uskjønsomhed var saa meget mere iøine- 
faldende, naar man betragter, hvor tidt Faderen gjorde sig 
til Martyr for hans sædelige Opdragelse. De spartanske 
Borgere lode dog kuns en Træl beruse sig, for at vise deres 
Sønner det Nedværdigende ved Fylderi; men Ole tog ei 
i Betænkning, ved selv tidt at sætte sig i en bevidstløs Til- 
stand, ret tydeligen at indprente Barnet Drukkenskabens Af- 
skyelighed. Marens Fremfærd synes noget haard; men man 
maa betænke, at Subordination intetsteds er af større Vig- 
tighed end paa et Skib og en Udflyttergaard. Under begge 
Omstændigheder bør mod Mytteri tages dobbelt alvorlige 
Forholdsregler. — Fra denne Time bemærkede Jørgen stedse 
i Kroen, naar hans Huusbond blev saa inspireret, at Hersker- 
nykkerne vaagnede hos ham. I saadan Forfatning lod han 
ham aldrig komme for Marens Aasyn, af Frygt for, at han 
skulde forløbe sig. 



§6 

Handelen. 



Regjeringen begaaer en betydelig Feil mod klog Poli- 
tik, i det den lader de fornemste fremmede Producter brin- 
ges til Gaarden ved Transithandel. Jørgen kjøber i Staden 
al den Provision af Tjære, Kaffebønner, Snuustobak o. s. v., 



LÆGDSGAARDÉN 1 ÉILSEBY-MAGLÉ 325 

som aarlig consumeres. Men han undlader aldrig at gjøre 
sig betalt for sin Umage ved Paalæg af betydelige Procent. 
Det indsees let, at det vilde være langt mere fordeelagtigt 
for Finanzeme, dersom Maren umiddelbart selv betalte Kjøb- 
manden for Indførselsartiklerne. — Dog bør paa den anden 
Side tages Hensyn til, at de Summer, som Jørgen paa denne 
Maade lægger op, dog engang paa ny komme i hendes Vold, 
dersom man tør antage, at Jørgen virkelig har Exspectance 
paa hendes Haand og Hjerte. — Rasmus driver en grov 
Snighandel med Pennefjære, som han trækker ud af Fede- 
gjæssene og afsætter paa Birkedommerens Skriverstue. — 
Den indre Handel mellem Huusmoderen og Gjertrud er ei 
af Betydning. Hiin tilstaaer denne ^/g Skilling pr. Skjeppe 
Aske, for derved at bringe hende til, med meer Samvittig- 
hedsfuldhed at feie sammen paa Skorstenen. Ogsaa tilstaaes 
hende for hver Snees Æg samme Gratiale; men i denne 
Indtægtskilde lider hun ei ringe Skaar ved det Fribytteri, 
som drives saavel af Skader og Ræve, som af Rasmus. 



§ 7. 

Krigsmagten. 

I Krigstider stiller Gaarden 2 Mand paa Benene, som 
støde til den saakaldte Kystmilice. Jørgen fører en Landse. 
Ole Jeppesen, som ved Korpset beklæder en Underbefalings- 
mands Post, bærer en Flint, som i Fredstider hænger under 
Bjælken i Stadsestuen. Denne Flint er i mere end een Hen- 
seende et for Fjenden frygteligt Vaaben. Den kan lignes 
ved Sværdet Tyrfing, som, eengang draget af Balgen, nød- 

vendig maatte have Mandeblod. Naar Ole eengang havde 
spændt sin Bøsse, stod det ei meer i hans Magt at give Fjen- 
den Pardon; han maatte brænde løs, enten han vilde eller 
ei. Thi Laasen havde den Egenskab, at Hanen ikke kunde 
staae paa Halvt. Fremdeles maatte det ogsaa gjøre Mod- 
parten stort Afbræk, at Geværet skjød i Fod og 11 Tom- 
mer links. Ingen kunde da tage sig vare for hans Skud. 
Uagtet han med dette skeeløiede Løb syntes at pege til 
Øster, naar Skuddet var Vester tiltænkt, var han dog ved 
at skyde Veteranerne paa sin Hestestald selv blevet temme- 
lig færdig i at beregne dets Misviisning. Da endelig Røret 
ei var uopløselig forbundet med Skjæftet, løb Fjenden i 
Slaget Fare for ei alene at faae Kuglen, men og den hele 
Bøssepibe i Ansigtet. 



FORSØG 

TIL 

ET HIMMELBREV 

i Grundtvigs nye, historiske Smag, 
fundet af Poul Møller.*) 



V elkommen, Aand ! i Danmarks Bi&gelunde ! Du gamle 
historiske Kjærminde fra Korsør! Jeg og Du, og Du og 
jeg, vi skal træde dem i Skidtet, ja træde dem skal vi saa 
smaat som Smul, de Gabflabe, de Kjødhoveder, som sætte 
sig op imod den historiske Orden. JLænge stod jeg med 
Trompeten for min Gane, og galede og tudede paa den 
danske Vang; men Kroppene svarede mig. Tidens Tegn vare 
mig imod. Du est en Mand efter mit og Historiens Hjerte, 
Du gamle Stadssatyricus ! Du fattede de dybe Toner i 
Dannevirkes Dannefæ og Hittegods, ja Du priste det lyde- 
ligen, skjøndt al Verden meente, det var Kistepræk. Du 
klapper i Dine historiske Næver, naar jeg smider min Præste- 
kjole og slaaer Skidt paa Drengene, i den bare Vest. Græde 



*) Poul Mellers satiriske „Himmelbrev** fremkom under den literære 
Fejde mellem Baggesen og Oehlenschlåger og er trykt ferste 
Gang i „Nyeste Skilderi af Kjebenhavn**, December 1818. 

maa jeg salte Taarer, ja bløde maa mit historiske Hjerte, 
naar jeg tænker paa de ryggesløse Tider, da Lammehove- 
derne sætte sig op imod Lammeskindskrøniken, og mene, 
det er Skind af deres Skind. Kommet, ja kommet er Ver- 
dens sidste Tid. Jeg sværger ved Historien, at Verden kan 
ikke staae til Paaske. Hvor skulde Solen kunne hænge 
ved Himmelen? hvor skulde Elementerne hænge sammen, 
naar tolv Studenter have kaldt Jens Baggesen iste i en Avis, 
og naar Ingemann har faaet Reisestipendium? Nei, op- 
brænde vil Himmel og Jord; Historien vil komme i Ragna- 
mørk og dømme Menneskene til Niflheim, og adskille Buk- 
kene fra Faarene. Hvad ville de historiske Huusmænd i 
Udby sige, naar saadant spørges ud paa Marken? Ja, fylde 
ville de deres Madpose med Ost og Brød, og sige Farvel 
til de blaaligombæltede Holme. Seile ville de til Helga- 
fjelds iisgraae Kyst, for der i Ro. ved Braagen at fuldende 
Danmarks historiske Liv. Brud er der gjort, ja skammeligt 
Brud paa den danske Historie. Smaalig havde jeg ristet 
i Sagas Skjold, hvad skeet var, og hvad skee skulde, hvad 
min Spaadomskraft havde tilsagt mig om de vordende Ting. 
Men Brud er nu gjort paa min dnnske Krønike, og Troldene 
have gjort Vold paa min historiske Orden. Men Børst skal 
de have, gjennembore dem sk: il jeg med Sagas Preen. 
Kjæmpe imod dem skal jeg med Mund og Haand i Sagas 
Aand, med Staal, med Lys, med Gny, med Skidt, med Taa- 
rer. Ja med grædende Taarer knuser jeg dem i hundrede 
tusinde Splinter. Men jeg maa mase dem, jeg skal mase 
dem, jeg tør ikke Andet end mase dem; thi dersom jeg 
ikke masede dem, da var jeg ikke Nikolai Frederik Severin 
Grundtvig. De have jo ved at udfordre Baggesen til en 
latinsk Disputats gjort et Brud i den historiske Orden, 
som ikke kan brolægges uden med Ligene af en heel Slægt. 
Forleden Dag sagde jeg: Lad mig see Jeres Døbeattester, 

I tolv Bersærker ! I tolv Aser ! lad mig føle Jer paa Tæn- 
derne, hvor gamle I ere, at I tør mukke, naar en gammel 
Mand kaster Skidt paa Jeres Lærer. Men da talte jeg 
som en Gjæk. Gid det var i mig igjen. Idag vil jeg gjerne 
gjøre Poenitentse, hudflette mig selv til alle Folks Fomøielse. 
Idag er jeg en anderledes Karl, idag siger jeg: Hvorfor 
har I ikke faaet Jeres Navne i Literaturen, I Hundsvotte? 
Dersom I skrev Noget, der var Galmands Tale i, da kunde 
I jo bære Jer ad som jeg og tage det i Jer igjen, naar Tid 
var, og sige, det var Løgn i Jer Hals. Skrevet havde I 
da alligevel, Bøger havde I gjort, saa Jeres Fingre vare 
krogede; hjemlet havde I Jer Ret til at tale med, og sidde 
skulde I paa Høisædet hos mig og Baggesen og andre danske 
Classikere. Nu have I Intet skrevet, nu komme I ikke til 
at skrive, det haver jeg sat en Pind for, i det jeg haver 
formeent Eder al Omgjængelse med Pen og Bog. Saa lyder 
mit Brevskab: 

»Vi Nikolai Frederik Severin Grundtvig, tilkommende 
Oversætter af Saxo og Snorro og forhenværende Capellan 
til Udby, gjøre herved vitterligt : Saasom os for Øre kom- 
met er, at en Tylvt Studenter have udfordret Jens Bagge- 
sen paa Latin, og høilig at befrygte er, at saadan Ulempe 
engang i den løbende Tid kunde vederfares vor egen høie 
Person, da ville vi herved have dem udelukkede fra Lite- 
raturen, saaledes at de ikke maae læse, ikke skrive og dem 
ikke med Pen og Bog befatte, og ikke stande i Nyerups 
Lexicon, inden saadant Band af os vorder hævet. Givet 
paa vor Residents udi Løngangsstrædet, ligeover for Vartov 
Kloster.« 

Dersom I fremture udi Eders himmelraabende Frækhed, 
da skal Eder samme Ulykke times, som ifjor traf Ørsted 
med Spiritusflaskerne og Luflraaskinen. Jeg og Vorherre 
have nemlig udelukket ham fra Himmerige, fordi jeg be- 

frygtede, at han skulde slaae Vorherre ihjel. Han maa nu 
smukt staae udenfor og lugte, mens Vorherre og jeg sidde 
indenfor i Kakkelovnskrogen. 

Hør Du mig nu, Erasmus Muller !*) Du agtværdige 
Mand, hvis literære Person jeg forleden kaldte et »angbry- 
stet Udgangsøgt ! (Det kan Du have saa godt, fordi Du 
ikke roste min Prøveoversættelse nok. Hvor kunde Du 
forbyde mig at sætte Noget til af mit eget Hoved, fordi 
det ikke stod i Bogen? Vidste Du da ikke, at det stod i 
Signelils evige Bryllup? Der varst Du ikke med, og der 
skalst Du aldrig komme med, »Du min Sangs Skarpretter !« ) 
Klappe Dig vil jeg ved Din Kind, naar Du vil sige, Du har 
handlet ilde. Lad mig nu see. Du tilstaaer, Du est en Løg- 
ner. Du kan jo see Dig i mit Exempel. Naar Aar ere 
henrundne, da siger jeg altid, det var Løgn, hvad jeg hidtil 
skrev, og hvorved jeg hjemlede min Ret til at tale med. 
Har jeg ikke først tvunget de høilærde Folk til at knæle 
for de høie Aser? dernæst maatte de bøie dem for Korset; 
men nu har jeg igjen besindet mig, nu skal deres stive Knæe 
neie sig for Historien. Ja synke skulle de i Støvet for Hi- 
storien, som har skabt Himmel og Jord og Alt, hvad der- 
udi befindes, og tildeelt mig min vidunderlige Vittighed. 
Men jeg kan jo afbede det igjen, hvis jeg faaer andre Tan- 
ker; saa har det jo Intet meer at betyde. — Her kan jeg 
ikke skrive længer for Graad. Den graahærdede Jens Skjald 
udi Axelstand sender mig hver Dag en Lovtale paa fastende 
Hjerte, for at jeg ikke skal lade Modet synke i disse slemme 
Tider. Den ankommer i dette Øieblik. Skamme Dig, ja 
skamme maa Du Dig, Du Øgleæt ! at Du ikke kan have 



*) Prof. theol. Peter Erasmus Muller havde i „Dansk Litteratur- 
tidende" optaget en Artikel, der forsvarede ^Tylvtens" Optræden 
mod Baggesen. 

det Blik for mine dybe Toner, som denne graahærdede 
Dannemand. Naar jeg siger, jeg kan gjøre en dansk Stiil 
looo Gange saa godt som de Tolv, saa svarer den stakkels 
Mand strax : Herren kan gjerne sige looo Gange til. Og 
naar jeg siger, at mine Kjærmindeqvad slaae Sparto til 
Oehlenschlågers, saa siger han strax: Herren kan gjerne 
sige : til mine med og til al Verdsens Skjaldskab. — For- 
resten er jeg i Versionen af Snorro kommet til Pag. 1003 ; 
hvilket jeg ikke vil undlade at kundgjøre Folket, paa det 
at samme stadigen maa ihukomme, at jeg er en Mand, der 
ikke er tabt bag af en Vogn. Til Slutning vil jeg raabe nok 
engang Vee ! ja tre Gange Vee ! over Hvalpene, der have 
sat sig op imod Krøniken og mig, og mig og Krøniken, 
og Krøniken og mig. Amen. 



OPTEGNELSER PAA REISEN 
TIL CHINA 



Uen 29de October (1819) gik jeg som Skibspræst om- 
bord paa Skibet »Christianshavna , og blev til mit nye Op- 
holdssted ledsaget af mine Brødre Hans og Christian, samt 
min tilkommende Svoger Isaach. Denne Dag gik hen med 
Arrangement af mine Effecter og med Dagdriveri, da den 
ulidelige Kulde hindrede mig i at gjøre Noget. 

Den 30te October fik jeg igjen Besøg i min Kahyt af 
min Broder Hans og Isaach Sidenius. Endnu denne Dag fik 
jeg ikke gjort Noget ved Studeringerne. Om Aftenen be- 
mærkede jeg, at det var lystigt Selskab, jeg var kommet i, 
da mine Medreisende spillede hinanden nogle smaa Puds 
til almindelig Fornøielse. En af Assistenterne havde f. Ex. 
Lyst til at faae fat paa tredie Styrmands Nøddepose og til- 
bød ham at tractere med Æggepunsch, naar han vilde be- 
værte med Nødder. Styrmanden tog med stor Glæde mod 
dette Tilbud og bragte Posen hid. Imidlertid havde Skue- 
spiller Stage*), som var ombord hos os, kommet lidt Sukker 
i elendigt, tyndt 01 og skulpet det saaledes med Haanden, 
at det var kommet til at bruse. Dette rakte han Styrmanden, 



♦) Hvis Fader, G. G. Stage, commanderede Skibet. 

som til almindelig Moro satte et heel curiøst Ansigt op, da 
han fik denne Pseudopunsch i Munden. 

Den 31te October, som var en Søndag, blev endnu ingen 
Gudstjeneste holdt. Jeg havde altsaa ingen Tjeneste for- 
rettet som Præst, naar jeg undtager min Indtrædelsespræ- 
diken, der blev holdt ved Mønstringen, Tirsdagen den 26de 
October. — Denne Dag begyndte jeg paa Tibull, og læste to 
Elegier. — Den Søfarende er en omvendt Snegl; thi Sneglen 
bærer sit Huus, men Huset bærer Sømanden. — Capitainen 
fortalte mig om en Sort hvide Myrer, der kunde gnave 
Tømmer, ja endogsaa Specier. — : Man har ogsaa fortalt mig 
en Historie om en enfoldig Præst, åer vilde handle og raad- 
førte sig med Assistenterne om, hvad han skulde tage med 
til Afsætning paa sin Reise. Man fortalte ham, at Skøiter 
vilde være den fordeelagtigste Handelsartikel paa China. 
Heraf tog han et stort Qvantura med. Det blev ham ogsaa 
meer fordeelagtigt, end man havde troet; thi Skibet maatte 
overvintre paa Kysten af Skotland, hvor han fik sine Skøiter 
fortræffelig betalte. 

Den iste November, som er Flyttedag i Kjøbenhavn, 
blev ogsaa Flyttedag for vort Skib, thi om Morgenen tidlig 
lettede det Anker for at gaae til Helsingør; men da Vinden 
var særdeles fiin, gik det kun langsomt. Jeg læste to Elegier 
i min Tibull, og hørte dem paa Dækket blæse Kanonerne af. 
Saa kalder man det, naar der skydes med halvt Skud. Om 
Aftenen blev jeg inviteret til at drikke Punsch hos Doctoren 
og Assistenterne. — Den Søfarende er hævet over Tiden. 
Han veed ikke som Skomagere og Skræddere, om det er Fre- 
dag eller Løver dag. Tiden er ham en fortskridende Række 
af Dage og Nætter, som han ei behøver at give nogen Be- 
nævnelse. 

Den 2den November gik vi om Morgenen tidlig for 
strygende Vind ud i Kattegattet og. vandt vore otte Miil i 

Vagten. Kullen laae paa vor høire Side svøbt i Taage og 
contrasterede med sin nøgne Rygrad forunderligt mod den 
smilende danske Kyst paa venstre Side. Skibet foer stedse 
raskere og raskere, ja man talte allerede om, at vi gandske 
bestemt kunde passere Skagen Klokken^ ii. Den næste 
Morgen Kl. 8 naaede vi ogsaa gandske rigtigt — Helsingør. 
Skibsraadet var nemlig om Aftenen bleven holdt, da Vinden 
havde vendt sig, og til vor store Bedrøvelse fandt man, at 
vi vare udsatte for at støde paa de Grunde, som kaldes 
Tidslerne, dersom vi krydsede fort. — Læst en Elegie i 
Tibull. 

Dfen 3 die November. Om Morgenen vaagnede jeg, 
da Skibet var nær ved Kullen. Jeg vaagnede ved den Om- 
stændighed, at Skibet krængede, saa at jeg stod paa Hovedet 
i min Køie, og strax steeg jeg op paa Dækket og spyede. 
Hele Dagen var jeg, som Sømændene kalde det, noget vam- 
melladen og læste Intet. Bentley*) gjorde mig opmærksom 
paa, at Præster gjeme havde den Syge. 

Den 4de November kom jeg mig af min Søsyge, men 
bestilte dog ingen Ting. — Assistenten deelte Uldent ud til 
Folket, og Qvarteermesteren maalte det med en Alen. Han 
maalte meget nøiagtigt og satte sin Negl, hvor Stykket skulde 
skjæres af. Herover sagde en af Matroserne til ham : »Han 
maaler noget knapt, Qvarteermester ! Jeg troer, han faaer 
sine Negle skaaret med det Samme.« 

Den 5te November læste jeg tre Elegier i Tibull. Vi 
lettede Anker om Morgenen tidlig og fore hele Dagen og 
den næste Nat rask afsted; men da jeg vaagnede den 6te 
Novbr., forekom det mig at gaae altfor rask, thi Alt, hvad 
ikke var surret fast i min Kahyt, dandsede rundt omkring 
hos mig. Mine Bøger haglede ned over mig, og jeg selv blev 



*) Handelsassistent paa Skibet. 

kastet saaledes om i min Køie, at jeg befrygtede at qvæles. 
Jeg sprang i en Hast i Klæderne og ud paa andet Dæk. 
Her spadserede Kufferter og Kasser, Bjælker og laartykke 
Toug rask imellem hinanden, saa at man maatte bruge sine 
Been dygtigt, naar man ønskede at have oftere Brug af dem. 
Aldrig saasnart havde jeg sat Foden paa øverste Dæk, før 
der kom en Slingring, som kastede mig fra Bagbord til Styr- 
bord og fra Styrbord til Bagbord, saa at jeg maatte gribe 
fat i hvad jeg kunde, for ei at blive knuust eller kastet over- 
bord. Skibet satte imellem Forenden saa dybt, at Vandet 
spølede over Kabyssen. Til begge Sider gyngede det ogsaa, 
saa at Bølgerne sloge hen over Dækket. Selv Matroserne 
grebe hinanden i Armene, for ei at slynges hen ad Dækket, 
valsede med hinanden rundt et langt Stykke og faldt under- 
tiden fire k fem i Tallet over hinanden ligesom en Række 
opstillede Kortblade. Hertil kom en saadan Hvirvel af 
Hagl og Regn, at man neppe kunde see de drivvaade 
Matroser, der krøbe til Veirs. Jeg følte snart den frygte- 
ligste Qvalme og kastede mig, gjennemblødt .som jeg var, 
over en Kasse paa andet Dæk. Her begyndte snart Virk- 
ningerne af en lignende Tilstand hos Andre at yttre sig saa 
haandgribeligen omkring mig, at selv gamle Styrmænd og 
heelbefame Matroser kom ravende ned til os og ved Siden 
af Oplopere og Drenge rundt omkring Pumpesoten liberede 
til Adrastea fra Hjertens Grund de Ceres's Gaver, de den 
forrige Aften havde modtaget*). Tummelen var frygtelig. 
Den lydelige Bragen af de arbeidende Skodder blandede sig 
med Studenes Brølen, Svinenes Grynten og Faarenes Bræ- 



*) Matroserne, som holdt sig paa Benene, gjækkede meget de sø- 
syge Drenge ; de fik dem til at tage et Stykke fedt Flesk i Munden 
og holde fast paa det med Hænderne, ved den Forsikring, at de 
ei kom til at kaste op, saalænge de havde det indenfor Tænderne. 
(Forf. Anm.) 

gen. Smaakreaturerne qvækkede høit i deres Bure, Bøl- 
gerne tudede, og vores raske Capitain stod selv midt paa 
Dækket og commanderede lydt i sin Raaber. Dette virkede 
paa Mandskabet. Sølvpiberne hvislede, Matroserne halede 
rask i deres Toug under det vante Skrig: Hiv op, hiv op, 
Anne, Susanne, Mary, Mariane; Timian og Merian og 
Baldrian etc. — Midt i denne Jerusalems Forstyrrelse sang 
Doctorens sorgløse Canarifugl saa muntert, som om det 
havde været en deilig Vaardag. Min Tilstand var ynkelig. 
Jeg skulde idelig, som Sømanden siger, vende Lommen; 
men Lommen var tom. Lige for mig havde jeg det græsselige 
Syn af en bleg Snedker, der næsten var som Holofernes, 
fire Alen og en Qvart. Endogsaa naar det var godt Veir, 
saae denne Karl ud som en Dødning, med blegt Ansigt og 
brustne Øine, indfattede i en blaa Ring. Han var altid et 
Skridt foran Naturens almindelige Orden. Naar han var 
frisk, saae han ud, som om han var syg; men naar han var 
syg, saae han ud, som om han var død, og naar han var død, 
saae han ud, som om han længe havde været begravet. Nu 
var han paa en Maade død af Søsyge og sad med et Gjen- 
færds Ansigt lige for mig. Jeg følte mit eget Væsen saa godt 
som opløst og betragtede hans ræddelige Fjæs som et Speil, 
hvori jeg kunde læse, hvorledes jeg selv saae ud. Uafladelig 
plagedes jeg af Forestillingen om vammeltsøde Ting, f. Ex. 
Sirup, Lakrits, lunkent Vand med Honning i, og var ikke i 
Stand til at slaae slige Tanker af Hovedet igjen. I min hele 
Livsvirksomhed var der en fuldkommen Stilstand. Legemet 
kunde jeg ikke beqvemme mig til at flytte, og selv Tankerne 
bleve ved, uden Fremskriden, at tøve ved een eller anden 
væmmelig Forestilling. Et Glas Vand, følte jeg, vilde være 
mig tjenligt, men laae, formedelst den utrolige Phlegma, 
der følger med en saadan Syge, hele Timer, inden jeg kunde 
overvinde mig selv saaledes, at jeg lukkede Munden op. Jeg 

lod med stor Besvær Øinene løbe omkring efter min Dreng; 
men han »som sin Principal fik Ondt, sig maatte brækket. 
Tilsidst hørte jeg paa Dækket det Raab : »Land i Læ ! 
Brænd Kanonen af!t Jeg troede, man raabte: »Vand i 
Læ!t og gjorde Nødskud formedelst Læk i Skibet. Men 
uagtet denne formeentlige Livsfare, vi svævede i, kunde jeg 
dog ikke bringes ud af min phlegmatiske Dvale eller føle en 
eneste alvorlig Tanke ved at skulle synke i Afgrunden. Det 
var mig i egentlig Forstand ligegyldigt, enten vi flød eller 
sank. Til Slutning kastede jeg en halv Pot Blod op og blev 
derved saa mat, at det var mig høist velkomment, at de 
Lodser, som vi ved Skud havde kaldt ud til os, førte os ind i 
Homborgsund paa Kysterne af Christiansands Stift. Da vi 
havde kastet Anker paa 24 Favne Vand, faldt jeg i en sød 
Søvn og vaagnede den næste Dag saa karsk og sund, at jeg 
maatte synge i høien Sky imod de norske Fjelde, der reiste 
sig ligefor mine Ruder. 

Den 7 de November saae jeg ret, hvorledes vores store 
Skib, der Dagen tilforn havde teet sig saa uroligt i Nord- 
havet, stod saa stille som en Muus, indelukket i et Fold af 
Klipper. Igjennem smaa Aabninger fører man saaledes de 
største Skibe ind i norske Havne, at Skibene imellem Klippe- 
væggene i Forhold ei have større Plads til Indløb, end en 
Vogn, der gaaer igjennem et Ledsted. Paa den ene Side 
havde vi gandske tæt ved os det lidet Land Homborgøen 
og paa den anden Side Lillesand. Vi gik i Land paa Hom- 
borgøen, som man i ringere end en halv Time kan omvandre. 
Den bestod næsten blot af nøgen Steen, der var løst begroet 
med Mos og bar paa sin Ryg fire røde norske Træhuse. Men 
i disse Huse var en Reenlighed og Nethed, som den intet 
Begreb gjør sig om, der kun har besøgt danske Bønderhuse. 
De to af Indbyggerne eiede hele Øens Grund, i hvis Midte 
der laae en liden Dal, hvori der var saaet saameget Vinter- 

Poul M. Møller: Udvalgte Digtninge. 22 

korn, at en heldig Høst kunde love to å tre Tønder Rug. 
Indbyggerne holde skifteviis een Hest, hvortil de leie endnu 
een fra Nabolandene, naar de skulle have deres Jord pløiet. 
De ernære sig meest af at lodse fremmede Skibe og af at fiske 
paa deres Kyster, hvor der fanges Østers, Torsk, Koljer (et 
Slags Villinger) og i Særdeleshed Hummer. En af Mændene 
fortalte os, at der var i forrige Aar, 1818, hentet 70000 
Hummer fra Homborghavn til Engelland. Disse Dyr fanges 
hele Vinteren og afleveres til Oldermanden, som gjemmer 
dem i Hyttefade, hvor de kunne leve to å tre Maaneder uden 
Føde. Ja de paastaae endogsaa, at de blive bedst, naar de 
en Maaned have levet i Kassen. Der skydes ogsaa paa dette 
lille Land nogle Ryper og Tiurer, eller, som de kalde dem, 
Riber og Terer. Nogle Hasselhækker saae vi ogsaa hist 
og her, der skal bære en stor Mængde Nødder. Forresten 
vare Enebærbuske de eneste Træer, vi saae. Klæde gjøre 
de sig af deres egne Faars Uld og sende Tøiet til Christiania 
for at tilberedes, naar de ret ville lægge sig en pyntelig Dragt 
til. Man saae paa E ilandet en Mølle, der ikke var synder- 
ligt større end et Skilderhuus. Hvis den ei havde staaet 
paa de golde Stene, skulde man snarere have troet, den var 
bygget for at skræmme Fugle fra Kom, end til at male Kom 
paa. Da vi atter kom ombord paa »Christianshavn« og bleve 
spurgte, hvordan vi fandt Landet, svarede Bentley : »Det 
er et Hundehul, hvor man hverken kan faae Vaadt eller Tørt.« 
En af Indbyggerne, der som Lods var ombord, blev derover 
meget lang i Ansigtet, da Nordmænd, som bekjendt, bryste 
sig meget af deres Fædreneland. Det gjorde mig ondt for 
ham, og for at gjøre det godt igjen, udbrød jeg i Lovtaler 
over Folkenes gjæstmilde Sæder. Herover blev Lodsen sjæle- 
glad og greb den nærstaaende Styrmand i Armen med de 
Ord: »Hører han det, Faer? Præsten siger, der er snilde, 
høflige Folk paa vort Land.« 

CAP 

Den 7de Marts (1820) opdagede vi i Horizcitens Sky 
Taffelbjergets uhyre Ryg og kom Landet saa n^T, at vi ei 
alene kunde skjelne den gigantiske Steenløve, der ligger ved 
dets Fod, men endogsaa med uvæbnet Øie skimte et af de 
hvide Landsteder. , Vistnok vilde kun faa af Landjordens 
stadige Beboere have været i Stand til med deres Lorgnetter 
at række saa fjern en Gjenstand ; men enhver Sømand bliver, 
ved idelig at øve sit Øie i en umaadelig Synskreds, til en 
halv Lynceus. Hvo der levende vil forestille sig, med hvad 
Fryd et i mere end fire Maaneder fra menneskeligt Samqvem 
afsondret Selskab griber Udsigten til igjen at tale med to- 
benede Dyr, han begriber, hvor nedslagne vi maatte blive, 
da heftige Modvinde tvang vore Navigateurer til at vende 
Skibet, for i rum Sø at søge en sikkrere Tumleplads. Saa- 
ledes gik det os flere Dage i Rad. Om Morgenen styrede 
vi med en Gnist af Haab mod vort forjættede Land, mod 
Natten fjernede vi os igjen derfra. Endelig blev Vinden os 
gunstig; med mild Luftning og i smult Vand styrede vi den 
1 2te Marts for Alvor til den forønskede Havn. Mangfoldige 
Skibe, som en lignende Skjebne havde flokket om os, sigtede 
til samme Maal, som vi. Under den hele Reise havde vi tidt 
talt om Muligheden af, at »Kronprindsessen« , et Compagnie- 
skib, som Capt. Ørgaard havde ført til Bengalen, kunde paa 
sin Hjemfart møde os paa Cap. Denne Drøm blev nu igjen 
bragt paa Bane, og alle Kikkerter søgte blandt vore flydende 
Naboer utrætteligen om vor Landsmand. En og Anden be- 
gyndte at opkaste det Spørgsmaal, om ei et tremastet Skib, 
der seilede os nærmest, skulde være den omtalte Kjøben- 
havner. Formodningen blev ved Skibets Kjendemærker meer 
og meer rimelig. Adskillige af vore Officerer havde tilforn 
gjort Reiser med Ørgaard og talte med varm Begeistring om 



340 POUL M. MØLLER 

deres behagelige Samliv med ham. Med Jubel saae man 
snart det røde Flag med sit hvide Kors flyve fra Bagstavnen. 
Dansk var altsaa Seileren, men endnu vidste vi ei, om det 
var et Compagnieskib. Capt. Ørgaards trofaste Venner pe- 
gede stedse med Mundingen af Seerøret ud over Relingen 
og sporede smaaligt om »Kronprindsessensc velbekjendte 
Mærker. Snart hørte man Raabet : »Skibet har Vægtergang. 
— Det har to Gallerier. — Gallionen er flad. — Hurra! vi 
see i Flaget de to Løver, Vildmændene, og læse tydeligen : 
Dansk asiatisk Compagnie.c — Dette behagelige Sammen- 
træf godtgjorde os for en stor Deel den Modgang, den dovne 
æthiopiske Luft havde forvoldt ved saa usædvanlig seen- 
drægtigen at føre os igjennem de to Passater. Imidlertid 
havde man da heller ei forsømt at holde flittigen Øie med 
Landet. Det ene Fjeld steeg op af Havet efter det andet, 
og vi saae snart fra øverst til nederst den nøgne Fjeldryg, 
som de Søfarende paa Grund af dens Skikkelse have givet 
Navn af Løvebjerget. Virkelig kan man ogsaa ved Hjelp 
af en Smule Phantasie ligne Fjeldet med en liggende Løve, 
der holder Vagt for Afrikas Paradiis. Hovedet paa denne 
Naturstatue har endogsaa den behørige Man, som breder sig 
saare majestætisk over Løvekroppen. 

Naar Luften er meget klar, skal man kunne see Taffel- 
bjerget, som er 3400 Fod høit, næsten en Snees Miil ud paa 
Havet. Det taagede Veir forhindrede os fra at øine det saa 
tidligt ; men i fem å sex Miils Afstand mødte os en behagelig 
Lugt af Landets Vegetation. Endeel af Officererne vendte 
tilligemed mig Ansigtet mod Vanden, for ret i lange Drag at 
indaande den friske Græsluft. Mens vi meget ivrigt arbeidede 
paa at omvende nogle Vantroe, hvis Næser ikke vilde troe 
paa Landlugten, gik de Troende i deres Proselytiver saa 
vidt, at de endogsaa paastode, de grant kunde skjelne for- 
skjellige Blomsters Duft. Jeg selv var een af dem, der var 

vis paa at bemærke en aromatisk Nellikelugt. Deri fik Mod- 
partiet rigtignok en slem Triumph over os, da Doctoren med 
Latter overbeviste os om, at Duften skrev sig fra hans Linned, 
som han havde besprængt med Nellikeolie. Heraf droge vi 
dog den Fordeel, at vi kunde frakjende deres grove Organer 
al Stemmeret, da de ei engang havde kunnet fornemme et 
Kryderi, der var en Alen fra dem. Saameget er vist, at det 
blandt Søfarende er almindeligen antaget, at Planternes Ud- 
dunstninger kunne med fralands Vind bemærkes i fiere Miles 
Afstand. Ikke at tale om, at man i betydelig Frastand paa 
Lugten kan kjende Skibe, der drage hjem fra Krydderøeme. 
Naturligviis maa ogsaa Vegetationsduften gjøre et uvant Ind- 
tryk paa Nerverne af Folk, der i fiere Maaneder have faret 
over det øde, frugtløse Hav. 

Naar man seiler til Taffelbjerget, burde man lade binde 
for sine Øine, indtil man var det saa nær, at dets Skikkelse 
stod heel udviklet for Synet. Jeg befandt, at jeg havde gjort 
ilde i at stirre uafiadeligen paa det ligefra det første Øieblik, 
jeg blev det vaer, da det endnu stod som halv begravet i 
Bølgerne. Blot den sidste halve Time viste jeg den Selv- 
fomegtelse, at holde mig indesluttet i mit Kammer, og blev, 
da jeg atter steeg paa Dækket, usigelig overrasket ved at see, 
hvor mægtigen Fjeldet havde voxet i min Fraværelse. Det 
er mig ubegribeligt, hvorledes Folk kunde stemmes til at 
digte ikariske Oder ved Synet af en himmelstigende Steen- 
masse. Hvorledes kan man synge, naar et saadant Dødsens 
Billede ligger med hundrede tusinde Centners Vægt paa 
Hjertet, — maa da ikke snarere Veiret standse og Tungen 
lammes? 

En saa stor uorganisk Klump maa vel altid slaae en 
Tilskuer, men sikkert aldrig meer, end naar den er den eneste 
Gjenstand, man bliver vaer midt paa Havet. Den staaer 
saa forunderlig stille og alvorlig i Contrast til det ustadige. 

evig bevægede Vand, ligesom Poseidon, naar han løftede sit 
rolige Hoved over de støiende Bølger. Men let kan jeg for- 
klare mig, hvorledes langt, fortroligt Bekjendtskab med Fjel- 
denes Natur kan avle de sære Eventyr, som gribe En om 
Hjertet med en steenkold Haand. Jeg kan begribe, hvorledes 
man i Fjeldets Bug kan drømme sig en Konge, der fra Sekel 
til Sekel sidder med stive Øine, mosbedækket Ansigt, halv 
forstenet, med det røde Skjæg voxet igjennem sit Steenbord. 
Jeg kan begribe, at de homeriske Nymfer i Forkyns Bugt 
ved Odysseus's Fædreneland sade i deres Grotter under 
Fjeldstykket med Steenkrukker ved Siden og vævede paa den 
lange Væverstol af Steen Klæder med Havets Farve. 

En sand Forherligelse af en Fjeldegn er i mine Tanker 
et stort, roligt fremskridende Eventyr, som med stærke kolde 
Phantasier gjenføder for os den Genius, der huser i Steen- 
naturen. En saadan Digtning er et Fjeld i Kunstens Rige og 
slaaer os med samme høitidelige Gysen, som den gigantiske 
Natur. 

Den lykkelige Dal, som vi stunde til, ligger saa tæt om- 
hegnet af Løvebjerget, Taffelbjerget og Djævelsbjerget, at 
Capstaden ikke kan sees, førend man er indenfor det først- 
nævnte Bjerg. Synet af Byen er ret eget i sit Slags. Hele 
Anlægget er fuldkommen mathematisk. Gadernes Linier og 
Vinkler ere saa regelrette, at man seer, de ere gjorte efter 
Euklides. Alle Bygninger ere hvide som Snee, og ethvert 
Huus danner ved sit flade østerlandske Tag en regelmæssig 
Fiirkant. Under den langsomme Indseiling i den stille Aften 
efter Solens Nedgang kom Seerørene ret i Gang. Naar man 
har levet meer end fire Maaneder blandt lutter Sømænd og 
ikke seet Qvinder og Børn, begynder man at føle en stærk 
Tørst efter at bivaane Scener af det huuslige Liv. Det Store 
og Stærke fa aer man nok af paa Reisen over det umaadelige 
Hav; men det Skjønne og Mjlde bliver man saa fremmed 
fer, at man let kunde blive saa kold og haard, som en Viking 

i det gamle Thule. Vosses Luise henriver aldrig saameget, 
som naar man har seilfet looo Mile. Derfor stod jeg paa 
Rufifet med en Kikkert i Haanden og fæstede den paa de 
Familieoptrin, som skrede forbi mig, ligesom Stykkerne i 
en Perspectivkasse. Først saae jeg da en Moder med fem 
å sex Børn i deres Søndagsstads langs med Stranden at 
spadsere hjem ad Byen til. Alle gik i Rad, og Hovederne 
dannede en skraa Linie fra Moderens til en lille Pogs, der 
efter Udseende nylig havde opnaaet den Lykke at gaae med 
Buxer. Døttrene spillede meget tilfredse med deres prangende 
Solskjerme og søgte at gjøre hinanden Moderens Underhold- 
ning stridig. Snart løb En, snart en Anden ud af Rækken 
foran Moderen og gik baglænds med Ansigtet imod hende. 
Buxemanden gik bagefter, alvorlig som en gammel Mand, 
og roede sig frem med sine nøgne, runde Arme. Med eet 
standsede han ved nogle Muslingskaller, der vandt hans Bi- 
fald. Efter noget Overlæg besluttede han sig til den for 
ham høist vanskelige Operation, at bukke sig til Jorden efter 
dem. Dette Vovestykke udførte han da ogsaa, dog ei uden 
at udsætte sig meget for Ligevægtens Fortabelse. Imidlertid 
vendte Moderen sig for at mønstre sin Flok og fandt, at man 
havde seilet den Mindste agterud. Strax blev en af hans 
Jomfru Søstre affærdiget med Fuldmagt til at hente ham. 
Hun greb ham da ved Armen, og han maatte, skjøndt ugjeme, 
kaste sine smudsige Skaller, lade Hænderne vaske, og gressu 
impari*) ved Søsterens Haand trave hen til Flokken. — 
Næste Optrin faldt noget meer i det Romantiske. Paa en 
Altan i Stadens høie og sværtbyggede Batterie traadte nogle 
af Caps skjønne Døttre frem og toge igjennem Kikkerter 
vores Skib i Øiesyn. En ung Officeer vimsede meget tjenst- 
færdigen imellem dem og lod sin Skulder tjene til Anlæg 



*) Med ujævne Skridt. 

ved Damernes Observationer, hvorpaa de meget forbindt- 
ligen neiede for ham. Slige Skue5t)il synes temmelig ube- 
tydelige og hverdags; men de havde for mig en særdeles 
tiltrækkende Nyhed. 

Dagen efter vor Ankomst paa Caps Rhed gik jeg strax 
i Land og blev ikke lidet forundret ved at blive tiltalt paa 
Dansk, saasnart jeg havde sat min Fod paa den afrikanske 
Jordbund. Jeg mødte nemlig en Kjøbenhavner ved Navn 
Øst, som er i engelsk Tjeneste her paa Stedet. Endnu mere 
steeg min Forundring, da ligeledes den næste, der kom mig 
imøde, talte mig til paa Dansk. Siden opdagede jeg, at flere 
af vore Landsmænd drive forskjellige Næringsveie her paa 
Stedet, og ere anseete for meget brave Folk. — Forvalter Øst 
tilbød mig et Værelse i sit Huus under mit Ophold her i 
Byen, og jeg tog med Fomøielse mod Tilbudet. 

Capstadens Indvaanere vise en Gjæstfrihed mod Frem- 
mede, som overgaaer al Beskrivelse. Det er neppe muligt 
at finde noget Samfund i Virkeligheden, hvis Tilstand kom- 
mer Sagnet om en Guldalder nærmere. Man skulde næsten 
træ, at Doctor Johnson havde havt Cap for Øie, da han 
beskrev den lykkelige Dal, hvor de Habyssiniske Prindser 
levede. Capstadens Indvaanere føre her ligeledes et fuld- 
kommen idyllisk Liv mellem Ranker og Figentræer, omgivne 
af Fjelde og afsondrede fra den gandske Verden. Den eneste 
Afvexling i deres Liv er Besøgene af de fremmede Kjøb- 
mænd, som bringe dem Fortællinger om Eædsler og Jammer 
i andre Verdensdele. Denne sorgfrie og sikkre Levemaade 
giver Indvaanerne en saa fredelig Sindsforfatning, at man 
næsten kunde betragte dem som voxne Børn, dersom de ikke 
havde saa god Forstand paa Penge. Et Beviis paa, hvilken 
almindelig Velstand her findes, er, at den hollandsk-lutherske 
Menighed, som jeg især omgikkes med, havde en riig Fattig- 
kasse uden et eneste Almisselem. Dog have Engellændeme 

begyndt at raade Bod paa denne Mangel. Allerede under 
vort Ophold blev dem tilsendt en Ladning af 5 å 6000 halv- 
nøgne Stoddere. De vare rigtignok bestemte til en Colonie 
i AlgoarBayen; men endeel af dem blive nok nødsagede til 
at søge om Naadebrød i Capstaden. Den omtalte lutherske 
Menighed anvender ellers store Omkostninger paa deres Kirke. 
Der havde nyligen været et Schisma imellem dem, da Nogle 
vilde, man skulde bygge et Taam, og Andre paastode, det 
var for hovmodigt. Taamets Forfægtere seirede; men da 
dette var fuldbragt, befandtes, at det havde den Hovedfeil, 
at det ikke kunde staae opret. Man maatte da foretage be- 
tydelige Forandringer derved, hvilket foraarsagede, at Bygge- 
summen løb saaledes over Forventning i Veiret, at Kirkens 
Penge ei vilde slaae til. Der var ingen anden Udflugt end 
at lægge Haand paa Fattigbøssen. Da nu engang efter Sæd- 
vane Menighedens Ældste aabnede Fattigblokken, fandt de 
en liden Seddel, som en Skjelm af Antiturristerne i Stedet 
for sin Skjerv havde puttet derind. Derpaa stod temmelig 
træfifende skrevet : Dersom Nogen vil bygge et Taam o. s. v. 
(Luc.)*). 

(Miscellanea itineraria)**). Herr Ekstein viste os om- 
kring i sin prægtige Have, hvor vi blandt andre Mærkværdig- 
heder saae en lille, lysegrøn Fugl, som man kalder den capske 
Finke. Den er af Størrelse som en almindelig Canarifugl. 
En saadans Rede hænger paa den yderste Spids af de tyndeste 
Grene paa et Træ, og seer næsten ud som en stor Frugt. 



*) Stedet, Luc. 14, 28—30, lyder saaledes: Thi hvo iblandt Eder, 
som vil bygge et Taarn, sidder ikke farst og beregner Bekost- 
ningen, om han haver, hvad der herer til at liildfere det med? at 
ikke, naar han faaer lagt Grundvold, og ei kan fudende det, Alle, 
som see det, skulle begynde at spotte ham og sige: Dette Men- 
neske begyndte at bygge og kunde ikke fuldende det. 
**) Blandede Rejseoptegnelser. 

Flere Landboere, som utallige Gange i deres Haver havde 
seet dette Dyrs Huusholdning, fortalte mig følgende mærke^ 
lige Beviis paa Qvinderegimente i Dyrenes Rige. Saasnart 
som to af disse Fugle have parret sig, flyve de tilsammen 
op paa Taget af et Huus, og stirre med fremrakt Hals rundt- 
omkring efter en beqvem Byggeplads. Derpaa forlader 
Hannen sin Hun og giver sig til at samle Straa, og knytter 
deraf en Rede til et nærliggende Træ. Den veed saa tro- 
fast at befæste sit hængende Huus til den spæde Green, som 
uafladelig gynger alene ved Dyrets egen Vægt, at det yderst 
sjeldent hændes, at den ved Blæst bliver afrevet. I Bunden 
af Reden reder den en Seng af Bomuld for den tilkommende 
Moder, og danner til Indgang og Udgang en snever Aab- 
ning forneden. Efter fuldendt Værk henter den sin Hun, 
som ikke har taget mindste Deel i Arbeidet. Hun flyver nu 
hen for at tage den nye Bolig i Øiesyn, flagrer ud og ind, 
dreier Hovedet paa Skjøns og beseer Alt med en Kjender- 
mine. Finder da Bygningen ikke hendes Bifald, yttrer hun 
sin Misfornøielse ved en stærk Skrigen og sønderriver Reden 
med sit Næb. Manden begynder da gandske taalmodigen 
forfra igjen. Saaledes seer han undertiden tre å fire Gange 
sit Værk casseret, inden han har den Lykke at have gjort 
en Rede til sin Huns Behag. 

Naar Hollænderne ville gjækkes med En, der over- 
hænger dem for at fortælle Eventyrer, begynde de saaledes : 
Der var engang en Papa og en Mama. Bup, sa' Papa til 
Mama. Væk var Mama. — 

St. Niclas Dag (den i6de December) er en Fest for 
Børn i Holland. Længe førend denne forventede Dag kom- 
mer, true Forældrene uartige Børn med at forklage dem for 
denne deres Skytspatron. Naar Timen slaaer, træder St. 
Niclas (for det Meste en forklædt Karl af Huset) ind til de 
bævende Børn med en Stok under den ene Arm og Sukker- 

godt i den anden. Han uddeler sine Gaver til Børnene, hører 
Forældrenes Beretninger, spørger hver«- Barn især, hvad For- 
æring det ønsker sig til næste Morgen, og forsvinder for deres 
Øine. Naar de Smaa gaae til Sengs, sætte de deres ene Sko 
foran deres Forældres Seng. Den næste Dag trædei* Enhver 
med sin Samvittighed malet i Ansigtet ind i Forældrenes 
Sovekammer for at hente sin Sko, og finder i den efter sin 
Fortjeneste enten det forønskede Klenodie eller et Riis. 
Den hele Dag spadsere Store og Smaa omkring paa Ga- 
derne og fornøie sig paa allehaande Maader. Om Aftenen 
illumineres enhver Bod, hvor Bagværk og Legetøi sælges, 
og Børn blive førte derind for at betragte alle deslige Ra- 
riteter. 



SUNDASTRÆDET 

Den 6te Juni (1820) seilede vi med god Vind forbi Javas 
Vesthuk og saae med Forundring de skjønne Prospecter, 
som Landets fjerne Klipper frembød. Lysgrønne og mørke- 
grønne Skove bedækkede Fjeldene, saavidt vort Øie kunde 
række. Til Afvexling laae hist og her sorte Klipper i Havet, 
og over dem gik en høi Brænding. En af de foran Landet 
liggende Klipper havde ved et underligt Naturspil faaet Skab- 
ning af en stor Triumphbue. Ovenpaa den groede Træer, 
og igjennem den saae man det skovbevoxede Høiland i Bag- 
grunden. Et andet kratbedækket Øland var ogsaa af Na- 
turen gjennemboret, men havde et længere Gjennemsnit, saa 
at det snarere var at ligne ved en stor Buegang af Steen, der 
stod hvælvet over Havet. Dersom disse hængende Skove 
havde været dannede ved Kunst, da vilde Semiramis's hæn- 
gende Haver i Sammenligning med dem have tabt deres Rang 
blandt den gamle Verdens Underværker. Men de vække 
dog meer Forundring nu, da man veed, at de skylde deres 



34^ POUL M. MØLLER 

Dannelse til den vilde Natur. (Athos-Bjerget, udhugget ved 
Alexander, kunde maaske her bruges som Indledning)*). 
Fra Landet kom vegetabilske Dunster os imøde, der var desto 
friskere, da det Dagen tilforn havde regnet stærkt. Den aro- 
matiske* Duft virkede paa vore Nerver, som om vi vandrede 
igjennem Haver af lutter Jasminer. Jeg hørte ogsaa fortælle, 
at en vis Plante, der i Lugt har Liighed med Jasminen, skal 
voxe meget hyppig paa Java. Batavias Damer bruge den 
til at pynte deres Hovedhaar. Da det lakkede mod Aften, 
blev Luften meer og meer krydret. Men Landet forsvandt 
for vore Øine. Luften og Havet var atter rundt om os, og 
Mørkets Dødsstille blev kun afbrudt ved den hule Dundren 
af Brændingen, der brød sig mod den fjerne Landbred. 

Den 7 de Juni. Om Morgenen vaagnede jeg ved Løs- 
ningen af en Kanon, hvorved man søgte at hidkalde nogle 
af de malajiske Kanoer, der fiskede rundt omkring os i Peber- 
bayen, hvor vi nu efter Nattens Seilads befandt os. Ingen 
af dem gjorde Mine til at ville besøge os. Derfor satte Capi- 
tainen en Jolle ud og lod i det nærmeste Fartøi afhente nogle 
Forfriskninger. Disse bestod i nogle elendige Fisk (Storaal), 
som stegte lode sig spise, men kogte havde en Smag, som 
om de alt eengang havde været tyggede, eller, som Matroserne 
kalde det, som om de havde været i Folk før. For disse 
maadelige Fisk og nogle faa Frugter, som udgjorde Fiskernes 
egen Madkurv, forlangte de tre Pjastre. Men da vore Folk 
paa Skrømt stødte fra dem, raabte de dem til sig igjen og 
solgte deres Provision for tre Rupier. Disse Folk, som gjorde 
saa meget af Metal, at de for Sølvpenge opgave deres Fro- 



•) Man seer, at Poul Meller har tænkt paa at omarbeide og mulig 
at udgive disse Optegnelser. — En af Alexander den Stores Byg- 
mestere havde den Kjæmpeplan, at tildanne Bjerget Athos til en 
Alexanderstatue. Plut. Alex. 72. 

kost, vare omtrent tolv i Tallet, der tilsammen vare dragne 
paa Fiskefangst. De fore med et Fartøi, hvis Planker vare 
ligesom vores Kurve syede sanmien med Grene. Rundtom- 
kring satte de deres Net ud, efter at have befæstet dem til 
lange flydende Stænger, for at kunne finde dem paa ny. Ved 
Middagstid ankrede vi formedelst Modvind og brændte nok 
en Kanon af, for at faae flere vilde Handelsmænd til vort 
Skib. Det varede heller ikke længe, førend de mylrede om- 
kring os med deres smaa Fartøier. Disse vare alle de egent- 
ligen saakaldte Kanoer, nemlig en eneste udhulet Træstamme. 
Deres Seil bestaae i Bastmaatter og deres Seilstænger i Bam- 
busrør. Fasthængende Roer have de ei; men een af Ma- 
lajerne styrer med en Aare, der er flad for Enden ligesom 
en Skovl. Ellers ere deres Aarer enten i Almindelighed lige- 
som vores, eller bredere over det flade Stykke, som skjærer 
Vandskorpen (cfr. Homers Odyssee). Til Sæder bruge de 
Bambusrør, som lægges paa tværs nede i Kanoen. Dette Lag 
af Rør, som slutte tæt til hinanden, danner ogsaa en Art Dæk, 
hvorunder adskillige af deres Handelsvarer gjemmes. Deres 
Varer bestod i Kokos, Pisang, Mangostan o. s. v.. Spanskrør, 
Koraller, Abekatter, Dorin, en stinkende Frugt med Pigge 
paa. Høns i Buur og en Hane tøiret ovenpaa. Ænder og smaa 
Modeller af Landets Fartøier, der vare i Størrelse som de 
Skibe, der tjene europæiske Børn til Legetøi. De spotte sik- 
kert indbyrdes ligesaa meget over, at Europæerne af Lieb- 
haberi afkjøbe dem disse sidste Artikler, som Europæeren 
leer af den Vilde, der saa dyrt betaler Speile og smaa Knive. 
Den meest alvorlige Malajer loe af Hjertets Grund, naar han 
saae sig selv i et Speil ; men naar de fik en Kniv i Haanden, 
befingrede de den rundtomkring og stirrede paa den med 
samme graadige Øiekast, som Vexeleerjøden paa en Sølvmynt. 
De kunde ikke overtale sig til at slippe den igjen, men ved- 
blev at byde høiere og høiere, indtil Kniven blev dem af- 

staaet. Gamle Klæder vare dem særdeles velkomne. En 
Kjole forlangte de med det Udraab : Secretair ! Lommetør- 
klæder vare de ogsaa særdeles graadige paa. Naar de saae 
en hvid Flig stikke frem, kom de springende med deres Frug- 
ter og raabte : Handkerchief, Handkerchief ! I enhver Kanoe 
sad kun een eller to Mænd, hvis Hud omtrent havde samme 
Farve, som vores Rødsteen. De vare ranke og velskabte, 
men deres af Betelfrugten bedærvede Tænder vanheldede 
dem i høi Grad. Mange af dem vare ogsaa beladte med 
Hudsygdomme. De Fleste af dem havde ingen anden Be- 
dækning end et kort Skjørt af europæisk Tøi og et broget 
Tørklæde om Hovedet. Enkelte bare dog desforuden en 
Skjorte eller Trøie. Naar de kom ombord til os, bukkede 
de sig og førte Haanden til Hovedklædet, ligesom vore Sol- 
dater tage til deres Chacot. De Nærmeste toge de da i Haan- 
den og sagde : Schalam ! Schalam ! (hebraisk)*). Enhver 
der var noget velklædt, kaldte de Capitain. Deres Sprog 
er meget velklingende, men noget blandet med Engelsk og 
Hollandsk, fordi de have optaget fremmede Navne paa de 
Ting, de have lært at kjende af Europæerne. De forstode 
ogsaa at sige ja og nei paa Engelsk, og naar de vilde an- 
befale en Frugt, pegede de paa den og sagde: gut, bongs. 
Vi havde blandt os et Par, der forstod deres Sprog og bleve 
brugte som Tolke; forresten hjalp man sig med Pantomimer, 
som de med Lethed begreb. En af Mandskabet, Bødkeren, 
bød dem en Ragekniv for en Hane; men da han ikke kunde 
gjøre dem begribeligt, hvad han forlangte, hjalp jeg ham 
ved at raabe : kokkeliky, kokkeliky ! Herover blev Malajeren 
saa fornøiet, at han med Latter gjentog : kokkeliky, kokkeliky ! 
og bød mig et Stykke Betel. Deres Betel er et grønt Blad 
af bedsk Smag, som er sammenfoldet i flere Læg. Inden i 

•) Fred. 

det ligger, foruden lidt Tobak, ogsaa et Slags Tyggemad af 
en Frugt. Jeg bød en Malaj %n Kop KaflFe; men han viste 
den med Modbydelighed fra sig. For at vise ham, at det ei 
var Gift, smagte jeg selv nogle Draaber deraf ; men nu stødte 
han Drikken med langt større Afsky fra sig, »thi«, sagde 
han til Tolken, »Capitainen har rørt ved det med sine Læber, 
hvormed han har spiist Svinekjød.« De vare i den Henseende 
saa jcrupuløse, at de ei engang vilde nyde deres kjære Brænde- 
viin af et Glas, som en Christen nys havde drukket af. 

Dagen før vi seilede ind forbi Javas Vesthuk, havde 
det regnet saa stærkt, at Vandet ikke saa hurtigt kunde 
strømme ud af Spygatterne, som det kom ned fra Himlen. 
Matroserne lagde sig da plat ned i Vandet og gnubbede sig 
imod Dækket, for at nyde den sjeldne Lykke at faae Buxer 
og Trøie vasket i andet end Saltvand. 

Idag drev forbi vores Skib tre Skildpadder, der hang 
sammen, en ovenpaa Ryggen af den anden. En Jolle blev 
firet i Vandet, og Dyrene kunde i den ubeqvemme Stilling 
hverken undflye i Fælledsskab eller skilles ad saa hurtig, at 
jo en af dem blev taget af Matroserne, som med de blotte 
Hænder slæbte den op i Baaden. De to parredes formodent- 
lig med hinanden; men Trediemand syntes i saa Tilfælde at 
afgive en overflødig Person. Capitainen fremkom med den 
Gisning, at den tredie af Jalousie klyngede sig ovenpaa den 
foretrukne Rival. 

Den 8de Juni lettede vi igjen Anker og seilede med gun- 
stig Vind til Anjer. Paa Veien roede en Deel Prajere efter 
os og gjorde deres Kanoer fast til vort Skib ; men de kom i 
saa stor Mængde, at vi maatte jage dem bort med det Raab : 
Pike! Pike! (Pak Jer), for at de ei skulde standse Skibet i 
dets Fart. Javas Bjerge langs med Kysten gave os en skjøn 
Udsigt, da de lysegrønne Lunde, beskinnede af Solen, endnu 
mere fremhævedes ved de mørke Skove, hvoraf de vare om- 

givne. Naar man maler Landskaber, betegner man, *som be- 
vidst, sædvanligviis Forgrunde© ved nogle store Blade eller 
Urter. Paa Billeder af indiske Landbredder sees gjeme i 
Forgrunden store Kokospalmer. Dette hidrører ikke, som 
i de europæiske Malerier, fra nogen Maneer i Kunsten, men 
er en Copie af Naturen selv. Foran Javas sorte Bjergskove 
(ved Anjer) løber langs med Stranden en lysere Gamering 
af Kokospalmer. — Anjer bestaaer af fem å sex lave, tegl- 
hængte Huse, som fra Søen see ud som et dansk Kalkbrænderi. 
Ved høire Side seer man Boliger for de Indfødte, ved venstre 
et høit Marmorminde for en engelsk Ambassadeur. Lige for 
sig i Sundastrædet seer man to eenlige Bjerge staae midt i 
Havet, bedækkede med Skov. De synes at ligne to kjæmpe- 
store Portstolper til at betegne Skibenes Vei. Under den ene 
aabner sig en viid Grotte. I det Fjerne skimter man fra 
Anjer nogle mørkeblaae Bjerge paa Sumatra, som tabe sig i 
hvide Skyer. Da vi laae paa Rheden, blev Skibet flittig be- 
søgt af Vilde, som bragte, foruden de sædvanlige Artikler, 
adskillige brogede Fugle. Blandt disse udmærkede jeg mig 
een, paa Størrelse som en Skade. Den var sort med blaa- 
ligt Skjær, lidt hvidspættet paa Vingerne, med rødgule Kjød- 
lapper som en Halskrave, rødgule Been og rødgult Næb med 
lysguul Spids. Hovedet var bedækket med en i Midten ad- 
skilt sort Fløielshud. 

Paa Anjers Rhed laae et amerikansk Skib, »Prinds 
Archer«, ført af Capitain Dexter, der var gaaet fra China 
den 28de April og altsaa havde endt sin Reise i 40 Dage. 
Skibets Eier, der i fem Aar havde været Resident i Canton, 
fulgte selv med tilbage til sit Fædreland. At en Mand, der 
havde saa megen Leilighed til at kjende Handelen paa China, 
bragte en Ladning Thee fra dette Land i April Maaned, viser 
noksom, at det er en Fordom, at October (?) er den eneste 
rigtige Tid. Kjøbmanden hed Emmington. Denne Kjøb- 

Og hans Skipper aflagde et Besøg paa vores Skib, led- 
sagede af to unge Embedsmænd fra, Anjer. 

Den 9de Juni kom en Hr. Rose ombord fra Anjers Fort. 
Denne Mand havde været Postholder paa Anjer, men for- 
medelst sin Sundhed søgt om Forflyttelse. Alt længe før vor 
Ankomst her havde jeg hørt tale om en lang, smalbenet, ud- 
naarvet Skikkelse, som pleiede fra Anjer af under Navn af 
Postholder at bestige de europæiske Skibe. Denne Postmester 
er ei nogen bestemt Person, som hedder enten Poul eller 
Peer, men en staaende Maske, der bestandig spilles af en ny 
Person med de samme Dødens Attributer. Naar man kom- 
mer til Anjer igjen efter nogle Aars Forløb, seer man ikke 
den samme, hører ikke det samme Navn; men man seer en 
lignende Dødsens Candidat rave halvdød og halvsøvnig, med 
Øine saa dunkle som en bedugget Vinduesrude, langsom i 
Tale og Tanker, paa et Par frygtelig smalle Been. Beviis 
paa, hvor følesløs en saadan ret batavianiseret Krabat bliver 
for alle Livets Forhold og menneskelige Anliggender, er Roses 
Samtale med Hr. Beusche*). Denne gamle Mand, der i sex 
Aar ei havde seet en kjær Søn, der var reist til Batavia, og 
nu med Længsel saae den Stund imøde, da han igjen skulde 
omfavne sit Barn — spurgte Postholderen, om han havde 
hørt, hvorledes hans Søn levede. Han svarede gandske koldt : 
»Saavidt jeg husker, er han død, Hog skal jeg ikke sige det 
for vist.« Moderen styrtede i største Fortvivlelse op af sin 
Stol og løb med vilde Skrig fra eet Sted til et andet, og vi 
havde Nød med at bringe hende til nogen Rolighed ved gjen- 
tagne Gange at erindre hende om, at denne ulykkelige Tidende 
dog endnu var uvis. Sønnen Beusche og jeg fulgte med Post- 



*) Van Beusche, en Hollænder, fulgte Skibet fra Cap som Passageer 

tilligemed sin Familie. — Anjer (Anyer), paa Java ved Sunda- 
strædet, har en Skibsrhed. 

Poul M. Møller: Udvalgte Digtninge. 23 

mesteren i Land, for at høre Benegtelse eller Bekræftelse^BR 
Rygtet. Landingen er endogsaa med en liden Baad yderst 
vanskelig formedelst den stærke Brænding, ledsaget af Ebbe 
og Flod. Da vi naaede Brændingen, var Vandet lavt, og to 
Malajer maatte springe i Bølgerne, som snart naaede dem til 
Halsen, snart til Knæene, for at bære os i Land. Dé bandt 
ikke deres korte Skjørt op. Enhver af os maatte lægge venstre 
Laar paa Skulderen af en Malaj, høire Laar paa Skulderen 
af en anden, og fatte dem med Armene om deres Hoveder, 
men bleve desuagtet dyngvaade. Byen Anjer, som det sørge- 
lige Ærinde, hvori vi kom, berøvede mig Tid og Leilighed 
til at betragte i Mag, bestaaer af lutter malajiske Hytter, 
som ere tæt forbundne med hinanden. Stræderne mellem disse 
Boliger ere meget smalle. Husene ere byggede af Bambus, 
tækkede med Kokospalmens Blade og ligge i Skyggen af Ko- 
kostræer og Pisanger. Indbyggernes Antal er looo. Byen 
har et Torv, ved hvilket jeg saae chinesiske Kjøbmænd havde 
opslaaet Kramboder. Fortet var omgivet af Grave og Volde, 
paa hvilke der laae tre Kanoner, skjøndt der egentlig efter 
Bestemmelsen skulde ligge femten. Vaaningshusene vare her 
store, luftige Haller, ligesom vore Kirker, og under Vinduerne 
løb en gra&sk Halle, baaret af Søller. Besætningen var kun 
40 Mand, bestaaende af Amboinesere, Malajer og Europæere. 
Commandanten forsikkrede os, at Amboinesere vare ham 
ligesaa brugelige som Europæere; ogsaa gik de fuldkomment 
klædte som Europas Militaire. Malajerne havde bare Been, 
hvilket contrasterede underligt mod deres Uniform og Ge- 
værer med Bajonetter. — Det batavianske Udyr (Rose) søgte 
med os i Batavias Aviser om Bekjendtgjørelsen af Hr. 
Beusches Død. Endelig fandt Rose det og raabte sjæleglad 
til den Afdødes Broder : »Funtus 1 her har jeg det. Jo Deres 
Broder er gandske rigtig død for to Maaneder siden.« Den 
Efterlevende blegnede, og det batavianske Udyr blev ved: 

SNaa, seer De engang, hvilken herlig Hukommelse jeg har? 
Jeg sagde netop, at det var to Maaneder siden. Heidah, Hr. 
Lieutenant! nu skal De høre, hvor jeg har en fortræffelig 
Hukommelse. Hr. Beusche skal være mit Vidne.« Siden 
viste han os, at hans Tænder vare løse i Munden og Kroppen 
fuld af Knuder, hvilket var foraarsaget ved overflødig Brug 
af Mercurius. Han sad med Benene paa en Skammel, hvori 
der vare Huller, og neden under blev sat et Fyrfad for at 
varme hans Fødder. — Vi bleve inviterede til Commandanten 
og vare glade ved at kunne forlade denne levende Gjen- 
ganger. Jeg forlod ham med Medlidenhed over hans visne 
Krop og Harme over hans visne Hjerte. Commandanten 
saae frisk og sund ud og viste ved sit Exempel, at god Con- 
stitution og ordentligt Levnet dog trodser Javas Pestluft; thi 
han havde tilbragt sex Aar paa Øen. Efter en gjæstfri Peber- 
svendebeværtning og venskabelig Samtale med ham og andre 
Officerer i Casernen gik vi ud for at besee Monumentet, der 
neppe stod saa langt fra Casernen, som Frederiksberg Have 
ligger fra Vesterbro. En Officeer erklærede, at han ikke vilde 
gjøre Reisen med os, uden vi vilde ride (bataviansk Ladhed 

og Mathed). Mindet var reist for en Lord , død 1788 

som pristes for sin facundia in senatu magnæ Britanniæ*) 
og sin Tapperhed i Krigen, skjøndt kun 29 Aar gammel. 
Det var opsat 181 5 (?). Synderlige Billeder vare blandede 
med hinanden. Kanoner, Ladestokke og Kradsere blandt 
Hjelme, Landser og Ridderrustninger. Støtten lignede Fri- 
hedsstøtten og stod paa en Høi, omkrandset af Træer. Com- 
mandanten advarede os paa Veien fra at nærme os med nogen 
Chaluppe til de to Herkulessøiler, da Sørøvere lurede rundt- 
omkring og havde Aaret tilforn ihjelslaget en engelsk Officeer 
tilligemed nogle Matroser, som i en Baad vilde omseile de 



•) Veltalenhed i Storbritanniens Overhus. 

skjønne Øer. Selv havde han ogsaa maattet friste en og anden 
Dyst med disse fornuftige Rovdyr. De slaae ubevæbnede 
Sømænd med frygtelig tunge Slagsværd og skyde med Ge- 
værer og Krudt, som Engellænderne hemmelig smugle til 
dem. Vi gik forbi en Hytte, hvori de Vilde holdt et Gilde 
og dandsede efter Lyden af Træklokker af Bambusrør og 
Trommer. Børnene holdt meget af Commandanten. Naar 
han truede med Fingeren ad de smaa Rollinger, kom de og 
bukkede, og Forældrene loe. En Moder laae med en Abekat 
af Størrelse som en Rotte bundet til sin store Taa, og en rund 
Glut med Sølvringe om Armene laae og reves med denne lodne 
Legekammerat. Sølv og Guld vare de nøgne Vilde tidt pry- 
dede med. Fruentimmerne flygtede altid med Skrig, naar 
de saae Europæere komme, enten det var af et Slags vildt 
Coketterie, eller fordi Matroserne, encouragerede ved Venus 
diu iniermissa*), plagede dem med altfor paatrængende Kjær- 
tegn. Paa et Træ stod et Bræt, hvori blev fortalt, at en en- 
gelsk Matros døde sydvest for dette Træ, slap sit Anker og 
gik til Himmels**). Vi drak Thee hos nogle Toldembeds- 
mænd, hvis luftige Huus stod paa Pæle midt i Kokosskoven 
blandt de Vilde, for at undgaae Slanger og Kryb. Comman- 
danten sendte os ombord efter at have taget det Løfte af os, 
at vi næste Dag igjen vilde besøge ham og nærmere besee 
de Vildes Indretninger. Nu var Vandet saa høit, at Baaden 
kunde flyde ud af Revieret. — 



•) En længe afbrudt Kj ærlighed. 

**) Denne Gravskrift har moret Poul Møller, og den findes blandt 
hans under Reisen henkastede Strøtanker saaledes versificeret af 
ham: 

Sydvest for dette Træ en britisk Mand 
Sit Liv forliste paa det salte Vand. 
Flink gjorde han i Livets Sø Bestik, 
Her slap han Anker og til Himlen gik. 

Malajerne gik gjeme paa Bagkjøb i deres Handel. Jeg 
havde kjøbt nogle Stokke for en Kjole; men den Vilde kom 
igjen og vilde have, at Handelen skulde gaae ind. Ogsaa til 
en Matros kom en Malajer igjen med sin Betaling, sigende: 
Trata mau (jeg vil ikke have det) ; hvorpaa Matrosen svarede : 
L — min M — , og Malajeren maatte gaae bort igjen med ufor- 
rettet Sag. 

Den I ode Juni. Der blev Intet af med at besee de 
Vildes Leilighed. Inden det blev lyst, hørte jeg Folkene 
gaae i Spillet og vinde Ankeret op. Vi seilede uden Besøg 
af Kanoer den hele Dag og kastede mod Aften Anker mellem 
Menneskeæderen og Cæsar*). 

Den Ilte seilede vi frem mellem de skjønne Øer i 
Strædet. Det var ligesom et uhyre Teppe med brogede 
Billeder, der blev rullet op for vore Øine, i det stedse nye 
Grupper af grønne Skove steeg frem af Havets Skjød. De 
forreste, der laae nær for vore Øine, vare lyse og beskinnede 
af Solen; de bageste kulsorte. Vi ankrede om Eftermid- 
dagen ved Onrust**), da vi fik en stor Pæl at see, som ad- 
varede os for Grunde. Om Aftenen roede Styrmand Lassen 
omkring i en Jolle for at lodde. Jeg gik med, for ret at besee 
Eilænderne. Det var en deilig, kjølig Aften, og ikke en Vind 
bevægede Havets Flade. Vi hørte hist og her i de smaa 
Skove Fuglene fiøite. Vi nærmede os til Onrust, og en for- 
virret Fugleskare flygtede ud over Havet fra deres Hjemstavn, 
af Angst for slige uvante Gjæster. Saavel Onrust som den 
hosliggende større var tæt begroet med Skov og Krat. 
Hist og her ved Strandbredden saae man Pæle, som løftede 
en halv forbrændt Spids op af Havet. Det var Levninger 
af Skibsbroen, som Engellændeme havde afbrændt. I Krattet 



*) Menscheneeder-Eiland er en O, Cæsar en Klippe i Sundastrædet. 
•*) En nær Batavia. 



35^ POUL M. MØLLER 

laae Ruiner af store Bygninger, Pakhuse, Krudttaarne, som 
Engellænderne havde ødelagt. De havde ogsaa reent, til 
deres egen og andre Søfarendes Skade, ødelagt den gode 
Dokke, som her tilforn var. Ruinerne saae heel poetiske ud ; 
de halvfortærede Tage vare allerede begroede med Smaa- 
krat. Kort sagt, det Hele vilde have været synderlig roman- 
tisk, naar man ei havde vidst, det var Rester af et Pakhuus. 
Da vi satte vor Fod paa Onrust, fløi der en skrigende Pappe- 
gøie op fra de nærmeste Træer. Disse Fugle vare det eneste 
Liv, vi saae paa denne forladte 0. Hist og her laae ned- 
faldne Mure af de tre Bastioner, som Hollænderne tilforn 
havde her. Det tæt flettede Krat tillod os ei at gaae synderlig 
fremad, og det vilde formodentlig ikke have været raadeligt, 
da Slanger sikkert havde slaaet Bo op paa dette menneske- 
øde Sted. Her er det, Batavias Død, Fatter Jas eller Capitain 
Jas, har sin Bolig. Det skal have været en Søcapitain, som 
havde indgaaet en Pagt med Fanden. Den onde Aand havde 
givet ham et Skib, hvormed han i 24 Timer kunde seile fra 
Amsterdam til Batavia, men havde paa sin Side betinget sig, 
at han i Fortrøstning til hans Førelse aldrig maatte lade 
Loddet kaste ud. Dette Skib havde Master af Jern og Seil 
af Kobber og gik den nærmeste Vei ligesaa let over Land 
som Vand. Fatter Jas gik med en Slup i Land paa Onrust 
for at hyre Folk, og forbød sin Overstyrmand at lodde. 
Satan gjøglede dog saamange Skjær frem for Styrmandens 
Øine, at han blev fristet til i sin Beængstelse at kaste Blyet 
\id for at maale Grunden. Fatter Jas fik netop Tid til at 
opløfte sin Stok og true; men i samme Øieblik forsvandt 
Skib og Mandskab. Mange have fortalt mig, at de i deres 
Ungdom mindes at have seet et Træbillede med trekantet 
Hat og Stok i Haanden paa Øen. Denne Fatter Jas er Aar- 
sag i den store Dødelighed paa Batavia; thi de, som døe af 

den batavianske Feber, have ladet sig hyre til at fare med 
hans Skib. 

MANILA 

Den 1 6de Juli (1820) i Dagbrækningen kunde vi fra 
Dækket see de philippinske Høilande gandske nær ved os. 
Da vi nærmede os til Eilandet Cprregidor, kom en Chaluppe 
til vort Skib. Under et malet Lærredstelt laae bag i Fartøiet 
Commandanten i den lille By paa ovennævnte Eiland. Han 
var fast afklædt, men klædte sig mere og mere paa, alt efter- 
som han nærmede sig til os. Det var en ældgammel Mand 
med en lurvet blaa Uniform paa, Ankerknapper og et Par 
skidne Nankins Buxer. Da han var kommet ombord, gjorde 
han os gjennem en engelsk Tolk de sædvanlige Spørgsmaale 
angaaende vor Reiseroute. Han spurgte os, om vi vidste Nyt 
fra Europa. Vi fortalte ham, at vi i Batavias Tidender havde 
læst, at der i deres Moderland var Uroligheder. Dette lod 
han sig sige en to å tre Gange for at indprente det ret i sin 
Hukommelse. Det afficerede ham ellers ikke stort, og endelig, 
da han mistvivlede om at kunne memorere det, fik han det 
skrevet med Blyant paa en Strimmel Papir. Han skulde tele- 
graphere det til andre Pladser. Corregidoreil andet var det 
skjønneste Land, vi endnu havde seet; thi det var ikke som 
de vidtberømte Kyster i Sundastrædet reent begroet med 
Skov, men havde store grønne Sletter paa Bjergene og græs- 
rige Dale imellem Fjeldene. Udenfor laae i Havet sorte 
takkede Steenknolde. Ved denne Kyst saae vi et Naturspil, 
liigt det ved Sundastrædet omtalte, en Klippe med et grønt 
Tag, hvorunder gik en Vei. I samme Klippe gik en mørk 
Grotte ind uden at aabne Passage. Hist og her saae vi smaae 
Byer; men een Bolig laae især saa skjønt, at en Mand, der 
vilde slaae sig reent fra Verden, aldrig kunde finde skjønnere 
Eremitbolig. Midt ind i Landet gik nemlig en Viig, som be- 

skyllede en stor Dal. Denne Dal, med steile Fjelde paa begge 
Sider, aabnede en Udsigt mellem Bjergene tværs igjennem 
Landet til de fjerne Bjerge paa Landet bagved. Midt i Dalen 
laae en lille Banke, hvorpaa Huset stod under et Træ med 
en Flagstang ved Siden. 

Vi seilede fort og ankrede ved Cavite, Manilas Havn. 
Vi saluterede med ni Skud og fik dem efter en god Times 
Betænkning betalte lige for lige. En tyk Mand kom da ud 
til os. Han knappede sine Beenklæder under sit. malede 
Lærredstelt, inden han besteeg vort Skib. Personen var lov- 
lig tyk, bar sort Bombasins Kjole, røde Opslag og et sort 
Flor som et Ridderbaand over Brystet. Lurvet var Eqvi- 
pagen; spansk stolt saae Karlen ud. Han qvæstionerede os 
og kaldte sig anden Gouverneur paa Stedet. Jeg forundrede 
mig over, at en Herre, der førte saa stor Titel, vilde nedlade 
sig til en Posekigers Lignelse. 

Den 17de. Den ene Toldbetjent*), der saae ud som 
en mæsket Munk, kunde en Smule Latin; men det var der- 
efter. Jeg spurgte, om han var fød i Europa; men han 
svarede : 'Non ; nata est ego in Manilla, — Dolet venter 
propter frigide. — Todum librum medicinuni est latine*^. 



*) Efter Skibsprotokolien kom der den 17de to Toldbetjente ombord 
for at blive paa Skibet under dets Ophold ved Manila. 

**) At det ikke stod bedre til med Munkenes Lærdom, sees af føl- 
gende Optegnelse, som Forfatteren et andet Sted har gjort: „En 
ung Munk af St. Petri Orden var ombord hos os. Han bar en 
liden Tonsur og gik med sort Silkekjole, en hvid broderet Rand 
om Halsen, og sorte Silkestrømper. Han svarede paa mit Spørgs- 
maal, om han forstod Latin, da han endelig og endelig forstod 
det: Aha/ mulio, mnlio. Signer ' latine loquere passum. — 
Butellia vinum in mustram, — Han kjendte ikke Græsk fra 
Hebraisk, og da vi ikke kunde enes om Latinen, sagde han : 
Ego secundtim grammaiicam proyinncio. 

Vi raebte efter Sædvane Hurra, da Capitainen gik i Land. 
Et Postbud, der havde bragt et Brev paa Skibet, troede for- 
modentlig, det var dansk Skik, at sige Farvel saaledes, og 
lod sine Roerknægte raabe tre Gange Hurra, da han gik fra 
Borde, hvilken Hilsen Matroserne med megen Latter be- 
svarede med lignende Udraab. En af de vilde Koner, der 
solgte Frugter ombord, blev saa rørt over min Drengs friske 
Udseende, at hun forærede ham en Mangosfrugt og klappede 
ham. Mig vilde hun derimod snyde ved Vexel af en Pjaster, 
og da en af hendes Chevalierer gjorde mig opmærksom der- 
paa, slog hun ham i Ansigtet. 

Den 1 8de om Morgenen tidlig gik vi til Cavite. Det 
var en ussel, sort Stad, hvis forfaldne Bygninger hist og her 
saae ud som Rester fra en Ildebrand. Ingen Gade var saa 
ziirlig som vores Ulkegade. De fleste vare smalle, ureenlige 
og stinkende. Somme Steder laae døde Dyr, andre Steder 
fandtes Grønninger midt i Staden. Ikke eet offentligt Sted 
gaves, hvor jeg ^ kunde faae Brændeviin til vore Folk, der 
havde roet mig i Land. Jeg tog et af de meest gentile Huse 
for et Herberg, gik derind, lagde min Hat fra mig og lod som 
jeg var hjemme. Huuseieren, som kunde tale lidt fransk, 
kom da hen og oplyste mig om min Vildfarelse, men var 
tillige saa høflig at tilbyde mig at tjene mig i Alt, hvad hans 
Huus formaaede. Brændeviin formaaede hans eget Huus 
ikke; men han skikkede en Karl med mig, som skulde vise 
mig en Slags Spiritusgrosserer Jeronimo. Jeronimo var ikke 
oppe. Efter lang Venten saae vi ham tyk og fortrædelig at 
rokke imod os. Jeg fik en Flaske spansk Brændeviin til 
Trøst for Matrosernes fastende Maver. Han stod i den For- 
mening, at det var blot en Mundsmag, der skulde drage en 
stor Handel efter sig. Derfor spurgte han, hvormeget vi 
vilde have. Vi takkede ham og sagde, vi havde ikke videre 
at befale. I hele Byen var ei en Gentleman at see. Lutter 

usle Rønner mødte os, hvoraf lurvede Skikkelser*) krøb frem. 
Dersom der ikke var en stor Mængde af de driftige Chinesere 
i Staden, vilde Indbyggerne visselig omkomme af Skiden- 
færdighed. Vores Biersmat førte os ind i sin Stadsestue, 
der lignede omtrent et Hønsehuus og heller ikke ved nogen 
Væg var separeret fra Hønsegaarden, hvori jeg saae en Høne 
spadsere paa eet Been ; det andet var sat af tæt ved Kroppen. 
Jeg tog en Karl, for at vise os Kirkerne; thi den lille By saae 
næsten ud som bare Kirker. I nogen Afstand kunde man 
Intet see bag den sorte, røgede Ringmuur uden de fire store 
Kirker. De vare alle brede og rummelige, men havde smaa 
Taarne. Alle Altrene vare lueforgyldte og prydede deels 
med Billeder af den bibelske Historie, deels var Æmnet taget 
af Legenderne. Malerier hang der ogsaa paa Væggene, som 
forestillede Skjærsild, Helvede og Helgenhistorier. Djævlenes 
Fjæs vare ret frygtelige; nogle Typer vare laante af det nær- 
liggende Havs Uhyrer, Krokodillerne. Jeg beklagede meget, 
at jeg Ingen havde, der kunde udtyde mig de til Grund for 
disse Phantasier liggende Fabler. Satan med lange Kløer 

slog En lige i . En tog ved sin Fod og stødte Kulbøtter 

ned i Svovlpølen. Især beklagede jeg ikke at vide Sujettet 
for et skjønt Billede, paa hvilket nogle særdeles deilige Jom- 
fruer med Kurve i Hænderne knælede for en syg Munks 
Seng. Det favreste af Alt havde vi nær glemt at see; men 
det havde vores Karl til Lykke bemærket. Da jeg vilde gaae 
ud, trak han mig tilbage i Kirken og pegede til Hvælvingen 
over Choret. Nikkende med Hovedet i Triumph blev han 



*) Landet vrimlede af sære Vanskabninger. En Mand havde elleve 
Fingre. Hans Tommelfinger deeltes i to Grene, hver forsynet 
med to Led og istand til at beles, uden at den anden beiedes 
med. En gled paa Bagen. En havde Benet saa tykt, at hele 
Foden tabte sig i Svulsten. Huden var saa klar som Glas. 

^Forf) 

vores Overraskelse Vaer. Thi vanskeligt kan Noget saaledes 
glimre i Øinene ved første Blik. Med de meest blendende 
friske Fanger stod der i Ungdommens Fylde, malet paa Loftet 
selv, en rankvoxet Jomfrue, mater amata, interner ata*). Hun 
stod i Himmelen paa klare hvide Skyer, og Jordkloden gik 
forbi hendes Fodsaaler. En ildsprudende Løve forfulgte den. 
Hun havde en rosenfarvet Kjortel paa, men oven paa der. 
en viid blaa Kaabe, baldyret med Blomster. Denne Kaabe 
spreder hun vidt ud med begge Armene, og Engle løfte de 
yderste Flige for at udbrede den endnu mere**). Af den ud- 
spændte blaae Kaabe dannes en Himmel, hvorunder de 
Troende tæt klyngede til hinanden søge Tilflugt. De sade 
med Hænderne fulde af Roser, Lilier, Crucifixer og Mon- 
strantser. Hovedfiguren selv stod med Hovedet lidt bøiet 
til Siden, og de lange, brune Haar rullede til begge Sider 
ned over Kaaben. Hendes Miner bare det reneste Udtryk 
af den skjønne Resignation, den fuldkomne OpofFrelse for 
Andre, som dog endnu paa Jorden mangen Jomfrues Ansigt 
lover, og mangen Moders Liv har holdt. Skade, at et saa 
yndigt Billed paa Himlens Kjærlighed til den faldne Jord 
blot er grundet paa et phantastisk Blendværk. Man fristes i 
visse Øieblikke til at misunde den ene saliggjørende Kirke 
saa skjøn en Indbildning. Dersom den historiske Tro paa 
Himlens Dronning var meer end en Drøm, da kunde den 
første Ungdomskjærlighed, der enten aabenbarede sig i 
synlig Skikkelse og svandt igjen, eller levede og døde blot 
i de Phantasier, som Hjertets Trang nødvendig avlede, saa 



*) Elskede, ubesmittede Moder. 

**) Omkring i Luften fløj smaa Englebørn Arm i Arm, med Roser 
under Armene, som de tabte ned paa Jorden; og paa den hvide 
Sky underneden stod med store Bogstaver skrevet: credo. 

(Forf.) 

let gaae over til den evige Kjærlighed, hvorom den var en 
Varselsrøst. 

Paa alle Kirkegulve laae bedende Qvinder, men ikke 
een Mandsperson. De fleste vare temmelig til Aars og havde 
deres smaa halvnøgne Børn med sig, som løb omkring i de 
Bedendes Kjæde og overlod sig til gandske utvungne og lyde- 
lige Yttringer af deres Sorg og Glæde. Snart loe de og snart 
græd de, alt eftersom Hovedet stod paa dem. De bodfærdige 
Qvinder lode sig ved ingen Lyd forstyrre, men bevægede deres 
Læber uafladeligen ligesom Samuels Moder. Dog vare 
Mange af dem just ikke saa henrykte. En gammel Moder, 
hvem formodentlig hendes Skriftefader havde givet et altfor 
stort Pensum, yttrede paa mange Maader sin Utaalmodighed. 
Hun gabede (uden at derfor Læberne ophørte at gaae), hun 
vreed sig, og talte hvert Øieblik de Perler paa Rosenkrandsen, 
som endnu stod til Rest. Dog laae een Synderinde paa sine 
Knæe i en Krog, som syntes meget sønderknuust ; thi hun 
sukkede og gav sig gandske høit og lydelig. De Bønfaldende 
havde et stort Stykke bruunt Tøi over Hovedet, og saae der- 
med ud omtrent som vore Landsbypiger, naar de i Regnveir 
drage Skjorterne over Hovedet. Jeg gik hen til Skriftestolen, 
hvor just en Synderinde nedlagde sine aandelige Sorger i en 
Paters Skjød. Samtalen var til min Forundring saa lydelig, 
at Enhver, der færdig forstod Sproget, maatte kunne høre, 
hvad der afhandledes. Registret var meget langt, thi i den 
halve Time, jeg var i Kirken, vedvarede bestandig dette ene 
Skriftemaal. Vi hørte en Messe, hvor den høitidelige Me- 
lodie gjorde stor Virkning paa os, naar Choret lod sin Stemme 
høre, ledsaget af een Bas og een Fløite ; men naar de tre 
Patres tog til Gjenmæle, var det vederstyggeligt at høre. 
Det var dog umuligt at blive henrykt ved den virkelig høi- 
hellige Musik, naar man saae paa de tre Munke, thi de lignede 
mere Marekatte end Guds ypperste Skabninger. Deres Klæde- 

dragt var yderst prægtig. Den rigt broderede hvide Talar 
var ombundet med et Guldbelte, og derover hang en aaben- 
staaende sort Kaabe med hvide Kanter og et hvidt Kors paa 
Ryggen. Foran stod et Crucifix i Glandsen af 50 Lys, og 
nedenunder paa de forskjellige Stokværk af Pyramiden alle 
Dødens Attributer. Vores Karl teede sig meget andægtigen 
i Kirkerne; men aldrig saasnart havde vi forladt den femte 
og sidste, førend han spurgte os, om han skulde bringe os 
en Pige, en meget god En (a very good one, Good skulde da 
formodentlig her ikke være eenstydigt med dydig). Dette 
var det Eneste, han kunde sige paa Engelsk, saa det formo- 
dentlig maatte være ham meget vigtige og indbringende Ord. 
Vi gik ud af Porten til den tæt ved Cavite liggende 0, som 
ved en gjennem Bugten opført Dæmning er forbundet der- 
med. Paa Veien mødte vi Damer, som røg paa store Ziruter 
af Tykkelse som et godt Kosteskaft og af tre Qvarteers 
Længde. De toge sig en liden Morgenpromenade med denne 
vældige Tobakstrompet for Munden, og talte os til paa alfare 
Veie som En, der møder en Duuskammerat paa et Ølhuus. 
Da vi ikke forstod dem, sloge de en Latter op og gik. Vi 
saae en Moder spule en lille spedalsk Unge. Vi saae sorte 
Sviin, der slæbte Maven paa Gulvet og vare heel unaturlig 
sveiryggede. De samme vare lang- og spidssnudede og havde 
en Dusk paa Enden af Halen. Alleryderst i den Landsby 
eller Forsamling af Bambushuse, vi gik igjennem paa Øen, 
saae vi og hørte vi en Landsbyskole (den meldte sig paa een- 
gang for vore Øren og Øine), hvor Børn af Manilas Abori- 
giner*) bleve underviste af en Munk. Der vare omtrent et 
halvt Hundrede, og de raabte alle i Munden paa hinanden: 
bay be, bi, bo, bu — o-re-gi-na-coe-li-o-sanc-tis-si-ma'O'pi-is- 
si-ma^*). De havde kun to Slags Bøger, en Fibel og en Ave 



*) Indfødte. 
•*) O, Himlens Dronning, du hellige, fromme. 

Maria, Den sidste bestod af baade spanske og latinske 
Bønner. Da jeg saae, at disse smaa Peblinge læste saa færdig 
Latin, spurgte jeg Skolemesteren, om han forstod dette Sprog ; 
men han betydede mig, at han blot kjendte Bogstaverne, men 
ei forstod at oversætte det. Som en Følge heraf lærte han 
rimeligviis heller ikke Børnene at forstaae det. Han saae 
ellers meget godmodig ud og behandlede Børnene, der brugte 
Bjelker for Bænke, med megen Mildhed. De vare da heller 
ikke bange for i hans Overværelse at bombardere hinanden 
med Bøger og Penne. Huset havde i gamle Dage været tæk- 
ket med Kokosblade; men Taget var næsten reent borte. 
Der var god Lysning gjennem ingen Ydtgge og lidet Tag; 
dog var Taget den eneste Bedækning over deres Huus, thi 
det manglede reent Loft. Som en Følge heraf maa nok Sko- 
len hæve sig selv i Regnveir. Paa Gaderne gik smaa, nøgne 
Børn paa to å tre Aar, som allerede vare kronragede og 
prædestinerede til en eller anden Munkeorden. De bare alle- 
rede Navn af patres. Jeg saae en saadan uskyldig lille Pater 
splitternøgen at sætte sig ned paa Gaden for at følge Natu- 
rens Krav. Da vi atter gik ind af Cavites Port, sad der en 
Kjærling med en Kurv fuld af Sæbekugler, tætte Kamme og 
Helgenbilleder. Jeg kjøbte to Billeder af hende, og hun 
skammede sig ikke ved at ville forfordele mig, vexlende en 
Mynt*) ; men da jeg gik, gjorde en hosstaaende Spaniol mig 
opmærksom paa, at jeg havde glemt et forsølvet Baand, som 
hørte til. Hun paastod, jeg skulde betale det ovenikjøbet, 
hvorover der mellem hende og hendes Landsmænd opstod 
en varm Trætte. For at gjøre 'Ende herpaa, kastede jeg 



*) Naar Manilanerne i Handel og Vandel modtage en Pjaster, gnide 
de den i Haaret og lugte til den, for at erfare, om den er falsk 
eller ægte. Saaledes maa alle Sandsers forenede Vidnesbyrd 
komme sammen til Dom over Penge, maaske Smagen undtaget 

(Af Forf.s Optegnelser.) 

Baandet efter hende og gik. Men hun fik nu ogsaa et An- 
stød af Ædelmodighed og lod en Dreng indhente mig igjen 
med et Baand til mine Helgene. Vi gik ombord med en 
af de Indfødtes Kanoer, som var tækket med Bambus. 
Ogsaa her vare Støtterne, der bare Taget, prydede med hel- 
lige Billeder. 



UDTOG AF „STRØTANKER«*) 

I. 

1819 — 1821. 



Otrøtanker, som Frugter af Øieblikkets klarere An- 
skuelse, ere poetiske ved deres aphoristiske Form, ikke viden- 
skabelige. De ere Tænkningens Culminationspuncter — et 
Slags Hermaphroditer, halv Poesie, halv Prosa. 

Man kan vænne sig til Omgang med visse Mennesker, 
som man i Grunden ikke kan lide, saa at man ikke kan være 



*) Strøtankerne ere i forskjellige Udgaver af Poul Mellers 
efterladte Skrifter inddelte i tre Tidsafsnit: Tiden fra 1819—21, der 
omfatter Chinarejsen, derefter fra 1822 — 26, altsaa efter Hjemkomsten 
fra Rejsen, og fra 1826—37, hvoraf de første fem Aar, 1836 — 31, 
omfatter Poul Møllers Ophold i Norge som Lektor i Filosofi ved 
Christianias Universitet, medens endelig den sidste Del af Strø- 
tankerne skriver sig fra hans sidste Leveaar i Kjøbenhavn. I 
nærværende Udgave er kun optagen et Udtog af disse Strø- 
tanker for at give en Forestilling ogsaa om denne betydnings- 
fulde Del af Poul Møllers Forfatterskab, og Udvalget er foretaget 
særlig mellem dé Aforismer, der have et mere alment Indhold, 
idet de knytte sig til Digterens Betragtning af Liv og Mennesker, 
Religion, Kunst o. s. fr., hvorimod de egentlige filosofiske Aforismer 
ere udeladte. Gyld. Bibi. 

dem foruden, ligesom man formedelst Vanen ikke kan lade 
af at bruge Tobak, skjøndt den smager vederstyggeligt. 

Støtankers Læsning er intet Arbeide, men et Surrogat for 
Samtale. 

Naar vi arbeide paa en forceret Maade, da følge for os 
Livets ydre Forandringer saa hurtigt paa hinanden, som Træer 
og Huse forbi den, der rider i Fiirspring. De consolidere sig 
til en Colos, der klemmer os; man føler sig ængstet og maa 
standse, for ligesom at lade Skikkelserne faae Tid til at vige 
fra hinanden, at orientere sig, at skille sit Jeg fra de øvrige 
Phænomener. 

De Forfattere, som Verden anseer for stolte, ere ofte de 
ydmygste. Thi deres Bodfærdighed for Herren, i Lønkam- 
meret, forsmaae de at lade Verden vide. Jo mere de blive 
fortrolige med Gud, desto mere trodse de Verden. De vide, 
at de intet Menneske skylde Regnskab, og Stolthedens Skin 
bliver en Slagbom, der hindrer dem fra at amalgamere dem 
med Tiden. Just fordi de i deres stille Sind erkjende, de 
have Alt af Gud, derfor erklære de frit for Verden, at deres 
Gjerninger ere store. 

To mærkelige Feil i Ciceros Taler ere, at han idelig 
forekaster Folk deres Ansigt, og at han altid lader Vægge og 
Mure tale. 

Skriftens Ord, der skulde give en Præken Aand, ned- 
værdiges tidt til blot at give den Krop. 

Naar man hører en sand mandig Natur i Kreds af Mænd 
lade sin djærve Vittighed skride over Grændsen af Tidens 

Poul M. Møller: Udvalgte Digtninge. 24 

indbildte Decorum og i raske Kraftudtryk med kjæk Ironie 
spøge over Menneskets dyriske Forhold, da hører man strax 
deels hyklerske Hældører, deels marvløse Sentimentalister, 
deels superfine Smaaherrer at udbryde i Straffeprækener over 
disses Ryggesløshed, eller yttre Foragt for deres Mangel paa <'4^ 
Levemaade. Hvoraf kommer det ? Af en vrang Moraltheorie, 
ved hvis Senatsdecreter man troer,* i stive Begreber at kunne 
fængsle Sædelighedens evige Idee, da dog dennes vexlende 
Billede aldrig af nogen Forstand vil kunne manes ind i de 
Hexekredse, hvori Moralisterne med deres Rubriker ville be- 
sværge den. Her gjelder det meer end noget andet Sted : 
Bogstavet ihjelslaaer, men Aanden levendegjør. Den sunde 
Naturs plebisciia vil stedse overdøve hine fornemme Decreter. 
En vellystig Marekats Tale er væmmelig, fordi man strax 
mærker, at al hans Digten og Tragten dreier sig om een og 
samme Pøl. Det er opirrende, at høre et dorskt Hoved halv 
gabende at ville maskere sin Søvnighed og give sig Skin af 
Opvakthed ved nogle priapiske Termini. Men hvo kan for- 
arges ved, at en dygtig Karl, med aaben Interesse for alle 
kraftige Yttringer saavel af Alvor som af comisk Lune, heller 
ikke forsmaaer at gjøre Streiftog ind paa det Gebeet, som ved 
den stærke Contrast mellem Menneskets to Naturer yder saa 
rigt Stof til Latterligheder? Er Shakspeare en vellystig Dig- 
ter, eller rettere, ere hans Helte vellystige, naar de med pa- 
thetisk Ironie rive Dækket af den jordiske Aphrodites Løi- 
bænk? Nei, den altfor store Peenhed er saare tidt mistænke- 
lig. Tidt er den en ond Samvittigheds Maske. Mange holde 
sig for slig udvortes Tvang skadesløse ved en afskyelig ind- 
vortes Tvangløshed. Medens tæt tilhyllede Gratier sidde paa 
deres Læber, sidder Asmodæus i deres Hjertes Lønkammer 
og suger Kraften ud af deres spinkle Lemmer. Naiv Frihed 
i Ord var stedse størst hos Folk, der havde indvortes Irrita- 



•tf 

bilitet i Aanden. Da Romerne begyndte at synde imod den 
Scatiniske Lov, blev Poesien jomfruelig. 

-jK Visse indskrænkede Hoveder føre bestandig Gudsfrygt i 

-^ Munden, uden enten at være Hyklere eller religieuse. Det er 

egentlig en stærk Kjærlighed til Jordens Goder, der bringer 
dem til stedse med Angést at føle, at den Evige kan berøve 
dem disse Klenodier. Derfor seer man, at mange vripne, 
orthodoxe Oldinge bestaae slet i Fristelsen, naa?: deres Pligt 
er i Strid med deres Vindesyge. Shakspeares Henrik den 
Sjette er i denne Henseende mesterlig skildret. Uagtet sin 
ængstelige Religieusitet kan han dog ikke beqvemme sig til 
at slippe den Krone, om hvis Retmæssighed han tvivler stærkt. 
Han er langt fra en Helgen, som Schlegel gjør ham til. 

De raadvilde Personer tumles om, fordi de ikke have 
fast Tro paa Aabenbaring, og ikke have Dybsindighed til at 
danne dem en Philosophie. 

En Præstes Lærermyndighed er let at hævde paa Taler- 
stolen, men svær at gjennemføre i daglig Tale. 

De Flestes Frimodighed i Dødsfare kommer af, at de 
troe, det har ingen Fare. 

En Tankeflugt mod det Evige bliver tidt begrændset ved 
at nedskrives paa Papiret. 

Ved megen Stillesidden blive Folk let tilbøielige til Op- 
farenhed, fordi det stillestaaende Blod føler Trang til at cir- 
culere raskere, at faae den nødvendige Motion. 

Der er ingen større Modsætning tænkelig end mellem 
Homer og Jean Paul. Den Ene pakker hele Verden ind 

24* 

i en Nød, og den Anden lader den sprede sig ud i det 
Uendelige. 

Vittighedsimprovisatoren og andre mundtlige Digtere 
have meer Genialitet end de skrivende Poeter, men mindre 
Bevidsthed derom. De ere rige Mænd, som more sig med 
at kaste Guld ud iblandt Pøbelen, uden selv at kjende dettes 
Værd. De poetiske Skribenter ere ei saa tidt fyldte med in- 
spirerede Tanker, som de ere Kjendere af disses Ægthed. 
Hver heldig Idee, der falder dem ind, bemærkes og anvendes 
paa en hensigtsmæssig Maade. Men selv hos de meest volu- 
minøse comiske Forfattere findes ei saa megen Vittighed, som 
en fortræffelig Hofnar har nødig i eet Aar. 



Det Ideal, et dygtigt Mandfolk danner sig efter, er af 
stort, pien løst Omrids. Derimod søger den ydmyge Qvinde 
at uddanne sit Hjerte med ængstelig Correcthed i det Smaae. 
Manden frembyder et dristigt Maleri, som i Afstand stiller 
Skikkelser for Øiet, men nærved kun viser grove, uordent- 
ligen henkastede Farvepletter. Men Qvindens Livsbestræ- 
belse er et indtil de mindste Træk fiint og trolig udarbeidet 
Emailleværk. 

Dette Udsagn om Qvinden har jeg seet stadfæstet i et 
levende Exempel. I tre Maaneder omgikkes jeg daglig med 
en ung Enke paa henved 30 Aar, uden at jeg hørte hende 
synderlig blande sig i nogen Samtale. Jeg troede, at denne 
Taushed kom af Aandens Fattigdom, da Fruentimmer ellers 
saa sjelden lægge Dølgsmaal paa deres Viisdom. Samme 
Dame overrumplede jeg saa ofte ved Skrivepulten, at denne 
Omstændighed tilsidst vakte min Nysgjerrighed. Jeg spurgte 
hende, hvad hun kunde saa idelig have at skrive. Efter nogle 
Udflugter fortalte hun mig endelig, at hun efter hver for- 



STRØTANKER 373 

løben Dag nedskrev Betragtninger over sit Levnet, hvilke hun 
gav Titel af: »Mit Hjertes Regnskabsbog«. 

Til denne Bog betroede hun enhver Følelse og Tanke, 
som hun ei billigede hos sig selv; hvorledes hun havde op- 
ført sig i ethvert Tilfælde, og hvorledes hun ved rolig Efter- 
tanke bagefter fandt at hun burde have opført sig. Jeg 
vandt i den Grad hendes Fortrolighed, at hun lod mig see 
Prøver af Bogens Indhold, som jeg ei kunde ane, da hen- 
des Liv forekom mig saa usædvanlig reent. Her saae jeg 
nu en Ømhed i Samvittighed, en Fiinhed i Følelse, som jeg 
aldrig har fundet hos et Mandfolk. At gjøre dette anskueligt 
ved et Forsøg paa at gjentage Noget af Bogens Indhold, 
vogter jeg mig vel for; thi det vilde i mine grovere og be- 
stemtere Udtryk tabe sit ætheriske Væsen. 

Menneskelivets tre Perioder, Sentimentalitet, Spot og 
sund Følelse, ere et Miniaturbillede af Menneskeslægtens Ud- 
vikling fra Overtro til Vantro, og fra Vantro til den for- 
nuftige Tro. 

Endeel Poeter, som have begyndt paa et Kunstværk og 
ikke have Raad til at give det den fornødne Fylde, bøde 
paa Fattigdommen med nogle Livsbetragtninger. Et saadant 
Værk er at ligne med en Fugl i et Naturaliecabinet, der er 
stoppet med Hø. Somme gaae aabenlyst tilværks og lade 
slige Lapper gjelde for hvad de ere, nemlig philosophiske 
Excurser. Andre have en ond Samvittighed og søge at give 
denne mechaniske Sammensætning Skin af organisk Nødven- 
dighed, ved at give en af Heltene Skyld for deres Tanker; 
men Bedrageriet falder dog let i Øinene. 

Naar Skuespilleren (efter den almindelige Theorie) lettest 
opfatter de ydre Phænomener ved en Daarlighed, der er 

ham fremmed, kan tvertimod Moralisten lettest blotte de Feil, 
som han selv har Hang til. 

Qvinders Gunst vindes af snedige Folk ikke derved, at. 
de antage deres Charakteer, men derved, at de paa Skrømt 
vise sig i en gandske modsat Skikkelse og anstille sig, som om 
de efterhaanden antage den Tilbedtes Grundsætninger. Hun 
elsker da en Saadan som sit eget Værk. Har hun en stærk 
Tro, da maa Beileren være en erklæret Fritænker og lade sig 
omvende ved hendes vægtige Grunde. 

Ethvert Menneske faaer i Livet tildeelt saa megen Sorg 
og Glæde, som udfordres til hans Kræfters Opvækkelse. Held 
den, der faaer sin Lod af Sorger tildeelt i store Masser, at 
de ligesom en høi Tragedie kunne løfte hans Aand over det 
Smaalige. Den, der faaer sin Lod tilmaalt i Smaaportioner, 
er bestemt til at være liden; thi kun i stor Kamp dannes 
Helten. Et Liv, hvis største Lidelser bestaaer i brukne 
Naale, passer sig for Qvinder, og tildeles meest Qvinder. 

Hvo der opvoxer i en aandelig Revolutionstid, foragter 
de gamle Udtryk for Livets Maal og de høieste Ideer. In- 
gen Anskuelse vækkes derved hos ham, og han anseer de 
Former for betydningsløse, som dog ere Gjenlyd af et for- 
hen kraftigt Ord. Men den Graahærdede, der isaae det 
skjønne Tempel i sin fulde Glands, tilbeder endnu dets 
Ruiner. Oldingen beleer og ynker det Nye, Ynglingen hader 
og ødelægger det Gamle. 

Det gaaer mig som Fiesket her ombord, at det af og til 
har en liden Tanke. Fiesket kommer af med Tanken ved 
Kabysrøg, og jeg ved Kahytsrøg. 

Store Mænd og store Lidelser staae i et Vexel virknings- 
forhold. Lidelserne gjøre Manden stor, og hans Storhed 
skaber ham Lidelser, som den Mindre ikke kan føle. 

Der gives et Tilfælde i det daglige Liv, hvor det er høist 
tilladeligt, om ikke Pligt, at betjene sig af en lille Eed, 
Denne Adfærd er høilig at anbefale for Folk, som ved Høflig- 
hed saaledes blødgjøres, at de bringes, hvorhen de egentligen 
ikke vilde bringes. Disse tage naturligviis høilig feil, der- 
som de ansee den Slags Eftergivenhed for Godmodighed. 
De frygte egentlig for, at den Hyldest, man yder dem, skal 
restringeres; og den Krands, man sætter paa deres Hoved, 
bliver en Grime, hvori man efter Behag kan trække dem 
omkring. Skjønne Damers venlige Overtalelse (der i Følge 
sin Natur alene er Nedladelse og Virak) gjør, at en Saadan 
allermindst kan yttre sig som Mand. Da er det et probat 
Middel, at anvende ovenomtalte Trumf; thi dette drøie 
Mundsveir adsplitter paa Stedet det ømme Spindelvævsnet, 
hvormed han er omspundet ; Forholdet taber sin Fiinhed, 
og han er igjen Mand for sin Hat. Da det var en ond Aand, 
der havde ham i sit Baand, er det jo høist tilladeligt med 
Besværgelse at drive den paa Flugt. 

Store Mænd kjende sjelden deres egen Storhed, da Be- 
vidstheden vilde standse Naturens uendelige Virksomhed i 
dem. Derfor er det, A meget rigtig bemærker: Jeg maa 
sikkert være en stor Mand, da jeg selv ingen Bevidsthed har 
om det overordentlige Genie, jeg unegtelig besidder. 

Det er en stor Ubehagelighed, der er forbunden med 
den store Mands Liv, at han Intet kan foretage sig, intet 
Ord lade falde, uden at Alt bliver ført vidt omkring af 
Rygtet og underkastet offentlig Critik. Da nu Genier lidet 

veie deres Ord, men tidt ledes af Øieblikkets Lune til Ud- 
brud, som ikke komme fra deres Hjerte, burde man være 
meget vaersom ved at slutte sig til den store Mands Charak- 
teer af Anecdoter. 

Af al Slags Anmasselse er den utaaleligste den, der gjør 
Fordring paa Menneskekundskab. En Tosse, som har læst 
lidt i Knigge, bilder sig tidt ind, at han ligesom en alvidende 
Gud kan gjennemskue alle Menneskers Indre. De, der føle 
det Træffende i almindelige psychologiske Bemærkninger, eller 
vel endog kunne selv gjøre en og anden Observation paa 
Sjælens Mark, ere netop de, der allermindst have Skjønsom- 
hed til at forstaae Individet. Hvad der om Mennesket er 
universaliter sandt, yttrer sig under uendelige Modificationer 
i de enkelte Handlinger. Theoretikeren bliver som en nød- 
vendig Følge af hans contemplative Natur meget lettere be- 
draget, end den driftige Practicus, som ikke har noget For- 
raad af Regler at gaae frem efter. 

Vittigheden er et Product af hurtig Forstand og Ledig- 
gang. De faa Tanker tumles da idelig om og forbindes, 
ligesom Krystalstykkerne i et Kaleidoskop, bestandig paa en 
ny og overraskende Maade. 

Mange Forfatteres Stiil ligner et Bed af Sand, hvori et 
Legebarn har nedstukket endeel Blomster, som det rev af en 
fremmed Have. Man seer strax, at slige Blomster ingen Rod 
have der, hvor de staae. 

En altfor udsvævende Phantasie maa behandles lige- 
som en løbsk Kanehest : man dreier det balstyrige Dyr ind 
i en Sneedrive, hvori den efter en kort Sparken bliver fuld- 
kommen spag. Saaledes maa man ogsaa lade det sværmende 

Hoved arbeide sig ind i en strengvidenskabelig Bog. Derved 
vil det snart lære Stadighed. 

Poesiens Gudinde er en stor Coquette : naar man ønsker 
hendes Omgang, kommer hun ei ; men naar man allermindst 
er beredt paa hendes Besøg, føler man tidt hendes Kjærlig- 
heds hele Varme. 

Tomme Hoveder kunne ved mange Aars Øvelse erhverve 
dem et stort Forraad af Phraser, som uden at beskjæftige 
Forstand eller Hjerte altid staae dem til Tjeneste. Det er i 
Særdeleshed ubehageligt at høre dette Skrald af Ord i Slut- 
ningen af deres Tale. Ved betydningsløse Ramser, som i 
Klangen efterligne Aandens Fylde, give de Talen et Slags vel- 
proportioneret Udvortes. 

Gives der ubevidste Følelser, gives der sikkert en dun- 
kel Kjærlighed til Naturen. Et Barn kan leve i en ubevidst 
Fortrolighed med Naturen, uden at have den Forestilling: 
Naturen er skjøn. Det føler da et uforstaaet Velbefindende 
i en smuk Egn, hvor Luften er behagelig og Fuglene synge ; 
det ligger i Naturens kjærlige Arme som før ved Moderens 
Bryst. Dette sees deraf, at man ved at tilbagekalde sig Scener 
af sit Barndomsliv tænker sig strax tillige smukke Natur- 
decorationer med en Henrykkelse, som man sjelden føler ved 
de nærværende Phænomener. Det gaaer hermed som med 
det Venskab, der gjør, at vi befinde os vel ved andre Børns 
Omgang, uden at erkjende, det var Venskab, der bandt os til 
dem, førend vi ere skilte fra dem og føle Tabet af dem. Et 
saadant Instinct knytter alle raae Mennesker til Naturen. 
Deres Nydelse er den samme som den, det udannede Øre 
føler i Kirken ved Chorets fiirstemmige Choral, uden at Til- 
høreren engang bemærker, at han hører meer end een Stemme. 

Er han vant til at høre dette Chor og da føres til et andet, 
som foresynger ham et unisono, vil han føle et Savn og sige, 
at man her synger slettere; men hvori hiint Fortrin bestod, 
veed han ei. 



II. 



Geniet er ei blot et Resultat af Naturanlæg; det avles 
ogsaa af Skjebnen. Hadet giver Genieblik, ligesom Kjær- 
lighed. Derfor seer den af Skjebnen Forurettede med et klart 
Blik og en dybtskuende Bitterhed ind i Livets Natur og Væ- 
sen. Shakspeares bittre Efybhed kan kuns have været frem- 
bragt ved Forurettelse og Uretfærdighed. 

At Præster ei lide den dybe Livsspot, kommer af, at 
deres Foragt for det Jordiske ei er grundig. 

Folk dølge deres Disharmonie med det Hele af Lyst til 
Fred og gode Dage. 

At man ei maa træde frem med en bestemt Personlighed, 
naar man vil gjøre Lykke i Verden, kan man see af det Værd, 
der tillægges Beskedenhed. 

Hvoraf kommer det, at man anseer det for Uredelighed 
at sælge afkogte Theeblade. eller tyggede Skraaer, men ei at 
informere tolv Timer i Døgnet? Hvorfor give Folk Intet for 

en tygget Skraa, men ligesaa meget for den fjortende Time 
som for den fjerde eller femte? 

Man kan gjerne komme til at staae sig godt hos et 
Fruentimmer, fordi hun har anseet En for et Afskum. Et 
Øiebliks Elskværdighed udsletter ti Aars Slethed. 

Digterne maae, for at opholde deres Kunstnerliv, æde 
hinanden under den almindelige Hungersnød. 

Beundring er nødvendig for gamle Poeter, gamle Skjø- 
ger og gamle Dandsere. 

Ældre, især naar de ere af cholerisk Temperament, sige 
altid imod. 

Republicanisme er tidt skjult Herskesyge. Man hader 
naturligviis sine Foresatte, og Frihedssygen er oftest Herske- 
syge. Man bryder sig ikke om, at Andre tyranniseres ; den 
begeistrede Frihedsfølelse er yderst sjelden hos dem, der selv 
ere aldeles in salvo, Gandsl^e reen findes den næsten aldrig 
uden hos Drenge. Ynglinger have allerede ofte hørt den 
rose som en Fortjeneste, og bruge den altsaa tildeels som 
Pynt. 

Lærde Folk bukke sig undertiden for dybt, ei af Yd- 
myghed, men af Mangel paa Færdighed i at beregne Inclina- 
tionsvinkelen. De gjøre den da af Forsigtighed og Lyst til 
Fred heller for spids end for stump. 

Brændeviin bringer tidt Folk i overspændt Følelse, lige- 
som den misforstaaede Enthusiasmus. Saaledes græd en fuld 
Mand, en stor rødmusset Forpagter, af alle Kræfter, fordi 
hans Moder var død for syv Aar siden. 

En gammel Poet vil immer, at de, der have drukket hans 
Viin, skulle drikke hans Bærme med. 

Gamle Folk ville ei gjøre Testamenter. Syge ville ei 
tilstaae deres Sygdom. 

Det faae Folk aldrig af Hovedet, at, hvad der tilvindes 
ved Slid og Slæb, er bedre, end hvad der frit forlenes af 
Himmelen. 

Skjeldsord vise undertiden ligesaa fuldt som Eeder den 
Trang, at oppuste sig ved et Skin af Kraft. (Min Onkel, det 
Asen.) 

I Skrift er man nødt til at give Læseren en Pragtudgave 
af sin Personlighed. 

Nogle finde i Særdeleshed Behag i et System, naar de 
derved faae den rette Plads anviist for mange af deres gang- 
bare Begreber, og deri have de Ret. 

Som Tingene nu staae, skal Poesien ei løse Livets 
Problemer, men stille dem for Øie. 

Ordenes Tyrannie viser sig især i Moral. At leve efter 
moralske Forskrifter, lærte af et Moralsystem, er at seile til 
Indien efter en gammel Skibsjournal (som visse Skibsførere 
gjøre). Den moralske Selvstændighed antager ligesaa mange 
forskjellige Skikkelser, som det Skjønne. 

Hos tørre Troende er Christendommen det Samme som 
Gjerrighed. 

Den, der har en overspændt MoraJ, er ung eller slet; 
thi hans Moral er forskjellig fra dens Udøvelse. 

Ved Examina faaer man Folk til at slide, ligesom de 
siberiske Hunde til at trække ved at holde en Fisk foran 
dem. Saaledes bringes de fleste Nordboere til at studere. 

At skjule Mangel paa Liv og Bevægelse ved et fingeret 
Liv, er meget almindeligt. Herhid maa henføres den Be- 
stræbelse, at synes umoralsk, at yttre slette Grundsætninger, 
af Forfængelighed. Man vil sige Noget, for at skjule sin 
temporære Død. 

Winkelmann sagde for Kortheds Skyld om Enhver, hos 
hvem han misbilligede Et eller Andet, at han var en Æsel. 
Sligt er en Hvile i Tanken, i Stedet for at indlade sig i syno- 
nymiske Distinctioner, at anstrenge sin Skarpsindighed. Man 
besparer den Skarpsindighed, der hører til at vælge et pas- 
sende Udtryk. 

Plag ikke Børn med Lærdom. De, der selv lære sig 
til paa Børn, ere de, som (skjøndt de paa anden Viis ei kunde 
komme til Erkjendelsen) ere meest skikkede til at være Lærere, 
de, der trænge til øieblikkelig Meddelelse, de Nydende, 
som dog idelig maae kjæmpe med deres Lyst til Nyden. — 
Den Glæde, man føler over at lære Noget selv, maa over- 
vindes, og Lærerens Glæde sættes i noget Andet. — Lærerens 
Personlighed er noget Vigtigere, end hans Lærdom. — Det 
er ei tungt at være Lærer, men at være det for mange Timer. 

Fruentimmervenskab finder næsten aldrig Sted. Det 
varer kort Tid. Det er blot Nyhedens Indtryk ; men kom 
til dem nogen Tid efter, da rive de hinanden ned, eller, hvis 

de ere saa kloge at dølge det, tage de dog med Taknemme- 
lighed imod, at Andre rive deres Veninder ned. Thi Fruen- 
timmer have aldrig den fulde Erkjendelse af menneskelig 
Usselhed — kun af Andres. Men det have naturligviis de 
Færreste, ogsaa af Hankjønnet ; men Qvinderne have i deres 
Lediggang og Concurrence om Mandfolk en Leilighed til Ob- 
servation. 



III. 

1826 — 1837. 



Det er just ikke Løgn, at fælde mange forskjellige 
Domme over een og samme Person. De blive let vrede, som 
ei indsee, at man med al sin Kjærlighed til en Person kan 
udhæve Beskaffenheder hos ham, som de efter almindelige 
traditionelle Betragtninger ei kunne lide. 

En Følelse, som Eiermanden selv har Nydelse af, er en 
forjasket, befingret Blomst. 

En egen Misforstand er det, at vente Naturens Indvirk- 
ninger som Nc^et uden fra, hvilket tilbedede Qvinder gjøre, 
der vente, de skulle blive forelskede, og Kunstnere, der vente 
en Tilskyndelse. 

Disputatser ere af Nytte, fordi Folk derved lære at ind- 
see, at man ei i een Samtale kan forandre Folks Grundfore- 
stillinger. De lære Egoismen at taale Drillerier, ei at være 
for ømfindtlig. 

Følelsen befinder sig meget generet, naar Ens Hjerte 
skal undersøges som et Thermometer, hvad Varmegrad det. 
angiver. 

En kraftig Mand kan ved sin Personlighed, sit bestemte 
Væsen og sine faste, bydende Miner paatvinge en Anden sin 
Mening, ligesom en Klapperslange ved sit Blik kan trylle 
Smaadyr, mane dem ind i en Kreds. Begge Dele ere et 
Slags animalsk Magnetisme. 

Der hører megen Kraft til passende at tage mod en 
Afbigt. 

Den, der har læst endeel Romaner, overfører al den me- 
gen lærte Kjærlighed paa den første den bedste Gjenstand. 
Goethe siger kun, hvad han nødes til, derfor er hans Kjær- 
lighedssprog ei brændende. — I Nordens Kjæmpeviser haves 
ei noget Ord paa Kjærlighed. Den er der en Villie, en Tro. 
De voxe langsomt til den Elskede, men uadskilleligt ; de døe, 
naar de skulle adskilles. De elske en Mand, fordi han er 
deres Mand, som Moderen elsker sit Barn useet. 

Menneskehad hører til den affecterede Immoralitet, som 
en Tid var Moden, copieret efter franske ' Gudsfomegtere. 

Visse Folk troe, at Sandheden bør tilsløres, for at man 
ei skal tabe sin Tro paa Mennesker. De paastaae, man bør 
søge at lægge Dølgsmaal paa den Sandhed, at store Mænd 
have havt store Svagheder. Daarer! Vide I, hvilke Opdagel- 
ser i Videnskabernes Rige der kunne knytte sig til sande 
psychologiske Observationer? Cicero vilde maaskee ei have 
været saa veltalende, havde han ei været vægelsindet og bøie- 
lig i Gemyttet, store Skuespillerinder været mindre, ♦ hvis de 

ei havde været løsagtige. Skulde man dølge Sligt? Man 
skal ikke frygte for Sandhedens Oplysning ; det er nok, at 
man afholder sig fra Vivisection. 

Man lader Børn arbeide legende. Tvertimod maae 
gamle Folk bilde sig ind, de arbeide, naar de skulle lege. 

En Hypochondrist forstyrres ei saa meget i sit Arbeide 
ved Støi, som ved den ham plagende Tanke, at man under- 
staaer sig at forstyrre ham. Dette er Tilfældet, naar den 
Hypochondriske tiltroer sig selv stor Vigtighed. 

Naar et Menneske veed af, at han i sine Følelser og 
Yttringer er oprigtig, er han det ei fuldt. 

Somme Kunstnere ere dovne, fordi de have overtroiske 
Forestillinger om Indskydelse, hvilken de da i magelig Pas- 
sivitet vente paa. 

Hvorfor skammer en Aristokrat sig ved at lee ad det 
Samme som en Plebeier? Er det, fordi han ikke vil lægge 
noget Slags Sympathie med denne for Dagen, der kunde 
minde om, at de begge egentlig havde een og samme Natur? 
Er det, fordi han ikke vil sees i en passiv Tilstand, i en Til- 
stand, hvor han er henrevet af en Indflydelse ? Det sidste er det 
nok; thi han skammer sig ogsaa ved, at Tjeneren skal see 
ham lee, om end denne har Conduite nok til at bare sig selv 
for Latter. — Han vil ikke være Phænomen for en Plebeier. 
Derfor vil han heller ikke gjerne, de skulle see ham falde, 
beklage ham eller vise Opmærksomhed ved hans Fald. Han 
taler slet ikke derom, men synger fortsat, for at det ei skal 
blive Gjenstand for Opmærksomhed, men udslettes som Fac- 
tum. Han falder paa en Trappe — og gaaer fløitende videre. 

Ofte ligger Udsigelsen af en Sandhed saa nær, at den, 
der udsiger den først, endogsaa mindre end mange Andre 
er den egentlige Ophavsmand. Efter den modsatte, alminde- 
lige Synsmaade skulde ikke Columbus, men den Dreng, der 
først fra Merset raabte Land, være Opdager af den nye 
Verden. 

Visse Mennesker, der have Anlæg til at blive Kunstnere, 
kunne kuns ved ydre tvingende Omstændigheder bringes til 
at producere ; men det f orstaaer sig, de kunne da drives 
over Evne. De' ere som Citroner, fulde af Saft, der maa 
presses ud af dem, dog — med Maade. 

Forlovede Mænd ville gjerne give Andre at forstaae, at 
de ere varmt elskede. Grunden hertil ligger ikke blot i 
almindelig Forfængelighed; thi naar nogle Aar ere gangne, 
er det dem som gifte Mænd temmelig ligegyldigt, hvad Folk 
i den Henseende troe. Grunden til hiint Ønske maa søges 
i deres Lyst til selv at troe sig elskede og at bestyrkes i 
denne Tro ved Andres Deeltagelse deri. 

Et Slags Afguderi er det at fastholde Ideen om Gud ved 
et Billede af Steen eller Træ, et andet at binde Ideen til et 
Ord i et eller andet Sprog. Hiint Afguderi forbød allerede 
Moses. Det andet Slags staaer sig endnu nogle tusinde 
Aar efter. 

Behagelighed og Ubehagelighed i Eet føler den For- 
fængelige, naar han føler Medlidenhed (f. Ex. med et piint 
Dyr), og i det Samme føler Glæde over sin Blødhjertighed. 

Det er comisk at høre Elskende i alvorlig Tale bruge 
en Terminologie, som de først have uddannet for Spøg, f. Ex. 
et Minutkys. 

Poul M. Møller: Udvalgte Digtninge. 25 



3^6 POUL M. MØLLER 

Fordi en Digter i en Charaktfterskildring har en virkelig 
Person for Øje, er det ingenlunde sagt, at den poetiske Cha- 
rakteer er en Copie af den virkelige. Digteren faaer ved 
dennes Betragtning kuns Anledning til en Opfindelse, lige- 
som en vis berømt Maler fik Stof til sine Landskabs- 
malerier ved at betragte de Figurer, Mosset dannede paa 
Stene. 

Nationalstolthed og Nationalforfængelighed ere gjerne 
forbundne med Egoisme. Det er ei Kjærlighed til Fædre- 
landet, der i disse Sindsstemninger bringer Personer til at 
staae paa dets Ære, men antipathisk Stemning mod andre 
Nationer. Det er altsaa blot en videre udstrakt Ego- 
isme. De samme, der ville offre deres Fædrelands Inter- 
esse for deres egne Personer, ville gandske conseqvent tilside- 
sætte kosmopolitiske Hensyn for Fædrelandets Fordeel. Saa- 
ledes bestaaer Iver for Fædrelandets Sag meget vel med raa 
Egoisme, ja denne maa conseqvent føre til hiin ; thi Egoisten 
er for sig selv Centret i Verden, og den mindre Kreds, der 
nærmest omgiver ham, hævder han fjendtlig imod de større. 

En Philosoph, der er meget nymodens, bliver snart meget 
gammeldags. 

Det er langtfra altid den tænksomste og indsigtsfuldeste 
Mand, der mindst kommer i Forlegenhed i en Disputats. 
Maaskee finder endogsaa oftere det Modsatte Sted, fordi den 
Tænksomste ved sin Beredvillighed til at flytte sig hen paa 
Andres Standpunct, lettest kommer til at svimle og miste sit 
eget Fodfæste. Den Forfængelige derimod udvikler blot sin 
egen Tankekreds og hører blot sig selv, uden at den Andens 
Indvendinger indvirke paa hans Forestillingers Gang. Han 
holder en uforstyrret Monolog, som blot afbrydes ved Pauser, 

medens Modstanderen taler, og i hvilke han selv forbereder 
sig til Fortsættelse af sine Betragtninger. 

Et godt Exempel paa, at Publicum og Kunstnerne staae 
i Vexelvirkning med hinanden, er den Kjendsgjeming, at 
gode Skuespillere henfalde til smagløse Bouffonnerier, naar 
de derved vinde Tilskuernes lydelige Bifald. 

Det er en forunderlig Tanke for Mænd, hvis Virksom- 
hed i Livet berettiger dem til en Plads i Historien, at en 
Digter maaskee kan falde paa at stille dem frem som slette 
Personer, uden at de kunne faae nogen Fyldestgjørelse, uden 
at Poeten bliver Tremarksmand derfor. 

Den, der skal være god Systematiker, maa have et 
langsomt Hoved; thi de hurtigere Genier kunne ei i deres 
hele Levetid arbeide paa eet Kunstværk. Det hurtige Ho- 
ved kan i et enkelt Værk have været Systematiker for sig 
selv, men ei for Andre. Bygningen, der i en kort Tid stod 
for hans Bevidsthed, forsvinder igjen, uden at være bleven 
fastholdt i en Tegning. 

Den dygtige Karl maa ikke ræddes for ret tydeligen at 
indsee, hvor lidet man i dette korte Liv kan udrette. 

Det gaaer med det Gode, som med det Skjønne — 
det maa umiddelbart erkjendes, kan ei skildres ved farveløse 
Begreber. 

Den, der for at fremme et Gode vilde tillade sig et 
umoralsk Middel, var i Modsigelse med sig selv, da han 
middelbart tilintetgjorde det, han vilde fremme. Man kan 
ikke fremme det Gode ved det Onde. (Røvercapitainer, 

25* 

som Stjæle fra En og give til en Anden.) Det Gode er 
noget Positivt; det udbredes ved enhver ædel Bestræbelse, 
der smitter Andre med samme Sindelag. Man kan raabe 
til den, der ved Hensigten anseer det slette Middel helliget : 
Vilde Du i den Tingenes Orden, som Du ønsker fremmet, 
see en saadan Lumskhed, en saadan Intrigue etc? — Nei. 
— Da hindrer Du jo for Din Deel, at Dit Maal bliver 
fremmet. 

Forskjellen paa Omgang med Bøger og Omgang med 
Mennesker stikker egentlig deri, at man ikke kan bringe Bø- 
ger til at tale om, hvad man vil. Bogens Forfatter gjør sin 
Personlighed gjeldende, og Læseren gjør sin gjeldende; men 
Foreningen kan ei gaae for sig. Forfatteren maatte mo- 
dificere sine Ord lidt, og Læseren sine Fordringer lidt, for 
at de kunde komme til at harmonere. Da man ei er vis paa, 
om Forfatteren i Samtale vilde modificere sine Tanker saa- 
meget, at man kunde optage dem i sin Bevidsthedskreds, 
bliver man altid noget uenig med ham. 

Eed bruges af Folk til at gjøre Effect med; den har 
samme Betydning i deres Tale, som Trommen i Janitschar- 
musik. Den rhetoriske Fynd, der ligger i Eeder, vilde ved 
deres idelige Brug forsvinde, dersom deres Brug ikke an- 
saaes for Synd; men netop fordi denne Forestilling altid 
ligger i Baggrunden, forekommer enhver Eed Sværgeren som 
en liden Heltegjeming, et Slags Himmelstorm, der smigrer 
Selvfølelsen. Hos Fritænkeren kan den Trods mod Velan- 
stændighed, som ligger deri, tjene til Incitament. 

Naar selv en Roman taber Noget af sin Interesse der- 
ved, at Udfaldet (Fabelen i sine Hovedtræk) er bekjendt, 
maatte da ikke meget mere Livet tabe sin Interesse, hvis 

dets Endemaal bestemt kunde udgrandskes. Saaledes som 
det nu staaer, styrer den Fornuftige efter Samvittigheden, 
ligesom Columbus efter sit Compas, men veed ikke, hvilket 
Atlantica der vil blive Maalet for hans Reise. 

Som Prophet, Læge og Kudsk er Mennesket ei agtet 
i sin Familie; men som Poet er han der mere agtet end 
andetsteds. 

Somme, hos hvem de moralske Begreber ei have noget 
Liv, bruge dem dog som Fugleskræmsler under Disputer med 
Andre. 

Ligesom man enten af Rigdom eller Armod kan klæde 
sig i Silke, saaledes kan man af disse tvende modsatte 
Grunde betjene sig af et billedligt Foredrag. 

Først er man lykkelig, fordi man harmonerer med Alle, 
eller, rettere sagt, man bilder sig ind, at man gjør det. Der- 
paa er man ulykkelig, fordi man vil tvinge Andre til at har- 
monere med sig. Omsider er man igjen lykkelig, fordi man 
erkjender de Mangfoldiges Ret til at vandre paa deres egen 
Viis, ligesom man selv vandrer paa sin Viis. 

At man kjender en lyrisk Digter eller en burlesk Skue- 
spiller personlig, formindsker Nydelsen af deres Kunstværker. 
En anden Sag er det med mere objective Kunstarter, som 
i Følge deres Væsen ei umiddelbart minde os om Kunstne- 
rens Individualitet. 

I Christendommens Sætninger om Forholdet mellem Ver- 
den og Guddommen kan ei læres Andet, end hvad en fuld- 
endt Speculation lærer, men vel Andet, end hvad den over- 

fladiske Reflexion, som giver sig Navn af Oplysning, frem- 
bringer i Modsætning til Christen dommens Mysterier, der 
staae høit over den almindelige Menneskeforstand. 

Unge Mennesker have Hang til at forgude, men kun til 
Monotheismus, Utilbøielighed til Fleerguderi. Nu hyldes 
blot Heiberg af Russer, før blot Oehlenschlåger. 

I Lande, hvor Meningsyttringen er nogenlunde fri, gives 
der et Slags politiske Poeter, som Regjeringen kan betragte 
som et Slags Veirhaner. De tilkjendegive Retningen af den 
offentlige Menings Vind. 

Den, der skal reformere Verden, skal ei ved Sæd bringe 
en aldeles ny Plante frem, men ved Podning forbedre de 
gamle. 

De bedste og de sletteste Menneskers Handlinger kunne 
beregnes, thi de følge bestemte Love. 

Det ligger i Sagens Natur, at man i Breve noget mere 
end i mundtlig Samtale maa tage sine Søndagsklæder paa. 

Sønderrevet Sind maa egentligt tillægges den, der hader 
sig selv og overlader sig til Følelsen af sin egen Uværdig- 
hed, saaledes at den virker nedbrydende paa hans Livskraft. 
I Stedet for at bestræbe sig for at forbedre det Jeg, som 
man fordømmer, plager og destruerer man det, tilintetgjør 
det. Nydelsen, der ligger i dette Selvplageri, dette Selv- 
mord, bestaaer i Bevidsthed om, at det høiere Jeg udøver 
en straffende Retfærdighed. 

En Djævel er utænkelig ; thi det. strider mod Fornuften, 
at antage en Djævel, som rigtig veed, hvad Ondt er, og dog 
vil det Onde. 

Man burde gjøre Forskjel mellem en Bogmager, som 
samler og transponerer Andres Tanker, og en Skribent eller 
Forfatter. 

Det er besynderligt, at forresten forstandige Mennesker 
kunne være saa tankeløse at paastaae, en eller anden Skri- 
bent ved en eller anden Yttring har lagt et ædelt Hjerte for 
Dagen. At yttre et ædelt Forsæt er jo ingen Sag. 

Bagvaskelsen grunder sig paa en eensidig Abstraction. 
Den, der vil give Andre et concret Begreb om en Person, 
maa ei skildre blot hans Slethed. 

